
BEVEZETÉS. 

Széchcnyin  kívül  egész  irodalmunkban  Eötvös  Józsefre 
talál  leginkább  Carlylenak  az  a  mondása,  hogy  a  nagy 
ember  mindig  valamely  eszme  által  van  megszállva.  Min- 
den munkája  mély  meggyőződésből  fakad  s  valamely  esz- 
mét hirdet.  A  mint  nincs  hozzáfogható  magyar  író  eszme- 
gazdagság dolgában,  csaknem  éppen  oly  páratlanul  áll  szaka- 
datlan, izgatott  munkássága  is.  írt  költeményeket,  szomorú- 
és  vígjátékokat,  társadalmi  és  történelmi  regények  mellett 
irodalmi  és  politikai  tanulmányokat  vegyest,  hozzászólt  a 
bcrtönügyhöz  és  aísthetikához,  volt  publicista  és  szónok, 
költő  és  politikus  egyszerre. 

Múlt  századbeli  fejlődésünk  két  főmozzanata  :  a  magyar 
parlamenti  kormány  népképviselet  alapján  s  történelmi  ön- 
állóságunknak összhangba  hozatala  Ausztriához  való  viszo- 
nyunkkal —  ha  nem  az  ő  révén  ment  is  teljesedésbe,  azok 
eszméjének  érlelése  s  kezdeményezésők  jórészt  az  ő  ér- 
deme. Politikai  eszméit  szolgaija  írói  tolla,  s  szépirodalmi 
munkáiban  is  politikai  és  társadalmi  meggyőződései  tük- 
röződnek. 

1813-ban  született,  szeptember  13-án,  Budán.  A  sors 
ellentétet  ellentétre  halmozott  születése  és  hajlamai  kőzött. 
Főúri  bölcsőbe  fektette  a  demokratia  későbbi  bajnokát  ; 
awliku*,  reactionarius  ősöket  adott  nemzeti  kifejlődésünk 
egyik   leendő   vezérének.    Családja  —  katonai   érdemek  ré- 

vén  —  Mária  Terézia  alatt  szerezic  bárói  rangját  és  ki- 
váltságait, melyek  ellen  küzdeni  volt  az  utód  hivatása.  Apja 
és  nagyapja  oszlopai  voltak  a  régi  rendnek,  melynek  ostro- 
mára rendelte  őt  a  sors.  Atyja  tárnok  volt  és  alkanczellár, 
feleségül  német  leányt  vett:  Lilién  Anna  bárónőt,  ki  fiát 
kosmopolita  szellemben  nevelte.  iNem  neveltettem  soha 
más,  csak  anyám  á!taí»  —  mondja  Eötvös  Toldynak  írt 
önéletrajzi  levelében.  Atyja  kevesebb  hatássa]  volt  reá, 
inkább  csak  azon  a  réven,  hogy  nevelőül  Pruzsinszky 
Józsefet,  Martinovics  összeesküvésének  elitélt  tagját,  vá- 
lasztotta mellé,  Pulszky  szerint  azért,  hogy  túlzásaiban 
meggyűlöltesse  fiával  a  szabadelvű  eszméket.  Ha  ez  volt 
czélja,  csalódott  Pruzsinszky  szerettette  meg  Eötvössel 
hazáját  s  a  nagy  forradalom  és  a  demokratia  eszméit. 
ó  rajta  kívül  barátai  voltak  rá  hatással :  Palocsay  Tivadar, 
kikapós  gavallér,  ki  azonban  érzelgős  német  verseket  is 
irogatott;  Pauler  Tivadar,  tanulmányaiban  félig-meddig  veze- 
tője ;  Lukács  Móricz,  a  ki  később  kibővítette  Eötvösnek  a 
böríönjavításról  szóló  tanulmányát,  s  legkivált  Szalay  László. 
Szalayval  holtáig  összefűzték  az  ifjúság  emlékei  s  a 
férfikor  közös  eszméi.  Együtt  iratkoztak  be,  tizenhárom 
éves  korukban,  philosophiára,  —  a  mi  akkoriban  az  egye- 
temen a  gymnasium  mai  VI 1.  és  Vili.  osztályának  felelt 
meg,  —  s  később  a  jogra  is.  Szalay  ügyvédnek  készült,  de 
különös  kedvvel  olvasta  a  történelmi  munkákat,  s  elbeszé- 
léseket írt  és  verseket,  melyeket  Eötvös  kitűnőknek  talált. 
Eötvös  is  verselt,  s  lefordította  Goethének  Goetz  von 
"BerlichingencX,  Látogatták  tanáraikat,  legkivált  a  lelkes 
Horváth  Istvánt;  bejáratosak  voltak  Kulcsár  Istvánnál,  a 
kinek  házában  megfordult  minden  író  és  művész  ;  meg- 
ismerkedtek Virág  Benedekkel,  Szemere  Pailal  és  Kazinczy- 

val,   a  ki   utolsó   munkáját,   a  Pannonhalmi  úíját,   azzal  aján- 
lotta  Eötvösnek:    «Légy.   a  kit  várunk!)) 

Mindezen  íróknak  irodalmi  munkásságuk  szoros  szövet- 
ségben állt  a  hazafias  törekvésekkel  ;  mindenki  úgy  érezte 
ebben  a  korban,  hogy  az  irodalmi  újjászületés  előkészítője 
a  nemzetinek.  Eötvös  az  ő  tanítványuk  abban,  hogy  szép- 
irodalmi munkássága  sohasem  szakadt  egészen  külön  a  po- 
litikától. 

Egészen  fiatalon  szemtanúja  volt  politikai  küzdelmeink- 
nek is.  Az  egyetem  elvégeztével  Szalay  Pozsonyba  ment, 
törvénygyakorlatra  Kölcsey  mellé,  a  kivel  ő  ismertette 
meg  később  sokszor  emlegetett  «kedves  Pepijét*,  a  «sze- 
retetreméltó,  lángvérű  gyermeket ».  Eötvös  az  ország- 
gyűlési ifjúság  között  volt  jelen  az  1832-iki  országgyűlé- 
sen, mely  a  főrendek  conservativ  többségének  ellenére  is  ki- 
vitte a  rendi  kiváltságoknak  legalább  valamelyes  megszorítá- 
sát. Hallotta  Széchenyi,  Nagy  Pál,  Deák,  Bezerédj  István 
szónoklatait;  ott  volt,  midőn  törvénybe  iktatták,  hogy  a 
jobbágy  pénzen  megválthatja  robotját;  midőn  kimondták, 
hogy  az  országgyűlés  költségeit  a  jobbágyság  helyett  a 
főpapság  és  nemesség  viselje;  együtt  ujjongott  a  juratu- 
sokkal, midőn  a  lánczhíd-törvénynyel  meg  volt  téve  az 
első  lépés  a  közadózás  elvéhez. 

1833  végéig  maradt  Pozsonyban.  Akkor  letette  az 
ügyvédi  vizsgálatot  s  aljegyző  lett  Fehérmegyében.  Itt 
ismerte  meg  a  megye  szervezetét.  Két  év  multán  a  m. 
kir.  kanczellár iához  került,  hol  fogalmazóságig  vitte.  Akkor 
hátat  fordított  a  hivatalnoki  pályának  s  nagy  útra  kelt 
Nyugat-Európába.  1837-ben  tért  haza,  megféTfiasodva, 
benyomásokkal  és  élményekkel  gazdagon,  útitáskájában  a 
megkezdett     Karthausiv*\,     melynek     meséjét    és    milieujét 

szintén  úti  impressióiból  szőtte,  mely  közben  egy  hetet 
töltött  Grandé  Chartreuseben,  mialatt  szemlélte  a  barátok 
életét,  megismerkedett  egy  spanyol  aristokrata  szerzetes- 
sel, s  többször  találkozott  egy  titokzatos  és  regényes 
nővel,  ki  e  szerzetest  igyekezett  \olna  lebeszélni  a  foga- 
dalom letételéről. 

Megint  írók  körébe  jutott,  mikor  Eperjesen,  mint  a 
kerületi  tábla  ülnöke,  megtelepedett.  Itt  nnokoskodott  a 
megyeházán  a  két  Vachott,  itt  élt  Kerényi,  Sárossy  Gyula, 
Pulszky,  mint  megyei  aljegyző,  s  Trefort,  gyakornok  a 
kerületi  táblánál.  Vidéki  elszigeteltségükben  egész  lelke- 
sedésökkel  az  irodalomhoz  fordultak.  Eötvös  szomorú- 
játék-cziklust  tervezett,  melynek  hőse  Attila  lett  volna, 
papírra  vetette  útirajzait,  Borsodvát  megye  felszólítására 
megírta  Véleményét  a  fo^házjavilás  ügyében,  s  dolgozott  a 
Karthausin,  melyből  egyes  részleteket  felolvasott  Pulszky- 
nak.  Közben-közben  feljárt  Pestre,  szüleihez.  Itt  érte  az 
1 838-íkí  árvíz.  Sárosmegyei  barátai  álmélkodva  olvasták 
nevét  Pestvármegye  köszönő  határozatában  azoké  kőzött, 
kiknek  a  főváros  hálával  tartozik.  Nemsokára  azt  hallották, 
hogy  —  jóformán  még  a  veszedelem  napjaiban  —  franczia 
mintára  —  JlrvizkönyvzX  kezdeményezett  Heckenast  Gusztáv 
könyvkiadó  javára,  kinek  az  árvíz  sok  kárt  okozott.  Ebben 
a  könyvben  jelent  meg  a  J^arthausi,  Eötvös  első  regénye 
és  legkedvesebb  munkája,  melynek  egy  példányával  ked- 
veskedett jegyajándékul  menyasszonyának,  Rosthy  Ágnes- 
nek, a  kivel  1842-ben  esküdtek  meg.  Minthogy  Eötvös 
1839  óta  szerepet  vitt  a  főrendi  táblán,  míg  az  ország- 
gyűlés Pestre  nem  költözött,  Pozsonyban  éltek,  szerényen, 
mert  Eötvös  családja  az  1 840-iki  pénzválságban  elvesz- 
tette vagyonát. 

A  J\arthausi  megjelenésétől  kezdve  szakadatlan  ivodalmi 
munkásságban  telik  Eötvösnek  egész  élete.  1839-ben  meg- 
indítja Szalayval  a  Budapesti  Szemléi,  az  első  magyar  re- 
vuet,  melynek  fő  czélja:  a  törvényhozást  politikai  és  jog- 
tudományi értekezésekkel  fölvilágosítani  és  támogatni. 
Eötvös  egy  év  alatt  két  értekezést  közöl  füzeteiben :  a 
szegénységről  Irlandban  és  a  zsidók  emancipatiójáról. 
A  mellett  1842-ben  és  1845-ben  megjelenik  két  nagy 
regénye  :  A  falu  jegyzője  és  Magyarország  1514-ben. 

Neve  már  régebb  idő  óta  ismert  volt  az  irodalomban 
költeményei  révén,  melyek  1 835-től  fogva  jelentek  meg  az 
akkor  legolvasottabb  folyóiratok  hasábjain.  1  839-ben  az  Aka- 
démia is  tiszteleti  tagjává  választotta.  Versei  a  maguk  korá- 
ban népszerűek  voltak,  néhányuk  ma  is  általánosan  isme- 
retes; a  Megfagyott  gyermek  hosszassága  mellett  is  megindító, 
a  külföldi  útja  küszöbén  írt  Búcsú  a  legkitűnőbb  magyar 
ódák  közé  tartozik,  Végrendeletének  lyrai  sóhaját  nem 
fásította  meg  az  idő.  Eötvös  azonban  azt  hitte,  megérzik 
versein,  hogy  témái  nem  önkényt  kristályosulnak  művészi 
formába ;  érzései  és  gondolatai  nem  születnek  egyenest 
költői  mozdulatban,  szava  nem  hajlik  ellenállhatatlanul  a 
rhythmushoz,  s   nem  csendül  rímbe  magától. 

Színműveivel  sem  volt  megelégedve.  Az  eleven  mesét, 
pergő  dialógust,  biztos  jellemrajzot  kivánó  műfaj  nem 
illett  subiectiv  és  elmélkedő  természetéhez,  annál  is  ke- 
vésbbé,  mert  aesthetikai  meggyőződésből  áldozta  fel  a 
művészi  forma  kívánalmait  az  eszmék  világos  kifejtésének, 
a  jellemrajz  erőteljességét  alárendelte  az  irányzatos  mesé- 
nek, stílje  is  ünnepélyes,  körmondatos. 

Akármennyire  vonzotta  is  a  színdarab  tetszetős  és  ele- 
ven  formája,   akármilyen    kedvvel    fordította  is    Goetz   után 

Victor  Hugó  Angeiojit,  s  ámbár  Toldy  bő  ismertetésre 
méltatta  A  házasulok  czímű  első  vígjáték-kísérletét,  török- 
romantikus szomorújátéka  pedig,  A  bosszú,  megiratása(i  834) 
után  rövid  időn  színpadra  is  került  Debreczenben  (1836), 
mégis  felhagyott  a  színműírással,  épen  miután  az  Éljen  az 
egyenlőség  ez.  eleven  szatírájában  jellemzetes  és  mulatságos, 
a  színpadon  is  hosszú  életű  darabot  alkotott  (1840).  Mu- 
latságosság  dolgában  vetekszik  ez  az  akkori  idők  legjobb 
vígjátékaival,  mélységre,  találó  voltára  s  jellemzetességre 
fölül   is  múlja  valamennyit. 

A  darabban  mindenki  az  egyenlőséget  hirdeti,  de  min- 
denki csak  fölfelé  keresi.  A  gióf  szégyenlené  vőül  az  al- 
ispán fiát ;  az  alispán  nem  tűri,  hogy  lányának  az  ügyvéd 
fia  udvaroljon  ;  a  nevesebb  fiscalis  nem  tartja  collegájának 
szegényebb  ügyvédtársát,  mert  az  ügyvédek  közt  is  van 
különbség. 

A  vetélkedés  átmegy  a  cselédségre  is.  A  szobalány 
apja,  a  kalmár,  kevesli  vőnek  a  szabólegényt;  az  alispán 
kulcsárja  lenézi  a  gróf  inasát,  mert  ő  a  vármegye  kato- 
nája. Mindebben  van  valóság  és  komikum,  de  sok  ha- 
sonlóság is,  a  minek  halmozása  a  nevetségest  is  unalmassá 
teszi. 

Az  osztályok  ellentétét  a  szerelmesek  békítik  ki,  s  ez 
Eötvösnek  első  munkája,  melyben  az  érzés  oldja  meg  a 
bonyodalmat,  a  mi  később  rendes  költői  eljárása  lesz. 

Az  osztály-ellentétek  megfigyelése  és  kigúnyolása  fő- 
tárgyuk regényeinek  is,  melyekben  szintén  az  érzésre 
hárul  az  összebékítés  feladata.  A  regény  az  ő  igazi  tere ; 
az  kevésbbé  élesen  tünteti  ki  a  jellemrajz-  és  cselekvény 
fogyatkozásait,  többet  elnéz  a  belső  compositió  szabatos- 
sága és   a  nyelvnek   személyenkénti  jellemzetessége  dolga- 

ban  ;  több  oldulról  megvilágítja  az  alapeszmét,  megtűri  a 
reflexiókat  és  kitéréseket,  több  eszmének  enged  utat,  s 
tágabb  teret  hagy  magának  az  írónak  is,  ki  szabadabban 
foglaJkozhatik  egyéni  benyomásaival,  s  feltárhatja  benső 
vívódásait,  mint  Eötvös  teszi  is  már  első  regényében,  a 
J^arlhausibzn. 

Az  író  egyéniségében  négy  érdekel  :  érzése,  gondol- 
kodása, képzelete  és  ezek  viszonya.  Egyensúlyukat  Eötvös- 
nél egy  eJv  szabja  meg.  Mint  azon  ivók,  a  kiktől  buzdí- 
tást nyert,  ő  sem  tartotta  a  költészetet  pusztán  a  képzelet 
játékának.  Nem  csupán  a  szellem  gyönyörködtetője  akart 
lenni,  hanem  az  élet  munkása  is  ;  nem  pusztán  szórako- 
zást kívánt  nyújtani,  hanem  még  inkább  tanulságot.  Azt 
tartotta,  hogy  a  költészet  kedves  játékká  aljasul,  ha  a 
kor  nagy  érdekeitől  különválik.  Egyik  költeményében  is  azt 
írja :  « Kit  nem  hevít  korának  érzeménye,  Szakítsa  ketté 
lantja  húrjait. »  Őt  magát  valóban  mindig  a  kor  eszméi 
sugalmazzák.  A  Jfarthausi  a  harminczas  évek  levertségének 
könyve,  egy  nemes  lélek  hánykódása  a  fájdalom  hullámain, 
melyet  álmaink  boldog  szigetéről  a  valóság  szomorú 
partjára  visznek.  Magyar  tárgyú  két  nagy  regénye  egy- 
egy  politikai  ivat  népszerűbb  alakban.  Csaknem  egy  idő- 
ben teszi  közzé  a  1{eformot  és  A  falu  jegyzőjét,  a  nép 
helyzetének  s  a  nemesség  előjogainak,  a  megyei  vissza- 
éléseknek rendszeres  leírását  és  költői  rajzát.  Történelmi 
regényében  meg  akarta  mutatni  egy  belháború  minden 
iszonyát,  midőn   új  polgárháborútól   féltette  nemzetét. 

Ez  az  elv,  a  gyakorlati  czél  szolgálata,  sokban  korlá- 
tozta Eötvös  vonzó  költői  egyéniségét ;  komoly  czélja 
visszatartotta  a  képzelgések  és  könnyed  benyomások  csá- 
bításaitól. 

Eötvös  soha  sem  veszi  ie  szemét  a  valóságról,  melynek 
élethű  festését  tartja  legfőbb  czéljának.  Legfölebb  annyi 
szabadságot  enged  képzeletének,  hogy  tapasztalatainak 
elszórtan  megfigyelt  adatait  összehordja  egy  halomba. 
Taksony-megyében  együtt  van  a  megyerendszer  minden 
bűne.  Ezért  mondta  Deák  Ferencz,  hogy  olyan  ez  a 
megye,  mint  az  állatoivosi  könyvek  czímlapján  az  a  ló, 
melyen  valamennyi  betegség  meg  van  jelölve ;  az  a  beteg- 
ség mind  megvan,  de  nincs  olyan  ló  a  világon,  a  melyen 
mind  együtt  volna.  Csakhogy  a  művészet  ősidők  óta  élt 
az  elemek  ily  halmozásával,  s  e  nélkül  nem  tüntethetné 
fel   a  művészet  korlátai  között  a  korlátlan  életet. 

A  hol  saját  tapasztalata  nem  gyámolíthatja,  történeti 
regényeiben  erkölcsi  elvül  vallja,  hogy  «az  író  ne  kép- 
zelőtehetségét,  hanem  azon  ismereteket  kövesse,  melyeket 
magának,  ha  lehet,  egykorú  kútfőkből  lelkiismeretes  vizs- 
gálódások által  szerezhetett*.  Egyénei  így  talán  kissé  el- 
mosódortak  lehetnek  művészileg,  de  a  kor  bélyegét  tisz- 
tán kivehetni  rajtok.  Történeti  felfogás  dolgában  senki  sem 
múlja  őt  felül,  Kemény  sem.  Kivált  a  csoportok  meglepően 
elevenek  náJa,   a  hol   nem  köti  a  személyi   hűség. 

Támasz  nélkül  képzelete  félénk.  Inkább  a  tudósé,  mint 
művészi  ;  általánosító  inkább,  mint  egyénítő.  Az  érzések 
és  gondolatok  örökös  hullámzása  elönt  előtte  mindent, 
mint  a  dagály  a  fövénybe  rajzolt  vonalat. 

Képzeletét  nagyrészt  érzése  pótolja.  Lelki  életében  az 
érzés  az  uralkodó  vonás.  Rendkívül  fogékony  és  érzékeny 
lélek.  Lelke  mélyén,  mint  a  csigában,  mindig  hallatszik 
valami  bánatos  sóhaj.  Az  ilyen  léleknek  nincs  nyugta  soha, 
beleavatkozik  mindenbe.  Érzése  válogatja  ki  írói  tárgyait 
is,     fiatal     szfvzajlása     idején    érzése    iratja    vele    a   i bánat 

könyvé i>-t,  a  }\arthausit.  Mikor  megismeri  a  megye  szer- 
vezetét, szíve  megesik  az  elnyomottakon,  gúnynyal  fordul 
elnyomóik  ellen,  A  falu  jegyzőjében.  Mikor  úgy  látja, 
hogy  hazája  örvény  felé  sodródik,  kétségbeesése  eleveníti 
meg  előtte  Dózsa  György  táborát.  Mikor  gyermekeinek 
neveléséről  gondoskodik,  a  nevelésről  támadt  gondolatait 
a  Nővérekben  rakja  le.  így  fakad  minden  munkája  érzé- 
séből, hangulatából.  Tulajdonképen  lyrikus  prózában. 

Minden  érzése  gondolattá  fejlik  ;  szíve  minden  verésé- 
nek megfelel  egy  reflexió.  Mintha  agya  is  érezne  és 
szívével  is  gondolkodnék.  Minden  tekintet  érzést  és  gon- 
dolatot ébreszt  benne.  Kitérés  kitérést  ér,  az  értekezések 
egymás  sarkát  tapodják.  A  philosoph  lépten-nyomon 
megállítja  a  költőt,   de  a  philosoph  is  mindig  költői. 

Az  érzés  örökös  dagálya,  a  reflexiók  áradása  nemcsak 
az  egész  munkát  duzzasztja  fel,  széttolja  az  egyes  monda- 
tok határait  is.  A  szó  ruhája  nem  feszül  meg  a  gondo- 
laton. Az  eszme  nem  kristályosodik  szóvá,  feloldódik  a 
terjengő  körmondatokban. 

Mint  mondatainak  rajzát,  az  alakok  képét  is  áradó  ér- 
zelme mossa  el.  Az  érzés  meleg  színeivel  vannak  aláfestve, 
de  nincsenek  biztos  határvonalaik.  « Egyike  a  másikba  gyű- 
rűzik* —  mondja  Péterfy.  —  A  jó  és  rossz  tulajdonsá- 
gok nem  fonódnak  össze  az  alakokban,  hanem  vagy  a 
gonoszság  túlnyomó  bennük,  vagy  a  jóság.  Első  tekin- 
tetre úgy  látszik,  mintha  Eötvös  munkáinak  emberserege 
két  táborra  szakadna  :  a  gonoszak-  és  jókéra.  A  gonoszok 
a  kiváltságok  őrei  ;  tőlük  szenvednek  a  jók.  Ez  megint 
írói  elvéből  következik.  Regényei  nem  egyének  tragédiáit 
mondják  el,    hanem    osztályok    küzdelmét  elevenítik  meg. 

Eötvös   nem  is  igyekszik   másokkal  versenyezni  az  egyén 

benső  vergődésének  élénk  és  finom  rajzában,  de  ritkítja 
párját  annak  feltüntetésében,  a  mi  czéljához  tartozik:  mint 
ál!  küzdelemben  az  ember  az  intézményekkel  s  mint  ala- 
kítják ezek  jellemét.  Nála  az  egyén  az  eszme  kedvéért 
van;  nem  szobor,  csak  oszlop,  mely  a  gondolat  tetőzetét 
tartja.  Ez  sokat  kimagyaráz  Eötvös  alakjainak  természe- 
téből ;  megérteti  velünk,  hogy  ha  alakjai  nincsenek  is 
élénken  jellemezve,  a  kort  kitűnően  és  igazán  jellemzik 
s  nem  hagyja  elfeledni,  hogy  bár  az  egyén  rajzát  leg- 
többszőr elnagyolja,  alkotott  néhány  kitűnő  typust. 

Más  élénkebb  érdekiődést  kelthet  alakjai  iránt,  rokon- 
szenvünket senki  sem  tudja  hamarább  hősei  részére  vonni. 
Mint  vékony  meséjét  az  eszmegazdagság,  elnagyolt  hőseit 
a  bennők  buzgó  nemes  érzés  tölti  ki,  s  a  mint  a  regény 
szűkes  cselekményét  a  kor  rajza  és  bírálata  pótolják:  az 
egyének  benső  küzdelmének  helyébe  az  intézményekkel 
vívott  kegyetlen  harezuk  lép.  Nem  boldogtalanságra  szü- 
lettek, mint  Kemény  embei'ei,  s  nem  is  maguk  hívják  ki 
a  sorsot,  mint  azok ;  a  fennálló  rend,  a  társadalom  teszi 
őket  szerencsétlenekké. 

Ámbár  az  író  érzése  ad  nekik  életet,  az  alakok  érzelmi 
registere  nem  bő.  A  szenvedély  lázongását  nem  ismerik, 
írójuknak  finomabb  szálakból  szőtt  lelke  nem  bírta  bele- 
élni magát  a  szenvedély  egyoldalúságába ;  higgadt  gon- 
dolkodása nem  ért  nyomába  azon  különös  logikának,  mely 
az  indulat  tüzénél  lobban  lángra  s  látszólag  minden  logi- 
kának ellentéte. 

Nem  jutott  el  a  kedély  másik  határához  sem  :  a  naiv- 
ság nyilt  békéjéhez.  Sokszor  és  szívesen  fordult  a  néphez, 
de  egyszerű  eszejárását  mindig  megzavarta  reflektáló 
kedvével,    természetes    érzését    a   magáéval    complikálta,   a 

mire  kész  bizonyság  a  Molnár-leány  is.  Azt  lehetne  mon- 
dani, hogy  jobban  szereti,  mint  ismeri  a  népet  s  naiv 
alakjait. 

Legelevenebb  alakjai,  a  kiket  sarkastikus  kedvében 
teremtett.  Pompás  szeme  volt  a  hibák  és  félszegségek 
észrevevésére,  —  s  felháborodó  érzése  mindjárt  meg  is 
büntette  azt  a  maga  módján,  érdeme  szerint:  egy  futó 
mosolylyal,  mint  a  pörlekedő  kedvet  Pusztaiakban, 
vagy  ironikus  kifigurázással,  mint  az  egyenlőséget  papoló, 
meghunyászkodó  és  kevély  nagyképűeket ;  legtöbbször 
nem  sajnálja  tőlük  a  sarkasmus  égető  suhintását  sem,  s 
cserdítve  vág  végig  egész  seregen,  mint  Taksony-megye 
kiváltságos  rendéin. 

Ha  végig  pillantva  alakjain,  azt  kérdezzük,  hogy  az 
emberi  léleknek  milyen  megrezdüléseit  vette  észre  először 
ő  s  mely  alakjaiban  jegyezte  fel  azokat :  akkor  azt  kell 
felelnünk,  hogy  ilyen  megfigyelései  és  ilyen  alakjai  nin- 
csenek s  hogy  a  legmélyebb  és  legvonzóbb  lélek,  a  kit 
könyvein  át  megismerünk:  az  író  maga.  De  ha  azt  kér- 
dezzük ;  korának  mely  érzéseit  és  eszméit  fejezte  ki  mű- 
veiben,  akkor  a  felelet  az,   hogy  valamennyit. 

A  munkáiból  kivehető  közös  alapeszme  leginkább  tár- 
sadalmi, —  de  abban  a  korban  még  politikai  is  volt.  Az 
egyénnek  a  fennálló  renddel  folytatott  küzdelme  nála 
osztályok  harczává  szélesül  :  a  T^arthausibzn  az  öreg  gróffal 
Dufey  áll  szemben,  a  komornyik  fia ;  kettejök  közt  az 
aristokratia  és  demokratia  mindennapos  küzdelme  foJy. 
A  főúr  Gusztáv  s  Armand,  a  nép  gyermeke,  barátságuk 
mellett  is  épen  így  állnak  szemben  egymással.  Jl  falu 
jegyzőjében  is  két  osztály  áll  szemben  :  a  nemesség  és  a 
nép.   Tengelyi    nemeslevelének    elvesztével   elveszti   minden 

jogát  s  szakadatlan  üldözésnek  van  kitéve.  Két  nagy  chorus 
az  egész  regény:  egyik  az  elnyomóké,  másik  az  elnyo- 
mottaké. Az  író  maga  mindig  emezekhez  szít.  Magyarország 
í$t4-btn  szintén  osztályok  harczát  mutatja,  mely  akkor 
iszonyú  belháborúvá   gyúladt. 

Ez  alapeszme  kifejlődésében  némi  fokozatot  vehetni 
észre.  A  7(arthausib&n  az  ifjú  szív  lyrai  világfájdalma  mind 
a  két  világot  egyaránt  gonosznak  látja,  bár  végül  mégis 
az  egyszerűbbhöz  hajlik  ;  A  falu  jegyzőjében  a  nép  ne- 
mesebbnek tűnik  föl  elnyomóinál  ;  a  pórlázadás  regényé- 
ben is  Dózsa  pártján,  a  nép  táborában  van  az  igazság ;  a 
Nővérekben  övé  a  boldogság  is ;  egyszerűen,  hozzájok 
hasonlóan  éljünk,  ha  boldogok  akarunk  lenni. 

Hogy  munkái  ilyen  szorosan  simultak  korához  és  esz- 
méihez; ez  magyarázza  Eötvös  regényeinek  a  maguk 
korában  való  népszerűségét ;  hogy  pedig  költészetének, 
több  mint  félszázad  multán,  ma  is  vannak  csodálói,  s 
munkáinak  sem  érdekességük,  sem  értékök  nem  avult  el, 
annak  az  a  nyitja,  hogy  embereiben  az  általános  embert 
is  kifejezte  s  korának  eszméit  kapcsolatba  hozta  az  álta- 
lános emberi,  közelebbről  a  keresztyén  eszmékkel.  Mű- 
veinek maradandósága  ezen  kívül  érzés-  és  eszmegazdag- 
ságán sarkallik.  Az  utóbbit  illetőleg  senki  sem  mérkőz- 
hetik  vele  íróink  közül  ;  e  tekintetben  legyőzi  máskülön- 
ben diadalmas   művészi  versenytársát  is,   Keményt. 

Munkái  az  idő  tanúi,  mint  a  történelmi  művek,  mert  a 
kor  vágyait  és  eszméit  szólaltatta  meg  azokban,  s  nemzeti 
kifejlődésünk  bajnoka  volt  egy  írói  tollal  kezében. 

A  múlt  század  törekvéseiből  és  küzdelmeiből  különben 
mint  politikus  is  kivette  a  maga  részét.  Egyéniségének 
egyöntetűségéről    s    meggyőződéseinek    mélységéről    az  a 

legjobb  bizonyság,  hogy  a  politikus  Eötvösben  ugyan- 
azon jellemvonásokat  találni,  mint  az  íróban.  Csakhogy  itt 
inkább  javára  válik  képzeletének  szigorú  mértéktartása, 
gondolatainak  bő  és  eleven  áradása,  az  eszméibe  való  el- 
mélyedés, stíljének  szónoki  zengése-  Érzése  itt  sem  hagyja 
el  soha ;  minden  szava  költői  mély  érzelemből  fakadt,  s 
nem  csupán  az  észnek,  hanem  a  szívnek  meggyőzésére  is 
törekedett ;  szokása  volt  az  írott  törvényekkel  szemben  az 
íratlanokra  hivatkozni.  Beszédei  Kölcsey  szónoklataira 
emlékeztetnek.  Neki  jutott  örökül  atyai  barátjának  érzelmes 
szónoki  stílje,  az  ő  ajkán  támadtak  fel  annak  mély  lyrai  han- 
gulatai, érzésből  fakadó  költői  gondolatai,  szivének  őszinte 
kegyelete  az  elhunyt  nagyok  iránt,  hamar  meginduló  ro- 
konszenve a  szenvedőkkel,  körmondatainak  nyugodt  hul- 
lámzása, nyelvének  ünnepies  zengése.  Ez  érdemei  révén 
szállott  rá  Kölcsey  halála  után  az  Akadémia  ünnepi  szó- 
széke, honnan  először  épen  magának  KöJcseynek  emlékét 
újította  meg.  Csakhogy  emlékbeszédeiben  nem  oly  sub- 
jektiv,  mint  Kölcsey  ;  elmélkedő  hajlama  minden  pályában 
a  vezér-eszmét  keresi,  mely  az  emberben  testet  öltött.  Az 
ünnepi  beszédek  is  mindig  valami  hazafias  vagy  irodalmi 
eszme  körül  forognak.  Politikai  beszédein  is  mély  érzel- 
messég ömlik  el ;  emberszerető  érzése  bírja  szólásra  is, 
midőn  tűzzel  védi  a  börtönrendszer  javítására  vonatkozó 
javaslatokat,  hévvel  pártolja  a  zsidók  polgárosítását ;  mind- 
két eszme  mellett  szót  emel  az  irodalomban  is  egy-egy 
tanulmánynyal.  Fölemeli  szavát  egy  emberségesebb  bün- 
tető-törvénykönyv kidolgozása  mellett,  megszerkesztésé- 
ben is  részt  vesz.  Lelkesül  a  szabadságért  minden  for- 
májában :  az  egyéni,  erkölcsi,  nemzeti  és  vallásszabad- 
tágért egyaránt ;  kikél  a   nemesség    előjogainak  fentartása 

t  a  követi  utasítások  oktalan  rendszere  ellen  ;  felszólal  a 
magyar  nyelv  ügyében,  védelmezi  a  szólásszabadságot, 
síkra  száll  a  vallásszabadság  és  vegyes  házasság  kivívásáért. 

Érzés-  és  gondolatgazdagságra  nézve  ritkítja  párját  a 
politikában  is.  Az  elvont  fejtegetésben  alig  múlhatta  őt 
felül  valaki,  oly  óvatos  és  megfontolt  volt,  oly  logikus  és 
igazságos.  Tervet  és  elméletet  senki  sem  tudott  jobban 
kidolgozni,  de  a  megvalósításhoz  egyaránt  hiányzott 
belőle  Széchenyi  gyakorlati  erélye  s  Kossuthnak  mindent 
magával  ragadó   szenvedélye. 

Gondolkodása  két  ily  rendkívüli  szellem  közelében  s  a 
negyvenes  évek  mozgalmainak  közepette  is  megőrizte  erede- 
tiségét. Széchenyi  a  nemzet  gazdasági  előmenetelén  buzgól- 
kodott, Kossuth  azt  hirdette,  hogy  a  szabad  nemzet  természet- 
szerűen gazdagodik  ;  Eötvösnél  e  két  törekvés  összeolvadt 
egy  társadalmi  átalakulás  vágyában,  mely  együtt  hozná 
meg  a  politikai  szabadságot  a  gazdagsággal,  s  melynek 
valódi  eszköze  a  nemzeti  műveltség  emelése.  Széchenyi 
a  reformot  a  kormány  és  aristokratia  révén  akarta  keresztül 
vinni,  Kossuth  ezeknek  odakiáltotta  :  « Veletek  és  általatok, 
ha  tetszik;  nélkületek,  sőt  ellenetek,  ha  kellls  s  maga  a 
kisnemességre  gondolt  első  sorban  ;  Eötvös  magát  a  né- 
pet látta  szeme  előtt  s  az  értelmiségre  számított  különö- 
sebben. Midőn  Széchenyi  "Kelet  népében  izgató  modora 
miatt  megtámadta  a  Pesti  "Hírlap  szerkesztőjét,  Eötvös 
kelt  leghathatósabban  Kossuthnak  védelmére,  mert  úgy 
érezte,  hogy  Kossuth  a  történelem  logikájánál  fogva  úgy 
következik  Széchenyi  után,  mint  Desmoulinsre  Danton  és 
Robespierre.  Később  a  megyerendszerhez  ragaszkodó 
Kossuth  ellenében  erőteljes  meggyőződéssel  s  minden 
harezra  készen   hirdeti,   hogy  a  félszázados  küzdelmek   díja 

%  a  fejlődés  biztosítéka  a  felelős  kormány,  népképviselet 
alapján.  Ő  tűzi  ki  ebben  a  negyvenes  évek  mozgalmainak 
czélját,  az  alkotmányért  folyt  hosszú  küzdelmek  megoldá- 
sát. Ő  mondta  ki  ez  intézmények  nevét  először  Pest- 
vármegye közgyűlésén.  Ó  szedte  pontokba  a  megyerend- 
szer hátrányait  s  rajzolta  meg  a  kifejlődés  útját  a  Pesti 
Hírlapban  megjelent  vezérczikkeiben,  midőn  e  lap  a  cen- 
tralistáknak,   Eötvös  barátainak  kezére  jutott. 

Hirdette,  hogy  a  hol  a  törvényhatóságok  majdnem  tör- 
vényhozási hatalmat  gyakorolnak,  ott  gyenge  lábon  áll  a 
jogegyenlőség  és  személyes  szabadság ;  bizonyította,  hogy 
a  megyében  a  szabadság  csak  nemesi  szabadalmakat  jelent  s 
hogy  a  megyerendszer  mellett  alkotmányunknak  egyedüli 
biztosítéka  a  megyék  vis  inertiaeje.  Következésképen  át 
kell  alakítani  a  törvényhozást  osztályokéból  a  nemzet 
független  képviseletévé ;  azonfelül  egységre  van  szükség 
a  kőzdolgok  igazgatásában  s  erőre  a  rendfentartó  ható- 
ság kezében  :  vagyis  központosításra  és  erős  kormányra. 
Óriási  hajtóvadászatot  rendez,  minden  bokrot  megráz, 
minden  rejteket  felkutat  és  semmit  sem  hagy  felriasztat- 
lanul,  a  mire  a  gúny  egy  nyilát  ellőheti.  A  régi  trójai 
csellel  él :  fejtegetéséből  a  gúny  egész  fegyveres  csapatja 
özönlik  elő. 

Czikkei  a  nemesség  közt  akkora  felháborodást  keltet- 
tek, hogy  az  népszerűtlenséggel  fenyegette  Eötvösnek 
egész  pártját,  az  ellenzéket,  melynek  népszerűségére  pe- 
dig szükség  volt  a  nemzet  érdekében.  Barátai  kértére 
felhagyott  tehát  czikkeivel,  meglevő  czikkeit  azonban  rend- 
szeres könyvvé  foglalta  s  megbővítve  kiadta  T^eform  czí- 
men.  Kossuth  maga  is  a  megyéhez  szított,  melyet  alkot- 
mányunk     egyedüli      bástyájának     nézett     a     kormánynyal 

szemben  ;  szobatudósoknak  nevezte  a  centralistákat,  s  tö- 
rekvéseiket utópiának  tartotta.  Eötvös  fejtegetései  és  tervei 
azonban  belevették  magukat  a  nemzet  gondolkodásába  s 
neki  megvolt  az  az  elégtétele,  hogy  1 848  elején,  a  párisi 
forradalom  hírére,  maga  Kossuth  indítványozta  a  felelős 
kormányt,  s  a  felirat  kijelentette,  hogy  «collegialis  kor- 
mányrendszerünknek magyar  felelős  ministeriummá  alakí- 
tását minden  reformjaink  alapfeltételének  és  lényeges 
biztosítékának    tekinti*. 

A  kinevezett  felelős  ministeriumban  Eötvös  is  helyet 
foglalt,  mint  a  < vallás  és  nevelési) -ügyek  vezetője.  A  kor- 
mány erejét  azonban  a  napi  politika  emésztette  fel ;  még 
nem  jött  el  annak  az  ideje,  hogy  a  jövő  nemzedék  műve- 
lésén lehetett  volna  dolgozni.  Eötvös  többször  is  le  akarta 
tenni  tárczáját,  de  társai  nem  engedték.  Midőn  azonban 
a  nép  elfoglalta  az  Uj-épületet,  azt  a  forradalmat  látta 
eljöttnek,  melytől  Széchenyi  rettegett ;  Bécsbe  ment,  s 
Pulszkytól,  ki  akkor  államtitkár  volt  Eszterházy  Pál  mel- 
lett, útlevelet  kért  külföldre.  Megnyugtató  szavak  lecsil- 
lapították s  az  utolsó  schönbrunni  küldöttséggel  megint 
visszatért  Pestre.  Még  egyszer  megjárta  Bécset  a  kö- 
vetséggel, mely  az  uralkodó  helyett  az  országgyűléshez 
fordult,  eredménytelenül.  Itthon  a  forradalom  megmutatta 
véres  arczát ;  a  meggyilkolt  Lamberget  végigvonszolta  a 
nép  a  hajóhídon  és  a  Dunaparton.  A  konczolás  hírére 
Eötvös  és  Trefort  családjaikkal  együtt  Bécsbe  menekül- 
tek,  majd  onnan   is  tovább. 

« Miért  távoztam  el?  —  írta  Csengerynek  München- 
ből ;  —  azt  annak,  ki  engem  s  lelkületemet  ismeri,  könnyű, 
másnak  lehetetlen  megmagyarázni.*  —  t  .  .  .  hasztalannak 
<r«ztem     magamat.     Engem    az    ég    forradalmi     embernek 

nem  teremtett.  Bármi  nagy  czélt  láss?k  is  magam  előtt, 
az  egyesek  szenvedéseiről  megfeledkezni  nem  tudok,  s 
meggyőződésem  szerint  az  anyagi  erő,  melyre  minden 
forradalom  támaszkodik,  nem  azon  út,  melyen  az  emberi 
nem   előre  haladhat. » 

Tudta,  hogy  Jellasich  benyomult  az  országba  ;  Batthyány 
elhagyta  a  tábort  és  hazát;  Deák  visszavonult;  Kossuth 
útlevelet  szerzett  Francziaországba  ;  a  honvédelmi  bizott- 
mánynak több  tagja  már  el  is  menekült  —  s  neki  csa- 
ládja és  gyermekei  voltak. 

Két  telet  Münchenben  töltött,  a  nyarat  közben  Salzburg 
mellett,  az  aigeni  park  egyik  kis  lakában  ;  a  másikat  a  stah- 
rembergi  tó  partján,  Tutzingban,  hol  Szalay  is  lakott. 
Sógora,  Trefort,  mindenütt  vele  volt.  Aggodalmaik  köze- 
pett a  munkában  kerestek  vigaszt.  A  történettudósok, 
Szalay  László  és  Horváth  Mihály,  nemzetünk  történelmét 
vizsgálták,  a  múltban  keresve  biztatást  a  jövőre,  hogy  e 
nemzet  annyi  sorscsapás  után  a  mostanit  is  ki  fogja  bírni, 
Eötvös  megint  az  általános  emberihez  emelkedett.  Böl- 
cselkedő lelke  keresni  kezdte  az  1 848-iki  események  kap- 
csolatát a  nagy  franczia  forradalom  eszméivel.  Meg  akarta 
írni  a  franczia  forradalom  történetét  a  magyar  közönség 
számára,  éreztetve  eszméinek  hatását  Magyarország  újabb 
történetében. 

Munkaközben  bővült  eredeti  terve.  1837-iki  utazása 
óta  hordta  magában  a  vágyat,  hogy  megírja  a  keresztyén 
civilisatió  történetét,  élete  főművéül,  Már  akkor  helyet 
kerestek  maguknak  az  eszmék  a  J^arlhausi  lapjain.  Most 
e  két  terv  összeolvadt  egy  államtudományi  nagy  munkában, 
mely  a  történelmi  tapasztalatból  indul  ki,  vizsgálja  az 
eltentétet  az  ókorból  ránk  maradi  állameszme  s  a  keresz- 

tyén  polgárosodás  eszméi  közt,  az  utóbbiakért  lelkesül, 
mint  bölcsész,  s  megvalósításukat  sürgeti  a  modern  állam- 
ban, mint  gyakorlati  államférfiú.  A  XJX.  század  uralkodó 
eszméinek  befolyása  az   álladaíomra,    ez  a   munka  czíme. 

Latra  vetette  itt  a  franczia  forradalomból  ránk  maradt 
nagy  jelszavakat,  s  fürkészte,  mily  ellentmondásban  van- 
nak azok  egymással.  Bizonyította,  hogy  civilisatiónk  és 
társadalmi  rendünk,  mely  a  szabadság  elvén  nyugszik, 
ellentétben  van  az  állammal,  mely  az  absolut  egyenlőség 
elvén  alapszik  s  az  egyént  aláveti  a  többség  korlátlan 
akaratának.  Vizsgálja,  hogy  melyiknek  kell  a  másikhoz  al- 
kalmazkodnia, s  arra  a  következtetésre  jut,  hogy  az  egyéni 
szabadság  elvét  kell  alapúi  venni  az  állam  rendezésében 
is.  Az  államhatalom  és  egyéni  szabadság  közt  az  egyen- 
súlyt a  központosítás  és  a  községi  önkormányzat  vannak 
hivatva   fentartani. 

Az  erre  vonatkozó  fejtegetések  teszik  a  könyv  leggya- 
korlatibb  részét;  ezt  méltányolja  legjobban  Laboulaye  is. 
Lehet,  hogy  —  mint  Laboulaye  megjegyzi  —  az  eszme- 
háromságból nagyon  is  kiemeli  a  szabadságot;  abban  is 
lehet  valami,  a  mit  Trefort  említ  fel,  hogy  mellőz  néhány 
olyan  eszmét,  melyek  rövid  időn  szintén  uralomra  ju- 
tottak, mint  pl.  az  államgazdasági  és  socialis  kérdés ;  de 
tagadhatatlan,  hogy  e  könyv  maradandó  becsű  államből- 
csészeti  munka,  melyet  külföldön  együtt  emlegetnek  Stuart 
Mill  hasonló  tárgyú  s  későbbi  eredetű  nagy  munkájával. 
A  mi  politikai  irodalmunknak  koronája  e  mű,  melynek 
ránk  nézve  különös  becset  ád  az,  hogy  bár  általános  esz- 
mék körül  forgolódik,  folyvást  szeme  előtt  áll  hazánk 
helyzete,  mint  a  töprengő  Hamlet  előtt  meggyilkolt  atyjá- 
nak  szelleme. 

Munkája  még  nem  készült  el  teljesen,  midőn  1850  no- 
vemberében hazajött  falura,  a  fehérmegyei  Velenczére. 
Látta  a  magába  fúló  bánatot  s  az  elfojtott  gyűlöletet, 
méla  szomorúsággal  figyelte  a  kitörés  hallgatag  ékesszólá- 
sát, a  tétlen  ellenállást;  nézte  a  csendes  ábrándozókat,  a 
kik  képzelgésekkel  hidalták  át  a  szakadékot  múlt  és  jelen 
között.  Lelkére  ránehezedett  a  végpusztulás  aggodalma. 
Visszatér  régi  eszméjére :  kibékíteni  hazánk  érdekeit 
Ausztria  érdekeivel.  Allambölcseleti  nagy  művének  elveit 
most  törekvéseinkre  alkalmazza,  s  egymásután  írja  a  röp- 
iratokat, melyek  mind  közelebb  férkőznek  a  gyakorlati 
megvalósításhoz.  Most  is  általános  eszmék  után  igazodik 
s  általános  európai  érdekekből  indul  ki.  Német  nyelven 
is  írja  röpiratait,  mert  első  sorban  a  külföldet  akarja 
meggyőzni  a  magyar  ügy  igazságáról  s  megoldásának  le- 
hetőségéről. Első  könyvében,  melynek  czíme  líeber  die 
Gleichberechtigung  der  TVationalitdten  in  Oesterreich,  köz- 
vetlenül a  forradalom  után,  még  1  850-ben, csüggedése  beérné 
a  puszta  lét  biztosításával,  s  ezt  is  csak  azon  a  réven 
tartja  elérhetőnek,  ha  világossá  válik  a  meggyőződés,  hogy 
Ausztria  fennállása  Európai  szükség  s  Ausztria  csak  úgy 
állhat  meg,  csak  úgy  tehet  szert  erőre  és  egységre,  ha  a 
területén  élő  nemzetiségek  közős  ügyeiket  egységes 
Reichsrathra  és  közös  minisztériumokra  bízzák,  s  csupán 
benső  ügyeikben  intézkednek  szabadon.  Második  könyve, 
Die  Garantien  der  Macht  und  "Einheit  Oesterreichs  (Leipzig 
1  859),  majdnem  egy  évtizeddel  később,  e  részben  Anglia 
és  Írország  reáluniójára  hivatkozik  példaképen,  de  már 
mégis  azt  hirdeti,  hogy  :  egy  különböző  nemzetiségekből 
összerótt  állam,  mely  azokat  évszázadokig  nem  bírta  assi- 
milálni,    csak    úgy     lehet    hatalmas,    ha   azokat  természetes 

fejlődésükben  támogatni  és  erősíteni  igyekszik,  mert 
csak  így  várhatni,  hogy  az  egyes  nemzetiségek  meggyő- 
ződjenek arról,  hogy  fennállásuk  és  kifejlődésük  az  egy- 
séges állam  fennállásától  függ.  Ezzel  már  biztosítva  van 
Magyarország  kiemelkedése  az  örökös  tartományok  so- 
rából. 

Lassankint  izmosodik  bizalma,  a  mint  látja  Európa 
újabb  fejlődését,  a  németség  tömörülését,  az  olaszok  küz- 
delmeit nemzeti  egységökért  s  nemzetünk  ragaszkodását 
ősi  alkotmányunkhoz.  Kivált  a  német  egység  eszméjét 
tekinti  olyannak,  mely  hazánk  sorsára  is  hatással  lehet, 
a  mennyiben  legtermészetesebb  megoldása  az  volna,  ha 
Ausztria  német  tartományaival  belépne  a  szövetségbe  s  ott 
esetleg  fenhatóságra  tenne  szert ;  a  többiek  kívül  maradva, 
saját  alkotmányuk  szerint  élnének  s  csupán  az  uralkodó 
személye  révén  tartoznának  össze  a  monarchia  rémet  tar- 
tományaival (Die  Sonderstellung  língarns  vom  Standpunkte 
der  "Einheit  Deutschlands,    1 860.). 

A  történelem  máskép  fejlődött,  mint  Eötvös  képzelte, 
de  betelt  s  telik  most  is  folyton-folyvást,  hogy  mindazon 
veszélyeknek  tekintetbe  vételével  is,  melyek  a  nemzetiségi 
egyenjogúság  elismeréséből  az  államra  háramolhatnak,  a 
kérdést  sem  elhárítani,  sem  megoldani  nincs  más  mód,  a 
történelmi  jogok  s  a  politikai  és  egyéni  szabadság  elvének 
őszinte  elismerésén  kívül,  a  mint  azt  a  Nemzetiségi  kérdésx6\ 
(1865)  írt  magyar  röpiratában  Horvátországgal  való  kap- 
csolatunkra   nézve  is  javasolta. 

A  hatvanas  években  megjelent  röpiratainak  ugyanaz 
volt  a  sorsuk,  mint  annak  idején  a  T^e/ormnzk:  mikor 
Eötvös  megírta  azokat,  akkor  még  nem  lehettek  nép- 
szerűek.   Hazafias    érzéséhez,    következtetéseinek  gondos- 


"Bcveze^éi. 


25 


ságihoz  nem  férhet  szó  ;  aggodalma  alapos,  óvatossága 
kényszerű  volt ;  sem  véleményének  igazságát,  sem  mun- 
kásságának hasznát  nem  lehet  elvitatni  ;  de  nem  volt  meg 
az  a  meggyőződése,  hogy  a  nemzetek  a  legszomorúbb 
korban  sem  érhetik  be  a  puszta  tengődés  biztosításává], 
mert  az  élet,  mely  el  van  tiltva  a  fejlődéstől,  nem  élet,  s 
megállás  nincs,  csak  haladás  vagy  elhanyatlás.  Eszméi 
megint  jórészt  teljesedésbe  mentek,  mint  a  7{eforméi,  de 
megint  más  volt  a  megvalósítójuk,  s  ha  az  1867-iki 
kiegyezés  sokban  Eötvös  eszméire  ütött  is,  ez  eszmék 
mégis  sokat  módosultak,  míg  valóvá  lettek.  Eötvös  me- 
gint a  terveket  és  elméletet  szolgáltatta,  a  megvalósítás 
Deák  érdeme.  Eötvös  elvont  elmélkedéseinél  inkább  illett 
a  viszonyokhoz  a  negyvenes  években  Kossuth  elszánt  bá- 
torsága, most  Deák  higgadt  bölcsessége.  Deák  állandó 
és  megingathatlan  elvet  testesített  meg,  a  jogfolytonosságét, 
s  épen  annyit  követelt  Königgratz  után,  mint  Königgratz 
előtt ;  Eötvös  a  külső  politikai  viszonyok  alakulása  szerint 
emelkedett  a  létért  való  szegényes  aggodalomtól  a  történeti 
jogok  követeléséig.  Egy  volt  végczéljuk :  az  alkotmány 
visszaállítása,  csakhogy  Deák  rendíthetetlenül  ragaszkodott 
az  1848-iki  törvényekhez,  Eötvös  ellenben  minden  com- 
promissumot  elfogadott  volna,  mely  hamar  kínálkozik  és 
reménynyel  kecsegtet.  Egyikük  sem  tudta  külön  gondolni 
hazánk  jövőjét  a  birodalométól,  elveik  mégis  ellentétesek 
voltak  ebben  is.  tÉn  nem  osztom  Deák  nézetét,  —  írja 
Eötvös  Fáiknak,  1865.  VI.  17.  —  ki  mindent  csak  a  ma- 
gyar királytól  vár;  sőt  ellenkezőleg,  mindent  csak  az  alkot- 
mányos Ausztria  népeitől  remélek.!  Más  és  más  volt 
taktikájuk  is.  Deák  a  nyugodt  kitűrésre  adott  példát, 
Eötvös  viszont  nem  győzte  tolni  az  idő  szekerét;  kapva- 

kapott  minden  alkalmon,  mely  kiegyezésre  vezethetett  volna, 
s   már  Schmerlinggel  is   egyezkedett. 

Eötvösnek  legmeghittebb  barátai  is  Deák  mellé  álltak, 
s  ő  maga  alapított  lapot,  a  Politikai  Hetilapot,  hogy  né- 
zeteinek elmondására  tere  legyen.  Egyedül  Andrássy  kap- 
csolta őt  Deák  köréhez,  s  Eötvös  most  megint  a  két 
vezér  között  á]),  mint  páJyája  első  felében.  Deák  az  elv 
vallására  fektette  a  fősúlyt,  Andrássy  keresztülvitelén  buz- 
gólkodott ;  Eötvös  készséggel  segített  mindkettőben.  Deák 
tartózkodott  a  kormányzattól  s  a  kormányt  csak  a  teendők 
megítélésében  segítette  ;  Andrássy  mestere  volt  a  tervnek 
és  a  tettnek ;  Eötvös  a  siker  biztosítékát  abban  látta,  ha 
maga  viszi  keresztül  terveit,  azért  készségesen  vállalt  tár- 
czát  Andrássy  alatt. 

Ministersége  mind  a  kétszer  rövid  ideig  tartott,  de 
az  alatt  mindent  megtett,  a  mit  tehetett.  1848-ban  tőr- 
vénynyé  emelte  a  tanszabadságot  (XIX.  t.-cz.),  tervbe 
vette  a  népoktatás  reformját,  s  kidolgozta  annak  javaslatát. 
Az  állam  kötelességének  nézte  a  népnevelést ;  költségeit  köz- 
ségi adó  útján  kívánta  fedezni,  s  azért  állami  felügyelet 
alatt,  a  felekezetek-  és  községeknek  is  engedett  volna  be- 
folyást. Mindenütt  kőtelezővé  tette  a  magyar  nyelv  taní- 
tását s  elválasztotta  a  vallástant  a  többi  tantárgytól. 
Reformjai  akkor  puszta  tervnek  maradtak,  de  nagy  résző- 
ket  maga  valósította  meg  második  minisztersége  alatt. 
Egész  szívével  csüggött  a  nevelés  kérdésén,  melyben  jö- 
vőnk biztosítékát  látta  s  eszméi  győzedelmének  zálogát, 
mert  a  művelődés  fejleszti  ki  az  egyént  s  teszi  méltóvá 
a  szabadságra. 

A  tespedés  szomorú  korában  is  dolgozott  a  műveltség 
javára.     Ő   támasztotta    fel    halottaiból   a   megfogyott  Kis- 

faludy-Társaságot  s  az  ép  úgy  megapadt  Akadémiát. 
Második  ministersége  alatt  i5  vitte  keresztül  régi  eszmé- 
nyét, a  zsidók  emancipatióját,  nem  különben  a  görög- 
keleti szerb  és  rumán  egyházak  szervezését.  1 868-ban 
tőrvényjavaslatot  terjeszt  elő  a  keresztyén  hitfelekezetek 
egyenjogúságáról,  mely  még  azon  évben  tőrvénynyé  emel- 
kedik (Lili.),  i  870-ben  beterjesztett  tőrvényjavaslata  nem- 
csak a  hazánkban  már  meglévő,  hanem  bármilyen  vallás 
szabad  gyakorlatát  s  akár  új  felekezetek  alakulását  is  kívánja 
biztosítani.  A  mellett  fejleszti  az  egyetemet ;  új  tanszé- 
keket állít  és  laboratóriumokat  rendez  be.  A  ki  a  tudo- 
mány egyik  eredményének  tartotta,  hogy  az  embert  ké- 
pessé és  érdemessé  teszi  a  szabadságra,  az  védte  és  erő- 
sítette a  tudomány  szabadságát  is. 

Ennyi  munka  közben  többé  nem  jutott  ideje  könyvet 
írni.  Egy-egy  beszélyt  még  írt,  egy  nagyobb  regénybe  is 
belefogott,  de  az  már  töredéknek  maradt.  A  Nővérek 
(1857)  ut^n  nem  ,rt  nagyobb  szépirodalmi  művet.  Csak 
egy  kötetet  adott  még  sajtó  alá  Gondolatok  czímen,  anyja 
emlékének  ajánlva.  Kis  jegyzőkönyveinek  tartalmából  vá- 
logatta össze  kiadójának  unszolására.  Mély  gondolatok 
ezek,  melyekben  egy  nemes  szív  belső  világa  tárul  fel. 
Alapjok  nem  a  hit  és  erkölcs,  mint  Pascal  Penséesinek, 
inkább  La  Rochefoucauld  maximáival  vannak  rokonságban, 
a  mennyiben  tapasztalati  igazságok  gyanánt  szűrődnek  le 
a  társadalom  s  az  emberi  lélek  ismeretéből.  De  mint 
Pascalnál,  nála  is  ritkák  a  szűkszavú  axiómák,  néha  egész 
részletes  bizonyításokat  találni  köztök,  s  az  egész  könyv 
ép  oly  erővel  fordul  a  materialismus,  mint  Pascalé  az 
atheismus  ellen,    a    mint     Salamon     Ferencz   megjegyezte. 

A  szüntelen,  túlfeszített  munkásság,  az  örök  küzdelem   és 

gyötrődés  aláásta  Eötvös  egészségét,  j  870-ben  beteg  lett, 
de  azért  élénken  érdeklődött  a  képviselőház  tárgyalásai 
s  minden  politikai  esemény  iránt.  Megvásárolta  az  Esz- 
terházy  képtárat  s  még  1871  januárjában  egy  nagy  elő- 
terjesztést adott  a  Ház  elé,  a  népnevelés  állapotáról. 
A  hónap  derekán  erős  láz  kezdte  gyötörni  s  tüdőbajtól 
féltették.  Lemondását  is  beadta,  de  Andrássy  kértére 
megint  visszavette;  hanem  az  országgyűlésen  még  sem  je- 
lent meg  többé.  Február  másodikán  délután  elszunnyadt ; 
szunnyadtában  szállt  éj  a  beteg  szobára,  s  reá  is  az  a 
nagy  éj,  a   melyből   nincsen  ébredés. 

Neve  él,  egyénisége  példa.  A  magyar  irodalom  és  po- 
litikai történet  alakjai  között  kimagasló  hely  az  övé,  a 
múlt  század  történelmének  buvárlója  az  ő  szépirodalmi  és 
politikai  munkáiban  fogja  megtalálni  a  legnagyobb  ese- 
mények előkészítését  és  magyarázatát.  Eszméi  megtestesül- 
tek alkotmányunkban  s  ha  az  új  intézményeknek  nem  ő 
adott  is  nevet,  az  nem  homályosíthatja  el  előttünk  érde- 
mét s  nem  fájhat  az  ő  lelkének,  a  ki  nem  kivánt  más 
emléket  eszméi  győzedelmén  kívül. 

Voinovich   Géza. 


KÖLTEMÉNYEK 

(1833—1863) 


A  MEGFAGYOTT  GYERMEK. 


Ily  késő  éjtszaka  ki  jár 
Ott  kinn  a  temetőn? 
Az  óra  már  éjfélt  ütött, 
A  föld  már  néma  lőn. 


Az  árva  búsan  zengi  így 
Kinos  panaszait; 
Felelve  rá  a  téli  szél 
Üvöltve  felsivít. 


Egy  árva  gyermek  andalog, 
Szivét  bú  tölti  el ; 
Hisz  az,  ki  őt  szerette  még, 
Többé  már  fel  nem  kel. 

Anyja  sírjára  fii,  zokog 
Az  árva  kis  fiú : 
I  Anyám,  oh  kedves  jó  anyám! 
Szivem  beh  szomorú ! 

Mióta  eltemettek  itt, 
Azóta  bús  fiad. 
Nincs  a  faluban  senki  most, 
Ki  néki  csókot  ad ; 

Nincs  senki,  a  ki  mondaná: 
Szeretlek,  gyermekem ! 
Puszta  a  ház,  hideg  szobám, 
Nem  fűtenek  nekem. 

Melléd  temetve  én  is  itt 
Miért  nem  nyughatom? 
Szegény  és  elhagyott  vagyok, 
Hideg  a  tél  nagyon !» 


A  gyermek  fázik,  könnyei 
Elállnak  arczain ; 
Borzadva   néz  körűi,  de  itt 
A  holtak  hantjain 

Mély  nyugalom   uralkodik; 
A  csend  irtóztató, 
Csak  szél  sóhajt  a  fákon  át, 
Sziszegve  hull  a  hó. 

Fölkelne,  jaj  1  de  nincs  erő; 
Lankadva  visszadűl 
A  kedves  dombra,  —  felsóhajt 
S  mély  álomba  merül. 

És  ím  az  árva  boldogul, 
Jól  érzi  most  magát: 
Elmúltak  minden  gondjai  ; 
Az  álom  hív  barát. 

Szive  még  egyszer  feldobog, 
Mosolygnak  ajkai ; 
Csöndes-nyugodva  alszik  ott,  - 
Meghaltak  kínjai. 

A  NYUGALOM. 

A  keresztnél  méla  csendben 
Ul  a  remete, 
A  homályos  erdőségen 
Függ  tekintete. 

Mint  mikor,  ha  béke  lészen 
Hosszú  harcz  után, 
S  fehér  zászlókat  tüzünk  ki 
A  várak  falán  : 

Úgy  ez  aggnak  homlokán  is 
Már  felvonta  rég 
Fehér  színű  lobogóját 
A  szent  békeség. 

A  keserv  vezette  egykor 
Az  ifjút  ide, 

És  e  kunyhó  szűk  körében 
Folyt  le  élete. 

Most  nyugodtan  visszanézhet 
Múlt  korára  6, 
Mint  egy  védfal  áll  előtte 
Az  elmúlt  idő. 

«Hála  néked  üdvözítőm,  — 
így  imádkozik  — 
Hogy  elmúltak  a  keservek, 
S  szívem  nyughatik. 

Mindazok,  kiket  szerettem, 
Régen  nyugszanak, 
S  kínos  vágyim  s  a  reménység 
Már  nem  bántanak. 

Mint  a  lombveszített  tölgyfa 
Állok  mostan  itt, 
És  a  vész,  bármint  dühöngjön, 
Fel  nem  háborít. » 

Mély  gondokban  elmerülve 
Űl  a  remete, 
Fájdalom  és  öröm  nélkül 
Hallgat  érzete. 

A  kunyhóhoz  víg  kedvében 
Gyermek  közeleg 
És  az  aggot  tisztelettel 
így  szólítja  meg : 

aÁldj  meg  engem,  szent  remete, 
Hogy  boldog  legyek  1 
A  faluból  jöttem  hozzád, 
Eprekért  megyek. 

Jm  rózsákat  hoztam  néked, 
Nemde  szépeket? 
A  szomszédok  is  csodálják 
Kicsi  kertemet. » 

Az  agg  férfiú  megáldja 
A  jó  gyermeket. 
S  ez,  rózsáit  általadva, 
Vígan  elsiet. 

Némán  űl  az  agg  sokáig, 
A  rózsákra  néz, 
S  rég  lecsiJJapult  szivében 
Feltámad  a  vész. 

Visszagondol  szebb  korára, 
Hol  gyönyört  igért 


Br.    Eöfvas   Józ«ef  munkíiból.   ] 

Neki  is  a  gazdag  élet, 
Mint  küzdelmi  bért. 

Hol  a  lyányka  bíbor  ajkkal 
Szerelemről  szólt, 
S  elmerülve  nézetében 
ó  is  boldog  volt. 

Régen  elvirult  tavasznak 

Szebb  virágira 

Gondol  Yissza  —  s  egy  nehéz  csepp 

Hull  rózsáira. 

1834. 

HOLDVILÁG. 

Ha  a  nap  leszállva  eltűnt,  Mint  ha  aggnak  homlokára 

Mint  egy  fényes  képzelet,  Hint  ezüstöt  az  idő, 

S  a  sötét  éj  fátyol ival  S  nyugodalmat  nyer  végtére 

Elterül  a  föld  felett :  A  sokáig  szenvedő : 

Szívesen  andalgók  akkor        ílgy  talál  e  föld  nyugalmat, 
A  harmartelt  réteken,  Ha  a  nap  lement, 

És  a  hallgató  természet  És  a  holdvilág  magasról 

Nyugodalmat  ád  nekem.         Rá  ezüstöt  önt. 

1834. 

A  SAJKA. 

Egy  sajka  lejt  magánosan 
A  néma  tó  felett, 
Messzünnen  által-hallani 
Lapátütéseket. 

S  ime  most  hangosb  az  ütés, 
A  part  felé  közéig, 
Hol  a  habok  tajtéka  közt 
A  holdvilág  enyelg. 

S  egyszerre  csend  uralkodik 
Megint  az  éjtszakán, 
Elérte  partját  s  ott  pihen 
A  hosszú  út  után. 

Ekkép  haladsz  te,  árva  szív, 
Homályos  utadon  ; 
Majd  egykor  megpihensz  te  is 
Nem  ösmert  partokon ! 
1835. 


DALNOK  ÉS  KIRÁLY. 

Szélvész  üvölt,  —  a  tenger  Ha  majdan  énekemnek 

Egy  sajkát  zúg  körűi,  Ismétled  hangjait, 

Rajt'  egy  öreg  király  és  Gondolj  reám  is  akkor, 

Egy  ifjú  dalnok  űl.  Ki  némán  fekszem  itt. 


S  mig  korona  övedzi 
Az  aggnak  ősz  haját, 
Még  fris  babér  az  ifjú 
Redőtlen  homlokát. 


Elég  gyönyört  találtam, 
Ne  sírj,  oh  kedvesem : 
Szerettem,  énekeltem, 
És  ez  elég  nekem'. 


«Mit  ér  mostan  hatalmam, —  S  a  tenger  inkább  ordít, 
Szól  búsan  a  király;  —  A  szél  inkább  fütyül, 

Ki  annyi  harczban  győzött,    A  sajka  szirtre  vetve, 
Dicsetlen  sírt  talál.  Törötten  elmerül.  — 


A  nép  könnyen  felejti 
Meghalt  királyait, 
Csak  a  ki  jutalmazza, 
Említi  tetteit.)) 

, Isten  veled,  szerelmem! 
A  dalnok  énekel ;  — 
Isten  veled  örökre, 
Ifjadnak  halni  kell. 


Megszűnt  a  vész,  nyugodtan 
Áll  a  tenger  megint, 
A  holdvilág  felkelve, 
Reá  ezüstöt  hint. 

-    A  dalnok  fris  babérja 

Fenn  úszik  tükörén  : 

Az  aggnak  koronája 

Temetve  fenekén. 
,835. 

BEDGELLERT. 

Egy  kromlech  áll  magánosan  Ki  az,s mily harczban  vérezett, 

Bedgellert  völgyiben,  Kit  itt  temettek  el  ? 

Alatta  tört  fegyver  között  A  kő  mohos,  faragtalan 

Egy  welsz  vitéz  pihen.  S  ezekre  nem  felel. 

S  egy  ifjú  sír  a  kő  felett,       De  a  keserv  a  kő  felett 
Ki  tudja  azt,  miért?  Beszélőbb  felírás, 

A  múlt  csatákért  könnyezik,  Mint  szó,  melyet  hiú  utód 
Vagy  tán  a  kedvesért?  A  sírkövekre  ás. 

A  hős  és  a  pásztorfiu 
Nem  oly  különbözők: 
Keserv  az  ember  élete, 
Hidd,  mind  kesergtek  ők. 
1836. 


BÚCSÚ. 

Isten  veled,  hazám,  bátrak  hazája, 
]sten  veled,  te  völgy,  ti  zöld  hegyek  1 
Gyermek-reményim  s  bánátim  tanyája, 
]sten  veled,  én  messze  elmegyek  ; 
Ha  visszatérek,  boldogulva,  hon, 
Hadd  lássam  népemet  virányidoni 

Nem  mint  Helvétia  hótakart  tetői. 
Nem  nyúlnak  oly  magasra  bérczeid, 
S  tán  szebbek  a  Provence  daltelt  mezői, 
Mint  zöld  kalászt  hullámzó  tereid: 
Virág  mit  ér,  mit  ér  a  bérez  nekem? 
Hazát  kivan,  hazáért  ver  szivem. 

Az  ég  egy  kincset  ád  minden  hazának 
S  a  nemzet  híven  őrzi  birtokát; 

Császárról  szól  a  franczia  fiának, 
Büszkén  mutatja  Róma  ó  falát, 
Hellásznak  kincse  egy  elomló  rom  : 
Tiéd,  hazám,  egy  szentelt  fájdalom. 

Hallgatva  áll  Rákosnak  szent  határa, 
Ah,  régen  hallgat  immár  a  magyar! 
S  az  ősök  elenyészett  nyomdokara 
Az  esti  szellő  új  fövényt  takar; 
Hallgatva  áll  a  tér,  szivünk  szorul, 
S  egy  köny  beszél  hazánk  nagyságirul. 

S  egy  köny  Budáról,  mely  magas  tetőjén 
Sötéten  áll,  egy  bús  emlékezet, 
Nagy  sírköve  hazámnak  temetőjén, 
S  ráírva  mind,  mi  véle  elveszett; 
Régen  szétdönté  az  idő  falát, 
Kövén  meglátni  a  csaták  nyomát. 

S  még  áll  Mohács,  még  áll !    magasbra  nőnek 

Az  új  barázdán  s  régi  hősökön 

Kalászai,  erőt  ad  a  mezőnek, 

Bár  rég  lefolyt,  a  férfívér-özön. 

Nincs  kő  határán,  nincsen  kunhalom, 

De  áll  a  tér  s  nem  vész  a  fájdalom. 

S  nem  veszhet  el,  mig  az  ezüst  Dunának 
Nagy  tükörén  egy  honfiszem  pihen, 
S  magyar  lakik  a  parton,  s  a  hazának 
Csak  egy  romlatlan  gyermeke  leszen ; 
Buda-,  Mohács-,  Nándornál  elfutó, 
Tán  honom  könnye  vagy  te,  nagy  folyó? 

S  oh  én  szeretlek  néma  bánatodban, 
Hazám,  szeretlek  könyeid  között, 
Égőn  szeretlek  özvegy-fátyolodban, 
Nehéz  keserved  melybe  öltözött ; 

Bájlón  mosolygsz,  mert  bár  sorsod  kemény, 
Él  még  a  sír  felett  is  egy  remény. 

És  most  isten  veled,  talán  sokára, 
Örökre  tán,  hazám,  isten  veled! 
Rég  eltűnt  ismert  bérczid  kék  határa, 
S  tovább  siet  vándorló  gyermeked ; 
Ha  visszatérek,  boldogulva,  hon, 
Hadd  lássam  népemet  virányidon ! 
1836. 

AZ  ÉLET  FÁJA. 

Ismertem  én  ifjú  koromban 

Egy  fát,  éltemnek  kertiben, 
Gyönyör  között  és  bánatomban 

Enyhet  találék  hűsiben, 
S  mint  fészkihez  a  kis  madár, 
Reá  e  szív  pihenni  jár. 

Mert  zölden  áll,  bár  rég  körülte 

Eltűnt  a  kert  s  virágai  ; 
Az  ősz  ez  egyet  elkerülte, 

S  tömötten  állnak  ágai, 
S  bár  elveszett  minden  remény, 
E  fán  még  zöldet  látok  én 

S  a  lomb  között  ezer  virágot, 

Pirulva  az  ágak  fölött, 
S  ha  feltekintek,  napvilágot, 

Csillogva  a  levél  között, 
Hol  fülmile  csattogva  szól 
Elmúlt  tavasznak  bajiról. 

«Ne  nyúlj  a  fához  :  szép  gyümölcse, 

De  elveszi  nyugalmadat  — 
így  szóla  isten  édenébe' 

Ádámhoz         tartsd  parancsomat, 

Mert  élted  fája  ez,  s  tövén 
Tied  csak  egy,  a  zöld  remény. » 

Ah  bús  rege!  —  s  talán  valónak 
Találom  én  is  egykoron  ; 

Ha  majd  a  régen  szomjazónak 
Enyhülés  int  le  ágidon. 

Milyen  gyümölcsöt  adsz  nekem, 

Éltemnek  fája,  szerelem? 
1837. 


SZÖRNYEN  SZÉP. 

Miként  Vesuv  virágtakart  tövében 

Megrázva,  most  egyszerre  ingadoz, 
S  tetőjén  láng  kitör  s  szilárd  dühében 

A  bájyirányon  széjjeláradoz : 
Ekkép  remegsz  te  is,  ha  részegülve 

Merész  karom  erősen  átfogott, 
S  a  szenvedély,  mint  láva,  elterülve, 

Arczod  felett  pirosan  elfutott. 

S  miként  a  tenger  kél,  erős   karával 

Ha  szélvész  átkarolta  árjait, 
S  a  sziklafalra  csap  hullámzatával 

S  fehér  tajtékkal  önti  partjait : 
Ekkép  emelkedik  melled  dagadva 

Szélvész-hatalmú  érzeményivel, 
Míg  végre  könnyű  leplén  áthaladva, 

Mint  hab  kiárad  a  fehér  kebel. 

S  Vesuv  ha  áll  lángoknak  bíborában ; 

Ha  tenger  kél,  mert  szélvész  fölveré  ; 
Bár  térdre  hull  a  nép  bámulatában, 

Gyönyörrel  néz  a  szép  szörnyek  felé  : 
Így  nézek  én  reád,   ha  szenvedélyek 

Atdúlják  lelkedet ;  ha  veszni  kell, 

Mit  bánom  én!  oly  szépek  a  veszélyek, 
Gyönyör  között  ha  veszhet  e  kebel, 

,837- 


A  KÍSÉRTET. 

A  kertben  áll  a  rózsa, 

Pirulva  bájolón, 

Nincs  párja  szép  nemében 

A  lombos  bokrokon. 

Nincsen  delibb  a  föld  körén, 
Tavasznak  nincs  édesb  tömény. 

S  a  lyány  jön  a  virághoz : 

«Ah  bájoló  virág, 

Mért  vesznél  ösmeretlen  ? 

Hadd  lásson  a  világ. 

A  lomb  elrejti  kelyhedet, 
Virulj  te  itt  szivem  felett. » 

És  ím  a  hölgy  s  a  rózsa 

Egymással  mennek  el, 

Ez  illatot  lehelve, 

Az  vígan  énekel. 

S  miként  az  illat  s  dal  vegyül, 
Gyönyörrel  telt  a  táj  körül. 

De  hő  a  lyányka  keble, 
Nem  jó  pihenni  ott, 
Hol  szív  dobog  szeretve; 
S  a  rózsa  hervadóit, 

Búsan  lehajtja  szép  fejét, 

Elillatozta  életét. 

De  boszút  áll  halottan 
Mosolygó  gyilkosán, 

Mint  egy  rém  kóborolva 

A  szép  arczok  haván, 

S  bármerre  fordul  ellene, 
Ott  álJ  piros  kísértete. 
1837. 

A  VÁR  ÉS  A  KUNYHÓ. 

ÁJ1  grófi  vár  magányosan 
A  puszta  bérczfokon, 
Kőczímer  a  kapuk  felett, 
Zászlók  a  tornyokon  ; 

S  mélyen  kerítik  árkai 
Sok  százados  falát, 
Hová  török  s  tatár  erő 
Nem  lelheté  utat. 

S  egy  kis  lak  áll  a  bérez  alatt, 
Zöld  rétnek  közepén, 
Nyugalmasan  fészket  rakott 
A  gólya  tetején  ; 

Zöld  a  kerítés,  kis  falát 
A  dél  sugáritól 
Egy  hársfa  védi,  födele 
Nem  nyúl  ki  ágiból : 

De  a  magas  tornyok  felett 
S  a  kisded  ablakon 
"Egy  nap  sugara  játszadoz, 
S  mindent  egy  fénybe  von. 

S  kéken  terűi  a  tiszta  ég 
A  vár  s  kunyhó  felett, 
Egyképen  mintha  áldana 
Urat  s  szegényeket. 

Eljött  az  est,  csikorgva  nyílt 
A  tölgyfa  várkapu, 
S  büszkén  köszöntve  lép  elő 
A  deli  úrfiu. 

Arany  kard  csordul  oldalán, 
Dolmánya  gyöngyözött, 
S  reszketve  csillog  drágakő 
A  nyuszt-kalpag  fölött. 

Eljött  az  est  szép  hajnala 
S  a  kunyhó  ajtaján, 
Pirulva,  mint  az  ég,  kijő 
A  szép  jobbágy-leány. 

Remegve  lép  s  meg  visszanéz, 
Megáll  s  tovább  siet. 
A  völgyben   nincs  ily  szép  leány, 
Világon  sem  lehet ! 

Ah,  régen  vár  az  ifiú 
Erdő  sötétiben, 
Siet,  siet  a  szép  leány, 
Keblén  majd  megpihen. 

Szű  szűn  dobog,  ott  állnak  ők 
Hallgatva  boldogan, 
Eltűnt  a  vár  s  a  kunyhó  rég 
Az  éj  homályiban. 

Eltűnt  a  föld  s  a  nagy  világ, 
A  gyémánt  s  czímerek, 
Egy  érzeménynek  lángiban 
Dobognak  a  szivek. 


Magasan   űl  a  büszke  gróf 
Varának  termiben, 
Arcza  komoly,  fehér  haja, 
A  szív  örömtelen. 

S  az  ajtó  nyílik  és  belép 

A  grófnak  egy  fia, 

Egy  földmíves  s  egy  szép  leány 

Vezetve   általa. 

«Atyám!  —  a  deli  ifjú  szól  — 
Add  szent  áldásodat, 
Csak  őt,  csak  őt  szerethetem, 
Csak  érte  él  fiad. » 

,Csak  őt,  csak  érte?'  —  szól  az  agg, 
S  harag  gyúl  arczain  — 
, Mocskot,  tudod,  nem  szenvedek 
Ősimnek  czímerin.' 

«Mocskot  nem  szenvedek  magam  — 
Szól  a  földmívelő  — 
Nevem  felett;  leányomat 
Mért  csábitá  el  ő?» 

,ltt  függnek  ősim  képei  — 
A  gróf  szól  —  s  czímerek, 
Nincs  köztük  egy  is  nemtelen, 
S  nem  lesz,  míg  én  leszek. 

Nemzetségfám  terjedten  áll, 
ÁJ]  ősim  teremé, 
A  harczmezőn  pihennek  ők  ; 
E  faj  hősök  neme.' 

Szól  a  jobbágy  :  « Velem  leány  ! 
Gróf  úr,  isten  veled. 

Erősen  áll  ez  ősi  vár, 
S  hires  vitéz  neved. 

De  voltak  ősim  nékem  is, 
Van  nékem  is  hazám, 
S  a  gróftul  nem  koldult  kényért, 
Bármily  szegény,  apám. 

E  hársat  nézd,  száz  évivel, 

Csekély  lakom  előtt, 
Nemzetségfának  ülteté 
ósöm  a  zöldelőt. 

Felnőtt  a  fa,  száz  ágakat 
Hajtott  erős  töve, 
S  hidd  el,  gróf  úr,  jobbágyod  is 
Gondol  még  ősire. 

Ha  ott  ül  estve  s  a  mező 
Kaszálva  illatoz, 
S  az  est  harangja  énekel, 
Mint  egy  szentelt  koboz  : 

A  múlt  időkre  gondol  ő. 
Miként  te,  hős  uram, 
S  a  nemtelen  szemekből  is 
Megindul  a  folyam. 

Mert  voltak  ősim  nékem  is 
Hazáért  vérezők, 
S  mert  nem  említed  tettöket, 
Tán  nem  vitézek  ők? 

Bár  ősöd  hantja  szépen  áll, 
Ismert  a  harczmezőn, 
A  népnek  hamva,  büszke  úr, 
A  por  eldődidön.í 

A  jobbágy  szólt  s  büszkén  kimegy, 
Hol  kis  kunyhója  áll, 
De  ah,  szelíd  leánya  ott 
Nyugalmat  nem  talál. 

S  nyugalmat  nem  talál  a  gróf 
Fia,  sóhajtozik: 
A  várban  s  a  kunyhóban  egy 
J^eserv  uralkodik. 


ósz  lett,  a  hársak  zöldje  hull, 
A  fecske  elrepül, 
Elszáradt  lomb  csörögve  száll 
A  kis  kunyhó  körűJ. 

S  a  büszke  várnak  tornyain 
S  a  tölgy  kapu  felett 
Búsan  szállong  gyászlobogó, 
Szines  zászlók  helyett. 

Csikorgva  nyíl  a  várkapu 
S  kilép  a  gyászsereg. 
Egy  rézkoporsót  visznek  ók, 
Rajt'  festett  czímerek. 

Nyílik  a  kunyhó  ajtaja, 
Fehér  leányok  ott, 
Virágtakart  födél  alatt, 
Kihozzák  társokat. 

Megállanak  a  zöld  mezőn, 
Uj  sírgödör  körül, 
S  a  gróf  s  a  jobbágy  bánata 
Egy  könyüvé  vegyül. 

Rög  rögre  hull,  temetve  ott 
Két  fájó  szív  pihen, 

A  gróf  és  a  jobbágyieány 
Egy  sírnak  mélyiben. 
1837. 


REMÉLJ! 

MÁRIÁHOZ. 

Reményed  eltűnt,  pusztán  áll  jövendőd ; 

Szólsz  sóhajtva,  s  én  elhiszem  neked  ; 
Mi  könnyen  ismer  szenvedő  kebelre, 

Mi  biztosan  a  szív,  mely  szenvedett! 

S  miként  te,  úgy  szenvedtem  én  ;  szenvedtem, 
Mit  nem  gyanít  a  zajgó  néptömeg, 

Fájdalmakat,  melyekről  nem  beszéltem, 
Bút,  bánatot,  mit  ők  nem  értenek. 

Mert,  lám,  szerettem  én  is  szép  napokban, 
Szerettem  hőn,  hívebben  nem  lehet ; 

S  én  is  csalódtam  s  néma  bánatomban 
Én  is  elátkozám  az  életet. 

S  egy  szív,  ha  volt,  mely  szívemet  megérté, 
Mely  értem  erezett,  egy  hű  kebel, 

Már  rég  pihen,  s  a  néma  sír  fölébe 
Az  elhagyott  hiába  térdepel. 

Magam  vagyok.  Ifjú  és  elhagyatva 
E  nagy  világon,  hol   szeretni  kell. 

Ki  bánja  ezt?  ők  sorsomat  irigylik 
S  e  puszta  fényt,  nem  ismert  terhivel. 

Oh  hidd  nekem,  ha  ajkaim  mosolygnak, 
S  ha  kedv  derűi  fel  néha  arczomon, 

Én  bús  vagyok,  mert  szívem  nem  felejthet, 
Mert  nem  remélhet  annyi   sírokon. 

Én  bús  vagyok ;  de  te,  ki  még  szerethetsz, 
Kit  gyermekek  mosolyganak  körűi, 

Ki  jó  maradtál,  mondd,  mért  nem  remélsz  te  ? 
Ki  még  szeretni  tud,   az  még  örül. 

Oh  nézd  a  rózsafát,  téli  napokban 

Oly  búsan  áll,  virágtalan,  komor; 
De  zöld  borítja  újuló  tavaszszal, 

És  száz  virágtól  vidám  a  bokor. 

S  e  szív,  mely  hajdan  elragadva  érze, 
Mely  forrt,  feszült  gyönyör  érzelminél, 

E  szív  ne  vetné  messze  téli  álmát, 
Ne  hajtna  új  virágokat  ?  —  Remélj  ! 
•  838. 


A  TOKAJI  HEGY. 

Egykor  lángokat  vetettél, 
ósz  tető,  most  vesztegelsz, 
És  kiégett  köveidben 
Szőlő-fürtöket  nevelsz. 

Mégis  jól  tudod,  mi  voltál, 
Híven  érzed,  a  mit  rég  : 
Régi  lángod,  régi  fényed 
Boraidban  most  is  ég. 

Képed  ez,  te  árva  nemzet, 
Mely  elveszted  fényedet ; 
Oh,   de  mondd,  hát  könnyeidben 
Lángol-e  még  szent  tüzed? 

.838. 

A  BEFAGYOTT  VISZTULÁHOZ. 

Eljött  a  tél  s  rossz  napjaid, 
Befagytál,  szép  folyói 
Jégláncz  szorítja  testedet 
S  fehér  sírtakaró. 

S  kevélyen  jár  a  gaz  csoport 
Szent  árjaid  felett, 
Lábbal  tiporva  kínodat, 
Felvágva  kebledet. 

Te  némán  állsz,  s  már  hirdetik 
Örök  halálodat, 
Már  zsarnokid  szined  felett 
Építik  házukat. 

De  éjtszaka,  ha  némán  áll 
Az  elhagyott  határ, 
Mozogni  kezdnek  habjaid. 
Tavasz  közéig- e  már? 

Köze'gl  Oh  ébredj,  nagy  folyói 
Emeld  hullámidat, 
lm  a  mező  már  zölden  áll, 
Törd  széjjel  lánczidat. 

És  zúgj  tovább  örömtelin, 
Győzelmed  fényiben; 
Nincs  több,  ki  mostan  merne  még 
Tiporni  kebleden. 
1838. 

ÁLOM. 

Egy  álmot  álmodék  régmúlt  napokban, 
Csodásan  bájost  s  melyen  kínosat. 

Magam  valék,  megnyílt  az  ég  felettem, 
Leszállt  egy  angyal  fényes  távolából 
S  fejemre  tett  egy  rózsakoszorút, 
Oly  illatost,  olyan  virágozót, 
Hogy  szívem  nem  birá  gyönyörje  terhét 
Szerelmet  adtam,  jó  ifjú,  neked,  — 
így  szólt  az  angyal,  bájjal  rám  tekintve, 

S  míg  ott  ülék  gyönyörnek  érzetében, 

Hervadni  kezdtek  a  nyiló  virágok, 

A  zöld  levél  sárgulva  hullt  alá, 

S  tövis-koszoru  vérzé  homlokom, 

Hogy  szívem  már  nem  birta  kínja  terhét: 

Szerelmet  adtam,  jó  ifjú.  neked,  — 

így  szólt  az  angyal,  búsan  rám  tekintve. 

Oh  álom  volt  a  rózsa  s  a  tövis, 
Alom,  mely  többé  vissza  nem  jövend. 
1839. 


A  NAP  MIKOR  .  .  . 

A  nap  mikor  leáldozik, 
Pirosan  áll  az  ég  határa,  — 
Mohács-  s  Budánál  vérezel, 
Magyar  1  —  hazádnak  alkonyára. 

Az  éj  ha  jön,  oly  bús  a  táj 
A  kelő  hold  halvány  világán,  — 
Mikor  e  honra  éj   borúit, 
Félhold  mosolygott  pusztulásán. 

8r     Eötvös   József  munkáiból.    1. 

De  hajnal  jő  a  hold  után, 
S  ragyogva  új  nap  kél  egünkön  ;  — 
Leszállt  a  hold,  s  mért  nem  ragyog 
Hát  új  nap  ismét  nemzetünkön? 
1839 


MOLNÁRLEÁNY. 

Szép  a  tavasz,  ha  visszajő, 
S  mint  régi  jó  barát, 

Elmúlt  időket  emleget, 
Ha  új  virágot  ád. 

És  szép  a  rózsa,  a  piros, 

Virágzó  teljében ; 
De  szebb  még  a  molnárleány 

A  Tárcza  völgyében. 

S  szép  nyárban  esti  éneked, 

Te  árva  csalogány! 
De  szebben  hangzik  az  öröm 

A  lányka  ajakán. 

Hisz  az  ifjú  molnárlegény 

Szerelmet  esküszik, 
Hogy  őt  szüretkor  elveszi 

S  hív  leszen  akkorig. 

De  ah,  hitetlen  a  legény, 

Elhagyta  kedvesét, 
Eljött  szüret  s  kiszűrte  ő 

A  szép  szemek  nedvét. 

S  bár  holdvilág  éjfél  felé 
S  a  liliom  halovány, 

Százszorta  haloványabb  még 
őszkor  a  szép  leány. 

S  mikorra  tél  lett,  hull  a  lomb. 

S  a  lombra  hull  a  hó ; 
Fehér  a  tér,  megállt  a  víz, 

A  csermely  s  a  folyó. 

De  ah !  nem  állt  meg  semmi  úgy 

A  Tárcza  völgyében, 
Mint  a  molnárleány  szive 

Kihűlt  hív  keblében. 
.839. 


SZERENCSE  S  NYUGALOM. 

Nyugodt  a  táj :  a  tél  hófátyolával 

Rég  elborítá  messze  téréit, 
A  csermely  áll,  zajos  hullámzatával 

Nem  mossa  többé  puszta  partjait. 
Nem  suttog  lomb  a  barna,  görcsös  ágon, 

S  mely  rajta  énekelt,  a  víg  madár 
Rég  hallgat,  s  a  kihalt,  hideg  világon 

Virágtalan,  de  nyugodt  a  határ. 

Nyugodt,  mig  a  tavasz  első  fuvalma 

A  csillogó  mezőn  végig  futott, 
Egy  délen  át  a  nap-meleg  hatalma 

A  téli  tájon  győzve  elhatott. 
S  im  újra  felriad  ezer  szavával 

A  nagy  természet  álmai  után, 
A  csermely  felzúg,  olvadott  havával 

Patak  rohan  a  hegynek  oldalán  ; 
A  jéglepeJt  egy  napnak  olvadása 

Elvonta,  színlett  nyugalom  helyett 
Feltűnt  az  elmúlt  ősznek  hervadása 

S  a  pusztaság  a  barna  föld  felett. 

S  a  nyár  ha  jő  virágos  köntösében, 
Mi  bájoló  a  messze  láthatár  ; 

A  föld  világosabb,  zöld  rejtekében 
Gyönyörről  énekel  minden  madár; 

Az  ágak  nyögve  föld  felé  hajolnak, 
Nem  bírva  többé  édes  terhöket; 

A  csermely  zúg,  virágok  illatoznak, 
S  örömzaj  tölti  a  természetet. 

Orömzaj,  —  míg  az  ősz  első  ködével 

Homályt  borít  a  színes  táj  felett, 
S  téli  halált  hirdetve  jégszelével, 

Egyszerre  elront  annyi  életet. 
Sárgán  lehull  a  lomb  sötét  tövéről, 

Eltűnt  az  illat,  a  virágozás, 
A  fecske  messze  száll  e  bú  helyéről, 

S  csak  csend  marad,  csak  őszi  hervadás. 

Elvira !  lám,  ez  keblünk  nyugodalma, 

Ez  a  szerencse,  melyről  álmodál ; 
Azt  feldulá  egy  nyájas  nap  hatalma, 

Emezt  egy  dér  —  és  elhervadva  áll. 
Biztos  csak  egy :  sorsodnak  változása, 

Vész,  ha  pihensz,  ha  éldelsz,  veszteség; 
Minden  tavasznak  eljő  hervadása, 

És  a  nyugalmat  vész  követte  még. 
1839. 


ELVÍ  RÁHOZ. 

Szeretlek  1  —  oh  vagy  mért  ne  mondanám  ki, 
Mit  évekig  kinosan  érezek, 
Mi  szívem  átka  volt,  szivem  reménye, 
Vigasztalóm,  s  mi  által  szenvedek  1 

Szeretlek!  —  Vagy  nem  hordozám-e  eddig 
Hallgatva  súlyos  bánatterhemet? 
Vagy  hallal  egy  panaszt  1  vagy  csak  gyanítád, 
E  szíy  hogy  érted  annyit  szenvedett?! 

Nem  tűrhetem  tovább.  Mit  eddig  rejte, 
Tovább  nem  bírja  e  szorult  kebel, 
A  szív  feljajdul  hosszú  bánatában, 
A  seb  kitört,  most  hadd  vérezzek  cl  1 

Oh  én  szeretlek  1  —  Ajkaim  kimondák, 
Gördült  a  koczka,  melyen  éltem  áll, 
Űzz  bár  magadtól,  veszszenek  reményim, 
Kimondhatám,  —  és  te  kihallgatál  1 

A  bánatot,  mely  keblemet  gyötörte, 
Már  nem  magamba  rejtve  hordozom. 
Ha  bár  érezve  nem,  megértve  hangzik, 
Nem  hasztalan,  mint  eddig,  bús  dalom. 

Te  érteni  fogod,  ha  elragadva 
E  lant  keserveimről  énekel, 
Te  érteni  fogod  ajkamnak  átkát, 
Megérteni,  mért  vérzik  e  kebel  1 

Megérteni,  hogy  ifíú  koromban, 
Hol  annyi  szép  remény  mosolyg  felém, 
Öröm  helyett  csak  bánatot  találván, 
Csak  a  keserv  gyönyörjét  éldelem! 

Megérteni  e  szívet  bánatában, 
A  mit  reméltem  s  a  mit  szenvedek ; 
S  ha  majd  a  nép  megindul  szózatomnál, 
Titkon  elmondani :  én  értelek ! 

Oh,  hadd  remélnem !  És  ha  jobb  napokban 
E  vészhányt  szív  majd  megpihenhetett, 
Ha  csak  egy  név  maradt  meg  életemből, 
S  talán  egy  áldás  sírhalmom  felett ; 

Ha  boldogabb  utódok  majd  kiyítták, 
Miért  korunk  hiába  küzködött, 

S  ha  visszanéznek  hálás  érzetökben  : 
Tán  megneveznek  a  dicsők  között. 

Vagy  ha  felejtés  díja  életemnek, 
E  gyermekábránd  ha  nem  létesül, 
S  mint  életemben  elhagyatva  álltam, 
Úgy  elhagyottság  lesz  a  sír  körűi : 

Te  ne  felejts  el  sírom  éjjelében, 
Gondolj  reám,  ha  majd  már  nem  leszek 
Czélom  magas  vala,  bár  el  nem  értem, 
S  dicső  vagy  névtelen  —  szerettelek  1 
1839. 


ŐSZ. 

Légy  üdvözölve  ősz,  te  föld  halála, 

Borult  egeddel  üdvözöllek  én, 
E  szívhez  illik  bús  napod  homálya 
S  e  hervadás  a  messze  föld  szinén. 
Pusztán,  mint  tereid,  áll  életem. 
Halálra  intesz,  üdvöz  légy  nekem! 

Hervadva  hull  már  a  levél  a  fáról, 

És  elszállt  a  virágok  illata : 
Így  tűn  el  az  öröm,  csak  múlt  bujáról 
Meg  nem  feledkezik  a  szív  soha. 

Oh  hullj  levél,  majd  nyugtot  ad  e  föld  ; 
Ha  veszve  a  remény,  mit  ér  a  zöld? 

Mit  ér  a  dal  nekem  a  zöld  berekben, 

Ha  csak  elmúlt  vigalmaimra  int, 
Hogy  én  is  hittem  egykor  emberekben, 
S  hogy  minden  eltűnt,  gyermek  álmakint, 
S  éltemből  egy  maradt :  a  fájdalom, 
És  az,  mire  taníta,  bús  dalom. 


Dalom,  mely  mint  az  ősz  a  hársfa  ágit, 

Színesre  festi  végreményi met ; 
Miért  irígyled?  Elvévé  virágit 
És  pusztán  hagyta  ifjú  éltemet. 

Lehull  a  lomb,  ha  oly  szinezve  áll, 
Közelgve  csak  szebbíti  a  halál. 

Miként  legszebb  a  nap  végső  sugara, 

Legcsillogóbb  a  hajnal  csillaga : 
llgy  önti  báját  a  költő  dalára 
Tikkasztó  élte  nyájas  alkonya. 
Órája  elmúlt,  megnyeré  a  bért: 
Öröm  helyett  a  fonnyadó  babért. 
1839. 


EGY  ÚJSZÜLÖTT  GYERMEK  HALÁLÁRA. 

Alig  jött  s  már  is  elhagyott, 
A  kit  úgy  vártatok, 
Szerelmeteknek  gyermeke;  — 
Szülék,  ne  sírjatok! 

Édes  a  hosszú  nyugalom 
Bár  percznyi  lét  után : 
Nem  jó  nekünk  a  föld  szinén, 
Alatta  jobb  talán. 

Hisz  azt,  mi  életünkbe'  szép, 
ó  már  élvezte  itt : 
A  napnak  meleg  sugarát 
S  anyjának  csókjait. 
1840. 

MAHOLNAP  SÍR  TAKARJA  . 


Maholnap  sír  takarja 
Elfáradt  szívemet .  .  . 

Ne  sírjatok,  barátim, 
Füves  hantom  felett. 


Hogy'  csillog-villog  árja, 
Mi  vígan  cseng  zaja, 

S  felette  hány  szivárvány 
Von  ívet  partira. 


Nem  volt  oly  könnyű  éltem,  De  jőjetek,  ha  nyár  lesz 

Mint  mások  képzelek ;  S  a  víz  elszáradott, 

Higyjétek,  jobb   volt  nékem,  S  nézzétek  csak  az  utat, 

Hogy  jókor  elmének.  Hol  árja  elfutott. 


Láttátok-é  tavaszkor 
Az  olvadt  hóvizet, 

Mely  vígan  csörgedezve 
A  völgy  felé  siet? 


Hány  s  milyen  akadályok, 
Sziklák  mindenfelől, 

S  mig  fenn  csillogni  látszott, 
Mily  küzködés  belől. 


lm  képe  életemnek : 
Felszíne  csillogó, 

De  oh,  ha  azt  tudnátok, 
Mit  rejt  e  szép  folyó! 
1841. 


A  MÚLT. 

Ne  bámuld  azt,  ha  sokszor, 
Bár  boldoggá  tevéd, 
Bús  hangok  töltik  ismét 
Költődnek  énekét. 


A  múltat  el  nem  törli 
Boldog  jelen  soha : 
Az  is  fáj,  a  mit  elvett, 
Az  is,  mit  meghagya. 

1842. 

BOLDOGSÁG. 

Boldog  az,  ki  e  világon 

Senkit  nem  szeret, 
Élvez,  mit  az  élet  nyujta, 

Élvez  és  megvet. 

ím  az  élet  szép  s  mosolygó 

Völgyen  s  bérczeken, 
Száz  gyönyört  találsz,  csak  egy  kell, 

Egy :  légy  szívtelen. 

Fogd  körűi  erős  karokkal 

Lángtelt  hölgyedet, 
Éldeld  ajki  édes  csókját, 

Bird  szerelmedet, 

S  ha  e  nyájas  hang,  mint  mások, 

Téged  megcsala, 
Mért  kesergnél  ?  Az,  mit  birtál, 

Szép  s  való  vaJa. 

Nemde  édes,  bárha  fonnyad, 

Rózsád  illata, 
Hő  napod  habár  lenyugszik, 

Nemde  szép  Yala? 

És  ha  hölgyed,  az  imádott, 

Hitszegő  talán, 
Egykor  birtad  lángszerelmét, 

Szíved  mit  kivan? 

Birtad  —  birtuk  s  boldogíta, 

Mért  kesergenénk  ? 
A  jövőt  más  kor  vezérli, 

De  a  múlt  miénk. 

És  miénk,  mit  nyájas  kézzel 

Nyújt  a  pillanat; 
Szép  az  élet,  mért  teremtsünk 

Bús  ábrándokat? 

Éldelj  hát  és  zárd  magába 
Gyenge  szívedet; 

Boldog  az,  ki  e  világon 
Senkit  nem  szeret. 

1842. 


TANÁCS. 

Oh  nézd  a  tölgyet,  erős  gyökerével 

A  földből  szíja  élte  nedveit, 
De  felfelé  hajt  minden  erejével 

S  az  éghez  nyújtja  lombos  ágait. 

így  tégy  te,  ember,  kit  e  földhöz  kötnek 
A  sors,  s  ezer  szükség  vas  karjai  ; 

Bár  innen  élsz,  ez  nem  elég  körödnek, 
Magasabbak  küzdelmed  czéljai. 

Áldást  a  szív  csak  így  terjeszt  körére, 
Egész  pályánk  hasznos  csak  így  lehet : 

Miként  nagyobb  árnyékot  vet  földjére 
A  tölgy,  mennél  magasbra  nőhetett. 
1845. 


ÉN  !S  SZERETNÉM  .  . . 

Énjs  szeretném  nyájasabb  dalokban 
Üdvözleni  a  szép  természetet, 

Ábrándaimnak  fényes  csillagokban 
S  bimbók  között  keresni  képeket. 

Én  is  szeretnék  kedvesem  szeméről 

Enyelgve  és  búsongva  dallani, 
S  nyájas  arczárói,  jég-hideg  szivéről 

Érzékenyen  sok  szépet  mondani. 

Én  is  szeretném  lángoló  szavakkal 

Dicsérni  ősz  Tokajnak  tűzborát, 
Szabály  szerint  kimért  zengő  sorokban 

Megénekelni  a  magyar  hazát. 

De  engem  fölver  nyájas  képzetimből 

Komoly  valónak  súlyos  érczkara ; 
Fajom  keserve  hangzik  énekimből, 

Dalom  nehéz  koromnak  jajszava. 

Mit  ezrek  némán  tűrve  érezének, 

Eltölti  égő  kínnal  lelkemet ; 
Mért  bámulod,  ha  nem  vidám  az  ének 

S  öröm  helyett  csak  bút  ébreszthetett? 

Mig  gyáva  kor  borúi  hazám  fölébe, 
Én  szebb  emiékivel  nem  gúnyolom ; 

Mig  égő  könny  ragyog  ezrek  szemébe', 
Szelíd  örömről  nem  mesél  dalom. 

Miként  az  aeol-hárra  viharokban 

Feljajdul  a  magas  tetők  felett : 
Ugy  zeng  a  dalnok  bús  dalt  bús  napokban, 

Ki  várna  tőle  nyájas  éneket? 

Ha  éji  Yész  borítja  látkörünket, 

Villámokért  sóhajt  a  tévedő ; 
Ha  régi  bánat  kínoz á  szivünket, 

Nem  könnyeket  kér-e  a  szenvedő? 

S  ilyen  legyen  dalom :  egy  villám  fénye, 
Egy  könny,  kimondva  ezrek  kínjait; 

Kit  nem  hevít  korának  érzeménye, 
Szakítsa  ketté  lantja  húrjait. 

1846. 


KLÁRI  DALA. 

Miért  dobog,  miért  feszül, 
Miért  zajog,  miért  örül 

Ma  ekként  kebelem? 
Hisz'  a  világ  nem  változott, 
Nincs  új  virág,  új  csillagot 

Sehol  nem  lát  szemem. 

Te  eljövél,  és  szívemet, 

Mint  nap  ha  kél  a  bérez  felett. 

Sugár  hatotta  át. 
Olyan  sötét  volt  életem, 
Most  üdv  a  lét,  a  szerelem 

Elűzte  bánatát. 

De  jaj  nekem,  ha  elhagyál ! 
Mint  ha  a  nap  nyugodni  száll, 

Éj  födné  létemet. 
A  szerelem  napom  vala, 
S  egy  napnak  nincs  két  hajnala 

A  szív  egyszer  szeret. 

1846. 


PANASZOK. 

Az  ágon  függ  remegve  ,Mért  kell  lekötve  lennem?  — 

A  zöld  levél,  Sóhajtozik  — 

Körülte  vígan  szállong  Zöld  a  mező  s  rajt  minden 

Az  esti  szél.  Virágozik. 

De  én  az  ághoz  kötve  ,Mért  kellé   elszakadnom 

Csak  rab  vagyok,  Szól  bús  szava  — 

A  szép  mezőn  veled  nem  A  törzsről,  hol  az  élet 

Szállonghatok'.  Oly  szép  vala?! 

S  a  szellő  átsuhanva  Kit  elragadt  tövéről 

A  rét  felett,  A  végezet, 

Magával  visz  egy  száraz        A  földön  nem  talál  az 
Falevelet.  Más  nyughelyet'. 

1847. 


MOHÁCS. 

Eldödeink  siralmas  harezhelyén, 
Zöldebb  a  fű  Mohácsnak  mezején ; 

Több  illat  tölti  a  virágokat, 

S  a  gazda,  mondják,  szebb  kalászt  arat. 

E  földet  hősök  vére  áztatá, 

Azért  küld  Isten  ily  áldást  reá ; 

Mert  szent  határ  az  s  puszta  nem  lehet, 
Hol  honfirzív  hónáért  vérezett. 

Oh  ne  sirasd  meg  annak  végzetét, 

Ki  a  hazáért  adta  életéti 

Édesen  alszik  anyja  kebelén, 

S  áldások  őrzik  csendes  nyughelyén. 

Mely  a  hazáért  élt,  a  hű  kebel, 
Földjét  termékenyítve  hamvad  el ; 

És  szelleme  a  sír  körűJ  marad, 

Tettekre  intvén  az  utódokat. 

•  847. 

A  TÓHOZ. 

Tó,  mi  nyugton  áll  vizednek 
Messzenyúló  tüköré ; 
S  nemde  hányszor  felriasztott 
Már  a  vésznek  vad  keze ! 

Színeden  a  holdvilágnak 
Képe  úszik  s  csillagok;  — 
S  hányszor  verték  partjaidat 
Felzavart  sötét  haboki 

Sajkák  lejtnek  könnyű  úton 
Most  a  zöld  partok  felé ;  — 
S  hány  hajós  látott  dühödben, 
Mely  sajkáját  széttöré! 

Boldog  tó,  a  vész  ha  átment, 
Nem  zavarja  színedet! 
Boldog  szív,  mely  elfelejti, 
A  mit  egykor  szenvedett  1 

'847. 


OH  LENNÉK  FELHÓ  .  .  . 

Oh  lennék  felhő,  mely  a  kék  egén 
Merengve  száll  bújával  csendesen, 
Keblét  kirárja,  száraz  tájakat 
Termékenyít  és  mindig  fenn  marad. 
Fenn,  míg  a  hosszú  pályán  átfutott 
S  a  tiszta  éggel  egygyé  olvadott, 

Vagy  lennék  vész,  dühöngő  fergeteg, 
Mely  égen  barna  felhőt  kergetek, 
Melynek  szavára  minden  felriad, 
Mely  mindent  széttép,  mindent  elragad 

S  ha  majd  a  földön  rontva  átröpűlt, 
Véghetlen  tengeren  elcsöndesült. 

Vagy  lennék  tölgy,  a  mely't  a  vész  lever, 
Mely  lombos  ágival  földön  hever, 
Melyet,  mint  évekig  zöldelve  állt, 
A  végső  perez  is  még  zölden  talált, 
És  anyja  keblén  hűn  hervadhat  el, 
Mig  végre  tiszta  láng  emészti  fel. 

Vagy  lennék  féreg,  melynek  látköre 
Egy  fának  árnyán  túl  nem  terjede, 
Melynek,  hogy  éljen,  csak  egy  nap  jutott, 
Csak  egy  korányt  és  alkonyt  láthatott. 
Lennék  bármi  —    felhő  vagy  fergeteg, 
Féreg  vagy  tölgy     -  csak  ember  ne  legyek  1 
'847- 


VÉGRENDELET. 

Ha  majdan  átfutottam  S  ha  majd  kijőtök  néha 

Göröngyös  utamat,  S  megálltok  síromon, 

S  hova  fáradtan  érek,  Zengjétek  el  a  legszebb 

A  sír  nyugalmat  ad  :  Dalt  néma  hantomon. 

Márvány  szobor  helyébe,  Magyar  dalt,  lelkesítőt, 

Ha  fenmarad  nevem,  Melynél  a  szív  dobog, 

Eszméim  győzedelme  Tán  halva  is  megértem, 

Legyen  emlékjelem.  S  keblem  hevülni  fog. 

És  sírjatok  egy  könnyet 
Barátotok  felett: 
Dalt  érdemelt,  mert  költő, 
Könnyet,  mert  szeretett. 

1 848. 

A   ZÁSZLÓTARTÓ. 

1. 

Gyásztérein  Mohácsnak 
Megszűnt  a  nagy  csata, 

Tört  vértek  s  fegyverek  közt 
Fekszik  sok  dalia. 

S  hol  annyi  bátor  küzdött, 
Oly  sok  szű  vérezett, 

Az  esti  szellő  sóhajt 
A  gyászmező  felett. 

Ébren  csak  egy  vitéz  még 

Az  ezerek  közül ; 
Romján  a  dúlt  hazának 

Csak  ő  tekint  körül. 

Vér  foly  le  homlokáról, 

Széttörve  fegyvere, 
Egész  csak  még  a  zászló,  — 

Ezt  tartja  hős  keze. 

Ezt  tartja  és  körűinéz, 

Számítva  társait : 
És  lám  egy  sem  hiányzik, 

Mind,  mind  jelen  van  itt. 

Ki  reggel  véle  jött  el, 

Mind  megmaradt  helyén  — 
Keblében  mély  sebekkel, 

Szenny  nélkül  fegyverén. 

S  ő  föltekint  az  éghez: 
cLégy  áldva,  Istenem! 

Sok    bajnokunk  veszett  el, 
De  Árpád  népe  nem. 

A  nép,  mely  ily  csatát  veszt, 
Mely  halni  így  tudott, 

Feltámad  még  a  sírból 
S  még  egyszer  élni  fog.» 

így  szól,  és  most  tovább  megy 

A  pusztult  tereken ; 
Már  csak  lépése  hangzik 

S  a  táj  csendes  leszen. 

ÍJ. 

Mély  völgynek  rejtekében 
Ali  egy  magányos  lak, 

Fölötte  zúg  a  fenyves, 
Alatta  a  patak. 

A  völgy  körűi  a  Mátra 

Magaslik  ég  felé, 
Miként  ha  nagy  falával 

Nyugalmát  védené. 

Felette  tiszta  égnek 

Borúi  el  kárpita, 
Áldásként  öntvt  fényét 

A  völgy  virágira. 

S  mig  lenn  a  messze  síkon 
Naponként  harcz  zajog, 

E  tájnak  nyugodalmát 
Csak  ha  a  lomb  susog 

Zavarja,  —  s  zúgó  csermely 
S  madárkák  éneke. 


Br.    Eötvöi   Józsii   mur.káiból. 

Itt  élt  régmúlt  napokban 
Egy  tisztelt  remete. 

Nyugodtan,  mint  e  bérezel, 
Tisztán,  miként  ege, 

S  magányban,  mint  a  csermely, 
így  folyt  el  élete. 

Hajdan,  ifjabb  korában 

A  dalia  nevét 
Jól  ismeré  az  ellen, 

S  hatalmas  fegyverét. 

S  a  hon,  mely  nem  felejti 
Győzelmes  bajnokát, 

Sokszor  babérral  fűzé 
Kövűl  hős  homlokát. 

De  hogy  leszállt  Mohácsnál 

E  honnak  csillaga 
S  nem  volt  miért  csatázzon 

A  bátor  dalia: 

E  völgy  nyugodt  körében 

Rejté  el  bánatát; 
Szivét  a  bú  emészti, 

A  rozsda  jó  vasát. 

Most  agg,  hosszú  napokban 
Sok  évek  folytak  el ; 

Haja  galamb-fehér  lett,  — 
Nyugodtabb  a  kebel. 

S  miként  ha  hó  takarja 
A  hervadt  téreket, 

Csak  itt-ott  áll  egy  kóró 
A  jég-lepel  felett : 

Ugy  hosszú  életének 

Nehéz  keservibül 
Csak  itt-ott  még  egy  emlék, 

Mely  néha  felmerül. 

De  ha  távol  falukból 

A  nép  hozzája  jött 
S  az  agg  letérdepelve 

A  feszület  előtt, 

Éghez  emelt  kezekkel 

Könyörgé  istenét, 
Hogy  el  ne  hagyja  veszni 

Letiprott  nemzetét; 

Hogy  el  ne  hagyja  ve-zni 
A  szép  magyar  hazát, 

Hogy  el  ne  hagyja  veszni 
Nagy  Árpád  magzatát : 

Akkor  sejdíti  néha 

Az  ájtatos  tömeg, 
Hogy  bár  e  fej  megőszült, 

Hogy  bár  e  kéz  remeg,  - 

De  egyiránt  még  ifjan 
Hevül  ez  agg  kebel, 

Szemén  a  könnyek  érte 
Még  nem  apadtak  el. 


111. 

Így  múlt  a  hosszú  élet ; 

Kifáradt  a  kebel, 
Mit  rég  sejdít,  most  érzi : 

Hogy  végre  menni  kell. 

S  kiket  sokszor  szavával 
Vigasztalt  bú  között, 

Még  egyszer  összegyűjti 
A  kis  kunyhó  körött. 

*Oh  légyetek  üdvözölve 
Még  egyszer,  jámborok, 

Kik  terhes  életemnek 
Baráti  voltatok. 

E  hosszú  földi  pályán 

Végig  kisértetek, 
Oh  légyetek  üdvözölve 

Utolszor,  hív  sereg! 

Egy  kincset  rejt  e  kunyhó. 

Mig  ifjabb  volt  karom. 
Megvédtem ;  éltem  eltelt ; 

Most  már  rátok  bízómé. 

Így  szól,  s  megy  kunyhajába 
S  egy  zászlóval  kilép ; 

Terhétől  karja  reszket ; 
Bámulva  áll  a  nép. 

«Jm  kincsem!  szebb  napokban 
Királyom  bízta  rám,  — 

Közötte  száz  veszélynek 
Mohácsnál  hordozám. 

S  sok  évig  a  kunyhóban 
őriztem  kincsemet. 

lm  itt  van,  szenny  nem  érte 
E  szentelt  színeket. 

Büszkén  lobog,  mint  egykor 
Győzelmeink  alatt ; 

Sok  elveszett  Mohácsnál. 
De  zászlónk  megmaradt. 

Mátyás  fényes  lakában 
A  félhold  űl  Budán, 

S  új  zsarnokok  jöhetnek 
A  zsarnokok  nyomán  : 

De  míg  e  zászló  meglesz 

S  élnek  emlékeink, 
Nem  fognak  eltiporni 

Győzelmes  ellenink. 

A  hosszú  éj  után  a 

Napnak  kell  jőnie, 
És  a  korány  fuvalma 

Fölébred  majd  vele. 

S  ha  kéz  lesz,  mely  e  zászlót 

Fel  birja  tartani, 
E  szellő  a  redőket 

Ki  fogja  bontani. 

És  újra  kardot  fognak 
Az  elszokott  kezek, 

Melyek  lánczot  viselve 
Megerősbültenek. 

S  megtisztul  a  töröktől 

Budának  szent  fala 
És  újra  ön-hazánk  lesz, 

Mi  börtönünk  vala. 

De  hol  van,  a  ki  tartsa 
Vészek  között,  a  kéz? 

Hol  van,  ki  védni  birja 
Zászlónkat,  a  vitéz  1* 


•jo  "Költemények- 

Szólt  —  s  ím,  a  mint  körűinéz, 
Száz  kar  emelkedik 

És  száz  ajakról  egy   szó 

Mind,  mind  ajánlkozik: 

« Kevés  egy  élet,  egy  kar, 

E  terhet  hordani, 
De  mindnyájunkra  bízzad, 

S  meg  fogjuk  tartani í. 

S  a  melyet  elbocsáta, 
Száz  kéz  ragadja  meg 

A  zászlót,  s  most  közöttük 
A  nép  felett  lebeg. 

ó  látja,  s  megnyugodva 
Csukódik  bé  szeme  : 

Hisz  zálogát  jövőnknek 
Jó  kézbe  tette  lel 
1863. 


ÉLJEN  AZ   EGYENLŐSÉG! 


Vígjáték    négy   felvonásban 


M840) 


Quid  rides?  mutató   nomin» 
de   te   Fabula  narratur 

Wcrjfi'uj 


SZEMÉLYEK  : 


Gróf  Jtbrányi. 

Tlk<*,  leánya. 

Hegyfalvy,   alispin. 

Jíegyfalvyné. 

Vilmos,   1  ,    . 

Irma         \  gy^mek*'- 

Perlegi,  a  gróf  táblai    ügyvéde. 

Gyula,   fia. 

Gáborszky,   ügyvéd  a    Hegyfalvy   hasában. 

Biri,    Irma  szobaleánya. 

Terencz,   inas  gróf  Ábrányinál. 

János,   az  alispán  huszárja. 

Első  ] 

Második      >  kortes. 

Harmadik    ) 

Cselédek,  kortesek. 

Játékhely  :    Hegyfalva,     résíint    Gróf    Ábrányi,    részint   Hegyfalvy 
házánál. 


(Először     adták     Pctten,     1844    okt.     26.     Felújították     1868-ban, 

1872-ben  és   79-ben.   Eötvös    szobrának  leleplezésekor,   s  legutóbb 

1890-ben.) 

ELSŐ  JELENÉS. 

Kert.    baloldalon   a  grófi   lak,  jobbra   lúgos,    előtte    as»tal,    melynél 
részint  ülnek,   részint  körüljárnak. 

Gróf,  lika,   Hegy  falvi,   Vilmos,    Irma,    Perlegi,    Gyula. 

Perlegl  Akármit  mondjon  nagysád,  annyi  bizonyos: 
ha  ez  úgynevezett  haladásokat  még  egy  ideig  folytat- 
juk —  mindennek  vége 

Vjlmos.  Azaz:  minden  pernek,  nemde? 

Perlegj  (neheztelve).  A  teíns  úr  mindig  víg,  mindig 
enyelgő ;  de  ne  féljen,  eijön  az  idő,  midőn  változni  fog, 
mint  mások. 

Vilmos.  Engedelmet,  teins  táblabiró  úr  —  nem  aka- 
rám  sérteni;  de  ha  minden  katona  végre  invaliddá  lesz, 
ebből  az  következik-e,  hogy  emez  mankóján  jobban 
harczol,  mint  ifjú  bajtársai  ? 

Perlegl  Nem  fogok  elmésséggel  versenyezni ;  de 
hogy  egy  szép  nagy  per  is  szép  dolog 

Vjlmos  (nevetve).  Főkép,  ha  hosszú. 

Perlegi  (növekedő  haraggal).  Ha  hosszú,  ha  hosszú!  ez 
az  örök  panasz,  — -  mintha  az  igazságot  olyan  könnyű 
volna  föltalálni,  mint  az  ifjúság  gondolja. 

Vjlmos.  Igaza  van.  Ha  mint  gyermekek,  Irmával 
bújósdit  játszánk,  Irma  behunyta  szemeit,  s  akkor  azt 
hívé,  nem  látja  senki.  —  Mit  ő  gondolt,  az  hazánk- 
ban az  igazságra  illik:  bekötvék  szemei,  s  ím  senki  nem 
találja. 

Hegyfalvy.  Ne  vegye  rossz  nevén  fiam  tréfáit ;  nap- 
jainkban mind  úgy  gondolkoznak. 

Perlegj.  Fájdalom!  fiam  sem  sokkal  jobb.  Egyéb- 
iránt idővel  talán  ő  is  megjózanodik.  Fiatal  korában 
mindenikünk  nagy,  hatalmas  pert  kezd  a  fönnállók  el- 
len ;  később  megelégszik,  ha  tractálhat  s  csak  költségeit 
visszakaphatja. 

Vilmos.  Korunk  talán  valamivel  szerencsésebben  vitte 
pereit. 

Perlegj.  Meglehet;  csak  azt  kivánom,  hogy  a  kik 
ez  ügynek  legbuzgóbb  pártolói  valának,  soha  meg  ne 
bánják  tettöket.  Mi  magosán  áll,  sokaknak  alólról  úgy 
is  parányinak  látszik ;  jó-e,  leereszkedni,  egy  sorba  állva 
a  tömeggel,  meggyőzni  mindenkit,  hogy  nem  csaló- 
dott? Ez  más  kérdés. 

Gróf.  Már,  mi  ezt  illeti,  a  fiatalsággal  tartok.  Azon 
természetelleni  elkülönzéseknek,  melyek  osztály  és  osz- 
tály közt  léteznek,  végre  meg  kell  szűnni  nálunk  is. 
Vagy  volt-e  nevetségesebb  valami  azon  büszkeségnél, 
melylyel  valaha  az  egyes  rendek  egymásra  néztek,  — 
melylyel  a  mágnás  a  nemest,  ez  ismét  szegényebb  tár- 
sát, —  ez  a  polgárt,  s  így  tovább  egy  magyar  a  mási- 
kat lenézé  ?  Fölvilágosodott  századunk  ily  képtelensé- 
geket nem  tűr  többé. 

Hegyfalvi.  Igazság!  Mi  fel  vagyunk  világosodva, 
ez  nem  tarthat  tovább. 

Vilmos.  Helyes,  éljen  az  egyenlőség! 

Perlegj.  Jól  van,  jól!  adja  az  ég,  hogy  méltóságtok 
szép  okaikkal  önmagukat  épen  úgy  meggyőzhessék,  mint 
azokat,  kikhez  szólnak;  de  tudok  eseteket 

Irma.  Politika  és  mindig  politika,  s  mi  szegény  asz- 
szonyok,  kik  nem  értünk  s  azért  nem  szólhatunk  hozzál 

Vilmos.  Az  ártatlan  azt  hiszi :  mert  nem  ért,  nem 
szólhat  hozzá,  —  tegnaptól  óta  jöttél  Magyarországba? 
(Gyuiihor.)  Átadtad-e  már  a  könyveket,  melyeket  a  város- 
ból hoztunk? 

Gyula.  Még  nem,  de . . . 

Ilka.  Ahl  könyvek!  Hol  vannak? 

Gyula.  Itt,  a  mellékasztalra  tevém.  (Fölkel.) 

ILKA.    Nézzük.  (Az   asztalhoz   mennek.) 

Gróf.  Mi  talán  rá  is  gyújthatunk,        tüzet!  (ina*  Kye»- 

tyát  hot.) 

HEGYFALVY  (fölkelve  rágyújt). 

PERLEG]   és  GRÓF  (■  szín  elején  beszélnek). 

Perlegi.  Nagyságos  uram  1  az  alispán  jókedvében 
van,  most  tractáljunk, —  ígérjen  neki  100,000  forintot, 
150,000-et,  ha  kell,  de  tractáljon  mindenesetre,  —  a 
per  vonaglik. 

Gróf.  S  valóban  oly  szükségesnek  hiszi  ? 

Perlegj.   Mondom,  a  per  vonaglik,  nincs  más   mód. 

HEGYFALVY   (ezalatt  hozzájok  jött). 

Gróf.  Talán  egy  kis  séta  nem  ártana? 

Hegyfalvy.  Menjünk,  —  úgyis  az  új  rózsalugost 
nem  láttam  még :  valahányszor  kertedben  körűijárunk, 
mindig  valami  új  szebbítést  találok. 

Gróf.  Hízelegsz;  ha  kertedre  csak  valamivel  többet 
költenél,  még  szebb  lehetne. 

Hegyfalvy.  Tudod  jó  Erzsikém  gondolkozásmódját ; 
s  nem,  mintha  épen  ellenzené,  ha  máskép  akarnám, 
mert  hisz'  ő  mindent  tesz,  mit  én  kivánok  :  de  magam 
is  látom,  hogy  igaza  van;  mi  inkább  acquirálunk. 

Perlegj.  Jobb  is,  — -  a  roppant  investitiók,  melyeket 
ő  nagysága  e  jószágban  már  tett,  bizonyosan  két  pro- 
centet  sem  hoznak.  (Halkan  a  grófhoz.)  Most  rajta! 

Gróf.  Igazsága  van,  barátom ;  de  ismeri  szeszélye- 
met, mások  közt  —  mit  is  akartam  mondani  ?  —  'gaz' 
nekünk  perünk  is  van  e  jószág  iránt.  Mit  gondolsz, 
Hegyfalvy,  nem  volna-e  jó,  ha  tractálnánk?  (E  beszéd  alatt 

kifelé  sétálva  eltűnnek.) 

Vilmos,  Ilka  (előre  jönnek).  Irma,   Gyula  (hátulról). 

Ilka  (kezében könyv).  Köszönöm  szép  könyveit;  mi  mát 
itt  azt  hittük,  hogy  elfelejtett. 

Vilmos,  likai  hogy'  mondhat  ilyeket? 

Ilka.  S  talán  nem  volt  jogunk?  Ott  marad  városá- 
ban két  héttel  tovább,  mint  föltéve ;  nem  ír,  nem  felel 
Irma  leveleire ;  úgy  tartom,  nem  sok  szerénységre  vala 

szükségünk,  hogy  e  gondolatra  jöjjünk.  Vannak  pél- 
dák..  . 

Yjlmos.  Mért  e  keserű  szavak  ?  Pár  perczig  lehetünk 
tanú  nélkül  s  ön  szemrehányásokra  használja. 

Ilka.  Talán  nekünk  is  vannak  kémeink,  és . .  . 

Vilmos.  Azok  mit  mondanak? 

Ilka.  Hogy  Hegyfalvy  Vilmos  oly  elmés  úrfi,  hogy . . . 
hogy  még,  nagy  kérdés  —  tudna-e  valakit  szeretni? 
Legalább  vannak  emberek,  kik  ezen  kétkedni  mernek, 
és  .  .  . 

Vilmos.  S  ön  azok  közé  tartozik,  nemde?  Termé- 
szetes —  nem  andalgók  magányosan  a  hold  szelíd  su- 
gárinál,  nem  állok  wertheri  szomorúságban  az  emberek 
közt,  szerelmemet  nem  teszem  ki  czégérnek  a  sokaság 
előtt:  ki  hinné,  hogy  szeretni  tudok;  nemde  úgy  van? 
Az,  hogy  bent  talán  annyival  van  több,  mennyivel 
kevesebb  mutatkozik  a  felszinen,  —  hogy  nem  a  leg- 
telibb  szív  szólal  föl  leghangosabban,  arra  nem  gondol 
senki. 

Ilka.  Ne  nehezteljen  ön,  lám  én  oly  szerencsétlen 
vagyok,  —  atyám  . . . 

Vilmos.  Gondolja,  észrevesz  valamit? 

Ilka  Isten  mentsen.  Valahányszor  önről  szól,  min- 
dig azt  mondja,  hogy  sokkal  több  esze  van,  mint  hogy 
valaha  szerelmessé  válhatnék. 

Vilmos.  Tehát  ő  azon  valaki,  ki  szívemen  kétkedik,  — 
könnyű  lesz  őt  az  ellenkezőről  meggyőznöm,  —  szere- 
pemet úgyis  már  alig  vihetem  tovább.  Ocsárlom  az 
asszonyokat,  elméskedem  a  házasság  fölött,  s  ha  tré- 
fáim közt  önre  nézek,  lábaihoz  borulhatnék. 

Ilka.  Tudom,  tudom,  jó  Vilmosom,  de  az  Istenért,  el 
ne  árulja  magát  —  mindennek  vége  lenne,  azonnal  el- 
küldenének s  többé  nem  szólhatnánk  egymással ;  atyám 
(zavarodottan)  önnek  igaza  volt 

Vilmos.  Nemde,  ő  nagysága,  a  liberális  mágnás,  nem 
adja  nemes  embernek  leányát?  Nem  mondtam?  Óh, 
én  ismerem  e  szabadelvű  urakat,  —  hangos  szó  akár- 
mennyi,   —   tettel    minek    követnék   elveiket  ?    Ok    az 

egyenlőség  barátai,  s  mint  barátok  szokták,  ?zép  be- 
széddel róják  le  tartozásukat. 

Ilka.  Előbb  még  kételkedtem,  de  a  minap  B.  Kő- 
szeghy  volt  nálunk ;  ő  is  szabadelvű,  mint  ön  tudja,  s 
mikor  a  többi  vendégek  elmentek,  kerten  egy  ideig 
nem  tudom  kiről  beszéltek,  ki  leányát  szintén  nemes- 
nek adta,  —  nem  képzelheti,  mily  szörnyű  dolgokat 
mondtak. 

Vilmos.  Ne  féljen  —  hol  két  szív  igent  mond,  a 
világ  hasztalan  kiált  nemet  közükbe ;  —  van  egy  titkos 
ereje  a  szerelemnek,  mely  végre  előítéleteket  is  legyőz. 
(Visszatekint.)  De  menjünk  arra,  itt  Gyula  közéig  húgom- 
mal, hagyjuk  őket  magányosan.  (B«sxeigetve  d.) 

MÁSODIK  JELENÉS. 
Irma.  —   Gyula. 

Gyula.  Hát  végre,  mitől  régen   féltem,   megtörtént. 

Irma.  Nem  ér*em  önt. 

Gyula  Azt  hiszi,  nem  tudok  mindent  ?  A  gróf,  kiről 
szülői  egy  idő  óta  annyit  beszéltek,  s  ki  a  napokban 
eljövend,  mi  volna  más,  mint  kérő? 

Irma.  S  ebből  mi  következik,  mint  hogy  felföldjére 
ismét  visszautazzék  —  vagy  talán  nem  bízik  szavam- 
ban? 

Gyula.  És  szülői  ? 

Irma.  Eleinte  talán  neheztelni  fognak,  később  majd 
kibékülnek. 

Gyula.  Fog-e  ellentállhatni  akaratuknak? 

Irma.  Atyám  azon  tíz  év  alatt,  melyek  óta  mosto- 
hámmal él,  nem  akart  semmit,  s  mostohám  —  engedel- 
meskedni szeretet  nélkül  gyávaság.  No,  s  miért  néz 
oly  búsan,  oly  kétkedve  reám? 

Gyula.  Oh,  Irma,  ön  erős  és  szilárd  akarat,  de  szü- 
lőinek ellenében  .  .  . 

Irma.  S  ön  mestere  az  önkínzásnak;  tudja  hogy  sze- 
retem, —  talán    hibáztam,   hogy   megmondám,    —   de 

megtörtént,  s  nem  kételkedhetik  rajta  ;  rövid  időre  még 
titkolódznunk  kell,  de  ez  nem  tarthat  soká,  s  akkor,  ha 
birtokom  csakugyan  földi  boldogságának  biztosítása, 
czéljánál  áll :  —  ön  ifjú,  gazdag,  tele  reményekkel,  — 
nos,  mondja  nekem,  hol  van  itt  ok  szomorkodásra  ? 
Köröskörűi  ^gész  láthatárán  napsugárok,  s  ön  a  kis 
árnyéknál,  melyet  maga  vet  magának,  éjről  ábrándozik. 

Gyula.  Mit  tehetek  róla  1 

Irma.  Sokat,  igen  sokat ;  —  nézze  bátyámat,  nem 
egészen  egyenlő-e  helyzetök?  A  gróf  nem  kevésbbé 
büszke  atyámnál ;  ő  leányát  alispán  fiának  —  mint  az 
alispán  szegény  magamat  ügyvédnek  —  nem  adja;  — 
s  ím  Vilmos  víg,  s  hígye  el,  lelkének  derültsége  nem 
hidegebb  azért.  De  ott  jönnek  az  öregek,  menjünk 
lika  után,  —  nem  jó,  ha  sokat  együtt  látnak,  —  atyám 
néha  gyanakodó.  (Btsréigetve  el.) 

HARMADIK  JELENÉS. 

Gróf,  Hegyfalvy,  Perlegi.  (Ellenkező  oldalról  beszélgetve  jön- 
nek, s  a  színen  átmenve,  többször  megállnak    beszélni.) 

Gróf.  Mint  mondám,  az  egész  dolgot  csak  a  világ 
kedveért  kívánom  ;  évekig  egymás  mellett  lakunk  a  leg- 
szebb barátságban,  minek  perlekedjünk?  — Jószágom- 
hoz némi  jogaid  vannak,  a  beruházások,  mint  magad 
tudod,  roppantak ;  egyezzünk  meg  inkább  barátságo- 
san ;  —  a  per,  hidd  el,  eltartana  még  évekig. 

Perlegí.  Legalább  25  esztendeig,  teins  uram,  leg- 
alább 25  esztendeig. 

Hegyfalvy.  Tudom,  tudom  ;  de  lám  :  családom  a  falu 
nevét  viseli  és  .  t  . 

Gróf.  Ily  középkori  előítéleteken  talán  túl  vagyunk ; 
napjainkban  minden  név  szebben  hangzik  egy  kevés 
pénz,  mint  bármely  szép  pTaedicatum   hangjai    mellett. 

Hegyfalvy.  Ne  érts  félre,  de  (zavarodtan)  Erzsikém  — 
hisz'  ismered  —  soha  meg  nem  egyeznék. 

Gróf.    Lássa    az    ember,    még    azt    akarná    elhitetni 

velünk,  hogy  házánál  neje  parancsol,  mintha  bi- 
zony .  .  . 

Hegyfal vy.  Ki  mondta  ezt  ?  De  tudod,  van  egy  bi- 
zonyos kímélet,  egy  bizonyos  .  . . 

Gróf.  Jól  van  ;  hogy  tehát  nőd  tökéletesen  megnyu- 
godjék, 25,000  frttal  többet  adok;  125,000  frt  ugyan 
sokkal  több,  mint  mennyit  jogod  ér,  mert  a  két  puszta, 
melyet  együtt  bírunk,  tudod,  nagyon  homokos  ;  de  jó 
barátság  fejében  legyen  meg  ez  is. 

Perlegj.  Már,  méltóságos  uram,  ez  ellen  nekem 
protestálnom  kell;  —  125,000  frt  —  mit  gondol?  hisz' 
az  egész  nem  ér  többet. 

Hegyfalvy.  De  talán  valami  más  mód  is  lehetne, 
valami  (zavartan)  csaJádi  összeköttetés. 

Gróf  (halkan).  Innen  fú  a  szél?  (Fönn.)  Hisz'  arról  ké- 
sőbb szólhatunk;  de  talán  a  25,000  frt  helyett  ürgéi 
jogaimat  akarod?  Ürge  szép  jószág  —  végezzük  el 
egyszerre  azon  pert  is;  én  lemondok  jogaimról.  (Mind- 
hárman beszélgetve  el.) 

NEGYEDIK  JELENÉS. 
Vilmos,  lika,   Gyula,  Irma.  (Hátulról  közeliinek.) 

Irma.  Mi  dolga  lehet  atyámnak  a  gróffal  ?  —  oly 
komolyan  szólnak. 

Gyula.  Úgy  hiszem,  per  iránt  egyezkednek. 

Ilka.  Istennek  hála,  hogy  egyszer  a  sok  perlekedés- 
nek vége  szakad. 

Vilmos.  Nem  nagy  reményem  van  ;  egyezkedni  csak 
az  szokott,  ki  előre  tudja,  hogy  a  perrel  semmit  sem 
lehet  nyernie,  s  ha  atyám  akarna  is,  nem  hiszem,  hogy 
mostohám  megegyeznék,  pedig  házunkban  egy  lélek, 
egy  akarat  uralkodik.  —  Csak  rosszabb  következése  ne 
legyen. 

Ilka.  Mily  rossz  következés? 

Vilmos.  Halálos  gyűlölség,  mi  Magyarországban  a 
barátságos  egyezkedéseknek  közönséges  következése. 
Egyébiránt  nem  vagyunk    atyafiak,  —  ez    megnyugtat. 

Ilka.  Ha  nem  egyeznek  meg,  mi  a  pert  elveszítjük 
$  el  kell  költözködnünk. 

Irma  (vígan).  Ne  félj,  itt  van  Perlegi,  ő  bizonyosan 
egy  ideig  föntartja  még  az  igazság  sujiró  karját,  mely 
ha  Yégre  lecsap  —  annyi  papiros  közt  kardja  el- 
tompul. 

Ilka.  Oh  nem,  nem,  a  pernek  három  hónap  múlva 
Yége  lesz:  Perlegit  beszélni  hallottam  atyámmal  — 
nincs  semmi  remény. 

Vilmos.  S  ön  azt  az  ellenfélnek  mondja  meg?  Ha 
ezt  Perlegi  tudná  —  —  De  nyugodjék  meg ;  különös 
szerencsétlenség  volna  boldogtalanná  válni  Magyar- 
országban azért,  mert  per  idő  előtt  végződött. 

Irma.  Ott  jönnek,  s  valóban  mogorva  képpel. 


ÖTÖDIK  JELENÉS. 

'Előbbiek,   Gróf,  Perlegi,  ftegyfalvy.   (Beszélgetve  jönnek.) 

Gróf.  S  ez  végszavad  ? 

Hegyfalvy.  Hidd  el,  barátom,  ha  lehetne  .  .  .  én  .  .  . 

Gróf.  Tudom,  nőd  nem  engedné. 

Hegyfalvy.  A  mi  nőmet  illeti,  ő  nem  volna  akadály, 
de.  .  . 

Gróf.  Legalább,  ha  az  egésznek  rossz  vége  lesz, 
engem  nem  vádolhatsz;  125,000  frt  s  ürgéi  jogaim  — 
ez,  úgy  hiszem,  elég. 

Perlegi.  Még  egyszer  mondom :  fölötte  sok,  s  csak 
mert  nagyságod  épen  elhatározottan  úgy  akarja,  egyez- 
tem belé ;  egyébiránt  kérem,  emlékezzenek  meg,  hogy 
én  épen  ellenkezőt  javasoltam. 

Gróf.  Ne  féljen  ;  úgyis,  a  mint  látszik,  nem  lesz 
semmi  belőle :  barátom  lovagi  érzeményei  nem  enge- 
dik, hogy  nője  engedelme  nélkül  itt  valamit  tegyen.  — 
Ne  többet  erről,  (likához.)  Megmutattad-e  vendégeinknek 
az  új  georginát,  mely  épen  most  virágzik  ? 

Irma   Gyönyörű  virág. 

Hegyfalvy.  De,  leányom,  a  mint  látom,  estveledik. 
Talán  haza  mehetnénk, 

Ilka.  Már?  Oly  szép  az  est,  maradjanak  még. 

Hegyfalvy.  Kedves  nőm  várni  fog,  —  menjünk,  ked- 
veseim ;  (a  gróffal  k«et  szorítva)  reménylem,  nem  veszed  rossz 
néven,  hogy  kivánatodat  nem  teljesíthettem. 

Gróf  (mcg-ázza  kez^t).  H ogy  is  beszélhetsz  így?  —  Mi 
a  régiek  maradunk.  (Egymás  közti  búcsuzás.) 

(Tiegyfalvi,   Vilmos,   Irma  el   jobbra,   —    lika   be  a   házba,    — 
Gyula  hátul  járkál,   néha   előre  jő   s   ismét   eltűnik.) 

Gróf,  Perlegi. 

Gróf.  Ki  mondta  volna  ezt  ? 

Perlegi.  Bizonyosan  Fakúthy  informálta  —  ügyes 
prókátor,  s  meg  kell  vallani :  ha  nagysád  részéről  a  per 
úgy  állna,  mint  az  ellenfélnél,  s  nagysád  egyezkednék  - — 
én  sohasem  jönnék  házához.  De  Hegyfalvyban  nem 
kerestem  volna  ennyi  szilárdságot. 

Gróf.  Szilárdságot?  —  mondja  inkább:  gyöngesé- 
get ;  ha  nője  nincs,  gondolja,  meg  nem  egyeztünk  volna? 
Nem  tudom,  mily  hadvezérről  haliám,  hogy  ingadozni 
látván  seregeinek  egy  részét,  hátuk  mögé  álgyúkat  ál- 
líttatott. —  Ez  Hegyfalvy  helyzete.  —  Csak  azért 
tántoríthatlan,    mert    fél.  De    akárhogy    —    mit 

tegyünk? 

Perlegi.  Én  nem  tudom ;  a  pörnek  vesznie  kell,  — 
talán  még  egy  kis  oppositió  s  izgága  a  liquidátiónál  ; 
de  mindez  soká  nem  tarthat,  s  ily  gazdag  felperesnél 
sikertelen. 

Gróf.  Nem  hiszi,  mennyire  boszankodom  ;  e  házban 
növekedtem,  éltem ;  e  kertben  nincs  egy  fa,  melyei 
nem  én  vagy  szülőim  ültettek,  s  most  el  kell  távoz- 
nom. —  Átkozott  ősiségi 

Perlegj.  Talán  még  volna  mód  :  Hegyfalvy  többször 
családi  összeköttetésről  szólott ;  —  nagysádnak  egyet- 
len leánya  van,  s  Vilmos  helyes  ember  .  .  . 

Br.    Eötvös    Józsrf   munkáiból.    1.  6 

Gróf.  Képtelenség!  —  Arról  szó  sem  lehet. 

Perlegi.  Én  nem  látom,  miért  nem?  A  Hegyfaivy 
családnak  szép  jószágai  vannak,  jogaik  roppantak  s 
Vilmos  az  egyetlen  figyermek. 

Gróf.  És  leányom  1  —  És  Vilmos,  kinek  az  egész 
eszébe  sem  jut. 

Perlegj.  Ki  tudja!  A  szomszédság  —  a  köregyen- 
lőség. 

Gróf.  Mondom,  hogy  nem;  én  ismerem  Vilmost; 
ő  víg,  könnyelmű  és  sokkal  eszesebb,  mintsem  fiatal 
fejét  a  házasság  járma  alá  bocsátaná.  És  a  mi  likát  illeti, 
érte  jótállok.  Az  egész  csak  Hegyfalvytól,  vagyis  in- 
kább nejétől  ered,  kik,  minden  szabadelvűségök  mel- 
lett, menyöket  szívesen  neveznék  grófnőnek.  —  Hígye 
el,  ismerem  én  ezt. 

Perlegi.  De  ha  úgy  volna  is,  mit  árt,  ha  nekünk 
hasznos?  S  még  egyszer  mondom:  Vilmos,  noha  elveit 
egy  cseppet  sem  pártolom,  oly  elmés,  oly  nyájas  s  csi- 
nos ember,  hogy  lika  kisasszony  talán  nagy  megeről- 
tetés nélkül  beleszerethetne ;  hacsak  nagysád  azon  meg 
nem  ütközik,  hogy   Hegyfaivy   nemes-ember,  és  —  ■ — 

Gróf.  Mit  képzel  felőlem  (kaczagva)  én,  azon,  hogy 
nemes-ember,  én !  Oh,  barátom,  mily  kevéssé  ismer.  — 
Kérje  tőlem  leányomat  fiának,  s  ha  szereti,  itt  kezem, 
az  övé. 

Perlegj.  Isten  mentsen,  nagyságos  uram,  én  csak  úgy 
gondoltam  —  vannak  emberek  .  .  .  no,  szó  és  tett  két 
dolog,  én  nem  veszem  rossz  néven  senkinek. 

Gróf.  De  én,  épen  én,  ki  oly  hangosan  hirdetem 
korunk  szabadabb  elveit,  ki  polgárok  s  nemesek  közt 
egyenlően  választom  barátimat  .  .  .  Perlegi,  ugyan  mi 
jutott  eszébe? 

Perlegj.  Csak  gondoltam,  mert  megvallom,  nem  kép- 
zelhetem, mi  más  ok  gátolhatná  e  minden  törvényes 
tekintetben  oly  kivánatos  házasságot. 

Gróf.  S  ön  azt  hiszi,  hogy  én  azon  hatalommal,  me- 
lyet leányom  fölött  gyakorlok,  így  visszaélhetnék,  hogy 
tulajdon    gyermekemet    eszköznek    tekintsem,    melyet 

pereim  bevégzésére  használok?    Nem   volna-e   ez   alá- 
valóság? 

Perlegi.  A  mint  méltóságod  gondolja.  De  megyek  — 
segédemnek  még  ma  írnom  kell ;  —  ha  már  így  nem  vé- 
gezhetjük perünket,  legalább  gondoskodnunk  kell,  hogy 
a  felperes  ne  seb  nélkül  győzedelmeskedjék.  (El  ■  házba.) 

Gróf  (szünet  után,  —  keserűen).  Ah !  Hát  ez  czélotok ;  ter- 
mészetes,  a  tekintetes  úrnak  grófi  menyre  van  szük- 
sége :  a  per  jó  alkalom,  a  gőgös  mágnás  hogy'  merne 
ellentállani,  ha  jószágvesztéssel  fenyegettetik?  Minden 
rendén  van  .  .  .  hisz'  az  egyenlőség  századában  élünk, 
s  mit  érnének  fönséges  elveink,  ha  a  nemes  úrfi  nem 
mágnásleányt  vezetne  oltárhoz  ?  Oh,  tekintetes  uram 
és  asszonyom,  én  ismerem  szabadelvűségteket ;  mit 
magatok  fölött  láttok,  könnyű,  haszontalan  fellegek, 
melyeket  az  első  szellő  elvisz;  alattatok  por,  megvet- 
hető göröngy,  melyet  lábbal  tapodtok,  csak  ti  a  nagyok, 
a  fönségesek,  kiknek  minden  istenteremtette  lény  alatt- 
valója —  vagy  legföljebb  hasonlója.  De  most  az  egy- 
szer csalódtatok :  történjék  inkább  bármi,  ez  bizonyo- 
san nem  1  —  —  S  mégis,  ha  meggondolom,  hogy  e 
helyet  el  kell  hagynom;  hogy,  miután  annyi  évet  töl- 
töttem e  házban,  távoznom  kell,  elkergetve  tanyámról, 
s  hogy  még  boszút  sem  állhatok,  —  hogy  nem  tehetek 
semmit  (lábbal  toppant ...  gondolkozik).  Boszút?  Hátha  mégis 
boszút  állhatnék  e  gőgös,  felfuvalkodott  fajon  ?  (Mindig 
gondolkozva.)  Gyula  leányukat  szereti,  —  a  leány,  mint 
likától  haliam,  viszonozza  érzeményeit;  de  a  szabad- 
elvű alispán  úr  talán  leánya  számára  is  mágnásról  gon- 
doskodik, s  csupa  következetességből  nem  engedheti, 
hogy  gyermeke  ügyvéd  fiához  menjen,  kinek,  mi  több, 
nagyapja  mesterember  volt.  —  Mit,  ha  e  fiatalemberen 
segítenék?  —  (Hátranéz.)  Ott  búsong  egy  félóra  óta  a  fa- 
sor alatt.  (Szünet.)  Miért  ne  tenném?  így  legalább  bo- 
szúlva  leszek  1  Oh,  tekintetes  és  vitézlő  uram,  az  egyen- 
lőség századában    élünk ;  a  theoria  felséges,  próbáljuk 

meg   egyszer   praxisát!    (Hátrafelé  menve  az  épen  átmenő  Gyuláhox.) 

Barátom,  Gyula!  ily  mély  ábrándokba  merülve? 

Gyula  (előre  jő).  Méltóságos  uram ! 

Gróf.  Min  szomorkodik? 

Gyula.  Az  est  oly  szép  —  föl  s  alá  jártam  e  fák 
alatt. 

Gróf.  S  talán  valakire  gondolkoztunk? 

Gyula  (zavartan).  Nem,  —  de  .  . . 

Gróf.  Tudom,  tudom,  s  vannak  pillanatok,  hol  ma- 
gányra van  szükségünk,  nemde?  Én  is  ismertem  ezt, 
fájdalom,  hogy  e  bajokon  oly  régen  átmentem. 

Gyula.  Az  est  szép,  a  természet  .  .  . 

Gróf.  Az  ön  korában  a  természet  közönségesen  fe- 
lejtett barát,  kihez  csak  akkor  fordulunk,  ha  vigasztalás 
kell ;  azt  véli,  nem  vettem  észre,  hogy  ifjú  barátom,  ki 
itt  előttem  áll,  egy  bizonyos  valakit  szeret,  s  hogy  ér- 
zelme azon  bizonyos  valaki  által  viszonoztatik.  S  min- 
den rendén  van,  ha  a  szülőknek  egy  cséppel  több  jó- 
zanság jucott  volna  a  természet  kezéből.  Ugy-e,  nem 
egészen  csalódom? 

HATODIK  JELEiNÉS. 

Előbbiek,  Vilmos. 
VILMOS  (halkan  jő  jobbról ;  észrevéve  a  jelenlevőket,  egy  fa  mögé  vond!). 

A  gróf  még  itt?  Elrejtem  magam. 

Gyula  (mindig  zavartabban).  Nem  értem  nagysádat. 

Gróf.  Miért  e  titkolódzás ?  Mondom,  tudok  min- 
dent; hibája  a  leányoknak,  hogy  néha  többet  tudnak, 
mint  kellene;  a  szerencse  az,  hogy  a  mit  tudnak,  azt 
el  is  mondják.  ]lka  mindent  elbeszélt,  —  hígye  el,  való 
részt  veszek  sorsában. 

Gyula.  Köszönöm,  méltóságos  uram,  — -  de  lika  kis- 
asszony mindig  csak  enyeleg. 

Gróf.  Önnek  jó  izlése  van  :  Irma  szép,  elmés  leány, 
s  ha  jelenvalókat  dicsérni  nem  volna  elveim  ellen,  ha- 
sonlót mondhatnék  kedvese  ízléséről  is.  Ön  bizonyosan 
boldog  lesz. 

Gyula.  Boldog ! 

Gróf.  S  miért  nem?  Mert  szülői  ellenzik?  Való  el- 
lenzésüknek oka  puszta  előítélet,  a  melyet  ép  azért, 
mert  okokkal  nem  védhetnek,  annyival  szilárdabban 
fognak  védni  akaratukkal;  de  végre  mégis  csak  szülők: 
apja  gyönge,  anyja  mostoha,  kit  Irma  nem  szeret,  — 
akadályok  kétségenkívül ;  de  mit  árt  az,  ha  szeret- 
tetünk? 

Gyula.  Oh,  de  ha  az  akadályok  áthághatlanok,  ha 
szerelmünket  semmi  remény  nem  segíti,  ha  senki  nincs, 
kinek  szerelmünket  megvallhatnók  —  s  a  szív  kétszer 
görnyed  öröm  és  bánat  terhe  alatt. 

Gróf.  S  ha  én  segíthetnék? 

Gyula.  Nagysád? 

Vilmos  (haikan).  Ö  ! 

Gróf.  Ha  szavamat  adnám,  hogy  Irma  öné  lesz  ? 

Vilmos  (halkan).  Erre  kíváncsi  vagyok. 

Gyula.  Teljes  lehetetlenség;  a  Hegyfalvyak  e  házas- 
ságban sohasem  fognak  megegyezni. 

Gróf.  Vilmos  is  ellenezné  ?  O  is  osztaná  szülői  elő- 
ítéleteit ? 

G'íula.  Nem  tudom,  —  Vilmos  barátom;  de  ha 
mindazokra  gondolok,  miket  másokon  már  tapasztal- 
tam: ki  tudja,  nem  csalódtam-e  benne  is? 

Vilmos  (haika*).  No  várj ! 

Gróf.  Megvallom,  felőle  jobb  reményben  vagyok. 
De  hagyján !  tegyük  föl,  hogy  az  egész  család  ellenzi 
kivánatát,  mit  árt  az? 

Gyula.  Ha  nem  egyeznek  meg,  Irma  mikép  lehet 
nőmmé? 

Gróf.  Ha   azzá  lesz,  mielőtt  megegyezésöket  kérné. 

Gyula  Nem  értem  nagysádat. 

Vilmos  (halkan).  De  én  félig-meddig  értem. 

Gróf.  Szóljunk  tisztán :  ön  Irmát  szereti  s  tőle 
viszont  szerettetik;  szülői,  nevetséges  gőgből,  a  házas- 
ságot soha  sem  fogják  megengedni.  Már  közéig  a  fel- 
földi mágnás,  kit  a  mostoha  a  szegény  leánynak  szánt. 
Ha  eljött  s  kedvest  kényszeríttetett:  ön  boldogtalan 
lesz.  —   Irma   még   boldogtalanabb ;  mert  hígye  el,  ily 

esetben  a  legkönnyelműbb  leány  többet  szenved  a 
legérzékenyebb  férfinál.  Már  ha  ön  kedvesét  egyszer 
az  oltárhoz  vezette,  mind  e  bajoknak  eleje  lesz 
véve.  —  Az  ősz  közéig . . .  jókorább  esteledik,  a  tem- 
plom két  lépésre ...  a  tiszteletes  személyes  barátom  . . . 
s  Irma  önt  annyira  szereti.  —  Ért  most? 

Vilmos  (halkan).  Bravó,  méltóságos  uram  1 

Gyula.  Ne  űzzön  tréfát  velem ;  ez  nem  lehet 
komoly  szándéka. 

Gróf.  Csalódik,  komolyan  szólok,  s  ha  egy  perczig 
meggondolja  helyzetét,  át  fogja  látni,  hogy  tanácsom  jó. 

Gyula.  Lehetetlen. 

Gróf.  Ha  a  leány  szerelmét  bírjuk,  nincs  többé 
lehetetlenség. 

Gyula.  De  nem  lennék-e  a  világ  legalábbvaló  em- 
bere, ha  Irma  szerelmével  ennyire  visszaélnék? 

Gróf.  Ki  szólt  itt  visszaélésről  ?  Vegyük  a  dolgot 
practice!  —  Ön  fiatal  ember,  gazdag,  teli  remények- 
kel, a  jövő  tisztújításnál  főbírónak  válaszratik,  három 
évvel  később,  ha  úgy  kivánja,  követté  vagy  alispánná,  — 
minden  apa  boldognak  nevezheti  magát,  ki  leányának 
ily  férjet  választhatott.  Mi  tehát  a  Hegyfalvyak  ellen- 
zésének oka  ?  Gőg,    puszta,    nevetséges   fölfuvalkodás. 

Vilmos  (halkan).  Köszönjük. 

Gróf.  S  ennek  ön  fel  akarná  áldozni  Irma  életbol- 
dogságát s  szerelmét  —  mindent?  Gondolja  meg, 
barátom!  mindent  egy  előitéletnek. 

Gyula.  S  Irma  neve,  becsülete? 

Gróf.  A  világ  Ítéletétől  fél?  Azt  hiszi,  mert  Hegy- 
falvyék  most  ellenzik  házasságát,  ha  megtörtént,  nem 
fognak  megnyugodni  ?  Mi  rosszul  ismeri  az  embere- 
ket !  —  Az  első  órákban  lármázni  s  fenyegetődzni 
fognak,  tudja  Isten,  mi  szörnyűségekkel,  —  főkép  a 
teins  asszonynak  ily  alkalommal  szép  szónoki  tehet- 
ségei lehetnek ;  később  a  lárma  elhangzik,  s  csak 
hosszú  képek  maradnak,  míg  pár  hét  múlva  minden 
rendén  lesz,  s  az  alispán  a  világ  legboldogabb  embe- 
rének hirdeti  magát.  Józan    kifogása  ön  iránt  senkinek 

sem  Jehet,  s  azon  egy  hibáját,  mely  most  akadályul 
szolgál,  bizonyosan  senki  említeni  nem  fogja.  Meg- 
látja: nem  múlik  el  félév  s  az  egész  család  büszkén 
hirdeti,  hogy  leányukat  soha  mágnásnak  nem  is  adták 
volna. 

Gyula.  És  a  szülők  akarata? 

Gróf.  Akaratai  Van-e  Hegyfalvy  házában  más 
akarat,  mint  az  asszonyé?  S  ez  érdemel-e  annyi  kímé- 
letet? Hígye  el,  ha  szegény  elnyomott  barátom  szólni 
merne,  nem  volna  fortélyra  szükségünk.  De  menjünk 
a  házba,  nem-szerelmesnek  az  est  hűvös,  bent  bőveb- 
ben  SZÓlunk  e  tárgyról.   (Elmennek  a  házba.) 

Vilmos  (előre  jön).  Oh  sorsi  oh  sors!  ki  meri  mon- 
dani, hogy  nem  pártolod  a  szeretőket?  Ide  jövök, 
hogy  Gyulával  szóljak,  s  a  grófot  találom,  ki  önmaga 
adja  a  legjobb  tanácsot  önmaga  ellen,  s  maga  ajánl- 
kozik kivitelére.  Lássuk :  (gondolkozva)  a  templom  két 
lépésnyire,  a  tiszteletes  személyes  barátja  —  hosszabb 
estvék,  s  mi  több,  holdfogyta ;  ha  a  dolog  megtörtént, 
ki  ellenezheti  ?  Pár  óráig  dörmögnek,  pár  napig 
bosszankodnak  —  két  hét  múlva  mindenki  megelég- 
szik. —  A  terv  oly  szép,  hogy  szinte  kár  volna,  ha 
többen  nem  követnék ;  —  lássuk :  Irma  Gyulát  szereti, 
lika  engem ;  Gyula  személye  s  vagyona  ellen  nem 
lehet  kifogás,  ellenem  sincs:  hát  mi  gátolja  boldog- 
ságát? Hasztalan  előítélet  —  a  középkor  maradvá- 
nya, épen  az,  mi  miatt  én  szenvedek,  s  mit,  a  gróf 
bölcs  véleménye  szerint,  balgaság  volna  tisztelni ; 
egyébiránt  apám  híres  szabadelvűségéről,  később 
helyben  fog  hagyni  mindent,  csakhogy  ellenzésének 
való  oka  ne  gyaníttassék ;  grófom  még  szabadabb  elvű. 
Hol  itt  a  különbség?  Méltóságos  uram,  ez  angyali 
gondolat  volt,  s  ha  két  hét  múlva  nem  nemes  embert 
szorít,  mint  vőt,  szabadelvű  szivéhez,  s  ha  nem  hir- 
deti az  egész  világnak,  hogy  életének  legszebb  kivá- 
nata  teljesedett,  midőn  leánya  nem  mágnás-társai 
közül  választott,  nem  én  leszek  oka. 

A   kárpit  legördül. 

MÁSODIK  FELVONÁS. 

ELSŐ  JELENÉS. 
Szoba   Hegyfalvyék   Jakában. 

Irma  (dolgozó  asztalnál),   Vilmos. 

Vilmos.  A  mint  mondám,  füleimmel  hallottam ;  a 
gróf  angyali  ember. 

Irma.  Nem  látok  okot  ennyi  elragadtatásra. 

Vilmos.  Nem,  hálátlan ;  s  nem  gondoskodik-e  kihá- 
zasításodról,  s  nem  kötelességünk-e,  s  pedig  szoros 
felebaráti  kötelességünk,  részünkről  ismét  leánya 
kiházasításáról  gondoskodni  s  fölmenteni  őt  mindazon 
bajoktól,  melyek  ily  fontos  határozattal  összekötvék. 

Irma  (fölkel).  A  büntetést  megérdemlené ;  de  az  egész 
balgatagság  —  semmi  más. 

Vilmos.  Balgatagság?  Szavamat  adom,  én  tanácsát 
követni  fogom. 

Irma.  S  én? 

Vilmos.  Te? 

Irma.  Hát  valóban  azt  gondolod,  hogy  magamat  e 
lépésre  elhatározhatnám  ? 

Vilmos.  S  miért  nem? 

Jrma.  Tudod-e,  mi  egy  nő  becsülete? 

Vilmos  (hevesen).  A  női  becsület?  —  Oh,  ne  félj  — 
jól  tudom  azt:  nem  követni  világi  tekintetet,  vagyont, 
szép  nevet,  külső  fényt,  hanem  szivet;  nem  színleni 
szerelmet,  hanem  érezni ;  nem  kínozni  ál-közönyösség- 
gel azt,  kiért  lángol ;  nem  hazudni  —  egyszóval :  én 
mást  nem  ismerek ;  s  ha  tervemben  valami  volna,  mi 
ezt  sérti,  hidd  el,  én  nem  javasoltam  volna  testvéremnek. 

Irma.  Szavam  nem  úgy  vala  értve...  ismerlek,  s  e 
részben  bátran  követném  tanácsidat  —  de  a  világi 
Vilmosom,  a  világ  I 

Vilmos.  A  világi  —   s  mily   világ?  Egy   pár  szóm- 

szed,  a  falu,  legfeljebb  a  vármegye,  s  ettől  tartasz? 
Egy  pár  ízetlen  beszélgetés,  mely  legfeljebb  tizennégy 
napig  tart,  s  ennek  áldoznád  föl  boldogságodat?  Oh, 
ti  asszonyoki  hogy  mindig  ily  állhatatos  harezot  víttok 
boldogságtok  elleni  —  Elől  néhány  fönségesen  hangzó 
elv,  s  ha  ez  legyőzetett,  százféle  kétely  s  félelem ;  s 
ha  ettől  is  megszabadultatok;  a  világ,  az  illedelem, 
hiuságtok ;  —  ha  a  paradicsom  megnyílnék  előttetek  s 
a  kapunál  csak  egy  anyó  vagy  nénike  áll,  ki  ujjával 
fenyeget :  ti  nem  mertek  belépni. 

Irma.  Mindez  szép  és  jó,  de  gondoltál-e  az  akadá- 
lyokra? 

Vjlmos.  Meggondoltam  mindent.  —  Megvallom, 
első  tekintetre  féltem,  hogy  tervünk  a  tiszteletes  ma- 
kacsságán hajótörést  szenved  ;  a  mint  azonban  a  dol- 
gok állanak,  e  részben  is  nyugodt  vagyok.  A  tisztele- 
tes talpig  becsületes  ember;  az  egyetlen  mód,  melylyel 
hozzá  közelíthetünk,  szive,  melynek  ez  alkalomra  két 
igen  hasznos  gyöngesége  van :  az,  hogy  érdemetlen 
magamat,  kit  ő  nevelt,  érdemem  fölött  szeret,  s  mos- 
tohámat talán  ép  úgy  gyűlöli.  Ma  reggel  nála  valék  s 
elbeszéltem  pörünk  állapotját,  s  hogy  mind  a  gróf, 
mind  apám  házasság  által  akarnák  a  dolgot  kiegyen- 
líteni, ha  mostohánk  —  mit  az  egész  világ  tud  —  a 
grófot  nem  gyűlölné  annyira  s  nem  ellenzene  mindent, 
mi  által  a  per  kiegyenlíttetnék.  A  jámbor  öreg  sóhaj- 
tott s  monda,  hogy  ha  apám  igazán  akarja,  mostohánk 
nem  lehet  akadály ;  —  mire  én  apám  gyöngeségét 
említem,  s  hogy  soha  egyenesen  nőjének  ellentmondani 
nem  fog;  —  mire  ő  ismét  nagyon  sóhajtozott,  s  én 
egyenesen  azon  kéréssel  léptem  elé,  hogy  titkon 
adjon  össze ;  —  ő  ismét  sóhajtozott  s  utasításáról 
szólt,  lelkiismeretéről  és  a  tractualis  gyűlésről ;  de 
végre,  miután  én  boldogtalanságomat  festettem,  szere- 
tetére emlékeztetem  s  hogy  éltem  tőle  függ :  azon 
válaszszal  bocsátott  el,  hogy  ha  a  két  apa  felszólítja 
őt,  nem  fogja  szerencsémet  ellenzeni.  Ma  a  gróf  megy 
hozzá,  s  a  nélkül,    hogy   valakit    nevezne,   kérni  fogja, 

hogy  egy  bizonyos  napon  hozzá  jövő  párt  eskessen 
meg ;  délután  vagy  holnap  apám  jő  ugyanazon  kérés- 
sel.. .  a  tiszteletes  kevés  beszédű,  látva  a  két  apát, 
azt  hiszi,  hogy  minden  rendén  van,  s  legfeljebb 
később,  midőn  két  párt  lát,  egy  kissé  elcsudálkozik, 
de  kérelmünket  többé  nem  fogja  ellenezni. 

Irma.  És  nem  sajnálod  bajba  keverni  e  szegény 
embert? 

Vilmos.  Bajról  szó  sem  lehet.  Ki  tegyen  panaszt 
ellene?  A  gróf  s  apám,  kik  őt  magok  szólíták  föl,  nem 
panaszolkodhatnak.  Most  talán  csak  meg  vagy  már 
győződve  ? 

Irma.  Igen,  hogy  az  egész  kivihetetlen ;  kövesd 
inkább  tanácsomat:  várjunk  nyugodtan;  ha  szülőink 
állhatatosságunkat  látják,  bizonyára  megegyeznek. 

Vjlmos.  Végre,  végre  bizonyosan  —  hisz'  utoljára 
mindenikünkre  örök  boldogság  vár;  de  most  —  most, 
oly  hosszú-e  életünk,  hogy  boldogságunkat  halaszt- 
gatni lehetne,  s  azon  úgynevezett  szerencse,  melyet 
később  aggkorunkban  találhatunk,  ér-e  annyit,  hogy 
ifjú  boldogságunkból  csak  egy  órát  is  adjunk  érette? 
Ne  ellenezd  boldogságomat,  kedves,  jó,  szép  Irmám  1 
Lám,  ha  te  nem  egyezel  meg,  minden  reményem 
füstbe  megy,  —  csak  ha  velünk  tartasz,  juthatunk 
czélhoz. 

Irma.  De  gondold  meg..  . 

Vilmos.  Csitt!  az  öregek  jönnek;  már  messzünnen 
haliom  az  égiháborút:  vonuljunk  vissza,  szobádban 
többet    szólhatunk. . .   (Menve.)    Nemde,    jó    hugocskám, 

megteszed,    a    mit   kérek?    (Balra   elmennek.) 

MÁSODIK  JELENÉS. 
Jíegyfalvy,   Jíegyfalvy  né,   Gáborszky. 

Hegyfalvyné.  Legalább  megmondtad  neki  vélemé- 
nyedet igazán,  mint  férfihoz  illik? 

Hegyfalvy.  Hogyne,  kedvesemi  Mindent  illendően 

és  nyugalmasan  megmondtam  neki  :  hogy  megegyezni 
nem  fogok. 

Hegyfalvyné.  Képzelhetem;  ki  is  verhetne  téged 
fel  gyáva  nyugalmadból  ?  Benned  nincs  egy,  de  egy 
csepp  véri 

Hegyfalvy.  De  kedves  angyali  feleségem,  mondtam 
már :  a  gróf  nyájas  s  barátságos  volt  irántam,  mint 
mindig,  ha  csak  egy  bántó  szó,  de  csak  egy  .  .  . 

Hegyfalvyné.  Egy  bántó  szó?  —  Hallott  az  ember 
ilyet  ?  O  megkéri  leányát,  s  kinek  ?  —  Vilmosnak,  a 
legszebb,  leggazdagabb  fiúnak  az  egész  vármegyében, 
és  ez  a  felfuvalkodott  gróf  még  nem  is  felel  ;  de 
mindez  semmi  bántás ;  a  barátság  tovább  tart,  mint 
annakelőtte,  —  oh,  hogy  én  lehettem  volna  ott .  . . 

Hegyfalvy.  Ne  boszankodjál  annyira,  kedvesem, 
mert  bizony  megárt ;  hisz'  én  nem  is  kértem  meg  a 
maga  rendén,  csak  úgy  mellékesen  szóltam  a  dolog- 
ról, hogy  éppen  elérthette,  de  .  .  . 

Hegyfalvyné.  Nem  kérted  meg?  (Legnagyobb  haraggal) 
s  nem  mondtam-e,  hogy  megkérd?  s  nem  igérted-e 
százszor,  hogy  ha  majd  a  gróf  a  pör  iránt  egyezkedni 
akar,  tenni  fogod?  S  most!...  Oh,  jól  tudom,  te 
mindenkinek  szót  fogadsz,  csak  nekem  nem,  házadban 
mindenki  parancsol,  csak  nődnek  nincs  szava! . . . 

Hegyfalvy  (ég  uu  emelt  szemekkel).  Erzsikém,  Erzsikém! 

Hegyfalvyné.  Oh,  ismerjük  ezt,  —  szép  szó  a 
mennyi  csak  kell :  édes  Erzsikém,  —  szivem  —  an- 
gyalom !  Szerelmesek  nem  szólhatnának  nyájasabban  ; 
de  tett  —  soha.  Ha  valaki  szólni  hallaná,  azt  hiszi  : 
házában  nem  parancsol  senki,  csak  én,  s  mondja 
valaki,  történik-e  a  legkisebb  dolog  is  úgy,  mint  én 
akarom  ? 

Hegyfalvy.  Már  a  mi  sok,  csak  sok!  Maholnap 
még  megszólnak  engedékenységem  miatt. 

Hegyfalvyné.  Tudjuk,  tudjuk,  neked  bizgatóid 
vannak  :  emberek,  kik  ellenem  föllovalnak,  mert  nem 
nézhetik  a  csöndes  boldogságot,  a  melyben  élünk;  már 
rég  észrevettem,  s  ha  még  soká  tart,  nem  tűrhetem, 

Hegyfalvy.  Az  hibáznék  még!  -  Végre  váló-pert 
kezdenél. 

Hegyfalvyné.  Sok  asszony  Yált  el  férjétől,  kinek 
ennyi  oka  nem  volt. 

Hegyfalvy.  Mondj  csak  egyetlenegy  esetet,  hol 
nem  hódoltam  volna  kivánatidnak. 

Hegyfalvyné.  Jól  van;  hát  mikor  kértelek,  hogy 
leányodat  Kassára  küldd,  megtetted-e?  Már  megírtam 
volt  nénémnek  —  az  egész  világ  tudta,  s  Irma  nincs-e 
itt?  Nincs-e  itt  maiglan  az  egész  világ  csudálkozására ? 

Hegyfalvy.  Hogy'  is  kivánhatod  ezt?  Tudod,  nincs 
kedvesebb  gyermekem,  s  most  a  szegény  leányt, 
kinek  annyi  derült  órát  köszönhetek,  oly  távol  küldjem 
házamtól,  egyik  rokonodhoz,  kit  alig  ismerek? 

Hegyfalvyné.  Nem  mondtam-e  ?  Most  legalább 
nem  tagadhatod  többé.  Tudod,  hogy  fiadat  szeretem, 
s  ím  azonnal  kiesik  kegyedből  s  Irma  válik  legkedve- 
sebb gyermekeddé ;  egy  közel  rokonomhoz  akarom 
küldeni ;  legkedvesebb,  mondom,  legkedvesebb  néném- 
hez,  de  te  alig  ismered  őt  —  én  szeretem,  már  elég 
ok,  hogy  te  gyűlöld:  egész  életemet  neked  szentelem, 
nincs  napom  s  éjjelem,  csakhogy  kedvedben  járjak  s 
dolgaidat  jól  intézzem  el,  s  te  nyugodtan,  hideg  szív- 
telenséggel  elmondod,  hogy  derűit  órára  nem  számol- 
hatsz többé,  ha  elmegy ;  mondd  magad,  lehet-e  érzé- 
kenyebben sérteni  asszonyt,  mint  te  tevéd  ? 

Gáborszky.  Hígye  el  nagysád,  a  teins  úr  nem  úgy 
értette  a  dolgot. 

Hegyfalvy.  Esküszöm,  Erzsi  kém,  eszembe  sem 
jutott;  (esdekelve)  lám  kérlek,  hisz'  én  mindent  teszek. 

Hegyfalvyné.  Jól  van,  meglássuk,  —  hát  küldd  cl 
Irmát. 

Hegyfalvy.  Mindent,  lelkem,  de  kérlek... 

Hegyfalvyné.  Nem  magamért,  leányodért,  házad 
becsületeért  kivánom. 

Hegyfalvy.  Házam  becsületeért? 
Hegyfalvyné.    Úgy   van,    becsületéért;   ma   este    a 
grófnál  nem  vettél  semmit  észre? 

Hegyfalvy.  Én? Semmit. 

Hegyfalvyné.  Nem  volt-e  ott  az  ifjú  Perlegi  ? 

Hegyfalvy.  Ott  volt,  s  hát  —  ? 

Hegyfalvyné.  Nem  vetted  észre,  hogy  e  búbánatos, 
halványképü  unalom  képviselője  leányodba  szerelmes? 

Hegyfalvy  (elbámulva,  tagadólag).  Oh,   mi  jut  eszedbe! 

Hegyfalvyné.  S  hogy  leányod,  az  ártatlan  Irma, 
helyesli,  sőt  viszonozza  érzeményit? 

Hegyfalvy.  Lehetetlen! 

Hegyfalvyné.  Igaz,  úgy  látszik;  —  egy  jött-ment 
prókátor  fia,  kinek  nagyapja  varga  volt,  s  egy  alispán 
leányai  A  dolog  elég  csudálatos;  de  ki  nem  ismeri  a 
pórt?  Ez  mind  emelkedni  akar. 

Hegyfalvy.  Hidd  el,  kedvesem,  csalódol. 

Hegyfalvyné  (Gábors:kyhoz.)  No,  most  szóljon  az  úr, 
mondjon  el  mindent,  mint  nekem  elbeszélte. 

GAborszky.  Már  a  mi  ezt  illeti  - —  biztossá  tehetem 
nagyságodat,  nincs  semmi  kétség. 

Hegyfalvy  (haraggal).  Hogy'  meri  ezt  mondani?  Mik 
alapjai  ?  Mindent,  mindent  akarok  tudni ! 

Gaborszky.  Nagyságtok  tudják :  én  néha  hallga- 
tódzom. 

Hegyfalvy.  Szép   mesterség,  —  egyébiránt  tovább. 

Gaborszky.  Természetesen  csak  a  nemes  család 
érdekének  előmozdítására  —  mint  kötelességem  hozza 
magával,  —  s  a  tekintetes  úr,  ha  kegyesen  vissza 
méltóztatik  emlékezni,  a  múlt  tisztválasztásnál,  hol  az 
ellenfél  conferentiáinak  titkait  hasonló  módon  ki- 
tudtam . . . 

Hegyfalvy.  Jól  van,  jól,  —  a  dologra. 

Gaborszky.  Hívseimért  megdicsértettem,  noha 
most. . . 

Hegyfalvy.  Minek  e  haszontalan  szóvita?  Én  ön- 
nek érdemeit  ismerem  és  méltánylom ;  de  szóljon 
egyszer  már  leányomról. 

Gaborszky.  Jól  van,  hát  a  mint  mondám  —  én  néha 
egy  és  más  ajtónál  hallgatódzom,  vagy  néha  a  folyosó- 
kon,   este    lent  a  kertben,  a  fák   mögött,  s  ekkor   nem 

egyszer,  de  százszor  láttam  és  hallottam  Irma  kisasz- 
szonyt  Perlegi  úrral  beszélni  s  megvallom,  oly  nyája- 
san, hogy  az,  mit  ő  nagysága  mondott,  minden  két- 
ségen kívül  áll. 

Hegyfalvy.  Mert  nyájasan  szólt,  —  ez  szép  oki 

Hegyfalvyné.  Oh,  jól  tudom,  leányod  mindig 
védelmezőt  talál  benned. 

Gáborszky.  A  mint  tetszik ;  ha  nagyságtok  úgy 
parancsolják,  én  hallgatok,  —  noha 

Hegyfalvy.  Nos? 

Gáborszky.  Még  többet  mondhatnék ;  például : 
levelek  járnak,  szép  kis  rózsaszín-levélkék,  melyeket 
Irma  kisasszony  úgy  elrejt 

Hegyfalvy.  Ha  ezt  bebizonyíthatná,...  mutasson 
egyszer  egy  ily  levelet,  és..  . 

Gáborszky.  És  ?  . . . 

Hegyfalvy.  Megjutalmazom,  mint  még  tisztújításkori 
érdemeiért  sem  tevém ;  irma  pedig,  szavamat  adom, 
még  az  nap  Kassára  megy. 

Hegyfalvyné.  Most  már,  Gáborszky,  szedje  össze 
eszét ;  —  te  pedig,  úgy  tartom,  szavadat  állód. 

Hegyfalvy.  Ne  félj  ;  ha  ezeket  bebizonyítjátok, 
Irma  még  az  nap  elmegy;  —  leányom  Perleginé!  az 
hibáznék  még,  majd  bizony  1  Ezek  az  emberek  azt 
hiszik,  mert  nemes-emberek  —  nincs  különbség 
köztünk  ;  kövesse  meg  magát,  prókátor  uram  és  ma- 
radjon hasonlói  közt.  Mi  törzsökös  nemzetség  vagyunk, 
Erzsikém,  —  s  bár  távol  vagyunk  minden  előitélettől, 
jól  tudom,  mivel  tartozom  családomnak. 

HARMADIK  JELENÉS. 
"Előbbiek-   Huszár. 

Huszár  (jelentve).  Nagyságos  uram  1  künn  három  ember 
várakozik. 

Hegyfalvy.  Küldd  patvarba,  vagy  patvaristámhoz,  ha 
dolguk  van. 

HlISZÁR  (el  akar  menni). 

Gáborszky.  Ki  tudja,  nem  nemes-emberek-e?  — 
A  tisztválasztáshoz  közelgünk. 

Hegyfalvy.  Miféle  emberek? 

Huszár.  Kricskei  kortesek,  a  mint  mondják. 

Hegyfalvy.  Oktondi !  nem  mondhattad  ezt  mindjárt? 
Ereszd  be  azonnal,  —  reménylem,  megkináltátok? 

Huszár.  Úgy  látszik,  nincs  rá  szükségök  —  imide- 
amoda  járnak. 

Hegyfalvy.  Semmirevaló!  Ha  mondták,  hogy  kor- 
tesek, azonnal  ereszd  be  ;  nemestársaimat  mindig  öröm- 
mel látom.  (Huszár  el.)  Oh,  ez  a  cselédség  szörnyű  vigyá- 
zatlan, —  egy  hónap  múlva  választás,  s  a  kricskeiek  itt 
a  pitvaromban  szomjaznak. 

Hegyfal vyné.  Adass  nekik  később  kettős  adagot, 
úgyis  pinczénk  üresedni  kezd ;  csak  ezt  a  népet  ne 
kellene  látnom. 

Hegyfalvy.  Még  egy  kis  türelmet,  kedvesem,  ha  a 
tisztújításon  túlestünk,  elkergetheted  őket,  a  mint  tet- 
szik ;  de  most  .  .  . 

Hegyfal  vyné.  Tudom,  tudom  :  de  azt  előre  mondom: 
utolszor  választatod  magadat ;  —  miért  ne  tehetnél  te 
is  szert  valami  hivatalra? 


NEGYEDIK  JELENÉS. 

"Előbbiek-   "Három  kortes. 
(Belépnek   nagy   hajlongások   kört.) 

Hegyfalvy.  Isten  hozta  kelméteket.  —  Kricskeiek 
nemde?  (A  kortesek  hajlongnak.)  Szivemből  örvendek,  hogy 
ily  barátságosan  fölkerestek. 

Első  kortes.  Tekintetes,  nagyságos  vicespán  úr,  mi 
egész  testtel  s  lélekkel  jöttünk  tiszteletünket  tenni. 

Hegyfalvy.  No  s  Kricskén  hogy  vannak? 

Első  kortes.  Csak  úgy,  szegény  ember  módjára  — 
eszünk,    iszunk,    a    többiről    az    Úristen    gondoskodik 

Hegyfalvy.  És  Pitykésy  uram  mit  csinál  ? 

Másodjk  kortes.  Bátyám?  Nemesek  hadnagya  még 
mindig;  —  néha  erőt  vesz  rajta  a  gyöngeség,  főkép 
mióta  az  utolsó  restellatiónál  véletlenül  fejét  törték 
be,  —  vasárnap  délutánokon  el  is  szédül  estefelé,  de 
akkor  hát  mi  ifjabbak  csak  fölemeljük  s  hazaviszszük.  — 
Vörös  orr  nem  betegség. 

Hegyfalvy.  Nincs  jobb  emberem  a  vármegyében. 
(Nőjéh«.)  Hisz'  emlékezel  Pitykésy  barátunkra,  kiről 
annyiszor  beszéltünk. 

Hegyfalvyné.  Hogyne?  Jó,  kedves  emberi 

Harmadik  kortes.    Ez  talán  a  teins   asszony  volna. 

Hegyfalvy.  S  nem  ismerik  kelmétek? 

Első  kortes.  Vigyen  el  a  menydörgős  .  . . !  követem 
alássan,  csak  azt  gkartam  mondani,  hogy  eszem  a  lelkit, 
úgy  szeretjük,  úgy!  majdnem  mint  a  teins  urat. 

Hegyfalvy.  No,  hát  a  jövő  választás  felől  hogy, 
gondolkoznak? 

Első  kortes.  Mi  mindnyájan  csak  úgy  gondol- 
kozunk, mint  a  teins  úr,  —  mi  ránk  biztosan  számol- 
hat, a  kricskeiek  nem  csaltak  meg  még  soha  senkit. 
Az  ördögöt  is  elválasztjuk,  ha  a  teins  úr  akarja. 

Harmadik  kortes  (iegrés2egebb).  Azaz,  ha  nemesember, 
mert  ha  nem  nemes  —  öreg  apó  azt  mondta  —  még 
ha  Argyrus  királytól  jönne,  sem  kell  neki. 

Első  kortes.  Pista !  ne  beszélj  ostobaságokat,  — 
hiszen  ha  nem  nemes,  nem  candidálják. 

Harmadik  kortes.  Nem  candidálják?  No  még  csak 
ez  volna  hátra,  —  akkor  porrá  török  mindent,  míg 
nem  candidálják  .  .  .  (Énekei.)  Virágzik  a  tulipán,  Hegy- 
falvy lesz  vicespánl  .  .  . 

Első  kortes.  Bizony  ez  a  fiú  csupa  bajunkra  jött 
el ;  alássan  engedelmet  kérünk,  de  csak  fiatal  a  gyerek, 
és  már  négy  napja,  hogy  nem  aludtunk ;  ha  az  ember 
jókor  nem  gondolkozik  a  restauratióról,  misem  lesz 
belőle.  Tehát,  tekintetes,  nagyságos  vicespán  uram,  mi 
testestől,  lelkestől  mellette  vagyunk. 

Hegyfalvy.    Köszönöm   bizalmukat ;  —  de,  nemes- 

társaimék,  tudják,  hogy  én  kivánatjokat  semmiben  sem 
szoktam  ellenezni,  —  hát  a  főbirórul  hogy  gondol- 
koznak ? 

Első  kortes.  Már  mi  kricskeiek  bizony  más  főbírót 
akarnánk. 

Hegyfalvy.  Nem  elégszenek  meg  kelmétek  a  mos- 
tanival ? 

Első  kortes.  Nem  bizony,  tekintetes,  nagyságos 
vicespán  uram!  Ez  a  főbíró  igen  furcsa  ember;  szom- 
szédok vagyunk,  s  ha  marhánk  véletlenül  rétjére  megy, 
ő  kigyelme  bizony  behajtatja,  —  és  ha  egy  pajkos  gyerek 
a  faluból  valami  gyanúba  keveredik  —  érti  a  teins  úr, 
csak  úgy,  valami  bitang  marha  iránt  —  hígye  el  nagy- 
ságod, csak  úgy  bánik  vele,  mintha  csupa  idegen  volna. 

Második  kortes  (az  elsőhöz).  Látja,  bácsi,  az  még  mind 
semmi,  —  de  mondja  csak  el,  mit  tett  Pitykésy  bátyám- 
mal ...  az  már  szörnyűség,  nagyságos  uram! 

Első  kortes.  Igaz,  majd  el  is  felejtettem  volna.  — 
Nohát,  Pitykésy  uramnak  pere  volt,  apjától  kapta  örök- 
ségbe, s  maga  is  huszonöt  esztendeig  vitte  szerencsc- 
sen —  s  most,  képzelje  csak  nagyságos  uram,  a  szoJga- 
bíránk  elitélte ;  minekünk  hozzá  egy  mákszemnyi  bizo- 
dalmunk sem  lehet! 

Hegyfalvy.  De  hát  kit  tegyünk  helyébe? 

Első  kortes.  Hát,  csak  volt  nálunk  minap  egy 
öreg  úr,  s  aztán  a  gróf  is  —  ott  a  szomszédból  — 
eljött,  és  azok  egy  úrfit  ajánlottak,  a  ki  épen  nem  volna 
kedvünk  ellen.  —  Hogy'  is  hivják  csak,  Jancsi? 

Második  kortes.  Nem  tudom  biz  én  —  valami 
Pernyegi  vagy  Perkegi,  vagy  mit  tudom  én ;  —  de 
csak  hatalmasan  muzsikáltatott,  s  nekünk  nagy  bizo- 
dalmunk van  hozzá  1 

Hegyfalvy.  Talán  csak  nem  a  fiatal  Perlegi  ? 

Első  kortes.  Perlegi?  Úgy  van,  Perlegi,  a  ki  most 
ott  nem  messze  tőlünk  a  nagy  pusztát  megvette. 

Hegyfalvyné  (halkan  férjéhez).  Ezt  ne  engedd. 

Hegyfalvy.  Én  úgy  tartom,  hogy  még  igen  is  fiatal  - — 
talán  vicebírónak  tehetnők  ót? 

Br.    Eötvös   jó^»«f  munkáibél.    1  7 

Második  kortes.  Legyen  hát  vicebíró  —  igazság, 
úgy-e  bácsi?  —  Mért  ne  lehetne  vicebíró?  Hisz' 
tőlünk  függ. 

Első  kortes.  Csakhogy  már  megígértük,  és  .  .  . 

Második  kortes.  Megettük,  megittuk  a  borát  — 
éljen  az  igazság!^ 

Első  kortes.  És  meg  aztán  vasárnap  megint  Krics- 
kére  jő  muzsikáltatni. 

Második  kortes.  Igazság! 

Hegyfalvyné.  Pedig  épen  vasárnapra  akartuk  meg- 
kérni a  kricskei  nemes  urakat  ide  hozzánk,  ha  meg- 
aláznák magukat. 

Első  és  Második  kortes.  Kérjük  alássan,  részünkről 
a  megtiszteltetés. 

Hegyfal vy.  Hát  várhatjuk  ? 

Első  kortes  (lassan  a  másodikhoz).  Mit  tegyünk,  ha  a 
vicespán  úr  meghí? 

Másodjk  kortes  (halkan).  Gyerünk  el,  ott  úgyis  csak 
korcsmabort  iszunk. 

Első  kortes.  Eljövünk,  teins  uram. 

Mindhárman.  Csókoljuk  kezeit  .  .  .  ajánljuk  ma- 
gunkat. 

Hegyfal  vy.  így  csak  el  nem  mennek  házamból; 
jerünk  le,  egy  pohár  bor  ilyenkor  reggel  jól  esik. 

Első  kortes.  Ha  a  teins  úr  megalázza  magát,  s 
velünk  iszik. 

Hegyfalvy.  Semmi  alázás,  —  magyar  nemesek  közt 

ninCS     különbség.     (A  kortesck  megcsókolják  a  Hegyfalvyné"  kezét  >  cl 
Hegyfalvyval.) 

Hegyfalvyné.  No  végre  szabadultunk  ;  —  hígye  el, 
Gáborszky,  már  alig  tűrhetem. 

Gáborszky.  Csak  még  egy  pár  hétig,  restauratió 
után  úgyis  mindennek  vége,  —  de  most  szükségünk 
van  rajok  ...  ha  egyszer  megnyírtuk  e  nyájat,  jövő 
nyírásig  úgysem  néz  rá  senki. 

Hegyfalvyné.  De  minden  három  esztendőben  .  .  . 
ez  szörnyűség  1 

Gáborszky    Hígye   el   nagysád,  azt  senki  sem   érzi 

jobban,  mint  én :  tegnapelőtt  három  egész  nemes 
község  kezein  mentem  át,  s  a  hány  csak  volt,  mindenik 
egyet  csókolt  rajtam  ;  —  de  ki  tehet  róla,  ha  máskép 
nem  lehet  ?  Pestre  is  sáros  az  út,  mégis  csak  elmegyünk 
rajta. 

Hegyfalvyné.  Még  a  dolgot  magát,  Isten  neki  1  csak 
eltűrném,  — -  de  a  gőgös  mágnás,  ki  mellettünk  lakik, 
tudom,  jóízűen  kinevet  nemestársainkkal  együtt. 

Gáborszky.  Csak  hadd  nevessen,  —  azért  ha  nagysád 
ismét  hatalmas  vicespánné  lesz,  ő  kegyelme  is  csak 
úgy  bókol,  mint  mások ;  —  okos  ember  bizony  csak 
hivatal  szerint  tisztel  mindenkit. 

Hegyfalvyné.  Igaz  I  hát  mit  beszéltek  Irma  és 
Perlegi  egymással  ? 

Gáborszky.  Egy  párszor  felőlem  szóltak,  s  meg  kell 
vallanom,  nem  épen  oly  kedvezően,  mint  talán  kíván- 
hattam volna,  és  bizony  nagysáddal  sem  bántak  sokkal 
jobb  módon. 

Hegyfalvyné.  Oh  jól  tudom  —  a  háládatlant  De 
szerelemről  nem  szóltak  semmit? 

Gáborszky.  Akármennyit ;  —  igaz,  hogy  csak  álta- 
lánosan ;  de  nagysád  tudja,  mindig  úgy  kezdik  :  előbb 
az  elvek,  az  alkalmazás  azután  magától  jön. 

Hegyfalvyné.  És  a  levelek? 

Gáborszky.  Már  a  mi  a  leveleket  illeti,  azokért 
jótállok,  megesküdhetném  rá. 

ÖTÖDIK  JELENÉS. 
Előbbiek-   Vilmos  (jő  balról.) 

Vilmos  (haik»r>).  Most  az  egyszer  jó  volt  hallga- 
tódznom. 

Hegyfalvyné.  No  várjatok!  —  Maga  pedig,  Gá- 
borszky, szedje  össze  az  eszét. 

Vilmos.  Jó  napot,  édes  anyám  1 

Hegyfalvyné.  Ah  1  te  vagy,  Vilmosom  ?  Azt  gondol- 
tam, agarászni  mentél. 

Vilmos.  Nem  volt  kedvem,  —  de  ha  dolga  van  .  .  . 
Hegyfalvyné.  Isten  mentsen  1  —  Gáborszky,  várjon 

Szobámban    reám.    (Gáborszky,  magát  meghajtva,  el  jobbra.) 
VjLMOS  (székre  veti  magát.) 

Hegyfalvyné.  Fiam,  te  rosszkedvű  vagy. 

Vilmos,  bn? 

Hegyfalvyné.  Már  tegnap  észrevevém  —  vacsoránál 
egy  szót  sem  szóltál. 

Vilmos.  S  nincs  rá  okom?  V^n-e  boldogtalanabb 
ember  a  világon  1  nem  fosztattam-e  meg  éltem  egész 
reményétől,  boldogságától,  mindenemtől? 

Hegyfalvyné.  Ne  vedd  annyira  szivedre,  fiam! 
Kapsz  te  leányt  akármennyit,  —  grófnét,  bárónét,  a  mi 
csak  tetszik;  —  az  a  gőgös  mágnás  pedig  leányával 
együtt  kitakarodik  falunkból ;  a  per  annyi,  mintha 
nyerve  volna,  s  jótállok,  ha  még  ezerszer  gróf  volna  s 
aranyhegyeket  ígérne  —  nem  marad  itt  bosszúságomra. 

Vilmos.  Mit  használ  az  nekem?  .  .  .  Kellenek-e 
nekem  czímei,  birtoka? 

Hegyfalvyné.  Szegény  fiú!  De  mit  tegyünk?  Js- 
merem  a  gróf  büszkeségét;  ha  még  más  elvei  volná- 
nak, talán  lehetne  reménylenünk,  de  ily  szabadelvű 
hypokritánál  nincs  semmi  reményem. 

Vilmos.  Egy  mód  mégis  volna,  ha  kedves  anyám 
akarná. 

Hegyfalvyné.  Mily  kérdés?  Nem  tudod-e,  meny- 
nyire szeretlek,  mint  kívántam  enmagam  e  házassá- 
got? De,  hidd  el,  a  felfuvalkodott  gróf  gőgjén  nem 
győzhetünk.  Hallottad  atyádtól  —  ő  150,000  forintot 
ajánlt  jogainkért,  és  mégis,  midőn  apád  családi  össze- 
köttetésről szóla,  azonnal  másra  fordítá  a  beszélgetést.  Ki 
előítéletének  még  érdekeit  is  föláldozza,  kit  számokkal 
írt  okok  meg  nem  győznek,  azzal  hiába  vesztjük  időnket. 

Vilmos.  Nem  is  meggyőzésről  szólok.  Tervem  olyan, 
melynek  kivitelében  nem  szorulunk  ő  méltóságára. 

Hegyfalvyné.  Nem  értelek. 

Vilmos.  Megmagyarázom :  lika  szeret  s  talán  érde- 
mem fölött,  úgy,  hogy   értem    minden    áldozatra    kész. 

Hegyfalyyné.  Az  áldott  leány! 

Vjlmos.  A  szerelem  ugyan  mai  időben  házasságra 
nem  igen  tartatik  szükségesnek,  s  a  szív,  az  örök  hűség 
esküje  után  is,  néha  érintetlen  tőkekint  marad  az  asz- 
szonyi  kebelben,  más  alkalomnál  használandó :  de  én 
e  részben  nem  haladtam  korommal,  s  azt  hiszem, 
Ilkám  szive  a  fődolog. 

Hegyfalvyné.  Igaz,  csakhogy  a  legfőbb  tárgyakban 
nem  a  fődolog  a  határozó 

Vilmos.    De    hagyjuk  el   likát    egészen   s  nézzük  a 
grófot :  ő  barátom  —  az  egész    vidéken    nincs   ember, 
kivel  szívesebben  társalkodnék,  kit  inkább  magasztalna,- 
s  ha  nevetséges   előítéletei  nem   gátolják,  nem  lehetne 
kedvesebb  veje  nálamnál. 

Hegyfalvyné.  Igaz,  igaz,  —  de  tudod-e,  mi  egy 
előítélet?  Számtalan  van,  ki  meggyőződése  ellen  cse- 
lekszik; előítéleteit  szentnek  tartja  mindenki. 

Vilmos.  De  ha  például  nem  kérdeznék,  —  ha 
lika  velem,  a  nélkül,  hogy  észrevenné  valaki,  a  tem- 
plomba megy,  ott  megesküszik  s  a  gróf  az  egészet 
csak  akkor  tudja  meg,  mikor  már  meg  nem  változtat- 
hatja? 

Hegyfalvyné.  De  hogy'  s  miként?  Az  egész  oly 
regényes,  hogy  szinte  kételkedem  kivihetésén. 

Vjlmos.  Ilka  megegyezik;  kertjeink  egymás  mellett, 
s  találkozhatunk  a  nélkül,  hogy  valaki  gyanítaná,  s  ha 
elmegyünk,  lika  távozását  észrevehetné ;  a  tiszteletes 
atyámnak  barátja  ;  —  egy  pár  jó  szó  atyámtól  s  a  világ 
legboldogabb  embere  vagyok. 

Hegyfalvyné.  Igen,  de  a  tiszteletes  makacs  ember  — 
nem  hiszem,  hogy  könnyen  megegyeznék. 

Vilmos.  Talán  ...  de  ne  vegye  rossz  néven,  kedves 
anyám  .  .  . 

Hegyfalvyné.  Csak  szólj  bátran. 

Vjlmos.  Ha  apám  azt  mondaná,  hogy  a  házasság 
csak  azért  történik  titkosan,  mert  ön  ellenzi  ? 

Hegyfalvyné.  Igaz,  a  dolog  valószínű,  én  annyit 
szóltam  a  mágnások,   főkép  a  gőgös  gróf  ellen,  s  ha  a 

tiszteletes  hallja,  már  azért  is  megteszi,  —  Igen,  de  a 
következések  ? 

Vjlmos.  Nincs  mit  félnünk ;  eszes  ember,  mint  a 
gróf,  ha  egyszer  átlátta,  hogy  viszonyait  akaratja 
szerint  irányoznia  nem  lehet,  a  viszonyok  szerint  irá- 
nyozza akaratát,  s  ha  már  nem  kormányoz,  legalább 
úgy  tetteti  magát,  mintha  tenné,  ó  bizonyosan  nem 
fog  lármát  ütni ;  —  legfeljebb  a  dolognak  módját  s 
nem  lényegét  fogja  kárhoztatni.  Csak  atyám  emelhet 
akadályokat. 

Hegyfalvyné.  Atyádért  jótállok ;  —  de  .  .  . 

Vjlmos.  Hígye  el,  mindent  meggondoltam,  —  s  ha 
ön,  kedves,  jó  anyám,  akarná  .  .  . 

Hegyfalvyné.  Én?  Ki  kívánhatná  inkább  nálamnál? 

Vjlmos  (kezet  csókol).  Éltem  egész  boldogságát  anyám- 
nak fogom  köszönni. 

Hegyfalvyné.  Ha  azt  a  gőgös  mágnást  mégis  oda 
vihetnék,  hova  akarjuk ;  ha  megegyezni  kénytelenít- 
tetnék  —  mily  boldogsági  Nincs  senki,  kit  úgy  gyű- 
lölök. 

Vjlmos.  Oh,  lelkesítse  hát  szeretet  s  gyűlölség  ter- 
vem pártolására. 

Hegyfalvyné.  Reám,  a  mint  mondám,  számolhatsz  ; 
de  még  vannak  némi  nehézségeim,  jer  velem  a  kertbe  — 
ott  bővebben  szólhatunk.  (Kalapot  vesz.) 

Vjlmos.  Még  egyet:  lika  néha  ír,  —  nem  kellene 
mondanom,  de  anyám  előtt  nincsenek  titkaim ;  — 
levelei  nénémhez  intézvék  s  általa  jönnek  kezeimbe; 
mondja  meg  Gáborszkynak,  hogy  ne  elegyedjék  mások 
dolgába,  —  kémlelve  forgolódik  szüntelen  körülöttünk, 
s  megvallom,  nem  hiszek  neki  ;  ő  tíz  forintért  elárulná 
a  világot. 

Hegyfalvyné.  Hát  a  levelek,  melyeket  Irma  kapott, 
téged  illettek? 

Vjlmos.  Hát  kit  mást?  Néha  nem  szólhatok  Ilkám- 
mal, s  akkor  írunk  —  természetesen  húgom  által,  más- 
kép a  levél  fölírása  bajba  keverhetne;  —  de  hát  mit 
gondol,  anyám? 

Hegyfalvyné.  Megvallom,  azt  gondoltam,  e  levelek 
Perlegitől  jönnek  ;  tudod,  hogy  szerelmes. 

Vilmos.  Szerelmes?  S  talán    bizony  Irmába?  (Nevet) 

Hegyfalvyné   S  te  azt  gondolod,  gyanúm  alaptalan? 

Vilmos.  Gondolom?  Tudom.  Nem  vagyok-e  legjobb 
barátja,  s  ha  Irmát  szeretné,  nem  szólt  volna-e  velem? 
És  —  engedelmet  -  de  a  dolog  nagyon  is  nevet- 
séges.  (Nevet) 

Hegyfalvyné.  Igazad  van,  ez  nem  valószínű;  de 
nézd  csak  őket,  ha  együtt  vannak ;  sok  eszed  van,  de 
hidd  el,  mi  asszonyok  ilyenekben  tisztábban  látunk. 

Vilmos.  Nem  ismeri  Gyulát ;  6  sóhajtozik,  mint 
mások  lélekzenek ;  fejében  most  a  tisztújítás  zúg,  fő- 
bírónak akarja  maga4  kandidáltatni,  s  most  Ámor  maga 
csak  mint  kortes  közelíthetne  szívéhez. 

Hegyfalvyné.  Mi  ellene  leszünk;  —  még  fiatal;  — 
elég,  ha  albírónak  választatik. 

Vilmos.  Isten  mentsen,  inkább  korteskedni  fogunk 
mellette. 

Hegyfalvyné  Atyád  már  kimondta  nézetét  több 
kortes  előtt. 

Vilmos.  S  meg  fogja  ismét  változtatni ;  —  mintha 
bizony  tisztújítás  előtt  más  változhatlan  nézete  lehetne 
valakinek  azon  egyen  kívül,  hogy  önmaga  szükségkép 
a  választandók  közé  tartozik.  Nekünk  Gyula  mellett 
kell  korteskednünk,  s  még  pedig  sok  okból ;  —  elő- 
ször :  barátom ;  másodszor :  az  öreg  Perlegi  úgy  le- 
itatta számára  a  közbizodalmat,  hogy  ha  ellenünk  for- 
dul, még  apámnak  is  veszélyessé  válhatik ;  —  har- 
madszor .  .  . 

Hegyfalvyné.  Elég.  elég;  majd  szólok  hát  apád- 
dal, —  most  jerünk. 

Vilmos.  S  Gáborszky? 

Hegyfalvyné.  Mindjárt  megmondom  neki.  (Kiüt.) 
Hé,  Gáborszky! 

HATODIK  JELENÉS. 

Előbbiek-   Gáborszky- 
(A   mellékszobából   jő.) 

Gáborszky.  Parancsol  méltsád? 

Hegyfalvyné.  Az  úr  szüntelen  leskelődve,  kémkedve 
jár  gyermekeim  körűi,  —  tudja  meg,  hogy  én  azt  nem 
szenvedhetem  s  nem  fogom  tűrni  házamban. 

Gáborszky.  Méltóságos  asszonyom  1 

Vjlmos.  Ha  az  úr  azért  hallgatódzik,  hogy  igazságo- 
kat halljon,  —  adjon  egy  jó  szót,  s  ne  féljen,  többet 
mondok,  mint  maga  kíván  .  . . 

Gáborszky.  Teins  uraml 

Hegyfalvyné.  Járjon  ön  dolgai  után ;  becsületes  em- 
ber nem  leskelődik. 

Vjlmos.  Főkép,  ha,  mint  itt,  senki  sem  kivánja,  s 
csak  mint  kedvelő  kémkedhetik. 

Gáborszky.  Teins  uram! 

Hegyfalvyné.  Menjünk.  (Ei  vnmossai  középen.) 

Gáborszky  (sokáig  utánuk  néz).  Álmodtam  vagy  ébren 
vagyok?  Én  ne  hallgatódzzam,  ne  kémkedjem  többé? 
S  ki  parancsolja  nekem  ezt?  Az  alispánné,  kinek  ed- 
dig csak  azért  álltam  kegyeiben,  mert  hallgatództam ; 
ki  egy  félórával  előbb  újra  parancsolta,  hogy  leskelőd- 
jem, és  most  —  fejem  szédül  1 Becsületes  ember 

nem  hallgatódzik  I  — -  Jól  van,  jól  I  Főkép,  ha  senki 
sem  kivánja!  —  de  ha  kívánták  —  úgy  van,  kényes 
úrfi,  kívánták,  nagyon  is  kivánták,  ha  az  embernek  sze- 
líd, nyájas  hangon  mondták:  édes  Gáborszkym!  szedje 
össze  az  eszét;  —  mit  akkor?  S  nem  volt-e  így?  És 
most  ő  nagysága  nem  szenvedheti  a  leskelődést,  most 
nem  tűrheti  házában !  Ördög  és  pokol !  ha  én  ebből 
egy  szót  értek,  akármi  legyek!  Hogy'  is  volt  csak?  — 
(Gondolkozva.)  Itt  vagyok  egy  félóra  előtt,  s  akkor  a  leg- 
nagyobb vigyázat  parancsoltatik.  Vilmos  úrfi  jő  —  el- 
küldenek, s  most  egyszerre  a  vicespánné  nem  szenved- 

heti  a  leskelődést :  —  különös,  igen  különös  1  —  Vil- 
mos szép  fiú  s  az  asszony  javában  van,  s  ő  nem  tűrheti 
a  hallgatódzást.  Furcsái  igen  furcsa!  S  mit,  ha  ez  egy- 
szer nem  engedelmeskednénk?  Ha  enszámunkra  kém- 
kednénk, csak  úgy,  mint  kedvelők,  a  mint  az  úrfi 
mondta  ?  —  Vagy  azt  gondolja  talán  ez  az  asszony, 
hogy  másnak  nincs  jelleme?  hogy  csak  parancsolni  kell 
s  negyven  éves  ember,  mint  én,  rögtön  megváltozik  s 
mindennel  fölhagy,  mint  a  kutya,  melyet  keresni  kül- 
dünk s  egy  fütytyel  visszahívhatunk?  —  Oh,  csak  az 
hibáznék  !  (Gondolkozva  kifelé  indul.)  Kémkedjünk  egyszer  ön- 
magunkért ;  némely  titkok  szépen  kamatoznak,  s  ki 
tudja,  mire  jöhetünk ;  vannak  példák  Don  Carlos  — 
szegény  alispán !  (ej.) 


VÁLTOZÁS. 

HETEDIK  JELENÉS. 

Kert   a   grófnál,    mint  az  első   felvonásban. 

Perlegi,   Gyula  (jönnek). 

Gyula.  Az  Istenre  kérem,  atyám,  ne  hirtelenkedjék ! 
Perlegi.  Hisz'  nem  ma  születtem ;  bizd  azt  reám,  én 

ismerem   a  Világot.    (Menni   akar.) 

Gyula  (föltartja).  Kérem,  ha  csak  egy  kissé  szeret,  ne 
menjen  Hegy  falvi  ékhoz. 

Perlegi.  Látott-e  ilyent  a  világi  Te  a  vicispán  le- 
ányát szereted,  az  egész  világ  tudja,  s  magad  is  meg- 
vallottad, —  erről  hát  nincs  kétség  —  a  leány  téged 
viszontszeret,  ezt  is  az  egész  világ  tudja,  s  te  legalább 
nem  tagadtad,  mert,  hála  az  égnek!  hazudni  nem 
tudsz,  -  rossz  prókátor  vált  volna  belőled  —  s  a 
megyénél  is  talán  jobb  előmeneteled  volna,  ha  más- 
kép lenne,  —  de  Isten  neki,  én  örülök,  hogy  hazudni 
nem    tanultál,    s   még   huszonhat  éves  korodban    is    el 

tudsz  pirulni.  —  A  leány  tehát  viszontszeret,  ez  hasonló- 
kép bizonyos,  s  midőn  én,  mint  apád,  Hegyfalvyékhoz 
akarok  menni,  hogy  a  leányt  annak  rendje  szerint  meg- 
kérjem —  te  föltartóztatsz ;  —  van-e  ebben  csak  egy 
mákszemnyi  ész? 

Gyula.  Ha  átmegy,  mindent  elront. 

Perlegi.  Elrontok?  Szeretném  tudni,  miként?  Talán 
az  által,  mert  megmondom,  hogy  fél  Mesterházát  s  a 
nagy  pusztát,  melyet  a  megyében  most  vettem,  neked 
adom,  s  hogy  ezenkívül  halálom  után  legalább  1 00,000 
forintra  számolhatsz?  Fiam,  te  megbódultál  szerelmed- 
ben, —  neked  házasodnod  kell. 

Gyula.  Oh,  atyám! 

Perlegi.  Házasodnod,  mondom,  s  pedig  mentül 
előbb  —  nincs  más  mód ;  —  a  leány,  a  kit  szeretsz, 
borhoz  hasonló :  ha  csak  ritkán,  mintegy  lopva  jössz 
vele  össze,  elszédülsz,  magadon  kívül  vagy,  tökéletes 
részeg:  de  élj  vele,  szokjál  hozzá,  s  mint  a  megszokott 
borivó  pohara  mellett,  úgy  te  kedvesed  ajkain  nem 
veszted  józanságodat.  Szerelemben,  mint  a  homoeopa- 
thiánál,  csak  az  infinitimális  részecskék  hatnak,  az  egész 
*adag  nem  tesz  változást. 

Gyula.  Atyám  nem  ismeri  Hegyfal vyék  büszkeségét. 

Perlegi.  S  mi  közöm  büszkeségükhöz?  —  velem 
talán  csak  nem  fogják  éreztetni? 

Gyula.  Hígye  el,  nem  adják  ide  leányukat. 

Perlegi.  Nem?  S  miért  nem,  ha  szabad  kérdeznem? 

Gyula.  Mert  apám  ügyvéd,  s  ők  leányuknak  leg- 
alább mágnást  keresnek. 

Perlegi.  Fiam,  mondom,  te  magadon  kívül  vagy ;  — 
nem  adják  ide  lányukat!  S  miért?  Mert  fiam  vagy,  az 
én  fiam,  ki  nemes-ember,  mint  ők,  ki  náloknál  gazda- 
gabb, —  s  csak  mert  prókátor  vagyok!  —  Nem  Ma- 
gyarország-e ez?  S  hát  kié  ez  az  ország,  ha  nem  a 
prókátoroké  ? 

Gyula.  És  azután  nagyatyám  .... 

Perlegi.  Nagyatyád?  Oh,  tudom,  mert  csizmákat 
varrt  és  nem  inkább  csizmákat  lopott        mi  nemes-em- 

bérhez  sokkal  illőbb  foglalatosság  lett  volna  —  ugye? 
De  ne  félj,  fiam!  ezen  segítünk;  nagyapád,  minden 
csizmadiasága  mellett,  oly  jó  nemes-ember  volt,  mint 
bármely  alispán  az  országban ;  —  elviszem  leveleimet 
s  majd  meglátjuk,  van-e  a  Hegyfalvyék  levéltárában 
egy,  mely  velők  mérkőzhetnék?  (indul.) 

Gyula.  Csak  most  ne  menjen,  édes  atyám,  oly  igen 
fölindult  .... 

Perlegi.  Hagyd  el!  soha  sem  allegálok  jobban,  mint 
haragomban.  —  Tisztába  kell  jönnünk. 

Gyula.  Holnap,  édes  atyám. 

Perlegi.  Mi  vagyunk  a  felperesek,  minek  itt  halaszt- 
gatni ?  Az  egyenes  út  a  legjobb ;  én  tisztába  akarok 
jönni.  Fehér  vagy  fekete,  nekem  mindegy;  de  azért 
jótállok,  hogy  ha  e  szabadelvű  alispán  úr  kikosaraz, 
keressen  más  vármegyét  magának!  Ha  20,000  forin- 
tomba kerülne  is,  itt  nem  parancsol  többé !  —  (Sietve  el 

jobbra;  u  álfalak  közt  találkozik  Vilmossal.)   AlázatOS  SZolgájal    (El.) 

NYOLCZADJK  JELENÉS. 

Gyula.  Ti  lmot  (jő). 

Vilmos.  Mi  lelte  apádat?  Úgy  rohant  el  mellettem, 
hogy  szinte  felfordított. 

Gyula.  Én  a  világ  legboldogtalanabb  embere  vagyok. 

Vilmos.  Ismét!  Oh,  kérlek,  szállj  le  magas  egedből. 

Gyula.  Csak  nevess  —  én  főbe  lövöm  magam. 

Vilmos.  Azt  nem  teszi  senki,  ki  fejét  még  valami 
jobbra  használhatja,  azaz  :  eszén  van ;  de  mi  hoz  ily 
szenvedélybe? 

Gyula.  Képzeld  csak :  atyám  megtudta,  hogy  húgo- 
dat szeretem,  s  most  átment  és  megkéri. 

Vilmos  (nyugtalanul  fel  s  aiá  jár).  Ez  baj,  valóságos  baj ! 
Mostohám  régóta  észreveszi  szerelmedet,  de  ma  reg- 
gel addig  beszéltem,  míg  maga  is  meggyőződött  gyanúja 
alaptalanságáról  s  Gáborszkynak  megparancsolá,  hogy 
ne  leskelődjék  többé  —  s  most  öreged  mindent  eíront. 

Gyula.  Mondtam  neki,  de  hasztalan ;  midőn  hallá, 
hogy  apád  Irmát  ügyvéd  fiának  nem  fogná  adni,  úgy 
felindult,  hogy  még  kevésbbé  tarthattam  föl.  Nézete 
szerint  ügyvédnél  nincsen  nagyobb  úr  az  országban. 

Vjlmos.  Ha  jól  vesszük,  igaza  van,  —  ügyvédek  az 
igazság  gyámnoki ;  jövedelmeink  hatoda  Isten  s  világ 
előtt  őket  illeti ;  csak  atyámat   lehetne  kapaczitálnunk ! 

Gyula.  S  te  még  enyeleghetsz?  —  Ha  atyám  kosa- 
rat kap  —  min  kételkednünk  sem  lehet  —  a  jövő  tiszt- 
újításon mindent  elkövetend,  hogy  atyád  megbukjék 
és  akár  lesz  sükere,  akár  nem,  kész  a  halálos  gyűlölség. 

Vjlmos.  Igaz,  igaz;  —  bár  ne  történt  volna!  De 
épen  nem  tarthattad  őt  vissza? 

Gyula.  Kértem,  rimánkodtam,  elkövettem  mindent, — 
hasztalan ! 

Vjlmos.  Atyám  szabad  elveivel  s  a  század  szellemé- 
vel, mely  nélkül  jó  reggelt  sem  kívánhat,  tévedésbe 
hozza  az  egész  világot;  de  atyád  oly  régi  ügyvéd  s  nem 
ismeri  jobban  embereit!  Oh,  ezek  az  öregek  1  Ifjú  ko- 
runkban hiszünk  mindenkinek  s  csalódunk,  —  később 
minmagunknak,  s  ismét  csalódunk;  már  mondja  aztán 
valaki,  hogy  okosodunk.  —  De  várj  csak  (megáll),  vala- 
mire mégis  jó,  —  most    egalább  Irma  megegyezik. 

Gyula.  Mit  mondasz? 

Vjlmos.  Midőn  vele  ma  reggel  tervemet  közlém,  tele 
volt  kételyekkel;  —  Irma  józanabb  mindazon  leányok- 
nál, kiket  ismerek;  de  nincs  egy  is,  kiben  ne  volnának 
bizonyos  gyöngeségek,  s  minden  szeretete  mellett, 
melylyel  hozzád  viseltetik,  alig  hittem,  hogy  oly  ha- 
mar meggyőzhetem.  A  mód,  melylyel  most  apád  fogad- 
tatik, mindaz,  mi  Irmának  mondatni  fog,  a  kilátás,  hogy 
legfeljebb  egy  hét  múlva  Kassára  küldetik :  meg  fogják 
győzni  e  lépés  szükségérűl,  s  nem  ismerem  nővéremet, 
ha,  mikorra  haza  megyek,  tökéletesen  elhatározva  nem 
találom  őt. 

Gyula.  Hát  mégsem  mondtál  le  őrült  terveidről? 

Vjlmos.  Mit  tehetek  én  róla,  hogy  azok,  kikkel  dol- 
gunk  van,    nem   józanabbak?    Megmondtam    már   ma 

reggel,  hogy  el  vagyok  határozva ;  mióta  tegnap  este 
a  gróffali  beszélgetésedet  kihallgattam,  tisztán  látom, 
hogy  csak  így  juthatunk  czélhoz. 

Gyula.  De  meggondoltad-e  testvéred  nevét,  csalá- 
dodat ? 

Vilmos.  Meggondoltam,  mondom,  meggondoltam  s 
el  is  készítettem  mindent ;  — -  atyám  hihetőleg  most 
szól  a  tiszteletessel,  s  a  nélkül,  hogy  csak  mozdulnál, 
boldogítunk. 

Gyula.   S  gondolod,  hogy  testvéred  meg  fog  egyezni? 

Vilmos.  Meg  vagyok  győződve. 

Gyula,    fcs  lika? 

Vilmos.  Szeret. 

Gyula.   És  én  ? 

Vilmos.  Kényszerítünk,  -  vagy  nem  tudod-e,  hogy 
boldogságom  is  ettől  függ?  S  azt  hiszed,  kis  nehézsé- 
geken fölakadok?  Hol  egyenes  út  nincs,  ott  görbe  a 
legrövidebb,  s  azon  jáTunk.  De  ott  jön  a  gróf  ■ —  mind- 
járt szólok  vele. 

Gyula.  De  kérlek,  Vilmos! 

Vilmos.  Bizd  magadat  reám,  —  vannak  emberek, 
kiknek  mindig  nemtőre  van  szükségök:  nálad  én  vállal- 
tam e  szerepet  magamra.  Az  emberek  annyit  csalód- 
nak önkárukra :  én  önhasznukra  csalom  meg  őket  — 
van-e  ennél  szebb  hivatás? 


K1LENCZED1K  JELENÉS. 

"Előbbiek-  —  A  gróf  jő. 

Vilmos  (nevetve).  Jó  napot,  méltóságos  uram! 

Gróf.  Jó  napot,  Vilmos,  —  honnan  jő? 

Vilmos  (halkan).  Egy  perczig  zavarba  hozom.  (Fönn.)  Én 
köszönni  jöttem  nagysádnak. 

Gróf.  Nekem? 

Vilmos.  Egész  családom,  főkép  nővérem  nevében, 
kinek  jövőjéről  oly  nagylelküleg  gondoskodni  kegyes- 
kedett. 

Gyula  (halkan).  Az  Istenért,  mit  csinálsz? 

Vilmos.  Oh,  példátlan  nagylelkűség!  A  gróf  húgom 
részére  vőlegényről  gondoskodik;  tudja-e  a  gróf,  mi 
az?  —  E  világ  legfőbb,  egyetlen  kincse;  az  észak- 
pont, melyhez  a  leányszív,  mint  mágnestű,  szüntelen 
remegve  mutat ;  a  kikötő,  mely  után  minden  hölgy  a 
bizalom  és  kétkedés  között  —  mint  Columbus  Ameri- 
kája felé  —  evez.  S  most,  midőn  egy  hálaadó  család 
a  meghatás  könyűi  közt  köszönve  áll  előtte,  a  gróf  úgy 
tetteti  magát,  mintha  mitsem  tudna  az  egészről.  Volt-e 
valaha  balkéz,  mely  jobbjának  nemes  tetteit  kevésbbé 
ismeré? 

Gróf  (egyre  nagyobb  zavarban).  On  mindig  jókedvű,  de  ...  . 

Vjlmos.  Ne  tettesse  magát,  Gyula  mindent  elbeszélt. 

Gyula  (halkan).  Ez  már  több,  mint  tréfa. 

Gróf  (neheztelve  Gyulához).  Ezt  nem  tettem  fel  önről. 

Vilmos.  S  azt  hiszi,  ha  Gyula  tervét  nem  közli  ve- 
lem s  én  nem  egyezek  meg,  lehetett  volna  süketről 
szó?  Alkotmányos  elv:  rólunk  semmit  nélkülünk! 
S  noha  apám  most  —  mint  sokszor  életében  —  ettől 
eltávozik,  én  tartok  reá. 

Gróf.  Ha  ön  is  egyetért,  akkor  minden  rendén  van. 
(Gyuláh-z.)  Nemde  mondtam?  Vilmos  eszét  ismerem. 

Vilmos.  Alázatos  szolgája.  Tudtam,  nincs  jobb  mód 
valaki  által  eszes  embernek  tartatni,  mint  ha  vele  egy 
véleményen  vagyunk;  de  a  dologra.  Az  öreg  Perlegi 
épen  most  kéri  meg  nővéremet ;  e  szép  alkalomnál 
öregemmel  vagy  legalább  mostohámmal  úgy  összevesz, 
hogy  egyességről  vagy  kibékülésről  többé  szó  sem 
lehet ;  —  tehát  sietnünk  kell. 

Gróf.  Igaza  van,  de  mit  ér  minden  fáradozásunk,  ha 
Gyula  nem  akar  —  elvei  .... 

Vilmos.  Akarni  fog  —  nemde,  Gyula?  Van  egy 
elv  a  világon,  melynél  magasabbat  nem  ismerek,  az: 
hogy  ki  által  szerettetünk,  azt  boldoggá  tegyük  s  ki- 
nek az  ég  szivet  adott,  érzi,  hogy  ehhez  mérve  min- 
den egyéb  elveink  pompás  phrasisoknál  nem  sokkal 
érnek  többet. 

Gyula  (iav»rt«n).  De  remélhetem- e,  hogy  Irma  valaha 
meg  fog  egyezni  ? 

Vilmos.    Azt   bizd  reám ;  ki   úgy  szeret,  mint  ő 

téged,  s  csak  egy  úton  juthat  kedveséhez :  azon  jár,  ha 
száz  előítélet  állná  is  útját. 

Gyula.  És  apád,  ki  oly  nyájasan  fogadott  házában, 
és  most .... 

Vilmos  Boldoggá  fogod  tenni  leányát,  és,  hidd  el, 
végre  őt  magát  is ;  ha  mostohám  nem  volna,  nem  szo- 
rul urk  ily  fortélyokra. 

Grof.  Oly  szülők  akaratja,  kik,  midőn  gyermekeik 
boldogsága  forog  kérdésben,  előitéletekhez  ragaszkod- 
nak, nem  érdemli  az  engedelmességet. 

Vilmos.  Teljes  meggyőződésem. 

Gyula.  Ha  Irma  megegyeznék,  ki  volna  nálamnál 
boldogabb ! 

Vilmos.  Egy  félóra  múlva  hrt  hozok,  addig  várj 
szobádban. 

Gyula.  Boldogságom  kezedben  van.  (El.) 

Vilmos.  Hála  az  égnek,  hogy  végre  rávettük;  érte 
fáradunk  s  még  ő  csinál   akadályokat. 

Gróf.  Ön  nem  hiszi,  mi  szerencsétlen  természetű  e 
fiatalember ;  —  képzelje  csak :  midőn  tegnap  önről 
mondám,  hogy  minden  előítéletektől  ment,  kétkedve 
felelt. 

Vilmos.  S  ki  tudja,  nem  volt-e  igaza?  —  Minden 
emberben  van  valami,  mit  önmaga  elveknek,  más  pedig 
előítéleteknek  nevez;  mért  volnék  én  jobb?  Például: 
minden  tisztelettel  a  gróf  iránt  —  meg  vagyok  győ- 
ződve —  atyám  helyzetében  nem  cselekednék  máskép. 

Gróf.  Én?  Mi  jut  eszébe?  (Nevet.)  Engedelmet,  ha 
fölkaczagok,  —  a  dolog  igen  mulattató. 

Vilmos.  Sokat  teszünk,  min,  ha  másokról  halljuk,  ka- 
czagunk;  nagy  különbséget  tesz  nézeteinkben,  ha  ma- 
gunkra alkalmazzuk.  De  fecsegek  s  tennünk  kellene  — 
minden  perez  drága.  Volt-e  a  gróf  már  a  tiszteletesnél? 

Gróf.  Azonnal  megyek ;  —  csak  ne  csinálna  nehéz- 
ségeket. 

Vilmos.  Remélem,  nem  csirái.  —  Mindenesetre  ne 
nevezzen  a  gróf  senkit.  Beszélje  el  neki  egyszerűen, 
hogy  e  napokban  egy  fiatal  pár  jövend  hozzá,  s  hogy 
igen  lekötelezve  érezné  magát,  ha  a  szeretőket  titkon 
összeadná.  Ha  kérdez  - —  mondja  neki  legfeljebb,  hogy 
az  egész  egy  mostoha  ellenzése  végett  történik  titok- 
ban, s  hogy  az  apák  megegyeztek.  Irmát  nevezni  nem 
lenne  tanácsos;  —  a  tiszteletes  apám  lekötelezettje,  s 
meglehet,  előbb  vele  is  szólna ;  így,  ha  szolgálatát 
megígérte,  az  oltártól,  főkép  ha  velők  mer  V,  nem 
fogja  elküldeni. 

Gróf.  Igaza  van,  nem  lehetünk  eléggé  vigyázók;  — 
s  mikorra  gondolja? 

Vilmos.  Nincs  veszteni  való  időnk ;  mostohánk  Irmát 
Kassára  akarja  küldeni,  s  most  az  öreg  Perlegi  kérése 
után  pár  nap  múlva  bizonynyal  útnak  indítja.  —  Tegyük 
vasárnapra,  házunk  tele  lesz  kortesekkel,  akkor  annyi- 
val kevésbbé  vehetik  észre. 

Gróf.  Jól  van ;  megyek  a  tiszteleteshez.  Remélem, 
az  idő  eljövend,  midőn  apja  át  fogja  látni,  hogy  mindez 
javára  történik. 

Vjlmos.  Oh,  miért  nem  hasonló  ő  méltóságához ! 
Mit  ér  a  szabadelvűség,  ha  tetteink  nem  egyeznek  be- 
szédinkkel  1 

Gróf.  Igaz,  de  ahhoz  szilárd  akarat  és  erős  meg- 
győződés szükséges;  -     este  meglátjuk  egymást,  honn 

leszek.    (El   balra.) 

Vilmos  (egy  darsbig  elkíséri  s  vis«zsj«;.  Szilárd  akarat  és 
erős  meggyőződés  !  vagy  hol  az  hibázik  —  kénytelen- 
ség 1    (Indul    t   a    függöny   legördül.) 

ELSŐ  JELENÉS. 

Kert    Hegyfalvy   házánál  ;  jobbra  fák,   bajra   barlang. 
Jobbról   az   alispán   huszárja,   balról   a  gróf  inasa. 

Inas.  Nem  látta  kend  Irma  kisasszonyt? 

Huszár  (hetykén).  Nem  biz  énl  (Halkan.)  A  paraszt  még 
jó  napot  se  kivan. 

Inas.  Hát  azt  se'  tudja  kend,  hol  találhatnám? 

Huszár  (halkan).  Kend  s  mindig  kend!  Csak  úgy  szól, 
mintha  cselédje  volna  az  ember.  (Hetykén.)  Ha  kend  jó 
helyen  keresi,  kend  bizonyosan  megleli. 

Inas  (halkan).  Goromba!  (Fönn.)  Egy  levelem  van  a 
kisasszonyhoz,  rám  bizták,  hogy  a  saját  kezeibe  adjam 
s  benn  a  házban  azt  hallottam:  itt  a  kertben  van. 

Huszár.  Hisz'  én  nem  mondtam  kendnek,  hogy 
nincs  itt;  ha  kendre  bizták  s  kendnek  szüksége  van  a 
kisasszonyunkra,  azt  javaslom  kendnek :  keresse  föl 
kend. 

Inas  (halkan).  A  mint  látszik,  a  kendet  orrolja.  (Fönn.) 
Ej,  be  czifrán  rakja  kend  a  sok  kendeket. 

Huszár.  Ha  kend  engem  kendez,  mért  ne  kendez- 
ném én  kendet? 

Inas.  Hajdútól  kár  is  volna  több  becsületet  várni. 

Huszár.  Én  a  tekintetes  vármegyének  lovas  katonája 
vagyok,  érti  kend?  nem  hajdú. 

Inas.  Nagy  különbség!  Egyik,  mint  a  másik,  ütleg- 
virtuóz. 

Huszár  (haraggal).  Utleg-virtuóz ! 

Inas  (hátrálj.  Az  újságban  állt. 

Huszár.  Ne  emlékeztess  művészetemre,  mert  bizony 
sententia  nélkül  úgy  kikaphatnád  .... 

Inas  (mindig  hánái).  No  ez  hibáznék  még. . .  . 

Huszár.  Ha  nem  válogatod  szavaid  —  meglehet, 
nem  soká  fog  hibázni. 

Br.    Kötvös   József  munkáiból.    1  8 

Inas.  Végre  még  ily  hajdú  is  többnek  tartaná  magát 
nálamnál  ? 

Huszár.  Azt  talán  csak  magad  is  át  fogod  látni, 
hogy  a  vármegye  katonája  s  ily  strimflis  inas  közt 
nagy  a  különbség. 

Inas  (kaczag).  Micsoda? 

Huszár.  Eng?m  a  nemes  vármegye  fizet,  —  én  a 
vármegye  embere  vagyok,  nem  ily  haszontalan  német 
inas. 

Inas  (gúnynyal).  Hát  kend  csakugyan  azt  hiszi,  hogy 
hajdú  libériás  inasnál  több  ? 

Huszár.  Azt  biz  én,  és  minden  becsületes  házban 
úgy  is  van  —  kis  inas  és  pesztcnka  —  ez  a  legkisebb; 
azután  jő :  libériás  inas  és  fraj,  azután  huszár  és  kul- 
csárné;  —  kérdezzen  kend  akárkit;  én  kardosán  járok, 
mint  bármi  katona. 

Inas.  Perszel  hogy  mikor  tányért  vált,  el  ne  vegyék 
hóna  alól. 

Huszár.  No  várj,  te  sváb,  (ellene  in^úi)  hadd  porozzam 
ki  libériádat. . . 

Inas  (fut).  Otromba  ütleg-virtuóz. 

MÁSODJK  JELENÉS. 

Előbbiek.  —  Gdbonzky- 

Gáborszky  (közikbe  áll).  Mit  jelent  ez?  Részegek 
kendtek,  vagy  a  korcsmában  vannak?  Hogy'  mernek 
itt  a  teins  alispán  úr  kertjében  verekedni? 

Huszár  és  Inas.  Tekintetes  fiscalis  úri... 

Gáborszky.  Szóljanak  egymás  után. 

Inas.  Hát  csak  úgy  volt,  hogy  én  átjöttem . . . 

Huszár.  És  itt  gorombáskodik  velem... 

Inas.  Kend  hazudik,  csak  egy  levelet  hoztam . . . 

Huszár.  És  csak  úgy  szól  az  embernek,  mintha 
bizony  csupa  cselédje  volna . . . 

Gáborszky.  így  soha  sem  tudok  meg  semmit.  -  - 
(A  huizárhoz.)  Most  kend  hallgasson  ;  előbb  ő  szól. 

Inas.  Hát,  a  mint  mondtam,  egy  levelet  hoztam  a 
kisasszonynak. 

Gáborszky.  Irma  kisasszonynak?  (Halkan.)  Hátha 
most  jönnék  nyomára?  (Fönn.)  Mily  levelet? 

Inas.  Mir  tudom  én?  —  Az  ifjú  Perlegi  adta  Juli- 
nak, ennek  nem  volt  ideje,  s  a  jágernek  adta,  ez  épen 
az  úr  pipáit  tisztította,  s  a  kertészt  kérte  meg,  —  a 
kertész  rám  bízta. 

Huszár.  Lássa  csak  az  ember  azt  a  sok  haszontalan 
német  cselédet. 

Gáborszky.  Hallgasson  kend:  hol  van  a  levél? 

Inas.  Itt,  teins  uram.  (Átadja.)  Ha  tudtam  volna,  hogy 
e  házban  így  bánnak  az  emberrel,  én  bizony  nem 
hoztam  volna. 

Gáborszky  (halkan).  Ismét  rózsaszin-levélke,  most 
legalább  nincs  többé  kétség.  (Fenn.)  Bízza  rám;  előbb 
ott    láttam  a  kisasszonyt,    —    magam    fogom    átadni. 

(El  akar  menni.) 

Inas.  Köszönöm  alássan;  nem  kell  feleletre  várnom? 

Gáborszky.  Nem,  majd  átküldjük.  (Menni  akar.) 

Huszár.  De  kérem  alássan  a  teins  urat,  ez  az  ember 
oly  goromba  volt  velem . . . 

Gáborszky.  Mi  közöm  nekem  ahhoz,  menjen  pa- 
naszra. (Halkan.)  A  levél  kezemben . . .  ám  most  tagad- 
ják. . . 

Inas   (hátrál).   Nem   méltóztatik    semmit    parancsolni  ? 

(Elsiet.) 

Huszár.  Ne  félj,  utolérlek.  (Menni  akar.) 

Gáborszky.  János! 

Huszár  (megáll).  Teins  uraml 

Gáborszky.  Hát  nem  szégyenli  kend  magát? 

Huszár.  Mit  csináljon  az  ember,  ha  ki  sem  hall- 
gatják. 

Gáborszky  (legnagyobb  toreimetiensíggei).  Hát  szóljon  kend, 
mi  panasza? 

Huszár.  No  hát  —  először:  ha  összejövünk,  ez  az 
ember  meg  sem  köszönt . . . 

Gáborszky.  Megbolondult  kend  ?  (Menni  akar.) 

Huszár  (útára).  Aztán  csak  úgy  kendez,  mintha 
cseléde  volnék. 

Gáborszky  (nevetve).  Hát  kendtek  is  rangon  vitatkoz- 
tak ?   (Tovább  megy.) 

Huszár.  És  —  képzelje  csak  a  teins  úr  —  ő  azt 
hiszi,  hogy  libériás  inas  több  a  huszárnál. 

Gáborszky  (nevet). 

Huszár.  Úgy-e  nevetséges?  . . .  Mondja  maga  a  teins 
úr,  mi  több  ? 

Gáborszky  (nevet).  Biz  én  nem  tudom.  (El.) 

Huszár  (utána  bámul).  Nem  tudja !  Ezt  sem  tudja  1  — 
Oh,  azok  az  urak  néha  szörnyű  ostobák. 

HARMADIK  JELENÉS. 
Toll.   —  Irma,   "Biti  (jönnek). 

Irma.  Nem  volt-e  itt  valaki  a  túlsó  udvarból,  János? 

Huszár.  Volt  biz  itt,  nagyságos  kisasszonyom  1  De 
csak  jöjjön  át  még  egyszer,  s  jótállok,  nem  maga  lábain 
megy  vissza. 

Bírj.  Mi  baja,  öreg?  szinte  félek,  oly  mérgesen 
forgatja  szemeit. 

Huszár.  Hogyne,  mikor  az  ember  a  császárt  is 
szolgálta,  és  húsz  esztendeig  huszárkodott  a  várme- 
gyénél, és  azután  ily  jöttment  németnek  sem  paran- 
csolhat . . . 

Bírj.  Hiszen  a  gróf  inasa  a  faluból  való. 

Huszár.  Annál  rosszabb,  ha  az  Úristen  magyarnak 
teremtette,  és  aztán  ily  ferde  köntösbe  búvik.  — 
Mikor  porozom,  én  bizony  csak  a  ruhát  nézem. 

Bírj.  János,  maga  mindig  veszekszik,  —  meglátszik 
a  régi  katona. 

Huszár.  Biz  az  nem  úgy  van.  Olyan  vagyok,  mint 
a  harapás  kenyér;  de  mikor  az  embert  bántják,  mikor 
ilyen  jöttment  kenyérevő  csak  úgy  kendezi  az  embert, 
mintha  pajtása  volna  :  akkor  bizony. . . 

Bjri.   Természetes,    az   ember  megkívánja  a  magáét. 


"Harmadik   felvonás  I  i  - 

Huszár.  Ha  urammal,  mint  szoigabirák,  a  faluban 
jártunk,  az  egész  járás  levette  kalapját  forgóm  előtt, 
és  most  egy  ily  ficzkó  még  jónapot  sem  kíván,  s  ha 
az  ember  panaszkodik,  a  teins  fiscalis  úr  szóba 
sem  áll. 

Irma.  Gáborszky? 

Huszár.  Hát  ki  más,  mint  az  a  tót?...  Még  6 
maga  veszi  el  tőle  a  levelet.  .. 

Irma.  Alily  levelet? 

Huszár.  Hát  azt,  melyet  az  a  haszontalan  inas 
hozott  nagysádnak. 

Irma.  Kitől  ? 

Huszár.  Perlegi  úr  adta  Julinak,  ez  a  jágernek,  s 
ez  nem  tudom  kinek,  az  ismét  más  valakinek,  míg  az 
inas  kezeibe  került. 

Irma.  S  most  Gáborszky  kezében  van? 

Huszár.  A  fiscalis  úr  azt  mondta,  hogy  nagysád  ott 
túl  sétál,  s  maga  fogja  átadni  a  levelet. 

Irma  (halkan).  Új  baj ! 

Huszár.  Az  oktondi  előbb  azt  akarta,  én  keresném 
föl  nagysádat ;  majd  bizony  én  inasa  leszek  ő  kegyel- 
mének ! 

Irma.  Kend  bolond!  Menjen  mindjárt  és  hozza  ide 
Gáborszkyt,  vagy  a  levelet. 

Huszár  (menetközben).  Bolond !  Hogy  huszár  létemre 
minden  inast  szolgálni  nem  akarok...  Hallott-e  ilyet 
a  világ !  —  (El.) 

Irma.  Tudod-e,  Biri,  hogy  e  levél  által  egész  tervünk 
semmivé  lehet? 

Bjrj.  Remélem,  Gáborszky  nem  meri  feltörni. 

Irma.  S  miért  ne?  —  Nem  büntethetem  s  nem 
jutalmazhatom,  mit  félne  tőlem  ? 

Bírj.  Igaz,  sőt  talán  még  érdemet  csinál  magának 
belőle,  —  a  nagyságos  asszony  nem  egy  forintot 
adott  neki  ily  szolgálatokért.  De  várjon  nagysád,  föl- 
keresem, s  ha  mindjárt  nem  adja  ide  levelét,  vigyázzon 
magára,  (indul.) 

Irma.  A  világért  se   menj  ;  ha  észreveszi  nyugtalan- 

ságunkat,  még  rosszabb.  Mindent  jó  szerencsénkre 
kell  bíznunk. 

Bírj.  És  ha  az  megcsal,  s  a  lakodalomból  semmi 
sem  lesz,  s  engem  elkergetnek?...  Istenem,  én  inkább 
elszököm. 

Irma.  Egész  reményem  Perlegiben  fekszik;  vigyá- 
zóbb, mint  hogy  valamit  írt  volna,  miből  tervünket 
gyaníthatnák. 

B]R1.  Vigyázol  Vigyáznak  is  azok  a  szerelmesek. 
És  ez  az  ostoba  János,  ki  czimei  fölött  vitatkozik  s  a 
levelet  csupa  büszkeségből  el  nem  fogadja  . . .  Az  em- 
ber agyonmérgelődhetnék.  —  Vármegye  huszárja,  s 
méltóságával  bibelődik. 

Irma.  Hagyd  el,  s  mások  nem  teszik-e  épen  azt? 

Bjri.  Az  egészen  más,  —  azok  urak...  de  hogy 
szegény  ember  is  ily  ostobaságon  töri  fejét,  az  ször- 
nyűség. Pedig  mégis  úgy  van :  apám  szegény  kül- 
városi kalmár,  s  mert  Gazsim  szabólegény,  nem  en- 
gedi, hogy  elvegyen;  azt  mondja:  minden  szomszéd 
megszólaná,  ha  kereskedő  létére  leányát  mesterlegény- 
nek adná  ;  pedig  én  bizony  egy  cseppet  sem  bánnám ; 
csak  úgy  van  az  mindenikünknél  —  a  rang  csupa 
bajba  keveri  az  embert. 

Irma.  Szegény  Biri,  . . .  de  ott  látom  jönni  bátyá- 
mat, ő  talán  segíthet  még. 

NEGYEDIK  JELENÉS. 

Blőbbiek.   Vilmos. 

Irma.  Jó,  hogy  jösz. 

Vilmos.  Hála  az  égnek,  legalább  végre  rendben 
vagyunk...  minden  elkészítve,  —  apám  reggel  szólt 
a  tiszteletessel,  utána  a  gróf  jött,  s  midőn  most  nála 
valék,  a  jámbor  öreg  könytelt  szemekkel  monda,  hogy 
ha  százszor  elvesztené  is  hivatalát,  miután  a  két  apa 
megegyezett,  örvendene,  hogy  boldogságom  eszköze 
lehet.  Ilka  szintén  megegyezett  s  nincs  többé  akadály. 

Irma.  Itt  azalatt  oly  dolgok  történtek,  melyek  által 
egész  ügyesen  szőtt  terved  semmivé  lesz. 

Vilmos.  Talán  csak  nem  változott  föltételed  ? 

Irma.  Tudod,  nem  szokásom;  —  ha  szülőim  jól 
bánnak  velem,  nincs  földi  erő,  mely  által  arra  bírhat- 
tál volna,  hogy  tervedet  kövessem,  —  soha  apám  meg- 
egyezése nélkül  senki  az  oltárhoz  nem  vezetett  volna. 
Miután  tanúja  valék  a  méltatlanságoknak,  melyeket 
Gyula  atyja  miattam  házunknál  tűrt;  miután  legérzé- 
kenyebben sértve,  apámban  pártfogót  nem  találtam  :  a 
dolgok  megváltoztak.  Érzem,  hogy  Perleginek  elég- 
tétellel tartozom,  s  miután  apám  maga  el  akar  küldeni 
házától  :  nincs,  mi  többé  visszatartóztatna. 

Vilmos.  De  hát  mi  új  nehézség  támadhatott  ? 

Irma.  Egy  levél  jött  hozzám,  a  mint  mondják, 
Gyulától,  s  ez  Gáborszky  kezeibe  jutott. 

Vilmos.  A  levél  szerencsére  likától  való,  —  Gyula 
csak   Julinak   adta   át;  de  hogy'  jutott  Gáborszkyhoz ? 

Bjrj.  Juli  másnak  adta,  ez  ismét  másnak  s  úgy  jött 
az  inashoz  s  az  inastól  —  mert  az  öreg  János  vele 
összeveszett  —  Gáborszkyhoz. 

V;lmos.  Hisz'  ez  egész  történeti  De  mit  tegyünk? 
(Gondolkozik.)  Ilka,  a  mint  monda,  csak  összejövetelünk- 
nek helyét  s  óráját  írta  meg  levélkéjében.  De  ki  tudja 
ezt  bizonyosan?  Hátha  sorainak  utóirata  van... 
valami  rólad  s  Perlegiről?  —  Oh,  asszonyok,  asz- 
szonyok!  Már  miért  írni  mindig!  De  úgy  van,  a 
penna  egy  nyelvecskével  több,  s  az  forog-forog,  míg 
bajba  kever. 

Irma.  Ismét  a  szegény  nők  ellen? 

Vilmos.  Mondd  magad,  nincs-e  jogom  boszankodni  ? 
Elkészítek  mindent  lehető  vigyázattal  s  előrelátással, 
s  egy  P^r  vigyázatlan  sor  mindent  új  veszélybe  hoz. 

Irma.  De  ha  lika  csak  magáról  írt,  végre  nem  nagy 
baj. 

Viimos.  Ugyan  mit  is  tegyünk  ?  (Gondolkozva.)  Maga, 
Biri,  menjen  át  mindjárt  likához,  vigyen  neki  virágot, 
ruhát,   könyvet,    akármit,    csak   hogy   ürügye  legyen,  s 

mondja,  hogy  ma  este  ne  a  barlanghoz,  amint  kicsinál- 
tuk, mert  ott  talán  valaki  leskelődhetnék,  hanem  a 
nagy  hárshoz  jöjjön,  mindjárt  a  kis  ajtó  mellett.  — 
Egyikünk  ott  majd  várni  fog  rá, 

Biri.  Jól  van,  teins  uram,  mindjárt  ott  leszek.  (EL) 

Vjlmos.  Mi  pedig  várjuk  be  a  történeteket. 

Irma.  Magam  is  úgy  hiszem . . .  bízzál  sorsunkra  is 
valamit ;  te  eleget  segítetted. 

Vjlmos.  Hidd  el,  kedvesem,  szinte  fáradt  vagyok 
bele,  annyit  hazudtam  három  nap  óta;  becsületes  em- 
ber holtáig  beérhetné  ennyivel ;  apámnak,  mostohám- 
nak, az  öreg  Perleginek,  a  tiszteletesnek,  hajdúknak, 
cselédeknek  —  mindenkinek,  a  kire  csak  néztem... 
egy  egész  költemény;  s  ha  mindez  haszontalan 
volna  ? . . . 

Irma.  Ha  már  te  is  elveszted  bátorságodat... 

Vílmos.  Bátorságomat?  Azt,  remélem,  végig  meg 
fogjuk  tartani,  noha,  megvallom,  több  áll  játékomon, 
mint  hogy  nyugodtan  maradhatnék ;  —  de  visszalép- 
nünk nem  lehet  többé,  előre  hát!  Új  akadálynak  új 
merészség!  —  Íme  ott  jönnek  az  öregek,  te  menj 
szobádba,  én  majd  lika  leveléről  tudakozódom. 

Irma.  Mi  szörnyű,  hogy  hazudnunk  kell  ! 

Vilmos.  Ki  tehet  róla,  ha  szükséges, ...  s  ha  jól 
veszszük,  panasza  sem  lehet  senkinek,  mindenik  leg- 
alább egy  féligazságot  hall  s  az  még  elég  szerencse 
a  világon. 

Irma.  Szerencse,  csak  most  ne  hagyj  el !  (El.) 

ÖTÖDIK  JELENÉS. 
Vilmos,   Tiegyfalvy  és  nője.   Kalaposán  jönnek. 

Vjlmos.  Honnan  ily  jókor,  édes  apám? 

Hegyfal vy.  A  szőlőben  voltunk;  már  két  negyed 
nyolcztól  járkálunk. 

Vilmos  (haik.n.)  Még  nem  Járták  a  levelet.  (Fenn.)  Fel- 
séges idő  I 

Hegyfalvyné.  Hogy'  is  volna  máskép  ily  öröm- 
napon? No  s  te  honnan  jösz?  Fogadni  mernék... 

Vilmos.  S  megnyerné  fogadását.  —  likánál  voltam. . . 
kezeit  csókoltatja .... 

Hegyfalvyné.  Kedves  leányi  Te  boldog  leendesz, 
Vilmos. 

Vilmos.  Ha  szerelem  boldogíthat,  bizonyosan. 

Hegyfalvy.  Csak  azt  adja  Isten,  hogy  tíz  év 
múlva  is  úgy  szeressétek  egymást,  mint  én  s  Erzsikém. 
(Nőjének  kezet  csókolj  Ugy-e  kedvesem  ?  . . .  Egyébiránt  a 
Hegyfalvyak  mind  jó  férjek  voltak. 

Vjlmos  (halkan).  Ments  meg  minket  1 

Hegyfalvyné.  Hidd  el,  Vilmos,  én  való  részt  veszek 
boldogságodban,  de  ha  a  grófra  gondolok,  nem  tudom, 
mit  csináljak  örömömben.  —  Oh,  azok  a  mágnások! 
Nem  képzelheti  senki,  miként  gyűlölöm  őket;  — 
büszkék,  pedig  szeretném  tudni,  miért?  Talán  a  kis 
szócskáért,  melyet  nevök  elé  ragasztanak,  s  melyről 
azt  sem  tudni,  mit  jelent,  vagy  miért  méltóságozzuk?  — 
Szép  ok  I  S  hogy  fog  dúlni-fúlni  mérgében,  s  leánya 
azért  mégis  nemes-ember  nője  marad,  hacsak  mi  nem 
akarjuk,  hogy  máskép  legyen.  Mért  nem  lehetnél  te 
is  valami  báró,  példának  okáért;  mit  gondolsz, 
Vilmos  ? 

Vilmos.  Mi  jut  eszébe  ? 

Hegyfalvyné.  Báró  Hegyfalvy  nem  oly  rosszul 
hangzik...  s  vannak  példák... 

Hegyfalvy.  Csak  a  gróf  haragján  estünk  volna  már 
át  1  —  Megvallom,  békeszerető  ember  vagyok  ...  és . . . 

Hegyfalvyné.  Talán  félsz?  Bánom  is  én,  ha  boszan- 
kodik !  Heimburgban  haragszanak,  Dévénben  föl  sem 
veszik  —  mi  közünk  boszúságához  ?  Ki  magának  epét 
csinál,  önszája  ízét  keseríti. 

Vilmos.  Én  igen  nyugtalan  vagyok...  Gáborszky 
szüntelen  leskelődik,  s  a  mint  mondtam,  félek,  más 
zsoldjában  áll. 

Hegyfalvy.  Pedig  világosan  az  ellenkezőt  paran- 
csoltuk. 

Vilmos.  Bánja  is  ő  parancsolatait;  még  ma  reggel 
is  egy  levélke,  melyet  lika  nővéremnek  írt,  az  ő  kezei 
közt  sikkadt  el. 

Hegyfalvyné.  Ez  lehetetlen!  Vagy  ha  tette,  ne 
félj,  elégtételt  kapsz. 

Vilmos.  Fogadni  mernék,  hogy  a  gróf  zsoldjában 
áll ;  de  ép  itt  jő,  mindjárt  megkérdezhetjük.  (Halkan.) 
így,  anyám  szép  haragban  van,  talán  szóhoz  sem 
jöhet. 

HATODIK  JELENÉS. 

Előbbiek-   Gáborszky- 

Gáborszky  (míiy  meghajtással).  Szerencsés  jó  reggelt 
kívánok  . .  . 

Hegyfalvyné.  A  többi  közt,  nem  emlékezik  arra, 
mit  tegnap  parancsoltam? 

Gáborszky.  Én? 

Hegyfalvyné.  Igen,  igen  —  arra,  a  mit  én  paran- 
csoltam az  úrnak. 

Hegyfalvy.    Hogy   többé  kémkedni  ne  merészeljen. 

Gáborszky.  Alázatosan   engedelmet  kérek  ...  de .  . . 

Hegyfalvy.  Igen,  hogy  kémkedni  ne  merészeljen. 

Gáborszky.  Bizony  ...  én . . . 

Hegyfalvyné.  Hallgass,  Józsii  hadd  szólok  előbb 
én  vele.  Kérdem  még  egyszer:  nem  parancsoltam-e, 
hogy  gyermekeimnek  hagyjon  békét? 

Gáborszky  (halkan).  Mi  lelte  ezt?  (Fönn.)  Kérem  nagy- 
sádat .  . .  de  . . . 

Hegyfalvyné.  Hol  a  levél,  melyet  ma  reggel  el- 
csempészett? —  Ide  vele! 

Gáborszky.  A  levél  ? 

Hegyfalvyné.  Ide  vek! 

Gáborszky.  Ha  nagysád  maga  volna  ...  de  ...  . 

Hegyfalvyné.  Férjem  vagy  fiam  előtt  szégyenkedik  ? 
Ide  vele,  mondom! 

Gáborszky  (előveszi  a  levelet). 

VlLMOS  (elkapja).  Ide  Vele  !  (Sebesen  átfutja,  halkan).  Jól  Van  ! 
(Mostohájának   adja).    ím   feltörve. 

Hegyfalvyné  (halkan  olvas).  «Ma  este,  mihelyt  apám 
szobájába  ment,  nálatok  vagyok,  —  várjatok  tíz  órakor 
a  barlangnál ».  (Férjinek  adja).  Olvasd. 

Gáborszky.  Ah  1  már  méregben  van  —  tudtam. 

HEGYFALVYNÉ     (legnagyobb    har»ggal     Gáborszkyhoz).     És     ön, 

alávaló  kém,  hogy'  merte  feltörni  e  levelet? 

GÁBORSZKY    (mindig   hátrál    Hegyfalvyné   előtt). 

Vilmos  (halkan).  Jó  hangon  kezdi. 

Gáborszky  (halkan).  Mi  a  manó,  rám  haragszik? 

Hegyfalvyné.  Mikor  világosan  megtiltottam,  —  mi- 
kor én  tiltottam  meg  ....  feleljen,  ha  tud. 

Gáborszky.  Nagyságtok  iránt  való  hűségem  .... 

Hegyfalvyné.  Azt  hiszi,  hűségét  alávalósággal  bizo- 
nyíthatni be? 

Gáborszky.  Sokan  úgy  tartják,  s  a  jelen  esetben  .... 

Hegyfalvyné.  A  jelen  esetben  ?  S  mit  a  jelen  esetben  ? 

Gáborszky.  Ha  nagysád  e  kis  levélkét  átolvasta  — 
irt  világosan  szökésről  van  szó. 

Hegyfalvyné.  S  mi  köze  önnek  ahhoz? 

Hegyfalvy  Igazság!  Mi  köze  fiscális  uramnak,  ha 
azt  akarjuk,  hogy  gyermekeink  elszökjenek?  Talán  csak 
nem  bíztuk  az  úrra  a  föl  vigyázást? 

Gáborszky  (halkan).  Érteni  kezdem.  (Fönn.)  Gondoltam, 
mert  nagyságtok  Perlegi  ellen  oly  elhatározottan  nyi- 
latkoztak .... 

Hegyfalvy.  Hát  ez  a  Perlegi  írása  ....  férfiírás? 
Vilmos  (titkon  atyjához).  Ne  árulja  el  magát,  Gáborszky 
a  gróf  embere.  (Fönn.)  Az  egész  tréfa,  s  ez  a  bölcs  való- 
ságnak veszi.  (Mostohájához.)  Vigyázat ! 

Gáborszky  (halkan).  Érteni  kezdem. 

Hegyfalvyné.  Takarodjék  az  úr  szemeim  előli 

GÁBORSZKY   (menni    akar). 

Hegyfalvy.  Nem  még;  várjon  csak:  hogy'  merészel 
az  úr  ilyeket  tenni? 

Vjlmos.  Ne  boszantsa  magát,  kedves  atyám,  ily  ember 
miatt;  kergesse  el,  s  azzal  legyen  vége  az  egésznek. 

Gáborszky  (elfojtott  míreggei).  Oh,  volnék  kígyó! 

Hegyfalvy.  Hadd  eresszem  ki  egész  boszuságomat 
ez  emberen,  —  annyi  bajomra  volt  életemben. 

Hegyfalvyné.  Nem  érdemli,  hogy  csak  egy  szót  szólj 
vele.  (Gáborszkyhoz.)    Holnap  kitakarodik  házamból ;  érti  ? 

Hegyfalvy.  Holnap,  és  pedig  úgy,  hogy  Hegyfalván 
többé  senki  se  lássa. 

Vilmos.   Menjünk,   menjünk,    kedves   anyám  1    (Kifelé 

menet  közben     Gáborszkyhoz.)    S   tamilja     meg   e  tapasztalásból  : 

gazságok  által  nyerhetni  pillanatnyi  kegyet:  állandó 
barátságot  csak  becsület  szerez.  (Elmennek.) 

GÁBORSZKY  (egy   ideig  utínok  níz,  később   a  legnagyobb  haraggal). 

Barátsági  Pillanatnyi  kegy!  Gazságok!  Becsület  1  Ez 
asszony  akarja,  hogy  gyermekei  elszökjenek;  no  ha 
most  nem  fordult  ki  az  egész  világ  sarkaiból,  ha  nem 
őrült  meg  az  egész  emberi  nem,  s  én  nem  őrülök  meg 
a  többiek  után,  mert  eszökre  nem  hozhatám  :  e  főben 
nem  volt  egy  csepp  velő  soha!  (Köroijár.)  Elküldenek 
házukból;  s  miért?  mert  javokra  kémkedtem,  —  hallott-e 
ilyet  a  világ!?  Házukba  fogadnak,  mert  előbbi  uram 
korteseit  Hegyfalvy  mellett  s  uram  ellen  voksoltattam; 
tíz  évig  tartanak  maguknál ;  s  ha  egy  dolog  van,  melyet 
ez  a  háládatlan  asszony  parancsolt  s  nem  teljesítettem : 
legyek  akármi !  Hallgatóztam,  leskelődtem,  árulkodtam, 
s  most  elkergetnek,  csak  mert  egy  ostoba  levélnek  pe- 
csétjét törtem.  —  Oh,  égbekiáltó  háladatlanság !  Én 
örökre  elvesztem  bizalmam'  az  emberekben;  —  ha  ily 
nő  egyszerre  erényhőssé  válhatik,  mi  biztos  a  világon  ? 
(Szünet.)  Erényhőssé!  (Kaczag.)  Sokat  hallottam  erényről 
beszélni,  —  literatoraink  különös  szót  faragtak  rá  újabb 
időkben,  —  magát  a  dolgot  nem  láttam  még,  legalább 
soha  ott,  hol  gyakorlása  áldozatokat  kivánt.  Hol  erény 
s  haszon  együtt  jár,  ki  nem  volna  erényes?  Hol  ellen- 
kezésbe jönnek,  ki  nem  terhelné  meg  szívesen  erszényét 

s  lelkiismeretét   egyszerre?! Nekik  érdekökben 

kell  lenni.  —  Lássuk!  (Gondolkozva.)  A  levél  nem  Perle- 
gitől,  nem  is  férfi  írás  ...  .  tehát  asszonyéi  A  túlsó 
udvarból  jő,  tehát  likáé!         Ilka   Vilmosba   szerelmes, 

maga  az  alispán  többször  monda,  —  a  Hegyfalvyak  c 
házasságot  kívánják  ....  mindenfelé  suttogás,  jobbra, 
balra.  A  tiszteletes  egy  napon  kétszer  látogattatik 
meg.  ...  s  én  ne  hallgatódzzam!  (Szünet.)  Ugy  van,  ügy I 
(DiadaJi  örömmel.)  Legalább  hát  boszúlva  leszek,  boszúlva 
az  egész  családon,  s  leginkább  az  agyafúrt  Vilmoson, 
ki  mindennek  oka.  —  —  Előbb  elrontok  mindent, 
azután  az  öreg  Perlegi  által  kivettetem  vicispáni  szé- 
kéből ;  majd  meglátjuk,  Gáborszkyt  ki  veti  meg  bün- 
tetlen! Ha  szolgálatom'  nem  akartátok  megfizetni,  magam 
fizetem  ki  magamat  károtokkal.  De  miként?  (Szünet.  — 
Gondolkozik.)  így  legjobb  :  Perlegi  a  gróf  ügyvéde,  —  ha 
Vilmos  likát  elveszi,  három  pernek  vége;  az  öregnek 
legnagyobb  érdekében  fekszik,  hogy  a  házasság  meg- 
gátoltassék.  Hozzá  megyek!  (Jndúi  »  gondolkozva  megáll). 
Igaz,  őt  is  gyűlölöm,  s  ez  hasznára  lesz  ;  de  ki  tehet 
róla  1  —  Beh  kár,  hogy  oly  ritkán  árthatunk  valakinek 
a  nélkül,  hogy  másnak  ne  használnánk!  (El.) 


VÁLTOZÁS. 

HETEDIK  JELENÉS. 
A  gróf  kertje. 

Perlegi  (jön).  No  várjatok,  várjatok  csak,  —  kikosa- 
razni engem,  300.000  forint  értékkel,  jó,  becsületes 
névvel,  s  csak  mert  ügyvéd  vagyok,  s  apám  becsületes 
mesterember  módjára  kereste  kenyerét!  —  Hallani 
fogtok  felőlem  a  tisztújításnál !  Az  öreg  Perlegit  nem 
sértette  meg  senki  büntetlenül.  —  Engem  kikosa- 
razni 1  .  ..  .  szörnyűség!  —  Pedig  mi  jó  szándékaim 
vDltak  irántok!  —  Becsületes  embereknek  tartam,  s 
grófomat  arra  akarám  birri,  hogy  likát  fióknak  adja,  s 
így  végezze  perünket.  Ne  féljetek,  ebből  ugyan  mi 
sem  lesz  ;  —  ha  ti  gőgösek  vagytok,  legalább  érezzétek, 
hogy  fölöttetek  is  vannak  mások,  kik   reátok  lenézhet- 

nek.  Ha  grófom  megegyezik  is,  s  ha  életembe  kerülne, 
én  meggátolom.  —  Fiamat  kikosarazni!  Mágnás  s 
nemes-ember  között  mindig  volt  különbség,  mióta  Isten 
e  világot  teremtette,  vagy  legalább  mióta  grófok,  bárók 
adattak  pótlékul  teremtéseihez.  —  Gróf  mindig  gróf 
marad,  de  nemes  és  nemes  közt  különbséget  tenni,  s 
ily  régi  nemes  közt,  mint  én  vagyok  1  Ha  30,000  forin- 
tomba kerül  is,  azért  jótállok,  Hegyfalvy  nem  lesz 
alispán. 

NYOLCZAD1K  JELENÉS. 
Volt.    Gábonzky- 

Perlegj.  Mit  akar  ez  itt? 

Gáborszky.  Alázatos  szolgája  tekintetes  collega  uram- 
nak !   (Meghajtja   magát.) 

Perlegi  (halkan).  Collega  !  Lássa  az  emberi  —  (Fönn.) 
Mivel  szolgálhatok  kegyednek? 

Gáborszky.  Inkább  én  jöttem  ajánlani  szolgála- 
tomat. 

Perlegi  (halkan).  Itt  valami  csalás  lappang.  (Fönn,  megve- 
téssel.) Sajnálom,  de  úgy  hiszem,  nem  igen  fogjuk  hasz- 
nálhatni. —  Az  ügyvédi  helyek,  melyeknek  kinevezése 
tőlem  függ,  jó  kezekben  vannak  ....  és  ...  . 

Gáborszky  (halkan).  Szemtelen  büszkeség!  (Fönn,  alázattal.) 
Mégis  vannak  esetek,  hol  mindenkinek  —  a  legcseké- 
lyebbnek is  jó  hasznát  vehetni.  Mi  egy  darab 
papiros  ?  Semmi.  —  legfeljebb  ha  pipagyujtásra  hasz- 
náljuk, de  írjon  rá  kötelezvényt  100,000  forintról  s 
kincs!  Gondolta-e  a  peczér,  ki  századok  előtt  kutyát 
ütött  agyon,  hogy  bőrére  majd  a  legbüszkébb  családok, 
egész  nemzetek  fognak  hivatkozni  ?  így  egy  kis  titok 
vajmi  nagy  változást  tehet  egyes  ember  becsében  is ; 
helyzetünkben,  mint  tekintetes  collegám  tudja,  mélyeb- 
ben avattatunk  be  némely  viszonyokba. 

Perleg]  (halkan).  Aha!  titkot  árul  az  ellenfél  meghitt 
embere  ....  lássuk!  (Fönn.)  S  hát  mibe  kerülne,  ha  e 
kutyabőrbe  kissé  beletekintenénk? 

GÁBORSZKY     (halkan).     Mindig     VagdalÓdzik.     (Fv3nn  |     Én 

pénzért  nem  árulom  szolgálatomat. 

Perlegi.  Értem,  —  csak  úgy  jó  reménység  fejében, 
későbbi  viszontszolgálatokért;  néha  jó  számolás  .... 
szüntelen  szedjük  kamatainkat,  s  adósunk  azért  meg- 
marad. De  így  nem  szeretek  egyezkedni. 

Gáborszky.  Ne  értsen  félre,  tekintetes  collega  uram, 
én  csak  a  grófi  család  iránti  tiszteletből  .... 

Perlegi.  Mi  a  manói  Csupa  becsületből!  Ez  valóban 
ritkaság,  hogy  ügyvéd  csupa  becsületből  árulja  el  felé- 
nek titkait.  —  (Halkan.)  A  semmirevaló  mindig  collegájá- 
nak  nevez. 

Gáborszky.  A  teins  úr  méltatlanul  bánik  velem;  én 
nem  vagyok  többé  a  Hegyfalvyék  szolgálatában,  más- 
ként bizonyosan  .... 

Perlegi  (halkan).  Ah !  hát  onnan  fúj  a  szél  ?  Egy  kis 
boszú?  —  Az  is  jó,  ha  használhatjuk. 

Gáborszky.  Látni  fogja,  hogy  az,  a  mit  mondok,  a 
teins  úrnak  is  legnagyobb  érdekében  fekszik,  mert 
bizony  három  szép  pere  nagy  veszélyben  forog. 

Perlegi  (halkan )  Tudtam,  hogy  valami  törvényes  titok. 
(Fönn.)  Háladatosságomra  számolhat,  főkép  ha  egyszer 
hozzáfog  titkához. 

G/borszky.  Jól  van  hát.  A  méltóságos  gróf  leánya 
ma  éjjel  el  akar  szökni. 

Perlegi.  Elszökni  ? 

Gáborszky.  Hegyfalvy  Vilmossal,  —  magam  olvas- 
tam levelét ;  -  ha  a  gróf  lefekszik,  átjön  kertünkbe, 
az  úrfi  ott  vár  rá  és  azután  .... 

Perlegi  (kezeit  összecsapja)  lika,  a  legártatlanabb  leány, 
kit  ismertem?  .... 

Gáborszky.  Hígye  el  a  teins  úr,  azok  az  ártatlan 
leányok  néha  oly  dolgokat  tesznek,  az  ember  alig 
győzi  csudálni. 

Perlegi.  S  ön  azt  mondja,  hogy  tulajdon  szemeivel 
látta? 

Gáborszky.  Tulajdon  szemeimmel,  —  a  levél  Irma 
kisasszonyhoz  volt  írva,  és  ép  ez  oka    elküldetésemnek 

is.  Mihelyt  Vilmos  megtudta,  hogy  a  levélke  kezembe 
került  s  általam  feltöretett,  a  legutolsó  szolgaként  ker- 
gettek el  ...  .  az  egész  család  annyira  kivánja  e  há- 
zasságot .... 

Perlegi  (féüg  hallhatólag).  A  dolog  világos ;  jó,  hogy 
tudjuk,  legalább  elejét  vehetjük  ;  de  még  most  is  alig 
hihetem. 

Gáborszky  (magában).  Végre  fölhevült. 

Perlegi.  S  ki  hozta  a  levelet? 

Gáborszky.  Én  inastól  kaptam,  de  neki,  a  mint 
monda  ....  engedelmet  kérek,  de  tőle  haJlám  .... 

Perlegi.  A  kisasszony  maga  adta  ? 

Gáborszky.  Nem,  —  alig  hihetem,  de  az  inas  azt 
mondta,  hogy  a  teins  úr  fiától  kapta. 

Perlegi.  Fiamtól!  (Halkan)  Oh,  értem,  értem  .... 
visszaélnek  a  fiúval,  barátságát  használják  s  kinevetik; 
mi  volna  elég  rossz  ily  embereknek!  (Fönn.)  És  hogy' 
tudja  ön,  hogy  a  levelet  lika  kisasszony  írta? 

Gáborszky.  Én  nem  ismerem  írását,  s  eleinte,  meg- 
vallom, egészen  másra  gyanakodtam ;  a  teins  úr  fia  és 
Irma  kisasszony  szeretik  egymást,  s  én  meg  valék  győ- 
ződve, hogy  a  levél  Gyulától  jő  ...  . 

Perlegi.  Az  hibáznék  még!  ....  De  tovább,  to- 
vább  .... 

Gáborszky.  Midőn  e  gyanút  közlém,  Vilmos  sze- 
membe nevetett  s  monda :  láttam-e  ily  férfiírást  valaha? 
S  csak  ekkor  értem  az  egész  dolog  összefüggését. 

Perlegi  (halkan).  Világos!  (Fönr.)  A  levélben  mi  volt? 

Gáborszky.  Csak  az,  hogy  tíz  órakor  át  fog  jőni,  s 
hogy  a  barlangnál  várjanak  rá;  ...  .  az  aláirás  hi- 
bázott. 

Perlegi  (halkan)  Ott  leszünk,  ott!  (Fönn.)  Ön  háladatos- 
ságomra  számolhat. 

Gáborszky.  Köszönöm  alássan. 

Perlegi.  Ön  nekem  valóban  nagy  szolgálatot  tett. 

Gáborszky.  Nem  mondtam,  úgy  e?  Ha  nem  szólok, 
három  pernek  örökre  vége. 

Perlegi    Három  pernek?  Nem  értem. 

Gáborszky.  Ha  e  házasság  megtörténik,  vajon  a  gróf 
s  Hegyfalvy  perlekedtek  volna-e  még? 

Perlegj  (harcai).  S  ön  azt  hiszi,  azért  akarom  meg- 
gátolni e  házasságot  ? 

Háborszky.  S  hát  mi  más  okból? 

Perlügi.  Én,  a  perekért? 

Gáborszky  (ravaszul).  Hisz'  magunk  közt  vagyunk, 
minek  e  tettetés;  mintha  bizony  nem  tudnám,  prókátor 
inkább  akármit,  mint  egy  szép  perét  látja  kimúlni  a 
világból. 

Perlegj.  Gáborszky! 

Gáborszkv.  Hisz'  magam  is  ügyvéd  vagyok,  fájdalom, 
olyan,  ki  csak  szegényebb  perlekedőkre  akadtam,  s 
azért  hol  a  teins  úrnak  ezerek,  nekem  alig  egy-két 
forint  jutott;  —  mi  önnél  mesterfogásnak  neveztetik, 
nálam  szerényebb  nevet  kapy  de  a  dolog  végre  mégis 
ugyanaz  marad  és  ...  . 

Perlegi  (a  legnagyobb  haraggal).  Ember,  most  mindjárt 
takarodjál  szemeim  elől  1 

Gáborszky  (halkan).  Mi  lelte  ezt? 

Perlegi.  Semmirevaló!  hogy'  mersz  becsületes  em- 
berhez így  szólani,  —  hogy'  mered  czimborádnak 
tartani  azt,  ki  pirúJ,  ha  arra  gondol,  hogy  valaki  tár- 
sadnak tarthatná? 

Gáborszky.  De  teins  uram  .  .  .  .! 

Perlegi.  Alávaló  kém,  ki  uradnak,  jóltevődnek  titkait 
árúba  bocsátod ;  ki  a  szent  igazság  templomába  lopni 
mégysz  ;  —  ki  a  törvény  szavával  polgártársaid  nyugal- 
mát elrablód!  Keress  magadnak  czimborákat  rablók 
közt,  ne  nálam,  s  most  takarodjál,  távozzál  tüstént 
szemeim  elől. 

xJABORSZKY     (a     legnagyobb      zavarban,      halkan,      midőn      kimegy). 

Világos:  a  Hegyfalvyak  ezt  is  megvesztegették. 

Perlegj.  Átkozott  ember!  mily  méregbe  hozott.  De 
közlését  használni  fogom  ;  inkább  történjék  akármi,  mint 
hogy  Hegyfalvy  valaha  likát  magáénak  nevezhesse;  s  ha 
az  egész  világ  frigyre  lépne  is  ellenem,  én  nem  enge- 
dek! De  ép  ott  jő  a  gróf,  tüstént  fölfedezek  mindent. 

Br.    Eötvös   József  munkáiból.   ].  9 

K1LENCZED1K  JELENÉS. 
Volt,  a  Gróf. 

Gróf.  Mi  baja  volt,  barátom?  Egészen  szobámba 
hallottam  .... 

Perlegi.  Ne  is  említse  nagyságod!  Ha  csak  rágon- 
dolok, vérem  felforr.  Ez  az   alávaló   Gáborszky  .  .  .  . ! 

Gróf.  Gáborszky?  Mit  keresett  az  itt? 

Perlegi.  Képzelje  nagysád  ....  de  hagyjuk  ezt,  s 
szóljunk  dolgokról.  Méltóságos  uram,  itt  szörnyű  dol- 
gok készülnek,  de  méltóságod  férfi,  és  bármi  méltán 
érezze  is  megbántva  szivét,  nem  fogja  magát  szenve- 
délyek által  elragadtatni. 

Gróf.  Beh  pompásan  kezdi,  barátom,  —  remélem, 
az  egész  csak  tréfa. 

Perlegi.  Épen  nem  az;  de  mielőtt  szólok,  igérje 
meg  becsületszavára,  hogy  mindenkinek  meg  fog  bo- 
csátani. 

Gróf.  Megbocsátani  ?  De  szabad  tudnom,  kinek  ? 

Perlegi.  Nem  mondom  addig,  míg  becsületére  nem 
igéri,  hogy  tenni  fogja. 

Gróf.  Szinte  megijeszt  bevezetésével ;  de  ám  legyen, 
becsületszavamat  adom,  hogy  mindenkinek,  legyen  bárki, 
szivemből  megbocsátok. 

Perlegi.  Jól  van,  s  méltóságod  férfi,  gondolja  meg, 
a  fiatalság  könnyelmű,  szenvedélyes ;  —  csábítók,  rossz 
tanácsadók  .... 

Gróf.  Nos  hát  végre  meg  fogom-e  hallani  a  nagy 
titkot? 

Perlegi  (habozás  után,  nagy  etőhetéjsei).  Ilka  kisasszony  ma 
éjszaka  el  akar  szökni. 

Gróf.  Leányom?  Perlegi,  mi  jut  eszébe  1 

Perlegl  Fájdalom,  hogy  nemcsak  nekem  jutott 
eszembe,  —  a  dolog  bizonyos,  ép  most  volt  itt  Gá- 
borszky; a  Hegyfal vyak  elkergették  s  ő  boszuságában 
mindent  fölfedezett. 

Gróf.  Ez  valami  félreértés. 

Peri  egj.  Fájdalom,  nem  azl  Gáborszky  maga  olvasta 
a  levelet,  melyet  a  kisasszony  Irmának  írt ;  —  ma 
éjszaka,  ha  méltóságod  lenyugodott,  lika  átmegy,  Hegy- 
falvyék  a  barlangnál  várják,  és  ...  . 

Gróf.  Leányom  levelét? 

Perlegj-  Fájdalom,  nincs  kétség,  —  a  levél  ugyan, 
természetesen,  nem  volt  aláírva,  s  Gáborszky,  ki  lika 
kisasszony  írását  nem  ismeri,  előbb  fiamra  gyanakodott; 
de  alig  közié  e  gyanúját,  s  Vilmos  szemébe  nevetve, 
kérdezé  :  látott-e  már  ily  férfiírást?  —  Lehet-e  még 
kételkednünk? 

Gróf  (halkan).  Érteni  kezdem.  (Fönn.)  No  s  a  levél 
hogy'  jutott  Gáborszky  kezeibe? 

Perlegj.  Ó  inasunktól  kapta,  s  annak  —  fájdalom, 
hogy  meg  kell  vallanom  —  kötelességfelejtett  fiam 
adta  át  ...  . 

Gróf  (nevetve).  Fia,  tulajdon  fial?  (H«Jkan.)  Ez  gyönyörű 
tréfa. 

Perlegj.  Hígye  el  nagysád,  inkább  történt  volna 
akármi,  minthogy  épen  fiamról  kelljen  ilyeneket  mon- 
danom; de  az  igazság  mindenek  fölött  .... 

Gróf  (halkan).  Természetesen,  leányomra  fogta  levelét. 
(Fönn  —  nevetve.)  És  hát  még  ma  éjszaka  -  -  a  barlangnál, 
úgy-e?  —  és  a  vőlegény? 

Perlegj.  Vilmos;  ki  volna  más?  —  nem  értem 
méltóságodat. 

Gróf  (mindinkább  nevetve).  Vilmos  barátom,  s  ma  éjszaka  ? 
Hisz'  ez  egész  regény,  —  ki  gondolta  volna  ezt,  bará- 
tom !  nemde  ?  —  (Nevet.) 

Perlegj.  De,  kérem  méltóságodat,  mi  van  ebben 
kaczagásra  méltó? 

Gróf.  Csak  örömemben  nevetek. 

Perlegj.  Örömében?  S  mért,  ha  szabad  kérdenem? 

Gróf.  Hogy  leányom  így  egészen  kedvem  szerint 
választott.    Csak    igaz    lenne!    Mit    gondol,    barátom 

Perlegi  ?  .  .  .  .    (Nevet.) 

Perlegj.  Ez  hallatlan  1  De  méltóságod  csak  tréfál, 
úgy-e ;  e  botrányt  nem  fogja  tűrni  ? 


132  teljen  az  egyenlőség! 

Gróf.  Botrány?  S  miért,  ha  helybenhagyom? 

Perlegj.  Helybenhagyja? 

Gróf.  Vilmos  ellen  mi  kifogásom  lehetne?  Hisz' 
maga  mondta,  kedves  Perlegim,  ő  oly  elmés,  nyájas, 
csinos  ember  .... 

Perlegi.  De  kérem  méltóságodat .... 

Gróf.  Vilmos  egyetlen  figyermek  —  Hegyfalvyéknak 
szép  jószágaik  vannak,  jogaik  roppantak,  —  hisz'  maga 
mondta  .... 

Perlegj.  De  az  egekre  kérem!  .... 

Gróf.  És  pereink  —  maga  e  jószág,  melyet  máskép 
elvesztenék;  —  nem  javasolják-e  minden  törvényes 
tekintetek  e  házasságot? 

Perlegj.  De,  méltóságos  uram,  ha  mondom,  hogy  a 
pereknek  vége  nem  lesz,  appellálunk,  opponálunk, 
repellálunk,  novizálunk,  —  végre  még  nóvum  cum 
gratiát  kérünk. . . 

Gróf.  Miért  bajlódnánk  annyit,  ha  máskép  is  elvé- 
gezhetjük? 

Perlegj.  És  a  világ,  méltóságos  uram,  mit  fog  az 
mondani  a  dolog  módjához? 

Gróf.  Bánom  is  én,  ha  leányom  boldog  lesz,  s 
most  legalább  bizonyosan  fogom  tudni,  hogy  szeretet- 
ből választott,  —  hisz'  maga  javasolta... 

Perlegj  (elkeseredve).  És  nagysád  maga  ellenzé  akkor. . . 

Gróf.  Mert  nem  tudtam,  hogy  Vilmos  leányomat 
szereti,  s  az  ártatlant  perorvoslatnak  használni  nem 
akartam;  de  ha  a  dolgok  úgy  állnak,  mint  maga 
mondja. .  . 

Perlegj.  És  méltóságod  rangja,  —  a  grófi  czím...? 

Gróf.  Századunkban  semmi,  —  hisz'  ismeri  néze- 
teimet. 

Perlegj.  Mindenható! 

Gróf  (nevetve).  Ha  csak  ez  vala  titka,  még  egyszer  szi- 
vemből megbocsátok  mindenkinek.  (Nevet.)  A  czím ...  ? 
Mintha  én  bánnám.  Ah!  de  ép  ott  jő  Vilmos. 

Perlegj.  Csak  olyan  Hegyfálvy-féle  képet  ne  lát- 
nék! Oh  átkozott  szabadelvűségi  (ej.) 

TIZEDIK  JELENÉS. 

A    volt,    Vilmos. 

Vjlmos  (P*r)«gi  után  réz).  Az  öreg  úr  kissé  haragos,  a 
mint  látszik;  képzelhetem;  —  csak  utóhangjait  haliam 
a  vésznek,  melyet  mostohám  hihetőleg  egész  erejében 
dörögtetett  el  feje  fölött  s  már  ebből  itélve,  képzelhe- 
tem az  egésznek  nagyszerűségét. 

Gróf.  Nem  képzelheti  haragját ;  tegnap  mondta, 
hogy  inkább  kitagadja  fiát,  mint  hogy  Irmát  menyének 
elfogadja. 

Vilmos.  Nem  ő  volna  az  első,  ki  nehezen  szerzett 
vagyonát  arra  használná,  hogy  rajta  gyermekeitől  bol- 
dogságukat vásárolja  meg.  Szülőknek  gyakran  kedvencz 
eszméjök,  hogy  a  balgaságok,  melyeket  éltökben  kö- 
vettek, haláluk  után  gyermekeik  által  folytattassanak, — 
ki  tehet  róla!  —  ez  is  egy  neme  a  halhatatlanságnak; 
egyébiránt  az  öreg  Perlegi  okos  ember,  ez  megnyugtat. 

Gróf.  ]gaz  ;  —  én  a  legjobbat  remélem.  E  világon, 
hol  minden  ember  kisebb  vagy  nagyobb  mértékben 
önző,  a  legjobbak  azok,  kiknek  elég  eszök  van,  leg- 
alább önhasznuk  nélkül,  másokat  föl  nem  áldozni,  s  az 
öreg  Perlegi  ezek  közé  tartozik ;  —  csak  ön  szülői  ne 
makacskodjanak. 

Vjlmos.  Azt  bízza  reám,  —  a  mint  a  dolog  megtör- 
tént, nem  lesz  kifogásuk  ellene;  oly  okok,  mint  az  öreg 
Perlegi  300,000  forintja,  végre  mindenkit  önsúlyok 
által  győznek  meg ;  —  azonkívül  egész  házunk  tele 
lesz  kortesekkel,  szükség  esetében  segítségül  hívjuk 
azokat  is.  —  Hát  a  tiszteletes  mit  mondott? 

Gróf.  Soha  senkiben  még  inkább  meg  nem  csalód- 
tam; mindig  kétkedő  s  féltékeny  embernek  gondolám, 
s  részéről  nagy  ellenzést  vártam;  remélem  ugyan, hogy 
nagy  ügygyel-bajjal  végre  rábírhatom,  de  hogy  szót 
sem  emelend  akaratom  ellen,  hogy  mosolyogva  fogja 
ajánlani  szolgálatát  ily  tárgyban :  azt,  megvallom,  nem 
gondoltam  felőle.  Csak  igaz  marad  :  az  embereket  nem 


134  Éljen   az   egyenlőség! 

ismerheti  más,  mint  ki  segélyökre  szorult;  mit  tesznek, 
s  mit  megtagadnak,  sokszor  egyenlőn  meglepő. 

Vilmos.  Nem  mondtam-e  mindig?  Én  ismerem  az 
embereket  1 

Gróf.  Korában  nem  nagy  nyereség;  —  szomorít  s 
nem  őriz,  mert  végre  emberismeretünk,  mint  egyéb  el- 
veink, közönségesen  theoriában  maradnak. 

Vilmos.  Legalább,  ha  nőt  veszek  magamnak,  meg 
fogom  választhatni . . . 

Gróf.  Ön  nőt?  —  (Nevet.)  Szegény  tatámé! 

Vjlmos.  Én,  s  miért  nem  én?  Huszonhat  éves  va- 
gyok. 

Gróf  (nevetve).  S  hát  mikor  tartjuk  a  lakodalmat?  Re- 
mélem, meghí . . . 

Vjlmos.  Hogyne  1  —  Örömapának. 

Gróf.  Ha  azt  elérhetném,  hígye  el,  nem  adnám 
sokért . . . 

Vilmos.  S  miért? 

Gróf.  Ön  elveivel . . .  (Nevet.) 

Vilmos  (nevet).  Igaz,  s  van-e  nevetségesebb  e  világon, 
mint  embert  látni,  ki  elveivel  homlokegyenest  ellenke- 
zésben él  ? 

Gróf.  Én  nem  ismerek  semmit,  s  mégis  a  hová  csak 
nézünk,  ily  látmány  jő  elénk;  ez  épen,  mi  az  életet  oly 
tréfássá  teszi ;  az  egész  világ  egy  nagy  komédia. 

Vjlmos.  Tele  kis  szomorújátékokkal ;  szinte  csuda, 
hogy  a  műkedvelők,  kik  eljátszszák,  annyi  örömet  ta- 
lálnak a  színpadon. 

Gróf.  Csak  a  mi  kis  vígjátékunk  sikerülne! 

Vjlmos.  Remélem;  én  legalább  jó  szerepet  válasz- 
ték magamnak. 

Gróf.  De  mi  ez  ahhoz  képest,  ha  ön  legénységének 
torát  üljük? 

Vjlmos.  Az  sem  lesz  szebb,  —  fogadom. 

Gróf.  On  mint  becsületes,  jó  házastárs?  —  Jó  éjsza- 
kát !   (Nevetve  el.) 

Vjlmos.  S  miért  nem?  Mért  nem  lehetnék  szintoly 
becsületes   házastárs,   mint   bárki   más?   Mert   néha   a 


Harmadik  felvonás.  135 

Házasság  ellen  elméskedem?  —  Szép  oki  Ki  nem  tette 
ezt  soha  életében?  Szinte  boszankodom  e  kaczagá- 
son.  —  Ne  féljen,  gróf  úr,  én  boldog  férj  leszek,  s  ön 
tudom,  nem  fog  kaczagni  lakodalmamon.  —  De  mit 
töprenkedem  ?  Nem  lesz-e  pár  óra  múlva  lika  enyim  — 
éltem  angyala,  boldogságom!?  Nem  fogom-e  őt  szi- 
vemhez szoríthatni !  Oh,  csak  kaczagjatok,  vessétek 
szememre  elmésségeimet,  vádoljatok  következetlenség- 
gel, —  én  egy  szóval  felelek:  szerettem  1 

A  függöny  legördül. 


NEGYEDIK  FELVONÁS. 

ELSŐ  JELENÉS. 

Sötét  est.  —  Kert   Hegyfalvy  házánál,    mint  a  111.  felvonásban.  — 
Jobbra  barlang,   előtte  néhány  fa,   hátúi   balra  egy   nagy   fa. 

Vilmos,  —   Gyula. 

Vilmos.  Bizonyos  vagy,  hogy  senki  észre  nem  vett? 

Gyula.  Bizonyos ;  —  lovamat  a  határcsárdánál  hagy- 
tam s  gyalog  jöttem  az  erdőn  át.  —  Egy  lélekkel  sem 
találkoztam. 

Vjlmos.  Hiszem,  —  mert  kinek  csak  tánczolni  lába 
s  inni  gégéje  van,  kasznárunk  házánál  dorbézol,  —  s 
hála  az  égnek,  korteseink  oly  lármát  ütnek,  hogy  biz- 
tosak lehetünk;  a  kapuk  nyitvák,  kutyáink  lánczon, 
nem  veheti  senki  észre,  ha  távozunk.  Nem  mesterileg 
készítettem-e  el  mindent? 

Gyula  Barátom,  én  még  sem  vagyok  nyugodt ;  — 
ki  tudja,  mily  akadályok  támadhatnak  még?  S  ha  nem 
is,  lám  —  hadd  valljam  meg  —  én  egész  életemben 
becsületes  ember  voltam,  s  lelkemet  sérti  a  gondolat, 
hogy  épen  legfontosabb  lépésemet,  mint  valami  rosz- 
szat,  titkolva  teszem. 

Vilmos.  Kérlek,  ne  kínozd  szüntelen  magad ;  mi  va- 

gyunk-e  okai,  hogy  titkolódznunk  kell  ?  S  ha  hiba, 
észsze]  tenni,  mit  szivünk  sugall :  minket  illet-e  a 
szemrehányás?  Játszd  csak  játékodat  nyilt  kártyákkal, 
s  jótállok,  elveszted.  Csak  tervünk  szerencsésen  sike- 
rüljön, a  többit  magamra  veszem. 

Gyula.  Adja  az  égi  —  Ugy  hozzászoktattál  boldog- 
ságom gondolatához,  hogy  csak  életemmel  veszthet- 
ném. 

Vilmos.  Ne  félj,  —  a  gondolat  valósulni  fog;  mos- 
tohánk kérésemre  szobájába  zárkózott,  míg  mindennek 
vége  lesz;  —  apám  korteseivel  bajlódik,  —  nincs  ve- 
szély. De  vigyázz  magadra,  hogy  a  kricskeiek  kezébe 
ne  kerülj :  apám  veled  tart,  s  mint  főbíróra,  már  rád 
köszönté  poharát ;  —  ha  valaV.ogy  egy  párral  össze- 
akadnál, az  ördög  sem  szabadítna  ki  karjaikból,  —  reg- 
gelig hurczolnának  körül  s  lakodalmadnak  végei  — 
Hány  az  óra? 

Gyula.  Fél  tízre  elmúlt,  ha  ugyan  nem  csalódom.  — 
Oly  sötét  van,  nincs  mód  az  órát  megnézni. 

Vilmos.  Annyival  jobb,  nincs  szükségünk  világos- 
ságra; átkozott  idő,  hogy  nem  tud  sietni! 

Gyula.  Váró  szerelmesnek  egy  óra  egész  öröklét. 

Vilmos.  Házasoknak  is,  úgy  mondják  legalább  né- 
melyek.   De   (haiigatódzik)    lépteket   hallok,    —  vonuljunk 

Vissza.    (A  barlang  előtti  fák  mfigé  rejteznek.) 

MÁSODIK  JELENÉS. 
"Előbbiek  (rejtve),  három  korles  (palaczkokkal), 

Harmadik  kortes  (énekei). 

Végig  mentem  a  nagy  utczán, 
Hegyfalvy  lesz  a  vicispán. 

Első  kortes.  Ne  ordíts,  Pista. 
Harmadik  kortes.  Miért  ne? 

Első  kortes.  Mert  az  egész  világot  fölbolygatnád 
lármáddal  —  s  itt  már  alszanak. 

Harmadik  kortes.  Kicsoda? 

Első  kortes.  Hát  a  vicespánné. 

Harmadik  kortes.  Majd  megörül,  ha  fölébred  s 
hallja,  hogy  férje  vicespán  lesz.  —  (Kiált.)  Éljen  Hegy- 
falvy, a  vicespán  1 

Második  kortes.  Hallgass,  fiúi  mert  pórul  jársz. 

Első  kortes.  Mit  is  akartam  csak  az  előbb  hamar- 
jában mondani?  Igazi  hallottátok-e,  a  mit  az  a  fiscalis 
mondott? 

Harmadik  kortes.  Majd  bizony  —  hallgatok  is  én 
másra.  Az  öreg  Pitykésy  kiadta  a  parolát :  —  Hegy- 
falvy  alispán,  Perlegi  főbíró  ;  —  mi  közöm  a  többihez  ? 

Második  kortes.  No  hát  mit  mondott  az  a  fiscalis? 

Első  kortes.  Hogy  Hegyfalvy  szörnyű  gőgös  em- 
ber: minden  nemes-embert  megvet. 

Második  kortes.  Csak  nem  oly  ostoba?  —  Hisz' 
maga  is  nemes-ember. 

Első  kortes.  Te  azt  nem  érted,  öcsém ;  látod, 
ezeknek  a  hintós  nemes-embereknek  igen  furcsa  gon- 
dolataik vannak :  mert  nem  daróezban  járnak,  azt 
hiszik,  hogy  ők  nem  meztelen  jöttek  a  világra. 

Második  kortes.  No,  az  hibáznék  mégl 

Első  kortes.  Az  a  fiscalis  azt  beszélte,  hogy  Per- 
legi —  hisz'  tudjátok,  az,  kit  főbírónak  akarunk . . . 

Második  kortes.  Az  áldott  emberi  Ma  is  ő  fizette 
a  szekereket,  melyeken  ide  jöttünk,  —  szinte  örülök, 
hogy  a  vicespán  megengedte,  hogy  rá  voksoljunk. 

Első  kortes.  A  mint  mondom:  Perlegi  Hegyfalvy 
leányát  megkérte,  s  ki  kosarazták,  mert  nem  mágnás. 

Harmadik  kortes.  Nekem  nem  kell  mágnás,  nem 
kell  paraszt,  nem  kell  purgerl  —  A  ki  nem  nemes, 
az  előttem  semmi. 

Második  kortes.  Kikosarazta?  Az  lehetetlen,  hisz' 
oly  szép  pusztája  van  és  most  meg  a  vicispán  mellett 
korteskedik. 

Első  kortes.  Az  mind  semmi ;  —  restaurátiókor 
minden  csak  a  körn)  ülállástól  függ,  —  a  kinek  sok 
kortese    van,    avval   kezet   csapnak,  ha  maga   az  ördög 

volna  is,  —  a  kinek  nincs,  az  ott  marad,  s  avval 
vigasztalhatja  magát,  hogy  barátai  vannak. 

Harmadik  kortes.  Mikor  úgy  adják  ki  a  parancso- 
latot, ki  tehet  rólal 

Második  kortes.  Hát  kend,  bácsi,  csakugyan  azt 
hiszi,  hogy  a  mi  szeretett  alispánunk  csakugyan  gőgös 
ember  ? 

Első  kortes.  Biz'  azt  én,  s  ha  kend  visszagondol 
tavai  ilyenkorra :  akkor  nem  bántak  ám  így  velünk, 
mint  most. 

Második  kortes.  Hát  mit  tegyünk? 

Első  kortes.  Most  igyunk,  később  majd  megválik ; 
ha  az,  a  mit  a  fiscalis  mondott,  igaz . .  . 

Második  kortes.  Én  bizony  másnak  adom  a  vok- 
somat. 

Harmadik  kortes  Már  én  meg  mindig  csak  bátyó 
után  ordítok. 

Első  kortes.  Sokan  Akosyt  emlegetik,  talán  majd 
ahhoz  állunk,  —  minden  voksot  3  psngő  húszassal 
fizet. 

Második  kortes.  Biz'  az  sem  rossz  szegény  legénynek. 

Harmadik   kortes.    De   most  igyuk  előbb  ennek  a 

borát.    (Indulnak.) 

Második  kortes.  Több  esze  van  a  fiúnak,  mint 
gondoltam. 

Első  kortes.  Mert,  látja  kend,  ha  a  vicespán  csak- 
ugyan   gőgös,    s  leányának   mágnást    keres ...    (E  beszéd 

alatt    elmennek.) 

Vilmot  és   Gyula  (előjönnek). 

Vjlmos.  lm  e2ek  is  szövetségeseink;  —  Gáborszky, 
tudta  nélkül,  mellettünk  korteskedik.  Csak  igaz  marad : 
a  ki  mer,  azt  segítik  az  istenek. 

Gyula  Ez  új  gazság  Gáborszkytól.  Mindig  gon- 
doltam, hogy  apádnak  nem  hű  embere. 

Vjlmos.  Nem  tudod,  hogy  szegényt  azóta  elkeiget- 
tem?  Hadd  élje  világát,  —  úgyis   van-e   valami  szebb, 


Neguedik  ffhonds.  139 

mint  gazembert  látni,  ki  homloka  izzadtságában,  a 
nélkül,  hogy  akarná,  becsületes  emberek  javára  dol- 
gozik? De  most  menjünk,  én  Irmát  hozom,  te  ott  a 
fánál  várj    likára,   mindjárt  itt  leszek.  (E)  jobbra.  Gyula  hátú) 

■  nagy  fához   megy.) 

HARMADIK  JELENÉS. 
GÁBORSZKY  (jő   Jaísú   léptekkel    előre    $    megül).       Mindjárt      itt 

lesznek  —  háromnegyed  elmúlt  —  a  gróf  ablakai 
sötétek  —  s  a  vicispánné  nőcselédeit  aludni  küldte ;  — 
minden  rendén  van  —  csak  rajta  —  nincs  akadály 
többé,  nemde,  Vilmos  úrfi  s  vén  Perlegi  uram?  Vigan 
leszünk,  csak  egyedül  rólam  feledkeztek  meg.  Hogy' 
is  juthatna  eszetekbe,  hogy  az  alávaló  kém,  a  kurta 
prókátor,  a  nem  tudom  mi  —  egész  ügyességieket 
semmivé  teheti?  —  Egy  kis  szám,  egy  zérus,  melyet 
elfeledtetek;  —  s  nem  mind  e  sok  számolás  hiában, 
nemde  ?  Ki  gondolta  volna,  hogy  egy  csepp  ennyit  is 
teheti?  —  Ámde  ha  méreg  voltl  (Szo.net.) 

Előbbiek,   Vilmos,  Irma  (lassan   a   nagy   fához  jőnek,   melynél 
Gyula  áll). 

GÁBORSZKY    (nem    veszi    észre   a    történteket).      Mintha      neSZt 
hallanék  1   (Hallgatódzik.)  Minden  CSÖndeS  ismét.    (Gondolkozva.) 

Kém !  semmirevaló  1  Ki  jóJtevőjének  titkait  elárulja ! 
Nemde,  úgy  vala,  teins  collega  uram?  S  miért?  Mert 
Perlegi  uram  Hegyfalvy  által  megvesztegettette 
magát,  mert  urát  ő  is  elárulta,  s  most  fél,  hogy  terve 
miattam  füstbe  megy ;  ha  ez  nincs,  ha  árulatom  hasz- 
nára van :  Gáborszky  becsületes,  legkedvesebb  barátja,  — 
rajta  kívül  nincs  több  ember  a  világon!  Csudálatos, 
mennyire  gyűlölnek  minden  roszat,  ha  véletlenül  elle- 
nök  fordul ! 

'Előbbiek,   Ilka  (a  fához  jön,    s   a   mint  megérkezett    Gyulával, 
Irmával  és  Vilmossal  el  balra). 

Gáborszky.  Ismét  lépteket  hallok,  —  de  kifelé 
mennek . . .  talán  valami  részeg  kortes,  ki  erre  kóbo- 
rol. (Körülnéz.)  Nem  szeretném,  ha  valaki  itt  találna :  — 
az  egész  ház  gyűlöl ;  —  mert  engem  elcsaptak,  az 
öreg  János  s  a  kertészlegények  csupa  örömből  leré- 
szegedtek ;  —  ha  így  éjjel  rám  akadnának,  nem  állok 
jót...  s  főkép  Vilmos  1  Csak  bátran,  Gáborszky,  bát- 
ran! Hisz'  végre  egy  kis  verés  nem  a  világi  S  mi 
Gáborszkyak  nemes-emberek  vagyunk,  —  nem  rósz 
lenne  egy  kis  majorpotentiát  kezdeni  valaki  ellen. 
Eldődeink  is  verekedve  keresték  jószágaikat:  mai  nap, 
ha  nemes-embert  vernek  meg,  csak  pénzben  kap  elég- 
tételt, de  azért  nincs  is  annyi  veszély  a  dologban. 
(Hallgatódzva.)  Lépteket  hallok  .  . .  erre  jő  . . .  férfi !  Ez 
bizonyosan  Vilmos  lesz  . . .  bújjunk  el.  (Fa  mögé  rejtezik.) 

NEGYEDIK  JELENÉS. 
Volt,  —  Perlegi. 

Perlegj.  Végre  helyen  volnék ;  —  itt  a  barlang,  — 
likának   szükségkép   erre   kell  jönnie.  (A  barlang  felé  meg>.) 

Gáborszky.  Furcsa,  hogy  arról  az  oldalról  jő,  s 
járása  sem  olyan,  mint  Vilmosé,  —  hátha  igazam  lett 
Yolna?. . . 

Perlegi  (a  szín  közepe  felé  jő.)  Még  minden  csöndes  ; 
bárcsak  jőnének  már,  —  nem  szenvedhetem  a  vára- 
kozást. 

Gáborszky.  Az  úrfi,  úgy  tartom,  unja  magát ;  ne 
félj,  majd  gondoskodom  mulatságról. 

Perlegi.  Csak  a  grófot  érthetném  ; . . .  kérdés  sincs  : 

nem   hiszi     az   egészet  ...    (A  barlang  felé  megy.) 

Gáborszky.  Megint  közelít,  —  csak  valahogy  össze 
ne  akadjunk ;  ha  tanú  nélkül  verettetném  meg,  nem 
venném  föl  a  világért. 


Negyedik  felvonás.  14! 

Perlegi.  Hiúság,  nagyravágyás!  —  Furcsa  dolog, 
hogy  nincs  ember,  de  csak  egy  sincs,  ki  tőlük  ment 
volna ;  vagy  oly  magasnak  gondoljuk  magunkat,  hogy 
emelkednünk  nem  is  kell,  vagy  fölebbre  vágyódunk;  — 
egyik  büszke,  a  másik  hiú,  s  mindenik  —  ha  már  sas- 
ként emelkednie  nem  lehet  —  szívesen  csúszik  leg- 
alább   fölfelé.  —  Hejh,    beh    bolond    az    egész   világi 

(A   barlang    felé    megy.) 

Gáborszky.  Csak  ne  járna  mindig  föl  s  alá,  — 
valahányszor  közelít,  remegek. 

Perlegj.  Mégsem  jő ;  hátha  az  az  átkozott  Gá- 
borszky bolondnak  tartott? 

Gáborszky.  Ha  nem  jönnek,  végre  magam  is  azt 
hiszem,  hogy  Vilmos  az  egészet  csak  azért  gondolta 
ki,  hogy  elkergettessen. 

Perlegi.  S  még  széket  sem  talál  az  ember! 

Gáborszky.  Csak  elmehetnék  a  nélkül,  hogy  észre- 
venné. 

Perlegj.  Lépteket  hallok! 

Gáborszky.  Jön  ! 

Perlegi.  De  lika  hogy'  jöhet  onnan  ?  Házuk  erre  van... 

Gáborszky  Irma,  kétségkívül  Irma,  —  házunk- 
ból jön ! 

ÖTÖDIK  JELENÉS. 

"Előbbiek,    Tíegyfalvyné. 

Hegypalvyné  (hátúi  jobbról).  Még  minden  csöndes! 
Gáborszky.   Most   el,   egyenesen   az  alispánhoz,  — 
meglátjuk   végre,    kinek    volt    igaza.    (Halk  léptekkel  cl  arra, 

merről  Hegyfalvyné  jött.) 

Hegyfalvyné.  Vagy  talán  már  a  templomba  mentek? 
Perlegj.     Bizonyosan    előbb    Irmánál     volt,     onnét 
jő,  —  hisz'  a  Hegyfalvyak  mind  egyetértenek. 

Hegyfalvyné.  Remélem,  nincs  új  akadály,  —  a  gróf 

ablakai    SÖtétek.    (A  barlang  felé  nugy.) 

Perlegj.  Felém  közelít,  —  mozdulni  sem  merek; 
mit  csináljak  vele  ? 

Hegyfalvyné.  O  méltósága  bizonyosan  nem  álmo- 
dik arról,  hogy  veje  nemes-ember  lesz. 

Perlegi.  Ha  mindjárt  megszólítom,  azt  fogja  mon- 
dani, hogy  csak  sétálni  jött,  -  -  vén  bolondnak  fog  ne- 
vezni s  én  nem  bizonyíthatok  be  semmit.  Ha  Vilmost 
megvárom,  in  flagranti  találom,  az  igaz,  de  nem  engem 
vesznek-e  űzőbe  ?  az  más  kérdés  ;  —  csupa  baj ! . . . 

Hegyfalvyné.  Lakodalmamon  nem  örültem  úgy, 
mint  most  a  gróf  boszuságára  örülök. 

Perlegi.  Repositióknál  voltam,  brachiumot  hoztak 
ellenem,  de  ily  aggodalomban  nem  voltam  még  .... 
nincs  félelmesebb  dolog  az  asszonynál :  ritkán  bánt,  az 
igaz,  de  oly  könnyen  megbántatik,  s  akkor  mit  csinál- 
hat a  becsületes  ember  1 


HATODIK  JELENÉS. 
Előbbiek,   Gtóf  (hátúi  balról  jő). 

Gróf.  Mégis  jelen  kell  lennem  az  első  haragnál,  — 
mulatságos  lesz,  s  talán  segíthetek  is  a  szegény  fiatal 
embereken. 

Hegyfalvyné  (mindig  kazdg  Periegihez).  Az  Ábrányiak  szép 
család,  általuk  mennyi  nagy  névvel  jövünk  atyafiságba,  — 
az  egész  világ  irígyleni  íogja  házunk  megtiszteltetését. 

Gróf.  Világosságot  látok ;  vonuljunk  e  fa  mögé.  (El- 
vonul). 

HETEDIK  JELENÉS. 

Előbbiek,   "Hegyfalvy,  kit  Gáborszky  kézen  vezet.  Biri,    huszár 
lámpással,   cselédek  fáklyákkal   hátúi  jobbról  jönnek. 

Gáborszky.  Itt  vannak,  teins  uram,  —  ha  szavamnak 

nem    hitt,    higyjen    CnSZemeinek.  (Midőn  Perlegi  és  Hegyfalvyné 
egymást,    Gáborszky    és    Hegyfalvy   e   kettőt   meglátják,    közcsudálkozás.) 

Hegyfalvyné.  Perlegi  1 

Perlegj  (kezeit  összecsapja).  A  teins  asszonyi 

Hegyfalvy  (haját  simítja).  Feleségem! 

GÁBORSZKY  (éghez  emelt  kezekkel).  Oda  Vagyok  !  (A  cselédek, 
cgyma>   kö-t    suttogva,    visszavonulnak.) 

Hegyfalvy  (zavarodva).  Kedves  Erzsikém,  engem  Gá- 
borszky  hitt  .  .  . 

Hegyfalvyné.  Ismét  Gáborszkyl  Hol  van  azaz  alá- 
való ember? 

Gáborszky  (halkan).  Ezt  az  slispán  nem  bocsátja  meg 
soha;  —  ide  hozom,  s  ő  nem  is  mondhatja,  hogy  nem 
látott  semmit. 

Perlegi  (Hegyfaívyhoz).  Remélem,  a  teins  úr  nem  gon- 
dol semmi  rosszat  felőlem  ;  becsületemre  mondom,  nem 
is  tudtam,  hogy   ily  közel   vagyok  a  teins  asszonyhoz. 

Hegyfalvyné.  Még  az  hibázott  1  —  e  vén  bolond 
védelmezi  magát ;  —  no  várjon,  Gáborszky,  várjon  1 

HlISZÁR   (ki   azalatt   fáklyával    körüljárt  •    fa   mellett,    hol    a   gróf 

van  rejtve.)  Itt  még  egy  van,  teins  uraml 

Mind.  Ah,  a  grófi 

Perlegi.  Hála  az  égnek,  hogy  nagyságod  itt  van. 
Legjobban  fogja  bizonyítani,  hogy  igazat  mondtam, 

Hegyfalvyné  (haraggal).  Nincs  bizonyságra  szükség.  — 
(A  grófhoz.)  Minek  köszönhetjük  e  szerencsét? 

Gróf.  Az  est  oly  szép,  —  kertemben  voltsm,  ma- 
gam sem  tudom  jóformán,  hogy'  jöttem  idáig. 

Perlegi.  Bizonyosan  nagyságod  is  azért  jött,  miért 
én  ;  ez  az  átkozott  Gáborszky  szépen  rászedett. 

Hegyfalvy.  Gáborszky? 

Gróf  (halkan  Periegihez).  Ne  szóljon  semmit. 

Perlegi.  Már  engedelmet  kérek,  ha  sötét  éjjel  ide- 
gen helyen  találnak,  én  bizony  megmondom  okát,  ne- 
hogy valami  rosszabbat  gyanítsanak,  —  úgyis  nagysá- 
godról sem  igen  fogják  hinni,  hogy  csak  ügy  véletle- 
nül bújt  e  fa  mögé  ;  —  tehát  gondolja  meg  csak  a  teins 
úr,  ma  reggel  Gáborszky  nálam  volt  s  tudtomra  adta, 
hogy  az  éjjel  a  gróf  leánya  s  Vilmos  úrfi  együtt  elszök- 
nek ;  —  azért  jöttem   hát,    hogy   megakadályoztassam. 

Hegyfalvy  (Gáborszkyhoz).  Alávaló! 

Gáborszky.  Nem  voltam  már  szolgálatukban,  —  el- 
kergettek. 

Gróf  (nevetve  Hegyfai vynénoz).  Valóban,  nagyságtok  ügyes 
kémet  tartottak. 

Hegyfalvyné.  Talán  ügyesebbet,  mint  a  gróf  gon- 
dolná! 

Gróf.  S  vajon  önházukban  ép  annyi  ügyességgel 
űzte  mesterségét,  mint  nálam?  Vagy  csak  Ilkámra  for- 
dította egész  figyelmét!  (Nevet.) 

Hegyfalvyné.  S  ha  talán  mégis  ez  esetben  igazat 
mondott  s  lika  kisasszony  Vilmossal  talán  a  templom- 
ban volna  .  .  .  .  ? 

Gróf  (halkan).  Megesnék !  Ah,  de  nem  lehet.  (Gúnyolva.) 
Megvallom  minden  tisztelettel,  több  gyanúm  volna 
Irmára. 

Hegyfalvy.  Lányom  rég  aludni  ment. 

Hegyfalvyné.  Ez  rágalom!  De  mindjárt  meglátjuk.  (El.) 

Hegyfalvy.  Én,  megvallom,  barátom,  nem  értelek;  — 
hogy'  gondolhatsz  ilyet  leányomról? 

Gróf.  Épen  úgy,  mint  te  likáról ;  —  egyébiránt 
nem  látok  semmi  oly  véghetetlen  borzasztót  az  egész 
történetben  ;  ha  leányod  Perlegit  szerette,  s  látva,  hogy 
megegyezésedet  nem  nyerheti  meg,  végre  titkon  kö- 
vette oltárhoz,  —  ki  veheti  ezt  rossz  néven? 

Hegyfalvy.  Ah,  az  nem  lehet,  —  az  tökéletesen 
lehetetlen. 

Gróf.  Megvallom,  igen  valószínűnek  hiszem. 

Hegyfalvy.  Férjhez  menni  szülői  megegyezése  — 
Erzsikém  megegyezése  nélkül  .  .  .  szörnyűség! 

Gróf.  Ha  a  szülők  gyermekeiktől  lehetetlenséget 
kivannak,  vehetik-e  rossz  néven,  hogy  engedelmessé- 
get nem  találtak? 

NYOLCZAD1K  JELENÉS. 
Előbbiek,  Hegyfalvyné,  s  mindjárt  Gyula,  Irma. 

Hegyfalvyné  (legnagyobb  haragban).  Elszökött  az  alá- 
való! —  A  templombal  —  az  egész  világba  —  oh,  ez 

SZÖmyŰségl    (A  cjelídek   srerte   futnak;    Gyula,  Irma  jönnek.) 

Irma  (Hegyfalvy  lábához  borúi).  Atyám  1  bocsánatot .... 

Hegyfalvy  (nehezülve).  Ez  nem  jó  volr,  leányom,  ezt 
nem  érdemeltem  tőled. 

Hegyfalvyné.  Nem  ;ó?  — nem  érdemelted?  Mondd: 
alávaló  —  szemtelen  —  csúfos!  s  mit  tudom  én,  —  a 
magyar  nyelv  oly  átkozott  szegény  1 

Irma  (foike?,  méltósággal).  Apám  bocsánatát  kértem  .... 

Hegyfalvyné.  Az  enyimre,  úgy-e,  nincs  szükség? 
Várj  csak,  várj!  Majd  jobb  rendbeszedünk!  A  házas- 
ság úgy  sem  ér  semmit,  —  titkos,  haszontalan  házas- 
ság! Majd  adok  én  a  tiszteletesnek  is  ...  . 

Hegyfalvy  (halkan  nőjéhez).  Elfeleded,  hogy  magam 
kértem  meg? 

Hegyfalvyné.  Megbódulok! 

Gróf  (titkon  Gáborszkyhoz).  Menjen  a  kortesekért,  tán 
hasznukat  vehetjük. 

Gáborszky  (halkan  •  grófhoz).  Értek  mindent.  (EL) 

Hegyfalvyné.  De  ez  nem  lehet,  nem  maradhat  így.  — 
Te  leányodat  egy  jött-ment  prókátornak  adni  nem 
fogod. 

Perlegl  Jött-ment  prókátor!  Már  ez  sok! 

Gróf.  Nyugodtan,  barátom!  (Hegyfaivynéhoz.)  S  nagy- 
sád engedje  meg,  hogy  egy  pár  szót  szóljak. 

Hegyfalvyné  (dühösen).  Méltóztassék,  hisz'  úgyis  tud- 
juk, kinek  köszönhetjük  e  gyönyörű  meglepetést. 

Gróf.  Jól  gyanítja.  Én,  megvallom,  munkás  valék 
leánya  boldogításában  s  becsületemnek  tartom  ;  Gyula 
Irmát  szereti ;  én  őt  gyermeksége  óta  ismerem  s  mind- 
inkább becsülni  tanultam;  —  már  mondd  magad,  bará- 
tom, (HegyfaJvyhoz)  midőn  likától  haliam,  hogy  leányod 
e  szerelmet  viszonozza,  miután  ez  öreg  barátom  (Perie- 
gire  mutat)  kérését  indulatosan  elutasítottátok  s  meggyő- 
ződtem, hogy  e  fiatal  emberek  boldogsága  csak  akara- 
totok ellen   eszközölhető  —  hibáztam-e,  hogy  tevém? 

Hegyfalvy.  Az  mind  igaz,  de  ...  . 

Hegyfalvyné.  Egy  prókátor  fia  1 

Gróf.  Hát  tulajdon  gyermeked,  legkedvesebb  gyer- 
meked boldogsága  nem  ér  többet  egy   előitéletnél,  — 

Br.   Eötvös  József  munkáiból.   1.  10 

oly  előítéletnél,  melyet  meg  barátid  előtt  sem  mernél 
megvallani,  melynek  ellenkezőjét   évek  óta   hirdetted? 

Hegyfalvy.  Igaz,  igaz  —  de  Erzsikém  1  .  .  .  . 

Hegyfalvyné.  Egy  prókátor  fia,  s  nagyapja  mester- 
ember 1  .  .  .  . 

Perlegj.  De  régi  nemes,  mint  bárki  más. 

Hegyfalvyné.  Ki  hiszi  azt,  hogy  nemes,  ha  min- 
denki dolgozni  látta? 

Perlegj.  Már  kövesse  meg  magát  a  teins  asszony : 
Magyarországban  nincs  leány,  kinek  szégyenére  vál- 
nék, ha  Perleginének  neveztetik. 

Gróf.  Nyugodtan,  barátom ;  mérsékelje  magát. 

Perlegj.  Mérsékelni!  S  miért?  Mert  a  teins  asz- 
szonynak  eszébe  jutott  becsületemben  gázolni  ?  Én  nem 
szorultam  senki  kegyelmére  ;  a  vagyont,  melyet  bírok, 
magamnak  szereztem,  —  apám  becsületes  munkával 
kereste  kenyerét,  legalább  Istenen  kívül  senkinek  sem 
tartozott  hálával!  s  ez  is  egy  neme  a  nemességnek. 

Gróf.  Hisz'  látja,  Hegyfalvy  barátom  úgyis  meg- 
egyezik. 

Perlegj,  Ha  tőlem  függene,  inkább  semmivé  tenném 
az  egészet  .... 

Gróf.  Mi  jut  eszébe?  Elrontani  két  lény  boldogsá- 
gát csupa  szeszélyből  ?  (HegyfaWyékhoz.)  Nézzék  Gyulát : 
fiatal,  becsületes,  teli  reményekkel,  gazdag!  .... 

Perlegj.  Minden  jószágaimat  neki  adom  át  s  halá- 
lom  után  is  csak   marad  valami,   miből    eltemethetnek. 

Hegyfalvy.  Mit  gondolsz,  Erzsikém? 

Hegyfalvyné.  Kell  is  nekem  pénze,  —  azért  mégis 
csak  prókátorné  marad. 

Gróf.  Gyula  előtt  az  egész  világ  nyitva  áll,  —  most 
főbíróvá  választjuk,  —  ha  te  feljebb  mégysz,  helyedet 
foglalhatja  el,  barátom  ;  ha  Ilkámat  szerette  volna,  öröm- 
mel vömnek  fogadnám. 

Hegyfalvyné.  Tudjuk,  tudjuk  1  Mintha  bizony  a  gróf 
nemesnek  odaadná  leányát. 

Gróf.  Én?  —  No  szóljon,  Perlegi  1  Hát  azt  gon- 
dolják, én  csak  ajkaimon  hordom  szabadelvűségemet,  — 

csak  másoknak  hirdetem  elveimet,  hogy  ellenkezőket 
kövessek?  Nem  adnám  nemesnek  leányomat !  Hát  nem 
a  XIX.  században  élünk?  Nem  éi-ezzük-e,  hogy  közép- 
kori fogalmainknak  napunk  világosságában  végre  el  kell 
enyészni ;  hogy  nem  a  czím,  hanem  belbecse  teszi  az 
embert?  Vagy  csak  én  álltam  volna  meg  e  haladó  világ 
közepett,  hogy  az  egyenlőségnek  .  .  .  .  ? 

KJLENCZED1K  JELENÉS. 
Előbbiek,  lika,   Vilmos. 

JJLKA    (az    c'öbbi    beszéd    alatt    bejöve,   most  halkan  atyjához  közelített). 

Oh,  atyám!  Mi  jól  esik  e  szavakat  hallanom. 

Gróf  (sebesen  megfordul).  Te  itt,  lika?  Honnan,  miként? 

Vjlmos.  Velem  jött. 

Gróf.  Önnel?  (Halkan.)  Átkozott  1 

Vjlmos.  Bocsánatot  kérnénk,  de  szavai  fölmentenek 
e  kötelességtől ;  ha  így  ismerem  nemes  jellemét,  hígye 
el,  nem  így  lépnék  likával  elébe. 

Gróf  (halkan).  Mit  csináljak.  (Fönn.)  Megvallom,  e  mód... 

Vjlmos.  Bocsánatot,  de  a  gróf  maga  ezt  javasolta. 

Gróf  (halkan).  Kelepczében  vagyok.  (Fönn.)  Az  más,  — 
szülői  Irmát  Gyulának  soha  nem  adták  volna  máskép, 
s  azért,  megvallom,  magam  tanácsoltam;  de  nálam  — 
nálam  nem  látom  át  szükségét  .... 

Vilmos.  Nem  ismerém  a  grófot  úgy,  mint  most. . . . 
Korunkban  annyian  hazudnak  szép  elveket,  —  mi 
csuda,  ha  a  Jegmagasb  jellemű  férfiak  félreismertetnek ! 

Gróf  (halkan).  Még  gúnyol  az  átkozott. 

Vjlmos.  Ilka  maga  ily  tévedésben  volt ;  azonkívül 
tudtam,  hogy  a  tiszteletes  soha  titkos  házassághoz  se- 
gédkezet nem  nyújt,  ha  csak  azon  tévedésbe  nem  hoz- 
zuk, hogy  mind  a  két  apa  megegyezik  s  csak  más  aka- 
dályok hátráltatják  boldogságunkat  .... 

Hegyfalvyné.  Én,  példának  okáért. 

Vjlmos.  Mit  tehettem  mást?  S  nem  érdemlek-e  bo- 
csánatot azért,  hogy  kivánatát  teljesítem? 

Gróf.  Végre  még  érdemet  csinál  magának  belőle,  s 
az  egész  csak  csupa  barátságból  történt,  —  megérdem- 
lené,  hogy  .  . . 

Perlegi.  Miért  tetteti  magát  méltóságod?  Hiszen  ma, 
mikor  az  egész  tervet  elbeszéltem,  maga  mondta,  hogy 
legnagyobb  örömére  van  .  .  . 

Gróf  (halkan).  Még  ez  hiányzott. 

Perlegi  (halkan).  Törvényes  tekintetből  lika  jobbat  nem 
is  választhatott. 

Gróf  (halkan).  Vigye  manó  törvényes  tekintetét! 

Hegyfalvyné.  Most  mindjárt  meglátjuk  a  szép  sza- 
badelvűséget .  .  . 

Ilka  (atyja  mellére  símui).  Kedves  atyáml 

Gróf  (halkan).  Tulajdon  ügyvédemmel  rokonságban  1  — 
De  mit  tegyek?  Ha  nem  tettetem  magam,  kinevetnek. 

(Fönn.)   Jöjjön    ide,   Vilmos!    (Leánya     kezét  Vilmoséba  teszi.)    így, 

legyetek  boldogok! 

Ilka  és  Vilmos.  Atyám! 

Gróf.  Hígyétek,  a  forma  talán  hibás:  —  a  dolog 
maga  legszebb  reményeimet  valósítja. 

Hegyfalvy  (szemeit  törli).  Megvallom,  barátom,  csalód- 
tam benned,  —  nem  gondoltalak  ily  valódi  szabadelvű 
embernek. 

Hegyfalvyné  (halkan).  Menyem  gróf-leány.  (Fönn.)  Jer 
ide,  angyali  Ilkám! 

Gróf  (irma  $  Gyulára  mutatva).  S  e  pár  ne  kapjon  szülői 
áldást? 

Hegyfalvyné  (halkan).  Csak  semmivé  tehetném  az  egé- 
szet 1 

Hegyfalvy  (nőjéhez).  Közel  3oo,ooo  forint  érték.  . . 

Hegyfalvyné  (halkan).  Csak  prókátor  ne  volna. 

Hegyfalvy  (halkan).  Szolgabíró  lesz. 

Hegyfalvyné  (halkan).  S  nagyapja?  .  .  . 

TIZEDIK  JELENÉS. 
Előbbiek,   Gdborszky  jő  kortesekkel. 

GRÓF  (halkan    Hegyfalvyhoz    s   nőjíhez).    Ezek   előtt   CSak   nem 

fogják  mondani,  hogy  leányukat  nem  adják  nemes  em- 
berhez. 

Hegyfalvyné.  Jól  van  hát:  legyetek  megáldva. 

Hegyfalvy.  Nem  mondtam  mindig:  —  Erzsikém 
angyal. 

Kortesek.  Éljen  alispánunk!  —  Éljen  főbíránkl 

Első  kortes.  Igaz-e,  hogy  lakodalomra  jövünk? 

Hegyfalvy.  Igaz,  s  pedig  kettős  lakodalomra ;  — 
ime  leányomat  Irmát,  jövő  főbíránknak,  Perleginek  ad- 
tam nőül. 

Kortesek.  Éljen !  1 

Hegyfalvyné.  S  kedves  Vilmosunk  méltóságos  gróf 
Ábrányi  egyetlen  leányát  vette  el. 

Kortesek.  Éljenek!! 

Első  kortes.  Lássa,  teins  úr!  pedig  a  rossz  embe- 
rek már  nekünk  azt  mondták,  hogy  leányát  nemesnek 
sohasem  adná. 

Hegyfalvy.  Én  ?  Barátim,  nem  élünk-e  az  egyenlő- 
ség századában  ? 

Gróf  (halkabban).  Mégis,  valljuk  meg  az  iga7at:  ha 
szerelem  nem  segítene,  néha  nem  sok  nyomát  látnók. 

Gáborszky  (halkan).  Es  a  pénz !  .  .  .  Csak  ne  volna 
Perleginek  pusztája,  s  Vilmosnak  joga  az  egész  falu- 
hoz —  ki  tudja!  .... 

Második  kortes.  Ez  az  igazi  mágnás,  ki  leányát  ne- 
mes emberhez  adja ! 

Gróf.  Hisz'  Magyarországban  mágnás  és  nemes- 
ember közt  nincs  különbség. 

Kortesek.  Éljen !  I 

Hegyfalvy.  S  hála  az  égnek,  nálunk  minden  nemes- 
ember egyenlő. 

Kortesek.  Éljen  az  egyenlőség! 


A   függöny   legördül. 


ELBESZÉLÉSEK 


A  MOLNÁR-LEÁNY. 


1. 

Nagy  Magyarországban  sok  szép  vidéket  találunk. 
A  Kárpátok  égbenyúló  csúcsai,  a  dicső  folyó,  mely 
Buda  mellett  áthalad,  a  Balaton,  melynek  környékét 
koszorús  költőnk  megénekelte,  még  a  külföldit  is  bámu- 
latra ragadhatják  :  de  ki  kedves  vidéket  keres,  melyben 
az  ember  magát  otthonosan  érezheti :  menjen  Sajó- 
gátra, álljon  meg  a  lelkész  háza  előtt,  s  tekintsen  körűi. 
A  Sajó  épen  a  ház  előtt  kanyarodik  nyugat  felé,  úgy, 
hogy  a  folyó  mentében  épült  falunak  egy  része  meg- 
látszik; s  a  túlsó  parton  a  zöld  rónaság,  melynek  ős 
erdejéből  csak  itt-ott  egyes  százados  tölgyek  s  néhány 
facsoportozat  maradtak  meg,  távolban  kék  hegyek,  s 
elválva  a  többiektől  a  tokaji  csúcs :  oly  egészszé  olvad- 
nak össze,  melyet  minél  többször  látunk,  annál  inkább 
szeretnünk  kell.  A  paplak  nem  különbözik  semmiben 
a  falu  vagyonosabb  gazdáinak  házaitól ;  egyszerű  az, 
mint  a  templom,  melynek  korát  sem  felirás,  sem  az 
építési  rendszer,  hanem  csak  a  néhány  melléje  ültetett 
százados  hárs  hirdeti ;  de  a  venyige,  mely  gondosan 
felnövelve  a  ház  falát  födeléig  eltakarja,  úgy,  hogy 
levelei  között  csak  az  ablakok  látszanak  ki,  s  a  zöld 
ágak,  melyek  a  templom  fedelén,  mintha  azt  védenék, 
átnyúlnak,  különös  bájt  vonnak  az  epületek  körűi  : 
mintha  a  természet  a  remény  legszebb  zöldjével  akarta 
volna  felékesíteni  a  helyet,  hol  e  falu  lakói  nehéz 
napokban  vigasztalást  keresnek.  Épen  a  templom  előtt 

áll  a  komp,  melyen  a  falu  lakosai  a  Sajón  túl  fekvő 
szántóföldeikre  járnak;  a  túlsó  partról  a  nagy  malom- 
nak kopogása  hangzik  át. 

Itt  ült  egy  szép  őszi  nap  délutánján,  több  mint  húsz 
év  előtt,  a  falunak  akkor  még  fiatalabb  lelkésze;  dolgait 
végezvén,  ott  akarta  bevárni  feleségét,  ki  a  szomszéd 
faluba  szüléit  ment  látogatni.  Könyvet  hozott  magá- 
val, a  római  nagy  költők  egyikét,  kit  mindenek  fölött 
tisztelt;  de  rövid  olvasás  után  a  padra  tette  kedvelt 
iróját  s  helyette  inkább  a  természetet  nézte,  miből  ő 
s  minden  valódi  művész  kincseit  meríté  s  fogja  merítni, 
míg  a  világ  fennáll. 

Egyike  volt  azon  nyájas  napoknak,  minőket  november 
vége  felé  hazánkon  kívül  talán  sehol  sem  lehet  élvezni. 
A  tölgyek  alig  hullaiak  el  lombjaikat,  s  ámbár  a  nap 
már  alkonyhoz  közelgett,  a  levegő  oly  langyos  vala, 
mintha  a  tél  még  hónapokra  volna.  Mégis  az  egész 
táj  színezetében,  a  felhők  formáiban  van  valami,  a  mi 
arra  int,  hogy  e  tért,  mely  még  oly  zöldben  álJ,  talán 
már  holnap  hideg  hólepel  takarhatja.  Nem  legszebb 
képe-e  ez  életünknek,  hol  a  ki  hivatásának  eleget  tesz, 
hasznos  munkássága  közepett  szenderül  álmába,  mint 
a  föld,  melynek  termékenysége  az  utolsó  meleg  pilla- 
natig tart.  A  fiatal  lelkész  véghetetlenül  jól  s  meg- 
elégedve érzé  magát  e  pillanatban.  Más  hasonló  tehet- 
ségekkel és  tudománynyal  bíró  ember  talán  szűknek 
tartotta  volna  a  kört,  melyet  elfoglalt ;  ő  tudta,  hogy 
minden  körben,  bármi  szűkek  határai,  legalább  maga- 
sabbra törekedhetünk,  s  áldotta  végzetét  a  szerény 
szerencseért,  melyet  e  faluban  talált.  E  gondolatok 
közt  a  komp  vonta  magára  figyelmét,  mely  körűi,  a 
mint  az  este  közeledett,  élénkebb  élet  vala  észrevehető. 
A  megrakott  szekerek  sora  a  túlsó  parton,  a  lárma, 
melylyel  az  onnan  megérkezettek  marháikat  a  meredek 
parton  szólítgaták ;  a  révész,  ki  a  várakozókat  majd 
fenhangon  türelemre  inté,  majd  egy  tréfával  nyugtatá 
meg,  mely  tíz  év  óta  ismételve  mindig  nevető  közön- 
ségre talált ;  a  fenhangú  beszélgetés,  mely  egy  part  és 

a  másik  között  folyt,  a  nélkül,  hogy  a  hallgatónak 
füleit  sértené,  egészen  elfoglalák  a  lelkész  figyelmét, 
főkép  midőn  a  Sajó  túlsó  partján  egy  idegent  vőn 
észre,  kit  egy  ideig  hatalmas  lépésekkel  közeledni 
látott,  s  ki  épen  most  a  kompba  szállt. 

A  mennyire  az  innenső  partról  látszott,  tisztessége- 
sen volt  öltözve.  Hosszú  sötét  kabátban,  alacsony  széles 
karimájú  kalapban,  hátán  egy  kis  utazó-zsákkal,  melyet, 
mihelyt  a  hajóba  lépett,  maga  mellé  állított;  hóna 
alatt  kis  négyszögű  köteggel.  Mikor  a  komp  kikötött, 
a  révész,  kivel  útközben  beszédbe  ereszkedett,  a  paplak 
felé  mutatott.  Az  idegen  egyenesen  ide  irányzá  lépteit, 
s  bizonyos  méltósággal  hajolva  meg  a  lelkész  előtt,  jó 
estvét  kivánt,  s  elmondá,  hogy  a  szomszéd  falu  lelké- 
szétől jő,  ki  a  tiszteletes  úrnak  sógora,  s  azt  a  hírt 
hozza,  hogy  a  tiszteletes  asszony  ma  estve  nem  fog 
haza  jönni. 

A  lelkész  nyájasan  viszonzá  a  köszöntést  s  kérdezé, 
nem  akar-e  a  házba  jönni,  mert  a  levegő  kissé  hűvö- 
södni kezdett. 

—  Igen  megtisztelve  érzem  magamat  —  szólt  az 
idegen,  ismét  meghajtva  magát,  —  megvallom,  fáradt 
vagyok.  Négy  órát  gyalogoltam  reggel,  s  ámbár  a 
tiszteletes  úr  sógora  magyar  szívességgel  fogadott,  s 
rég  nem  ebédeltem  olyan  derekasan,  mint  úri  házánál, 
mégis  messzebbnek  találtam  ezt  a  falut,  mint  gondol- 
tam, mikor  elindulék.  Régi  tapasztalás:  síkföldön  a 
czél,  a  hová  törekszünk,  távolabb  fekszik,  mint  hittük; 
hegyek  közt  pedig  a  távolság  helyett  más  akadályokat 
találunk.  Fáradni  mindig  kell,  erősen  vagy  sokáig. 

A  lelkész  kijelenté  sajnálkozását,  hogy  sógora  sze- 
kéren nem  küldte  őt  által. 

—  A  tiszteletes  úr  oly  kegyes  volt,  hogy  ajánlotta  — 
szólt  utasunk  udvariasan,  —  de  nem  fogadtam  el. 
Jól  mondja  a  közmondás  1  ((Pauper  Aristoteles  cogitur 
ire  pedes»,  vagy  magyarul  mondva: 

Deliberatum  Ártándon, 

Hogy  a  deák  gyalog  járjon.  —  Nem  jó  oly  dolgok- 

hoz szokni,  miket    csak    ritkán    élvezünk,  s  ilyen    rám 
nézve  minden  kényelem. 

Az  utolsó  szavakat  keserűség  nélkül,  de  oly  hangon 
ejté,  mely  szívre  hatott.  Egyáltalában  volt  Yalami  az 
idegen  egész  személyében,  a  mi  érdeket  gerjesztett 
iránta.  Magaviseletének  szegletessége  talán  nevetséges 
benyomást  tehetett  volna.  A  száraz  magas  alak,  rend- 
kívül hosszú  arczvonásai,  s  a  bokros  szemöldökök, 
melyeket  beszélgetés  között  fel  és  alá  vont,  teljes- 
séggel nem  voltak  szépeknek  nevezhetők ;  de  a  férfi 
egész  megjelenésében  mégis  volt  bizonyos  méltóság, 
mely  tiszteletet  gerjeszte.  Első  tekintetre  meglátszott, 
hogy  azon  emberek  egyike  áll  előttünk,  kin  a  sors 
csapásai  mély  sebeket  hagyhatnak,  a  nélkül,  hogy 
magokat  legyőzötteknek  vallanak.  S  a  lelkész  csaknem 
zavarba  jött,  mikor  szolgálatát  ajánlá  vendégének,  ha 
netalán  segedelmére  szüksége  volna. 

Az  idegen  erre  előadta,  hogy  a  szomszéd  faluban 
hallá,  miszerint  Sajógáton  megürült  a  rektori  állomás, 
s  azért  jött,  hogy  magát  e  helyre  ajánlja. 

—  Talán  irodalmi  érdemeimre  is  hivatkozhatnám  — 
monda,  midőn  a  hóna  alatt  hozott  kötegből  két  köny- 
vecskét átnyújtott.  —  Íme  két  munkám:  A  régi  tör- 
ténetekhői a  jövő  k°r  hasznára  szerkesztett  erkölcslükör, 
melyet  Kolozsvártt,  és  101  jeles  mondat  az  ifjúság  szá- 
mára, melyet  Debreczenben  adtam  ki.  Ha  vevőkre 
találnak  vala,  talán  hasznosabb  olvasmányul  szolgál- 
hattak volna  egyéb  könyveknél,  melyeket  a  közön- 
ség élénk  érdekkel  fogadott.  De  szóljanak  helyettem 
mások. 

Ezzel  zsebéből  kendőbe  takart  bizonyítványait  vette 
ki  s  a  lelkésznek  átadá. 

A  bizonyítványok  a  legkitűnőbbek  voltak;  csak  egy 
volt  felötlő  azokban,  hogy  az  elsőt  kivéve,  mely  egy 
nagyobb  helységben  hét  évig  kitűnő  szorgalommal  és 
képességgel  tett  szolgálatait  tanusítá,  a  többi  aránylag 
mind  igen  rövid  időről  szólt.  A  lelkész  kijelenté  csodál- 
kozását e  fölött  s  kételyeit,  vajon    ily  bizonyítványok- 

kai  ellátva,  c  helység  igen  csekély  jövedelmekkel  járó 
rektori  állomását  elfogadhatónak  fogja-e  tartani. 

—  A  tiszteletes  úr  kétségen  kívül  így  gondolkozik 
magában  —  szólt  az  idegen  szomorúan  :  —  ez  ember 
nem  tud  megférni  sehol ;  házsártos  ember  lehet,  egyike 
azoknak,  kikről  semmi  rosszat  nem  mondhatni,  de  a 
kikkel  egy  jó  órát  sem  tölthetünk.  Ne  rázza  fejét, 
szemeiből  látom  gondolatát  s  nem  neheztelek  érte.  Ki 
vádolja  a  szelet,  mely  a  kórót  magával  ragadja,  vagy 
a  földet,  melyben  az  erős  gyökeret  nem  verhetett? 
A  kóró  haszontalan;  miért  kóborol?! 

—  Ön  félreértett  —  szólt  a  lelkész  nyájasan,  — 
csak  bámulásomat  akartam  kifejezni,  hogy  képességével 
és  azon  szorgalommal,  melyet  irományai  bizonyítnak, 
biztosabb  állást  nem  szerezhetett  magának. 

—  Ennek  oka  félig  a  tanítói  pálya  nehézségeiben 
kereshető,  félig  magamban,  miért  választám  e  pályát 
s  miért  kerestem  rajta  saját  hasznomon  kívül  egyebet? 
A  ki  mindig  csak  arra  gondol,  hogy  minél  továbbra 
haladjon  pályáján  :  oly  helyek  mellett,  hol  kényelmesen 
megpihenhetne,  elsiet,  s  estve  többnyire  hajlék  nélkül 
találja  magát.  A  ki  ideálok  után  jár,  nem  szokta  meg- 
találni mindennapi  kenyerét;  s  a  ki  valamely  élet- 
módot választott  magának,  ne  keressen  abban  hiva- 
tásánál egyebet.  Ha  iró,  írjon,  ha  nevelő,  neveljen,  ha 
pap,  papoljon,  mint  a  varga  bőrét,  a  szabó  ruháját,  az 
asztalos  padjait  készíti.  Az  élet  költészete  nem  sze- 
gény legénynek  való. 

A  lelkész  tagadta  e  keserűséggel  mondott  nézetet,  s 
állítá,  hogy  valamint  a  legszerényebb  hivatásnak  meg- 
van költői  oldala,  úgy  épen  foglalatosságunk  e  költői 
oldalának  köszönhetjük  a  megelégedést,  melyet  abban 
találunk. 

—  Megengedem  az  elsőt,  tagadom  a  másodikat,  — 
szólt  az  idegen,  ki  szemöldeit,  melyeket  a  lelkész 
beszéde  alatt  fölhúzott,  most  megint  összevonta.  — 
Minden  pályának  megvan  költészete :  szintoly  tagad- 
hatatlan,   mint    azon    állítás,    hogy   a   ki    szárazon   jár, 

épen  úgy  a  csillagok  szerint  irányozhatja  útját,  mint  a 
tenger  hajósai.  Csakhogy  a  ki  ezt  teszi,  magas  útmuta- 
tásra fordítva  szemeit,  sokszor  botlik,  sőt  gödörbe  is 
esik.  így  jártam  én  is.  A  jövőnek  embereket  nevelni : 
egyike  a  legszebb  hivatásoknak.  Nem  kénytelenségből, 
de  lelkesedéssel  választám  e  pályát,  szüleim  kérése, 
barátaim  tanácsa  ellen.  Soha  ember  komolyabban  nem 
fogta  föl  feladatát.  Elkövettem  mindent,  hogy  magamat 
tökéletes  nevelővé  képezzem  ki,  s  azért  az  időt,  melyet 
külföldön  tölték,  hittudományi  tanulmányok  helyett 
arra  szenteltem,  hogy  Németország  és  Helvetia  akkor 
híres  intézeteit  bejártam.  Nagy  reményekkel  és  föl- 
tételekkel tértem  vissza  hazámba,  s  kevés  ember  lehet 
boldogabb,  mint  én  akkor  valék,  midőn  nem  sokára 
egy  nagyobb  helység  iskolájának  vezetésére  hívtak 
meg.  Hét  évig  működtem  itt,  s  mint  bizonyítványom 
mutatja,  nem  siker  nélkül.  De  e  helyzet  nem  felelt 
meg  várakozásimnak.  Minél  tovább  folytatám  hivata- 
lomat, annál  inkább  láttam,  mi  csekély  az  iskolamester 
hatása,  minthogy  az  egész  élet  ellentmond  oktatásai- 
nak. Ha  egész  életemet  e  falusi  község  művelésének 
szentelem  is,  mi  befolyást  gyakorolhatok  ez  által  az 
emberiség  vagy  csak  a  nemzet  jövőjére ;  mindez  föl 
fogja-e  tarthatni  nevemet?  —  így  gondolkoztam  magam- 
ban, s  elszomorodtam  e  gondolatban.  Nagy  embert 
akartam  nevelni  a  hazának,  ez  volt  ideálom,  ez  rög- 
eszmém ;  s  örömmel  hagytam  el  falumat,  midőn  az 
akkori  alispán  fiai  nevelésére  meghívott.  Azóta  egy 
hosszú  vándorlás  életem,  melynek  pihenő  helyei  rám 
nézve  kínpadok  voltak.  Tanítottam  egy  grófi,  két  bárói 
családban,  alispánoknál  és  előkelő  nemeseknél.  Könyve- 
ket írhatnék  tapasztalásaimról ;  de  nem  akarom  a  tisz- 
teletes urat  untatni,  elég,  hogy  a  közmondás :  «Quem 
dii  oderunt,  psedagogum  feceruntJ),  vagy  magyarul : 

Csak  a  kit  az  Isten  megver, 
Abból  lesz  iskolamester, 

rajtam  szomorúan  beteljesedett.  Rögeszmémből  most 
már  fájdalommal  ugyan,  de  tökéletesen  kiábrándultam. 
Nagy  embereit  Isten  és  a  kor  maga  neveli  magának. 
Az  anyag,  melyet  a  nevelő  kezébe  adnak,  nem  mindég 
olyan,  a  miből  nagy  egyéniségek  válhatnak.  Fából 
vaskarikát  csinálni  :  ez  a  nevelő  feladata ;  s  jaj  neki, 
ha  el  nem  hitetheti  a  szülékkel,  hogy  ennek  megfelelt, 
vagy  épen  bevallja,  hogy  e  csodára  elégtelen.  Több 
házban  csak  azért  nem  volt  maradásom,  mert  a  szülé- 
ket fiaik  gyönge  tehetségeire  figyelmeztettem;  egy 
helyen  túlszigorúnak  tartottak,  másutt  meg  szerfölött 
engedékenynek ;  míg  néhány  háznál  azt  vették  rossz 
néven,  hogy  oly  elveket  csepegtetek  a  gyermek  szí- 
vébe, melyek  az  életben  nem  alkalmazhatók;  sőt  egy 
háznál  a  tánezmester  lépett  föl  ellenem,  mert  tartásom 
és  viseletem  által,  melyet  tanítványom  utánzott,  művé- 
szetének eredményeit  állítólag  meghiusítám.  Szóval, 
sehol  sem  feleltem  meg  a  várakozásnak,  s  ámbár  nem 
küldöttek  el,  úgy  bántak  velem,  hogy  magamnak  kellett 
elmennem ;  s  itt  állok  most,  ötven  esztendős  korom- 
ban, nem  tudva,  hol  hajtsam  le  fejemet. 

A  lelkész  meghatva  hallgatta  az  egész  előadást,  s 
azon  ígérettel  felelt  rá,  hogy  kivánatát  minden  kitel- 
hető módon  elő  fogja  segíteni. 

—  Fogadja  köszönetemet  —  szólt  érzékenyen  az 
idegen.  —  Nagyobb  jótéteményt  nem  tehet  ember- 
társának, mintha  számomra  a  rektori  állást  megszerzi. 
Jótéteményképen  kérem,  hogy  koldulnom  ne  kelljen  — 
tévé  hozzá,  összevonva  nagy  szemöldjeit,  melyek  alatt 
köny  ragyogott  szemében.  —  A  tél  küszöbén  állunk,  s 
nőm  és  gyermekem  van. 

A  lelkész  és  a  jövevény  még  sokat  beszéltek  ez  estve 
egymással.  Másnap  a  lelkész  bemutatta  vendégét  az 
egyház  elöljáróinak,  s  egy  hét  múlva  Zátonyi  Illés 
családostól  a  rektor-házba  költözött. 

Az  öreg  Zátonyi  nem  bírt  azon  tulajdonokkal, 
melyek  által  a  nép  szeretetét  megnyerhetni.  Szigorú 
elvei,  magaviseletének  szegletesscge,  főkép  pedig  azon 

körülmény,  hegy  magát  nem  érzé  otthonosnak  a  tanács- 
beliek társaságában,  megannyi  okok  voltak,  melyek 
miatt  népszerűséget  nem  szerezhetett,  bár  soha  ember 
hívebben  nem  teljesítette  kötelességét.  Az  öreg  mol- 
náron kívül,  ki  egész  életén  át  csak  magánál  tudósabb- 
vagy  magasabbak  társaságát  kereste,  senki  sem  volt, 
a  ki  vele  szorosabb  viszonyban  állt  volna.  A  többiek 
csaknem  ellenséges  állást  foglaltak  el,  legalább  egy 
alkalmat  sem  mulasztottak  el  a  szegény  rektor  vala- 
mely gyöngeségének  kiemelésére.  Hiába,  ilyenek  az 
emberek!  Ha  nem  tudják  vagy  nem  akarják  mondani, 
miért  nem  szeretnek  valakit,  addig  törik  fejőket,  míg 
valami  okot  találnak.  Ez  nemcsak  Sajógáton,  hanem 
más  helyeken  is  így  szokott  történni.  Felhozták  ellene 
a  feszes  méltóságot,  melylyel  iskoláját  igazgatta,  s  hogy 
beszédébe  deák  mondatokat  vegyített ;  nevetségesnek 
találták,  hogy  mindennek,  a  mihez  kezd,  oly  nagy  fon- 
tosságot tulajdonít;  rossz  néven  vették,  hogy  órákat 
tölt  kis  zongorájánál,  s  rajta  Haydn  és  Mozart  műveit, 
azaz  oly  darabokat  játszik,  melyeknek  nótáját  —  mint 
a  parasztok  mondák  —  még  öregapjok  sem  hallotta,  s 
melyeket  a  czigány  sem  hegedűlhetne  utána  ;  mindezt 
annyiszor  pengették  a  rektor  ellenségei,  míg  végre  a 
faluban  azt  nevették  ki  valamennyien,  a  ki  mindnyájok- 
nál többet  ért. 

Az  öreg  Zátonyi  jól  tudta  ezt  és  sokszor  panasz- 
kodott, nem  annyira  a  nép,  mint  saját  maga  ellen.  Mit 
ér  —  monda  sokszor,  —  hogy  szívünk  szeretni  tud, 
ha  tőlünk  a  sors  megtagadta  a  mesterséget,  mi  által 
magunkat  szerethetőkké  teszszük.  —  De  hivatalához 
kötve  családja  által,  melyet  szerény  jövedelméből  tar- 
tott, nyugodtan  elviselt  minden  kellemetlenséget.  A  sze- 
retet, melylyel  egyetlen  gyermekén  függött,  mindent 
kipótolt. 

Mit  bánta  ő,  ha  a  világ  saját  érdemeit  nem  ismerte 
el,  ha  minden  tervei  meghiúsultak,  s  a  dicsőség  helyett, 
melyet  ifjú  korában,  mint  az  ország  első  nevelője,  yárt, 
most  egy  kis  falu  népszerűségét  sem    bírta  megnyerni. 

A  sor*  a  fiúnak  fogja  megadni,  a  mit  az  apától  meg- 
tagadott :  e  remény  föntartá  őt  az  élet  kisebb-nagyobb 
kellemetlenségei  között. 

Kevesebbet  tanulunk  tapasztalás  útján,  mint  közön- 
ségesen gondoljuk.  Ritka  ember  tudja  azokat  csak  saját 
gyermekeinek  javára  is  használni.  Megbuktunk  a  pályán, 
s  ugyanazon  ösvényre  vezetjük,  melyen  mi  megbuk- 
tunk ;  újra  átéljük  ifjúságunk  álmait,  s  tapasztalásaink 
ellenére  bizalommal  tekintünk  a  jövő  elé,  mintha  e 
világon  csak  mi  csalódhattunk  volna. 

Ez  volt  az  öreg  Zátonyi  gyöngesége  is.  A  ki  minden 
tehetségei  mellett  alig  biztosíthatta  mindennapi  kenye- 
rét, fia  fényes  jövendőjéről  ábrándozott.  A  dicsvágy, 
mely  jellemének  egyik  fővonását  tévé,  vén  korában 
abban  találta  kielégítését,  hogy  fia  számára  fényes  ter- 
veket alkosson.  Volt  abban  valami  nevetséges  és  mégis 
megható,  ha  a  szegény  iskolamester  elmondá,  mire 
fogja  nevelni  gyermekét.  Nem  volt  czél  oly  magas,  mit 
elérhetőnek,  sőt  biztosnak  nem  gondolt,  ha  kis  fia 
vonásait  látta  maga  előtt.  Csak  az  volt  szomorú  az 
egész  dologban,  hogy  e  fényes  ábrándok  a  gyermek 
nevelésére  rosszul  hatottak,  s  hogy  a  szegény  fiú,  kit 
apja  mindég  nagyra  szánt,  tulajdonkép  semmire  sem 
mehetett ;  már  azért  sem,  mert  anyja,  nem  osztozva 
férje  reményeiben,  a  gyermek  nevelésénél  egészen 
ellenkező  irányt  akart  követni. 

A  rektorné,  vagyonos  falusi  gazdának  leánya,  szere- 
tetből ment  Zátonyihoz,  s  a  nyomorúság,  melyen  átment, 
annál  nagyobb  gyűlöletet  támasztott  benne  minden 
tudományos  pálya  iránt,  minél  inkább  bámulta  férje 
eszét.  —  Homlokod  izzadtságával  fogod  munkálni 
földedet :  ez  áll  a  szentírásban  —  monda  sokszor,  — 
nem  esze,  hanem  a  keze  után  él  az  ember,  s  én  nem 
tűröm,  hogy  fiamat  nyomorúságra  neveljék.  Legyen 
mesterember,  legyen  gazda,  mint  nagyatyja  volt,  de  ne 
vesztegesse  életét  arra,  hogy  másokat  olvasni  tanítson. 

A  tudomány  és  iskolamesteri  hivatal  kapcsolatban 
tűntek  fel    a   rektorné   képzeletében,  s    a    jó    asszony 

meg    akarta    őrzeni    fiát    azon    nyomorúságtól,    melyet 
maga  tapasztalt. 

Hogy  a  rektornénak  ezen  nézetei,  melyeket  tartóz- 
kodás nélkül  kimondott,  nem  növelték  fiában  a  tanulási 
vágyat,  szükségtelen  mondanom. 

Az  öreg  Zátonyi  azonban  férfiasan  meg  akart  küz- 
deni neje  előítéleteivel,  s  látva,  miként  házi  tanításá- 
val nem  sokra  megy,  elhatározá,  hogy  iskolába  küldi 
fiát.  Kész  vala  ő  minden  áldozatra,  melyekkel  a  terv 
kivitele  szűk  körülményei  mellett  járt  volna.  Mindent 
kiszámolt  és  rendbe  hozott ;  de  mit  használt?  Nincs 
ellenállhatlanabb  oly  nőnél,  kinek  szeretetén  nem  két- 
kedünk, főkép,  ha  erős  meggyőződése  ellen  csak  remé- 
nyeinkkel léphetünk  fel.  Ezt  tapasztalta  a  rektor  is. 
Minél  inkább  közelített  a  pillanat,  melyben  fiával 
Sáros- Patakra  készült  menni,  annál  inkább  ingadozott 
föltételében.  Többnyire  néhány  nappal  elutazása  előtt 
a  lelkésztől  kért  tanácsot :  nem  tartaná-e  jobbnak,  ha 
a  fiút  fél  esztendeig  még  magánál  tartja  s  a  pataki 
iskolára  jobban  elkészíti?  S  ha  a  lelkész  ellenkezőt 
tanácsolt  is,  Zátonyi  az  elhatározott  napon  mégis 
otthon  maradt,  s  csak  aztán  panaszkodott  gyöngesége 
ellen.  —  Meglátja  a  tiszteletes  úr  —  monda  ilyenkor 
szomorúan,  —  feleségem  makacssága  elrontja  gyer- 
mekünk jövőjét.  Nem  jó,  ha  a  szülék  annyira  ragasz- 
kodnak gyermekeikhez,  hogy  tölök  megválni  nem  tud- 
nak. Önzés  ez  is,  annál  veszélyesebb,  mert  a  szeretet 
palástjába  takaródzik. 

Az  egész  világ  tudta,  hogy  e  vádak  Zátonyit  magát 
legalább  ép  úgy  illethetnék,  mint  feleségét;  s  maga  a 
rektorné  végre  annyira  meg  volt  győződve  erről,  hogy 
férje  terveit,  melyekről  előre  tudta,  hogy  nem  sikerűi- 
nek, nem  is  ellenezte  többé.  Kik  azonban  e  gyermeket 
ismerek,  nem  bámulhatták  apja  gyengeségét.  Szeretetrt- 
méltóbb  fiú  nem  vala  az  egész  környékben.  Észbeli 
tehetségeire  nézve  az  öreg  Zátonyi  alkalmasint  csaló- 
dott. A  nyugtalan  kíváncsiság,  a  bő  beszéd,  a  tudákos- 
ság,  szóval  mindazon,  idegenek  előtt  kellemetlen  tulaj- 

donok,  melyek  gyermekeknél  észre  mutatnak,  hiányoz- 
tak fiában ;  de  a  kihez  e  gyermek  közelített,  lehetetlen 
volt  őt  nem  szeretnie. 

A  nép  nem  érzelgős.  Kemény  élethez  szokva,  kemé- 
nyen bánik  saját  gyermekével  is,  idegenekkel  épen  nem 
sokat  gondol ;  de  a  kis  Lajos  kivétel  vala.  Öt  mindenki 
kényeztette,  hozzá  a  legkomolyabb  parasztok  is  nyája- 
san szóltak  ;  őt  a  legzsugoriabbak  is  magokhoz  hívták, 
s  ha  kalácsot  sütöttek  a  háznál,  megvendégelték  ;  min- 
denki örült,  a  ki  őt  magával  szüretre  vagy  kocsiján  a 
mezőre  vihette.  Fia  által  az  öreg  Zátonyi  is  csaknem 
népszerűvé  vált  a  faluban. 

Részben  szépsége  okozta  azon  varázst,  melyet  a 
gyermek  mindenkire  gyakorolt.  Külsőnk  soha  sincs 
nagyobb  hatással  jövőnkre,  mint  gyermekkorunkban, 
mikor  az  első  benyomás,  melyet  reánk  az  élet  tesz, 
azon  módtól  függ,  a  mint  az  emberek  hozzánk  közelíte- 
nek, s  ezt  azon  hatás  határozza  meg,  melyet  mi  reájok 
tevénk. 

De  nem  a  kék  szemek,  nem  az  arany  fürtök, 
nem  a  kedves  gyermekarcz,  mely  oly  derűit  szelídség- 
gel mosolygott  mindenkire,  hanem  inkább  a  kifejezés, 
mely  mindazt  egy  bájló  egészszé  olvasztá,  hatott  azokra, 
kik  e  gyermeket  látták.  Véghetetlen  jóság  volt  kife- 
jezve ez  arczon,  s  mély  érzés,  minőt  gyermekben 
ritkán  találunk.  Derült  volt,  s  mégis  különös  szendeség 
mutatkozott  egész  magaviseletén.  Csaknem  osztozni 
kellett  a  lelkészné  véleményében,  ki  mindig  monda: 
kár,  hogy  a  kis  Lajosnak  nőni  kell ;  ő  sem  szebb,  sem 
jobb  nem  lehet  e  világon. 

Noha  az  öreg  rektornak  szive  boldogsággal  telt  el, 
ha  fiára  nézett,  ez  öröm  nem  volt  aggodalom  nélkül, 
valahányszor  a  jövőre  gondolt.  O  bizonyosan  nem 
hanyagolta  el  nevelését,  s  a  kis  Lajos  többet  tudott 
más  egykorú  gyermekeknél,  kik  tanulmányaikat  a  föl- 
vett rendszer  szerint  folytatják ;  de  mindez,  rendes 
iskolai  bizonyítványok  nélkül,  a  fiúnak  jövőjét  nem 
biztosíthatta,  s  közelgett  az  idő,  mikor  számára  pályát 

kellé  választani.  Zátonyi,  mint  mindig,  egy  új  nád- 
paripát  választott  magának. 

Fia  teljes  mértékben  öröklötté  zenészi  szenvedélyét, 
s  ahhoz  képest,  hogy  csak  apjától  tanúit,  csinosan 
hegedűlt.  A  rektor  új  fellegvárakat  épített  e  hajlamra. 
Egyes  nagyobb  zenészek  fényes  helyzetéről  szólt,  s  fiát 
néha  már  ezek  sorában  látta.  De  ha  a  nehézségek  s  a 
bizonytalanság  iránt  elámíthatta  volna  is  magát,  melyek 
e  pályán  nagyobbak,  mint  bármelyiken:  neje,  ki  a 
czigányok  mesterségétől  nem  tudta  megkülönböztetni 
a  zenészetet,  még  kérlelhetetlenebb  ellensége  volt 
annak,  mint  a  tudományoknak.  A  szegény  asszony  még 
azt  is  restelte,  hogy  fia  hegedűlni  tanúit,  s  néha  vasár- 
napokon egy  vagy  más  gazda  udvarán  szivességbő! 
elhúzta  nótáit.  Nem  hallotta-e  saját  füleivel,  mikor  a 
kisbíró  őt  egy  ilyen  alkalommal  szőke  czigánynak 
nevezte  ? 

Mind  e  bajok  és  aggodalmak  azonban  szerencsésen 
eltávolíttattak. 

Zátonyinak  —  mint  mondám  —  a  faluban  egyedüli 
pártolója  és  barátja  a  molnár  volt.  «Nagy  molnári- 
nak nevezték,  nem  testi  nagysága  miatt,  hanem  mivel 
a  Sajó  mentén  három  mérföldnyire  nem  volt  nagyobb 
malma  senkinek. 

Csalódik,  a  ki  a  nagyravágyást  csak  palotákban  és 
udvarok  körében  keresi ;  hatalmas  szerepet  játszik  az 
falvainkban  is  a  nép  azon  osztályai  között,  melyeket 
közönségesen  az  aristokratiával  ellentétben  képzelünk, 
s  melyek  saját  körükben  ép  annyi  aristokrata  hajlam- 
mal bírnak,  mint  bárki  más.  A  felsőbbséget  sehol  sem 
követelik  szigorúabban,  sehol  sem  ismerik  el  oly  köny- 
nyen  és  általánosan  e  követeléseket,  mint  a  nép  között; 
csakhogy  ezen  arisíokratia  alapját  a  népnél  majdnem 
kizárólag  a  vagyon  alkotja.  A  telkes  gazda,  a  ki  szebb 
házzal  vagy  több  marhával  bír,  tiszteletet  követel  és 
szomszédai  többnyire  zúgolódás  nélkül  hódolnak  fel- 
sőbbségének ;  s  midőn  még  a  biró  választása  a  gazdák- 
tól    függőit,    csaknem    kivétel    nélkül    mindig    a    leg- 

vagyonosabbakra  adták  szavazatukat.  A  molnár  mintája 
volt  e  falusi  aristokratiának.  Középkori  zászlósúr  nem 
nézhetett  le  büszkébben  jobbágyaira,  mit  ő  azokra,  a 
kiktől  a  malomvámot  szedte.  Minden  mozdulatából 
kitűnt  az  öntudat,  hogy  a  Sajó  mentében  az  ő  malmá- 
nál nincs  nagyobb,  egyet  kivéve,  mely  három  mérföld- 
del magasabban  áll,  de  a  melyet  nem  lehet  az  övéhez 
hasonlítani,  mert  korona-jószághoz  tartozik  és  zsidó 
bírja  haszonbérben.  —  Ki  a  kis  vastag  emberkét  látta, 
ha  malmában  szüntelen  pörölve  körüljárt,  s  majd  legé- 
nyeit dorgálta,  majd  az  őrlőkkel  vitatkozott,  itt  kegyel- 
meket osztva  és  soron  kívül  töltetve  fel  egyeseknek 
gabonáját  a  garádra,  ott  szidva  a  türelmetleneket  s 
mindig  azzal  végezve  beszédét,  hogy  a  kinek  nem 
tetszik,  máshová  mehet  őröltetni ;  a  ki,  mondom,  mind- 
ezt látta,  nevetett  néha  ennyi  méltóság  fölött,  de  jaj 
neki,  ha  e  nagy  molnár  észrevette.  Ha  gazdaember 
követte  el  a  felségsértést,  annak  a  sajógáti  malomban 
bizonyosan  nem  őröltek  többé;  cseléd  vagy  siheder 
pedig  nem  kerülte  el  a  verést.  A  molnár  sokkal  inkább 
becsülte  önmagát,  hogysem  ily  sérelmet  megbocsát- 
hatna. Senki  sem  tartá  magát  fontosabbnak,  szüksé- 
gesebbnek a  világon,  mint  ő.  A  mi  csak  a  faluban  tör- 
tént, mind  ő  tévé,  sőt  meggyőződése  szerint,  még 
messzebbre  terjedt  befolyása.  Ha  ő  nem  szól  vala  a 
főispánnal,  midőn  az  egyszer  erre  járva,  malmát  meg- 
nézte, máig  sem  készült  volna  el  a  töltés,  mely  most 
erre  megy.  Kis  Mihály  gazda  soha  sem  nyeri  meg 
perét,  ha  ő  nem  ajánlja  azt  a  főbírónak,  s  az  egész 
falu  annyiszor  hallá  mindezt,  hogy  végre  elhitte,  s  a 
molnárt  csakugyan  hatalmas  nagy  embernek  tartá.  S  e 
hibái  mellett  voltak  neki  jó  tulajdonai  is.  Becsületes- 
sége ellen  senki  nem  panaszkodott.  Sokszor  történt, 
hogy  egy  özvegy  asszony,  vagy  más  szegény  ember 
életét  ingyen  őrölte  meg,  sőt  midőn  leánya  született, 
malma  egy  egész  nap  vám  nélkül  járt;  mindez  azonban 
nagyúri  leereszkedéssel  történt,  hogy  a  ki  jótétemé- 
nyeit elfogadta,  inkább   megalázva   érezte  magát,  mint 

hálára  kötelezettnek.  Gazdag  volt  s  azért  tisztelték, 
goromba,  és  azért  féltek  tőle,  s  felsőbbségét  senki 
sem  vonta  kétségbe ;  s  még  sem  elégedett  meg  hely- 
zetével. Minél  inkább  hódoltak  szomszédai,  minél 
inkább  tűrték,  hogy  lenézi  őket:  annál  inkább  vágyó- 
dott magasabb,  magához  illőbb  társaság  után,  s  tulaj- 
donkép csak  ez  volt  a  kapocs,  mely  őt  Zátonyihoz 
köté.  Zátonyi  tudós  ember  volt,  a  ki  könyveket  írt  és 
sokszor  megfordult  a  földesúr  házánál.  Maga  a  főispán, 
kinek  egyik  rokonánál  mint  nevelő  működött,  mikor 
ő  excellentiája  utolszor  a  megyében  volt,  kedves 
barátjának  nevezte,  s  a  büszke  molnár  megtisztelve 
érezé  magát  ily  férfiú  barátsága  által,  s  elkövetett 
mindent,  hogy  azt  magának  biztosítsa. 

Mikor  a  kis  Lajos  tizenkét  éves  lett,  felszólítá  szü- 
léit, adnák  őt  a  malomba ;  ezzel  a  rektorné  legforróbb 
óhajtásai  teljesültek,  míg  a  fellegvárak,  miket  férje 
épített,  elpárologtak.  Zátonyi  sokkal  józanabb  Yolt, 
hogysem  a  biztos  jövőt,  mely  fia  előtt  nyílt,  s  mire  az 
maga  is  kedvet  mutatott,  el  ne  fogadná ;  de  ki  bámul- 
hatja, hogy  a  ki  ez  egyetlen  gyermekének  születése 
óta  fényes  jövendőjéről  álmodozott,  nem  barátkoz- 
hatott meg  a  gondolattal,  hogy  őt  molnárnak  fogja 
látni.  Igaz,  csak  reményeiről  kellé  lemondania;  nem  is 
voltak  remények  már,  hanem  ábrándok,  melyekkel 
magános  óráit  vígasztala  ;  de  ki  bír  lemondani  fájdalom 
nélkül  ábrándjairól  ?  !  S  még  azok  közt  is,  a  kik  felsőbb 
körökben  élve,  az  örömtelen  fényt  megunva,  irigylés- 
sel szólnak  a  nép  boldogságáról,  kevés  van,  ki  gyer- 
mekét fájdalom  nélkül  láthatná  a  magáénál  alantabb 
körbe  szállani. 

—  Ki  gondolta  volna  —  szólt  a  rektor  szomo- 
rúan ;  —  mikor  sorsom  az  ország  egyik  határáról  a 
másikra  kergetett,  hányszor  kértem  Istenemet,  hogy 
helyet  adjon,  a  hol  családommal  megpihenhessek. 
Meglett.  Gyökeret  vertünk  végre,  én  mint  iskolames- 
ter, fiam  mint  molnárlegény.  Ne  vigasztaljon  —  tévé 
hozzá,  midőn  a  lelkész,  kinek  ezt  monda,  az  előnyöket 

kezdé  felszámolni,  melyek  Lajosnak  a  malomba  való 
fölvételéből  várhatók  ;  —  ha  fiam  boldogságához  vezet, 
nem  panaszkodom  semmi  ellen.  De  ismerem  fiamat, 
vannak  keblének  vágyai,  melyek  azon  körben,  hová 
lép,  kielégítést  nem  találhatnak.  Feleségem  nem  hiszi, 
s  talán  a  tiszteletes  úr  sem  ;  de  Lajosomat  Isten  művész- 
nek teremte,  s  az  írásnak  példabeszéde  a  vasfazék-  és 
cserép  edényről  nemcsak  a  gazdag  és  szegények  közötti 
érintkezésre  illik,  mire  ctt  használtatik :  —  jaj  annak 
is,  a  ki  gyöngéd  érzelmekkel  durvább  körbe  lép ;  szét- 
zúzzák, s  nem  gyanítja  talán  senki,  hogy  csak  meg  is 
sértheté. 

Saját  házában  szegény  Zátonyi  ezekről  nem  szól- 
hatott. Neje  sokicai  boldogabb  volt,  hogysem  kételye- 
ket tűrt  volna.  O  már  a  gazdag  molnár  utódjának,  a 
nagyszerű  malom  és  terjedelmes  földbirtok  örökösé- 
nek, a  vidék  első  gazdájának  látta  fiát,  s  csakugyan 
úgy  tetszett,  mintha  mind  e  reményeknek  teljesülniök 
kellene. 

A  molnárnak  volt  egy,  a  kis  Lajosnál  két  évvel 
fiatalabb  leánya ;  s  nem  mondta-e  számtalanszor,  hogy 
ha  a  gyermekek  később  is  úgy  illenek  egymáshoz,  ő 
a  rektor  fiánál  jobb  vőt  soha  sem  kivan  magának?  És 
ugyan  hogyne  iJJenének  később  egymáshoz,  gondola 
magának  a  rektorné,  elmerengve  a  boldog  jövő  ábránd- 
jain, mikor  már  most  is  az  egész  falu  mondja,  hogy 
ebből  pár  lesz  s  gyermek  létökre  már  is  szeretik  egy- 
mást, s  ha  e  szót  gyermekekről  használhatjuk,  a  viszony- 
ban, mely  Lajos  és  Mariska  között  csaknem  találkozá- 
suk első  pillanatától  fejlődött,  csakugyan  volt  valami, 
a  mit  szerelemnek  nevezhetnénk. 

Szép,  szeretetreméltó  gyermekek  voltak  mindketten, 
jók  és  kedvesek ;  egyébként  nem  hasonlítottak  egy- 
máshoz. 

Ha  szomorú  idők  vonulnak  el  valamely  család  fölött, 
megmarad  azok  nyoma  a  gyermekeken  is.  A  kisded 
nem  ismeri  a  nélkülözéseket,  melyeken  keresztül  megy, 
nem  érti    a   gondteli  tekintetet,  melylyel  szülei  játékát 

követik;  a  panaszok,  melyeket  hall,  a  könyek,  melye- 
ket lát,  egyaránt  megfoghatatlanok  előtte;  de  a  szo- 
morú kör,  melyben  felnőtt,  észrevétlenül  hat  kedélyére, 
s  a  zajos  gyermeki  vidámság  —  életünk  eme  legtisz- 
tább boldogsága,  —  az  egyetlen,  a  mit  tőlünk  senki 
sem  irigyel,  jókor  eltűnik  a  gyermeknél,  kit  szüléi 
gondok  között  neveltek  föl.  Lajos  kitünőleg  csendes 
gyermek  vala,  ábrándozó,  szende  még  örömei  közt  is. 

—  Nézze  csak  fiamat  —  monda  Zátonyi  többször, 
ha  vasárnap  délután  a  tiszteletessel  a  templom  körül 
játszó  gyermekeket  nézte,  —  mennyire  kiválik  a  többiek 
közöl.  Már  most  is  meglátszik  benne  az  ember,  ki  csak 
a  tudomány  és  művészet  körében  érezheti  jól  magát; 
hej  be  kár,  hogy  nem  keményebb  kedélyű  —  tévé 
hozzá  sóhajtva,  —  keményebb  érez  lármásabban  hang- 
zik minden  érintésre. 

A  gyermek  feltünőleg  nyugodt,  de  derűit  volt.  Ha 
anyja  neki  téli  estvéken  József  történetét  vagy  valami 
mesét  mondott  el,  melyben  a  jó  gyermek  egész  ház- 
népére szerencsét  hoz,  vagy  ha  apja  tanulás  után  vállát 
megveregette  s  monda,  hogy  megelégszik :  a  szelíd 
gyermekarezon  mondhatatlan  boldogság  kifejezése  lát- 
szott. —  B  gyermek  valóságos  angyal  —  monda  egy 
öreg  szomszédasszony ;  —  már  kinézése  is  olyan,  mi- 
nőnek az  angyalokat  festik :  arany  haja,  mint  a  fény- 
sugár, foly  körűi  fején.  Sajnálom  a  rektornétl  angya- 
loknak nincs  maradások  e  földön.  Nekem  is  volt  két 
olyan  gyermekem,  s  eltemettem  mind  a  kettőt,  mielőtt 
felnőttek  volna. 

A  kis  Mariska  épen  ellenkező,  piros,  víg,  kedvesen 
csintalan  gyermek  vala.  Nyájas  csevegése  elűzött  min- 
den gondot,  s  jöttében  a  csengő  ének  s  a  kedves  gyer- 
mekhahota,  mely  őt  csaknem  mindig  megelőzte,  távol- 
ról hirdette  a  mezőn  és  faluban,  hogy  itt  öröm  közelít. 

A  rektor  és  molnár  közötti  barátság  mindig  szoro- 
sabb viszonyba  hozta  a  gyermekeket  is,  s  alig  múlt 
néhány  hónapja,  hogy  Zátonyiék  Sajógátra  jöttek,  s 
már  elválhatatlanokká   lettek.    Azon   időt  kivéve,  mely 

alatt  Lajos  atyjánál  tanúit,  vagy  a  kis  Mariska  anyja 
mellett  sok  fészkelődés  között  kötött,  majd  mindig 
együtt  voltak.  A  malom  mögött  a  nagy  tölgyek  alatt, 
hol  hő  nyári  napokban  az  őrlők  megálltak,  az  erdő- 
ben, a  Saj6  partján  ott  ültek  és  jártak  együtt.  Ha  a 
többi  gyermekek  játékaiban  részt  vettek  is,  azért  csak 
együtt  mulattak.  Mariska  csintalanságai  Lajoshoz  vol- 
tak irányozva,  s  ez  csak  kis  barátnőjét  követte  szemei- 
vel, lesve  az  alkalmat,  melyben  valamely  kivánatát  tel- 
jesítheti. S  e  szüntelen  együttlét  annyira  hatott  mind- 
kettőre, hogy  Lajos  vidorabb,  Mariska  csendesebb 
lett.  Mint  két  hang,  mely,  ha  az  egyik  néhány  fokkal 
magasabban  szól,  annál  szebb  összhanggá  olvad ;  mint 
két  szín  egy  napsugár  fényében  :  ilyenekké  váltak  ők 
e  szüntelen  érintkezés  s  e  közös  örömök  befolyása 
alatt.  A  különbség  megmaradt,  de  a  mi  ellentmondó- 
nak látszott  jellemökben,  eltűnt.  Mintegy  kiegészítek 
egymást,  úgy,  hogy  ha  őket  elválva  gondoljuk,  a  ked- 
ves hatás,  melyet  személyességük  mindenkire  tesz, 
félig  elenyésznék. 

Mindezek  kicsinységeknek  látszanak,  de  hisz  én  csak 
egyszerű  falusi  történetet  mondok  el,  s  hallgatóim  nem 
várhatnak  meglepő  változatosságot,  melyet  úgy  is  in- 
kább csak  regényekben  találunk.  Az  élet,  kevés  kivé- 
tellel, sokkal  csendesebben  foly.  Valamint  az  erdőben 
a  téli  álom  után  a  fák  ágait  zöld  lomb  takarja,  s  őszkor 
a  lomb  lehull  s  az  ágak  ismét  szárazan  állnak,  a  nél- 
kül, hogy  a  fejlődést  és  fonnyadást  fokozatonként  észre- 
Yennők;  valamint  ott  egyik  fának  sudara  hatalmasan 
emelkedik  ég  felé,  míg  a  másik  fonnyadni  látszik,  a 
nélkül,  hogy  ismernők  az  erőt,  melynek  amaz  növését 
köszöni,  vagy  meg  tudnók  mondani,  hol  és  mily  féreg 
rágja  ennek  gyökerét:  ilyen  többnyire  az  emberek  élete 
is;  az  idő  rendes  folyamában  vesz  és  nő  a  szerencse. 
Ritka  fa,  melyet  villám  dönte  meg;  s  a  szívek  több- 
nyire zajtalan  csapások  alatt  vérzenek  el. 

Miután  a  kis  Lajos  a  malomba  jött,  még  szoro- 
sabbá   lett    a    családok    viszonya ;   de   Zátonyíék    állá- 

sara  nézve  sem  maradhatott  e  változás  befolyás  nélkül 
a  faluban. 

Gazdag  embernek  egyetlen  leánya,  falun  mint  város- 
ban, csaknem  születésétől  fogva  sok  fényes  remény 
tárgya  szokott  lenni,  s  a  falu  jegyzője  és  többen  a 
legvagyonosabb  gazdák  közöl  nem  szívelhették,  hogy 
Lajos  évekig  ápolt  reményeiktől  most  minden  valószí- 
nűség szerint  megfosztja  őket.  Zátonyival  a  közvéle- 
mény lassanként  részint  megszokásból,  részint  mivel  a 
rektor  érdemei  tagadhatatlanok  voltak,  már  kibékült; 
most  ismét  jött-ment  embernek  nevezték,  s  Lajos  vala- 
mennyiek előtt  irigység,  némelyek  előtt  gyűlölet  tárgya 
lett.  Szelídséget  gyávaságnak,  nyájasságát  aljas  kedv- 
keresésnek tulajdoníták,  s  épen  mivel  tudták,  hogy  a 
rektornét  sértik,  fiát  azóta  mindenki  csak  szőke  czi- 
gánynak  szokta  nevezni. 

Lajos  sokkal  érzékenyebb  volt,  hogysem  e  változást 
észre  ne  vette  volna.  Azon  szerencsés  vagy  szerencsét- 
len egyéniségek  közé  tartozott  ő,  kik  senki  iránt  nem 
maradhatnak  közönbösek,  s  a  kiket  mások  hidegsége 
szintúgy  sért,  mint  a  szívesség  legkisebb  jele  boldoggá 
tehet.  A  hiúságnak  egy  neme  ez  is,  de  kétségen  kívül 
csak  a  legnemesebb  szívek  hiúsága.  Az  ártatlan  fiú  nem 
értette  ugyan  a  változás  okát,  kedélyére  azonban  az  a 
hatása  volt,  hogy  őt  félénkebbé  tévé.  Az  elevenebb 
Mariska  a  kedves  pajtásán  elkövetett  sértéseket  türel- 
metlenebbül viselte  el.  Mióta  a  faluban  úgy  bántak 
Lajosával,  apja  egész  büszkesége  felébredt  keblében. 
Mint  egy  kis  herczegné  járt  a  többiek  között,  s  a  kik 
hozzá  közelítettek,  bő  mértékben  visszanyerték,  a  mit 
Lajoson  elkövettek. 

A  szívnek  tulajdona  is  csak  az  ellenhatások  által 
válik  biztossá;  s  valamint  azok,  kik  egymásnak  birto- 
kában keresik  boldogságukat,  körükből  minden  egyebet 
szívesen  kizárnak :  úgy  semmi  sem  hozhat  két  embert 
közelebb  egymáshoz,  mintha  magát  a  többiektől  vissza- 
taszítva érzi.  így  a  viszony,  melyben  Lajos  és  Mariska 
boldogok    voltak,    szinte    csak    még    szorosabbá    lett. 

A  rektorné  azonban  aggodalommá]  nézte  a  közirígység 
jelenségeit.  —  Baj,  ha  az  embernek  egy  nagy  ellen- 
sége van,  —  monda  egyszer  a  lelkészhez,  ki  őt  meg 
akarta  nyugtatni ;  —  de  sok  apró  még  rosszabb.  Amaz 
egy  csapással  terítheti  le  az  embert,  de  kitérhetünk 
előle ;  ezek  aláássák  a  földet,  s  nincs  menekülés.  Min- 
den bajnak  az  az  átkozott  hegedű  az  oka.  Ha  ez  nem 
lenne,  nem  volna  semmi,  a  mit  fiam  ellen  felhozhat- 
nának. 

Mindamellett  a  kárhoztatott  hangszer  nemcsak  La- 
josnak, de  mindazoknak,  kik  őt  hallak,  sok  kedves  él- 
vezetet szerzett.  Kivévén  néha  a  földesúr  házánál,  — 
idegenek  előtt  most  ritkán  játszott;  de  ha  a  hosszú 
téli  vasárnapokon  a  tiszteletes  nejével,  s  a  molnár  és 
Zátonyiék  családja  a  nagy  kályha  körül  összegyűltek  s 
Lajos  hegedűjéhez  fogott,  még  a  molnár  arczai  is  sze- 
lídebb kifejezést  vettek  föJ,  a  rektorné  pedig,  minden 
ellenszenve  mellett,  örömittas  szemekkel  nézte  fiát.  — 
Be  kár,  —  monda  sokszor  az  öreg  Zátonyi,  a  tisztele- 
tessel  a  malomtól  haza  felé  ballagván,  —  a  szegény  fiú 

az  elsőrangú  művészek  egyike  lehetne,  —  és  most 

—  Inkább  soha  se  tanítottad  volna  hegedűre  a  sze- 
gény fiút  —  szólt  a  rektorné,  legalább  senki  sem 
nevezné  szőke  czigánynak  a  faluban;  s  meglátod,  ebből 
végre  is  még  baj  lesz. 

Semmi  sem  igazolá  e  szomorú  jóslatokat.  Évek  foly- 
tak változás  nélkül.  Lajos  a  munka  között  nőtt  erős 
ifjúvá.  Mariska  a  legszebb  leánynyá  serdűlt,  s  ha  a 
versek,  melyeket  a  jegyző  fia,  aranykarikás  papíron, 
nevenapjára  általadott,  hízelgők  voltak  is,  nem  volt 
leány  hét  vármegyében,  kire  jobban  illettek  volna  a 
régi  dal  szavai  : 

Nem  anyától  letté]. 

Rózsafán  termettél. 

Piros  pünköst  napján 

Hajnalban   születte). 

Soha  két  ártatlan  kebel  biztosabban  nem  nézett  a 
jövő  elé,  mint  ők.  Hisz  Mariska  Lajosnak  mátkája  volt, 

mi  állhatott  útjában  boldogságuknak?  Mihelyt  Lajos 
egy  évi  vándorlásból  visszajő,  az  öreg  molnár  ígérete 
szerint  megtartják  a  lakodalmat;  s  ők  olyan  ifjak  vol- 
tak mindketten. 

Az  öreg  molnár  annyira  megszokta  legényét,  kire 
mindent  bízhatott,  annyira  szeretni  látszék  őt,  hogy 
maga  volt,  a  ki  mindig  halogatta  a  vándorlás  idejét. 
De  végre  Lajos  tizenkilencz,  Mariska  tizenhat  éves 
volt;  a  tiszteletes,  a  két  család  közös  barátja  s  tanács- 
adója, mindinkább  sürgette  az  elindulást,  míg  végre 
csakugyan  kitűzték  napját. 

Lajos  egy  szép  májusi  reggelen  indult  el.  Szülei, 
mátkája  és  a  tiszteletes  az  erdőig  kisérték  a  távozót. 
Itt  vettek  búcsút  egymástól.  Apja  keblére  szorítá  s  el- 
fordult, hogy  se  ő,  se  az  asszonyok  ne  vegyék  észre 
szemeiben  a  könyeket.  Mikor  mintegy  száz  lépésnyire 
ment  Lajos,  megállott  és  visszanézett;  a  rektorné  még 
egy  áldást  kiáltott  egyetlen  fia  után,  oly  hangon,  minőt 
csak  anyáknak  adott  a  természet;  míg  Mariska  még 
egyszer  kedveséhez  futott,  hogy  őt  még  valamivel  to- 
vább kisérje.  A  szülők  meghatva  néztek  e  szerető  pár 
után.  Kezetfogva  mentek  egymás  mellett  egy  nagy  vad- 
körtefáig, melyet  most  virágai  egészen  elborítottak. 
Itt  megálltak,  s  még  egy  ideig  beszéltek  egymással. 
Végre  Lajos  két  kis  ágat  szakított  le.  Egyiket  mátká- 
jának nyujtá,  kebléhez  szorítá  őt,  s  még  egyszer  búcsút 
intve  kezével,  elsietett.  A  szegény  fiú  nem  is  nézett 
vissza  többé,  —  talán  mivel  érzé,  hogy  ha  visszanézne, 
nem  mehetne  tovább. 

Midőn  Mariska  visszajött,  szeme  tele  vala  könyek- 
kel,  de  arczán  megelégedés  látszott,  mintha  mondaná: 
mégis  én  vagyok  az  utolsó,  a  ki  tőle  búcsút  vettem. 

—  Ne  sírj  kedvesem  —  szólt  Zátonyiné  zokogva,  — 
hisz  jövő  tavaszra  visszajön,  s  akkor  nem  hagy  el  többé 
soha  e  világon. 

—  Tudom,  tudom  —  válaszolt  Maris,  míg  piros 
arczán  könyek  gördültek  le,  —  nem  is  azért  sírok, 
csak  hogy  olyan  nagyon  szeretem  fiát.   Mikor  utolsó 

búcsút  vettünk  s  Lajos  ez  ágat  leszakította,  felülről, 
mint  az  áldás,  egész  virágeső  hullott  reánk,  s  az  öreg 
Bodóné,  ki  az  egész  falunak  kártyát  vet,  mikor  tegnap 
kértem,  hogy  nekem  és  Lajosnak  is  jövendöljön,  azt 
mondta  :  nem  is  szükséges  a  kártyavetés,  mert  a  ház, 
melynek  fedelén  a  gólya  fészket  rakott,  nem  olyan  biz- 
tos, mint  a  ki  szeretőjének,  ha  útra  ment,  szívében  ké- 
szen tartja  helyét.  De  egy  esztendő  mégis  sok  és  a 
malom  oly  üres  lesz  Lajos  nélkül. 

11. 

Eleinte  úgy  látszott,  mintha  Lajos  eltávozása  senki- 
nek nem  esnék  nehezebben,  mint  gazdájának.  Mióta 
kedves  legénye  elment,  boszúságot  látott,  a  hova  csak 
nézett.  Az  őrlők  szemetes  búzát  hoznak,  a  legények 
csak  szájokat  tátják,  a  Sajó  is  kétszer  áradt  meg  három 
hét  alatt;  mintha  minden  csak  azért  volna  a  világon, 
hogy  őt  boszantsa.  Szidta  legényeit  és  az  őrlőket, 
néha  megverte  kocsisát,  s  ha  a  tiszteletessel  vagy  Zá- 
tonyiékkal  találkozott,  órákig  elpanaszkodott  az  ostoba 
czéhbeli  törvény  ellen,  mely  a  legényeknek  köteles- 
ségül teszi  a  vándorlást,  s  mi  miatt  neki  most  jött- 
ment himpellér  ficzkókat  kell  fogadnia  Lajos  helyett. 
Pedig  szeretné  látni  azt  a  malmot,  a  hol  valamit  tanúi- 
hatna, a  ki  nála  tanúit.  Rossz  kedvét  most  még  Ma- 
riska sem  űzhette  el;  sőt  miután  a  molnár  azon  nem 
ritka  egyéniségek  közé  tartozott,  kik,  ha  magok  vígad- 
nak, nem  foghatják  meg,  miért  nem  nevet  az  egész 
világ,  s  ha  magok  rossz  kedvűek,  nem  értik,  hogy'  mo- 
solyoghat valaki  körükben:  ha  leánya  őt  fel  akará  derí- 
teni, csak  szidta  könnyelműségét,  mivel  Lajost  feledve, 
megint  nevetni  és  dalolni  tud.  Pedig  soha  sem  volt 
vád  igazságtalanabb. 

Mint  a  rózsa  néha  lehajtja  harmatos  fejét,  de  azért 
szintoly  derűit  színekben  áll,  mint  egyébkor:  ilyen  az, 
a  kit  a  vidámság  isteni  adományával  áldott  meg  az  ég. 
Ilyen  volt  e  napokban  Mariska    is.    Le  kell  törni  a  vi- 

ragot,  levelenként  5zéttépni  kelyhét,  hogy  elveszítse 
az  örömszínt,  melyiycl  a  természet  fölékesíté.  Az  élet 
és  az  emberek  megteszik  néha  ezt  is. 

Ez  időben  épen  változás  történt  a  megyei  tisztviselők 
közt.  Egy  szolgabíró  meghalt;  a  sajóháti  járás  esküdt- 
jét tették  helyette  ideiglenes  szolgabírónak,  e  helyett 
pedig  egy  fiatal  embert  választottak,  ki,  miután  iskoláit 
végezte  s  erejét  többféle  pályán  megkísérté,  apja  ha- 
lála után  ősi  telkére  vonult  vissza,  hol  egy  év  alatt  azt 
a  keveset  is  elfeledte,  a  mit  tanúit.  Miután  az  előbbeni 
esküdt  halála  után  az  a  kérdés  forgott  fenn:  vajon  a 
helyettesítés  választás  vagy  főispáni  kinevezés  útján 
történjék-e,  az  ügy  az  egész  megye  figyelmét  magára 
vonta.  Azon  nap,  melyen  Ékesyt  megválasztották,  fon- 
tos politikai  győzelem  napjának  tekintetett,  s  az  új 
esküdt,  főleg  a  sajóháti  járásban,  melynek  kisebb  ne- 
messége magát  benne  képviselve  látta,  egy  ideig  a  leg- 
népszerűbb ember  volt. 

A'liután  a  molnár  jelleménél  fogva  szigorúan  ragasz- 
kodott minden  jogához,  csaknem  szüntelen  perben  állt 
molnár  szomszédaival,  s  ily  ügy  alkalmával,  melynek 
elintézésére  a  főszolgabíró  lőn  kiküldve,  történt,  hogy 
Ékesy  esküdt  úr  a  malomban  megfordult. 

Meglehet,  hegy  Ékesyt  sok  ember  nem  tartá  vala 
szeretetreméltó  embernek.  Arczának  éles  vonásai,  a 
rikácsoló  hang,  a  hízelgés,  melylyel  felsőbbekkel,  a  gőg, 
melylyel  alattvalóival  bánt,  az  iszonyú  hahota,  melyre 
főleg  saját  mondatai  fölött  fakadt,  vagy  ha  a  főbíró  és 
alispán  valami  tréfásat  beszélt:  e  vegyülete  a  gőgnek 
és  alázatosságnak,  az  úri  és  inasi  rossz  tulajdonoknak, 
sokakra  talán  kellemetlen  hatással  lehetett ;  de  azért 
voltak,  kik  az  esküdtet  csakugyan  fajin  embernek  tar- 
tották, értve  e  szép  szó  alatt  oly  úri  embert,  ki  ha  az 
útczán  végig  megy,  megérdemli,  hogy  megnézzék. 
E  csodálói  közé  tartozott  a  molnár  is.  Felfogása  sze- 
rint nem  volt  ember  a  vármegyében,  a  kit  az  Isten 
inkább  úrnak  teremteti  volna.  Tekintélyes  emberré 
tévé  őt  már  azon   mód,  a  melylyel   bajuszát  hegyesre 

pödré,  s  magatartása,  ha  falusi  bíróval  vagy  más  alatt- 
valóval szólott,  s  kezeit  hátra  téve,  lábait  kissé  szét- 
támasztva, térdeit  felváltva  meghajtá  s  így  testét  külö- 
nös mozgásba  hozta,  mitől  a  néző  csaknem  elszédült. 
Hát  még  a  méltóság,  a  mint  pipázás  közben  köpni 
tudott,  miben  az  amerikai  szövetséges  államok  minden 
polgárát  felülmúlta.  Csoda-e,  ha  a  mi  esküdtünknél  — 
főleg  miután,  a  molnár  hite  szerint,  az  imént  érintett 
port  az  ő  befolyása  következtében  döntötték  el  ked- 
vezőleg  csoda-e,  mondom,  ha  csakhamar  senki  sem 
volt  a  malomban  kedvesebb  vendég.  Ékesy  minden- 
napos lett  a  házban,  s  jól  esett  a  molnárnak,  ha  a 
bírák,  oda  hivatva,  levett  kalappal  állottak  a  vármegye 
esküdtje  előtt,  míg  ő  kényelmesen  tovább  pipázott 
háza  előtt,  mintha  maga  is  esküdt  vagy  szolgabíró 
volna  már. 

Mariska  szépsége  vagy  csak  a  molnár  vagyona  volt-e, 
a  mi  Ékesyt  arra  bírta,  hogy  a  leány  ellenszenve  da- 
czára is  folytassa  udvarlását,  bajos  volna  meghatározni. 
Az  emberi  kebel  a  szép  és  aljas  tulajdonoknak  oly  cso- 
dálatos vegyületét  hordja  magában,  hogy  az  érdek  a 
legnemesebb  s  az  érzelem  a  legaljasb  emberekre  is 
mindég  gyakorol  befolyást ;  annyi  azonban  bizonyos, 
hogy  néhány  hét  múlva  ép  oly  kevés  kétség  lehetett 
az  esküdt  szándokai  iránt,  mint  az  iránt,  hogy  a  mol- 
nár szívesen  látja  leányának  ezen  új  udvarlóját.  Ki  az- 
előtt minden  alkalommal  említé  Lajost,  most,  ha  csak 
nevét  mondták  is  ki,  már  másra  fordítá  a  beszélgetést; 
szóval  egész  magaviseletéből  kitűnt,  hogy  előbbi  össze- 
köttetéseit minél  lazábbakká  igyekszik  tenni.  —  A  rek- 
torné  mindég  nyugtalanabbá  lett  s  álmatlan  éjeket 
töltött.  Aggodalmaiban  mindenki  osztozott,  a  kivel 
csak  szólott.  Csak  Mariska  és  Zátonyi  néztek  bátran 
a  jövő  elé;  amaz,  mivel  bízott  saját  szivében,  s  meg 
volt  győződve,  hogy  apja  jobban  szereti  őt,  hogysem 
oly  valamire  kényszerítse,  a  mi  által  örökre  szeren- 
csétlenné válnék ;  Zátonyi  meg,  mivel  emberismereté- 
nél   fogva    lehetetlennek    látszott    előtte,    hogy   valaki 

másnak  eljegyzett  mátkája  után  járjon,  vagy  hogy  » 
molnár  ünnepélyesen  adott  szavát  megszegje. 

így  múlt  el  a  nyár.  Beszüreteltek.  A  tarlók  egy  ré- 
sze föl  vala  szántva,  itt-amott  már  új  vetés  is  látszott, 
vidám  zöldjével  vigasztaló  reményként  terűive  el  a 
dérsárgította  rétek  és  mezők  közt.  Megváltozott  a  fák 
színe;  arany  vegyült  a  fejér  nyárfák  ezüst  lombja  közé; 
az  erdőben  vörös  foltok  látszottak,  s  a  finom  szálak 
erdőn  és  mezőn,  a  hosszú  ősz  eme  hirdetői,  ezernyi 
fonállal  szőtték  körűi  az  ágakat,  de  nem  bírták  lekötni 
a  hulló  lombot.  Már  a  legkisebb  szellő  érintésére  szá- 
raz levelek  szállongtak  a  fák  között  ide  s  tova.  Vasár- 
nap volt.  Mariska^  mint  Lajos  távozása  óta  szokása, 
magányosan  ült  egy  facsoport  alatt  a  malomtól  nem 
messze,  s  míg  szemei  majd  az  égen  úszkáló  könnyű 
fellegeket,  majd  a  Sajó  csöndes  folyását  kisérték,  eltá- 
vozott kedvesére  gondolt.  Mit  is  tehetett  volna  egyebet? 

Elvégezte  dolgait,  s  tudta,  hogy  apja  nem  szereti, 
ha  Zátonyiékhoz  vagy  a  tiszteleteshez  jár,  s  hogy  vele 
Lajosról  beszélnie  sem  szabad  többé.  Itt,  hol  annyi- 
szor járt  kedvesével,  legalább  szabadon  gondolhatott 
rá.  Mintha  a  lomb  róla  susogna,  mintha  a  folyó  tükré- 
ből is  az  ő  képe  mosolygana  felé;  itt  Maris  nem  érzé 
magát  egyedül,  s  a  múlt  emlékeinél  elfeledte  sok  baját, 
melyek  között  töltötte  életét,  mióta  Ékesy  a  ma- 
lomba jár. 

—  Milyen  bolond  ember  az  az  Ékesy  —  szólott 
magában,  míg  Lajos  utolsó  levelén  függőitek  szemei, 
melyet  többször  elolvasva,  még  mindég  nem  hajtott 
össze,  mintha  szemei  nem  tudnának  megválni  a  kedves 
vonásoktól ;  —  azt  hiszi,  hogy  végre  majd  elfelejtem 
Lajosomat.  A  Sajó  nem  foly  el  hamarébb  egyik  határ- 
ról a  másikra,  mint  változik  a  leányszív:  ezt  mondta 
apám  a  minap.  Igaz,  e  folyó  partján  sok  tárgynak  veti 
vissza  képét ;  de  valamint  mély  közepén,  le  egészen 
addig,  a  hol  a  Tiszába  szakad,  mindég  csak  az  ég  tük- 
rözik :  úgy  Lajos  képe  sem  vesz  el  szívem  mélyéről 
soha,  soha! 

Míg  Mariska  a  Sajó  partján  mindinkább  elmerült 
ábrándjaiba,  addig  apja  elvégezve  délutáni  álmát,  mely- 
lyel  a  hosszú  vasárnapokat  rövidíteni  szokta,  fölkelt  a 
lóczáról,  pipára  gyújtott,  s  fölnyitva  ablakát,  kinézett. 
Az  ablak  nem  a  Sajóra,  hanem  az  udv&rra,  kertre  és 
ezen  túl  a  termékeny  térségre  szolgált,  mely  a  Sajót 
a  hegyektől  elválasztja.  Itt  látta  földjeit,  a  fölszabadult 
réten  legelt  a  falu  csordája  között  kilencz  tehene,  s 
távolabb  a  város  és  hegyek  látszottak,  hol  háza  és  sző- 
lei voltak.  Bő  volt  a  termés,  s  a  szüret  is  megfelelt 
a  várakozásnak.  Megtelt  a  pincze;  új  évig  sem  bírják 
kicsépelni,  a  mit  a  csűrben  összeraktak,  s  a  padlásra 
sem  fér  többé  a  vámba  szedett  gabona.  A  molnár  meg- 
elégedéssel tekintett  végig  gazdaságán,  s  a  boglyák,  a 
kazlak  fölött,  melyek  a  kert  mögött  látszanak ;  nem 
büszke,  csak  a  gazda  által  ismert  öntudat  emelte  keb- 
lét, hogy  takarmánya  tavaszig  nem  fog  elfogyri.  Visz- 
szagondolt  azon  időkre,  mikor  legénykorában  először 
ide  jött.  Mennyi  minden  változott  azóta;  maga  az  öz- 
vegy molnárné,  kivel  a  malmot  kapta,  sem  ismerne 
most  saját  házára.  Födele  új,  fala  új,  kerekei  újak,  csak 
a  hely  maradt  a  régi,  s  mégis  csak  annak  köszönheti 
szerencséjét,  hogy  a  malomba  jutott.  —  Csak  meg- 
fészkelhesse magát  az  ember  egy  helyen,  csak  itt  áll- 
jon meg  erősen,  a  többi  magától  jön.  A  malom  kereste 
a  földeket,  a  földek  a  szőlőt,  a  szőlők  a  házat ;  s  végre 
mégis  mindent  vén  feleségemnek  köszönök,  —  Isten 
nyugtassa  meg  szegényt,  most  úgy  sem  élhetne  többé. 
Nyalka  legény  voltam  akkor,  s  a  faluban  azt  mondták, 
kár,  hogy  magamat  pénzért  eladtam;  mintha  bizony 
azok,  kik  magokat  ingyen  adják  el,  nem  koptak  volna 
meg  szintúgy,  mint  én.  A  kovács,  ki  akkor  leginkább 
nevetett,  ott  dolgozik  rongyos  viskójában,  s  a  bíró  fia, 
ki  akkor  állott  katonának,  mikor  megházasodtam,  most 
mint  vén  obsitos  koldul  házam  előtt.  Engem  tisztel  az 
egész  világ.  Hiába,  a  kitől  valamit  várnak,  mindenki 
támogatja  azt,  mint  a  gyümölcs-terhelte  almafát.  Ur 
vagyok ;  hát  még  ezentúl  I  —  Ekkor  Marisra  gondolt,  s 

Ékesyre,  a  szolgabíróságra  és  alispánságra,  a  czfmerre 
s  kiváltandó  nemesi  jószágokra,  az  unokák  unokáira. 
Nem  is  vette  észre  lelkesedésében,  hogy  rég  kiégett 
pipája,  s  még  a  füst  is  csak  képzelődés,  melyet  szájá- 
ból ereget. 

Gondolatai  közepett  egy  hintó  vonta  magára  molná- 
runk figyelmét.  Az  egyenetlen  sebességből,  melylyel  az 
az  országúton  majd  vágtatva,  majd  lassan  haladott,  a 
mint  a  kocsis  lovainak  gyöngeségét  vagy  azon  intése- 
ket vette  tekintetbe,  melyek  időről-időre  háta  mögött 
hallatszottak,  oly  tapasztalt  ember,  mint  a  molnár  volt, 
könnyen  észre  vette,  hogy  a  hintót  előfogat  húzza;  a 
forgós  huszár  a  bakon  arra  mutatott,  hogy  benn  a  hin- 
tóban a  nemes  vármegyét  viszik.  Sokkal  jobb  össze- 
köttetései voltak  a  járásban,  hogysem  attól  félhet  vala, 
miszerint  az  előfogatot  az  ő  lovai  fogják  felváltani, 
azért  nyugton,  sőt  valódi  gyönyörűséggel  követte  a 
hintó  mozdulatait.  Hisz  a  forgó  és  előfogat  épen  oda 
illettek  ábrándjai  közé.  Egykor,  ki  tudja  mi  hamar, 
előfogattal  s  a  bakon  forgós  hajdúval  jár  majd  Ma- 
riska is. 

A  hintó  egyszerre  csak  elhagyta  az  országútat. 

—  Biz'  Isten,  ide  tartanak.  Nem  is  tudom,  ki  lehet, 
talán  maga  az  alispán?  Julis  te,  Vikta,  —  kiált  a  mol- 
nár. --  Átkozott  leányok,  utoljára  valamennyien  el- 
mentek a  templomba,  s  ha  vendég  jő,  még  cselédet 
sem  talál  a  háznál.  Vikta,  Julis!  - —  ordított  a  gazda 
újra,  míg  a  hívott  leányok  végre  előkerültek. 

—  Megint  aludtatok?  Látott-e  az  ember  ily  álom- 
szuszikat? 

—  Mit  csináljon  az  ember  —  válaszolt  Vikta  rossz 
kedvűén ;  —  dolgozni  nem  lehet,  mert  a  tiszteletes 
tiltja ;  tánczolni  meg  nem  szabad,  mert  kelmédnek 
nem  tetszik. 

—  Csak  az  volna  még  hátra,  —  te  nyelves,  te  kőfal 
Mossátok  ki  hamar  a  poharakat,  s  hozzatok  föl  két 
czilindert  abból  a  34-diki  egriből,  jobbról  a  pincze- 
ajtó  mellől.  Maga  az  alispán  jön. 

—  Nem  a  biz'  a,  —  szólt  elkedvetlenedve  Julis,  ki 
e  hírre  nagy  érdekkel  nézett  ki  az  ablakon ;  —  hisz  ez 
nem  Miska,  hanem  Jancsi. 

—  Persze  hogy  Jancsi,  —  kiáltá  Vikta  földerűive.  — 
Már  pödrött  bajuszát  is  látom. 

—  Igaz,  csak  a  főbíró,  —  szólt  a  molnár  nyugod- 
tabban ;  —  hát  csak  a  miskolcziból  hozzatok  föl  balról 
a  pinczeajtó  mellől. 

-  Hát  Jancsinak?  —  kérdezé  Vikta. 

—  Annak  is  adhatsz  egy  pohár  bort,  de  csak  ide- 
valót, érted-e?  —  S  ezzel  a  molnár  már  követni  akarta 
a  szolgálókat,  ha  eszébe  nem  jut,  hogy  a  főbírónak  az 
utolsó  tisztujításkor  háromszáz  forintot  adott  kölcsön, 
miből  eddig  irásán  kívül  egyebet  nem  látott.  Elhatá- 
rozá  tehát,  szobájában  várni  be  vendégét.  Nyugodtan 
ablakához  állott,  s  csak  akkor  ment  ki  vendégei  elé, 
mikor  az  ablak  alatt  elhajtottak  s  már  az  ajtó  előtt  állt 
a  kocsi,  —  sajnálva,  hogy  Jancsin  és  a  szolgálókon  kí- 
vül nem  volt  több  tanúja  azon  fesztelenségnek,  a  mely- 
lyel  ő  molnár  létére  fogadja  a  főbírót. 

—  Isten  hozta  a  teéns  urat  —  szólt,  alig  billentve 
meg  kalapját,  míg  a  bíró  Jancsi  segedelmével  kiszállt 
a  hintóból.  —  Jó  napot  Ékesy .  . .  Vigyék  azt  a  kocsit 
az  állás  alá  .  .  .  Méltóztassék  besétálni  ;  talán  egy  po- 
hár borral  szolgálhatok. 

S  ezzel  a  molnár  fölnyitva  a  konyhába  vezető  ajtót, 
beereszté  vendégeit.  A  főbiró  egész  magaviseletében 
különös  ünnepélyesség  látszott.  Ékesy  sokat- mondólag 
köszörülte  torkát,  s  egyet  köpött,  midőn  a  szobába 
lépett.  Jancsi,  mint  látszik,  legújabb  dolmányát  húzta 
fel.  —  Mégis  csak  abból  az  egriből  hozhatsz  föl  — 
súgott  a  molnár  Vikta  fülébe;  s  ezzel  bement  ő  is. 

Eleinte  csak  általános  dolgokról  folyt  a  beszélgetés. 
A  főbiró  a  molnár  szüretjéről,  ez  a  főbíró  felesége 
felől  tudakozódott ;  de  miután  Julis  a  két  czilinder  egrit 
s  a  csengő  poharakat  az  asztalra  téve,  eltávozott,  s  a 
molnár  vendégeivel  az  első  poharat  kiürítette,  komo- 
lyabb irányt  kezdett  venni  a  beszélgetés. 

—  Fogadni  mernék  —  szólt  a  szolgabíró,  midőn 
poharát  az  asztalra  tévé,  —  Farkas  úr  ki  nem  találná, 
mi  járatban  jövünk  házához.  Pedig  fontos  ám  a  mi 
dolgunk,  úgy-e  öcsém? 

—  Fonto-   bizony,  —  visszhangzá  az  esküdt. 

—  Tudom  már  —  szólt  a  molnár  rosszkedvűen,  — 
bizonyosan  újra  szomszédom  adott  fel  a  nemes  vár- 
megyénél ;  pedig  hazudik,  ha  azt  mondja,  hogy  az  én 
malomgátam  szorítja  ki  rétjére  a  vizet.  A  gát  egy  haj- 
szállal sem  magasabb,  mint  azt  maga  a  teéns  úr  ki- 
mérte az  inzsellérrel. 

—  Nem  vízrfil  van  itt  szó,  Farkas  uram,  hanem  tűz- 
ről. Nem  feladás  hoz  minket  ide,  hanem  itt  akarjuk 
találni  a  feladást,  vagy  megadást,  vagy  általadást.  Ali 
pedig  a  gátat  illeti,  különösen  azért  jöttem,  hogy  min- 
den gátokat  elhárítsak;  úgy-e,  öcsém? 

A  molnár  nem  tudta  még  tisztán,  mihez  tartsa  ma- 
gát; de  miután  észrevette,  hogy  a  főbíró  tréfál,  neve- 
tett. Ékesy  hahotája  az  állásig  kihallott.  Bogasy  főbíró, 
ki,  más  egyéb  tulajdonsága  mellett,  a  megye  leghíre- 
sebb toasztozója  volt,  nyugodt  maradt.  Az  általános 
elismerés,  melylyel  találkozott,  most,  mint  egyébkor, 
csak  arra  bírta  őt,  hogy  nyugodtan  kiürítve  poharát, 
újra  megtöltse. 

—  Nem  értem  a  teéns  úr  czélzatait  —  szólt  a  mol- 
nár jókedvűen. 

—  Meghiszem,  barátom  —  monda  a  szolgabíró.  — 
Mi  házas-  és  özvegy  emberek  nem  értjük  a  buzgósá- 
got, melylyel  az  efféle  nőtelen  legény  szabadságától 
szabadulni  kíván,  s  az  embert  kéri,  hogy  kérője  legyen ; 
de  volt  idő,  mikor  mi  is  fiatalok  voltunk,  mikor  mi  is 
azt  hittük,  hogy  az  öröm,  mint  az  iskolásfiú  sárkánya, 
csak  akkor  repül  magasra,  ha  megkötik.  Igyunk  egy 
pohár  bort  e  szép  ostoba  idők  emlékére! 

Farkas  gazda  most  már  tökéletesen  megérté  a  fő- 
bíró czélzatát;  s  ha  az  első  benyomásnak  enged,  nya- 
kába borúi  vala  az  összes  járásbíróságnak,  s  eljegyezte 
volna   Mariskát,    még  mielőtt   megkérték.    De   mint  a 

hajó,  mely  elegendő  terhet  hord  :  úgy  az  olyan  ember 
sem  billen  föl  egy  könnyen,  a  kinek  telvék  zsebei.  Mi- 
közben kiüríté  poharát,  visszanyerte  nyugalmát,  s  csak 
azt  jegyzé  meg,  hogy  a  főbiró  úr  rendkívül  jó  kedvé- 
ben lehet. 

—  Nem  akarják  megérteni  példázgatásainkat,  öcsém, 
nyíltan  kell  szólanunk  —  monda  a  főbiró  mosolyogva 
esküdtjének.  —  Én  tehát  minden  sujtás  és  csűrés-csa- 
varás nélkül  kimondom,  hogy  Ékesy  öcsémmel  leányt 
kérni  jöttem  a  nemzetes  úr  házához. 

Bogasyt  nagy  szónoknak  tartották  a  megyében.  El- 
beszélt félórákig  a  nélkül,  hogy  a  tárgyat  kimeríté  vala 
s  ha  kivánták,  tíz  poharat  köszöntött  fel  egy  huzam- 
ban ;  de  soha  semmiféle  szónoklat  sem  hatott  jobban 
hallgatóira,  mint  az  egyszerű  szavak,  melyeket  a  mol- 
nárnak mondott.  —  A  gondolat,  melyet  egykor,  magá- 
nyos óráiban,  mint  hiú  ábrándot,  sóhajtva  el  kellé  uta- 
sítani magától,  —  a  remény,  mely,  mióta  Ékesy  házához 
jött,  napról-napra  erősbödött,  de  mindeddig  mégis  csak 
bizonytalan  remény  maradt :  most  már  teljesült.  Tekin- 
tetes asszony  lesz  leányából ;  most  immár  bevégzett 
tény  az,  bármit  mondjanak  a  tiszteletes,  a  szomszédok, 
a  földesúr,  az  egész  vármegye.  Megtörtént  dolog,  me- 
lyet többé  nem  lehet  elvitázni,  hogy  Jeányát  maga  a 
főbíró  kérte  meg  Ékesy  számára. 

Ha  Ékesy  helyett  a  szomszéd  járás  esküdtje  kérte 
vala  meg  leányát:  első  pillanatra  akkor  is  szint  oly 
boldognak  érezte  volna  magát.  És  nem  volt-e  Ékesy 
fiatal  legény,  nem  volt-e  derék  legény?  A  ki  őt  pitykés 
dolmányban,  pörge  kalappal,  rövid  szárú,  csúcsos  kupakú 
tajtékpipával  látta,  —  s  ki  látta  őt  Yalaha  másképen?  — 
nem  volt-e  kénytelen  megvallani,  hogy  az  egész  me- 
gyében nincs  nyalkább  legény?  Magas  termete,  a 
szikár  tagok,  a  hegyes  orr,  a  vékonyra  pödrött  bajusz, 
a  feje  közepén  hegyes  üstökbe  összekefélt  haj,  az  egész 
sovány  alak  mintegy  arra  látszottak  teremtve,  hogy  a 
leányok  szívébe  belé  fúrja  magát.  Éles  hangja  diadal- 
masan hatott  át  a  kortes-zaj  tengerén ;  miért  ne  találna 

végre  utat  Mariska  szívéhez  is?  Farkas  uram,  ki  midőn 
saját  vágyait  követé,  egyszersmind  legfőbb  kötelességét 
vélte  teljesíteni,  boldognak  érezte  magát;  de  sokkal  ta- 
pasztaltabb ember  volt,  hogysem  belső  érzelmeit  elárulja 
azok  előtt,  kik  tőle  valamit  kérnek.  Miután  egy  pohár 
egrivel  lecsillapítá  első  fölgerjedésétjátszatos  közönbös- 
séggel  csak  azt  jegyzé  meg,  hogy  Mariska  még  fiatal, 
s  hogy  csakugyan  nem  gondolná  senki,  mennyi  szeren- 
csét tehetett  volna  már  addig  is.  —  Igaz,  —  tévé 
hozzá,  —  a  leány  csinos,  s  miután  mindenemet  ráha- 
gyom, maholnap  nem  áll  rosszul,  a  ki  őt  elveszi.  Azt  a 
jószágot,  melyet  Sajógáton  zálogban  bírok,  s  városi 
házamat  és  szőlőimet  mindjárt  átadom  vömnek.  Hála 
Isten  ő  szent  felségének,  adott  annyit,  hogy  jusson  is, 
maradjon  is. 

Ékesy  ez  utolsó  szavaknál  nagy  lélekzetet  vett  s 
egyet  köpött  utána ;  a  főbíró  nem  kétkedve  győzelmén, 
biztosan  folytatá  ostromát.  —  Épen  mert  a  kisasszony 
fiatal,  azért  kérjük  meg  —  szólt  nevetve,  —  ha  vén 
lenne,  nekünk  sem  kellene,  nemde,  öcsém?  És  a  mi 
a  szerencsét  illeti  :  Farkas  uram  annyira  köztisztelet- 
ben áll,  hogy  kétségen  kívül  sokan  vágyódnak  Mariska 
kisasszony  keze  után. 

A  molnár  csaknem  megzavarodott  örömében,  mikor 
leányát  kisasszonynak  nevezték,  s  hallá,  mily  tisztelet- 
ben áll  a  megye  előtt. 

—  De  —  tévé  hozzá  a  főbíró  emeltebb  hangon  — 
a  mi  a  szerencsét  illeti,  Farkas  uram,  a  valóságos  sze- 
rencsét, melynél  természet  szerint  nemcsak  a  jelen 
pillanatra,  hanem  a  jövőre  is  kell  tekintenünk,  ne  vegye 
rossz  néven,  tisztelt  barátom,  de  leánya  nagyobb  sze- 
rencsére nem  számolhat,  mint  Ékesyvel.  Nem  azért 
mondom,  mert  öcsém.  Nekem  annyi  öcsém  van  (Bogasy 
úr  osztályoknál  sokallotta  is  számát),  annyi  öcsém  és 
bátyám,  én  igazságos  tudok  lenni  atyámfiai  irányában 
is.  De  nincs  egy  sem  esküdtjeink  közöl,  kire  szebb 
jövő  vár.  Hogy  jövő  tisztújításkor  szolgabíró  lesz,  most 
is   már   kicsinált  dolog,    s   aztán   mi    akadályoztatja   őt 

fölebb  menetelében?  Én  nem!  Nem  én,  Farkas  uram; 
ha  arról  lesz  a  szó,  hogy  helyettem  főbíró  legyen, 
szívesen  engedek  neki  helyet.  Ha  arról  van  szó :  ő 
legyen-e  főbíró  vagy  én,  visszalépek ;  emlékezzék  rá, 
Farkas  uram,  én  visszalépek. 

A  főbíró  oly  érzékenyen  szólt,  hogy  a  gazda,  kire 
az  egri  bor  szintén  nem  maradt  hatás  nélkül,  meg- 
indulva törölte  szemeit,  míg  Ékesy  roppant  határozott- 
sággal köpve  egyet,  megesküdött,  hogy  ő  azt  bizony 
a  világ  kincseért  sem  teszi,  hogy  üsse  meg  a  menny- 
dörgős mennykő,  a  ki  olyasmit  csak  gondolni  is  merne, 
hogy  a  sajóháti  járásban  más  legyen  főszolgabíró,  mint 
Bogasy  úr. 

—  Tudom,  öcsém  —  szólt  az  előbbi  nyájasan,  - 
ismerem  szívedet;  de  utoljára  sem  tőled  függ  és  a 
megyének  több  járása  is  van.  t,n  csak  azt  akartam 
mondani,  hogy  előbb-utóbb  főbíró  lesz  belőled.  Hígye 
el,  Farkas  uram,. főkép  ha  feleségével  egy  kis  pénzhez 
jut,  s  ősi  jószágait  kiválthatja,  végre  még  alispán  le- 
het; azután  tudja  Isten,  mire  viheti.  Ha  nekem  leá- 
nyom volna,  azaz  férjhez  adható  leányom,  soha  sem 
kívánnék  magamnak  jobb  vőt. 

—  Hát  én  mondtam-e  egy  szóval  is,  hogy  jobbat 
kívánok?  —  szólt  a  molnár,  ki  már  nem  bírta  eltit- 
kolni érzelmeit.  —  Itt  a  kezem.  Mariskám  Ekcsy  fele- 
sége lesz.  A  mi  pedig  a  jószágot  és  szőlőket  illeti, 
nálam  egy  szó  annyi,  mint  száz. 

—  No,  mit  mondtam?  —  szólt  a  főbíró  összecsapva 
kezeit ;  —  nem  megmondtam  én  neked,  hogy  ha  én 
kérem  fel  régi,  kedves,  jó  barátomat,  nem  tagadja  meg. 
Nem  megmondtam-e,  öcsém  ?  Borulj  nyakába  s  köszönd 
meg  jövendőbeli  ipad  szívességét. 

Az  esküdt,  ki  eddig  egészen  főbírájára  bízta  az  ügy 
vezetését,  s  csak  az  által  mutatta  rendkívüli  érdekelt- 
ségét, hogy  szétterpesztett  lábain  sebesebben  ingado- 
zott, mint  vallatásoknál  szokása  volt,  s  hogy  még  he- 
gyesebbre pödörte  bajuszát  s  még  többször  és  még 
nagyobb  elhatározással  köpdösött :  e  felszólításra  most 

nyakába  borúit  a  molnárnak,  megcsókolta  jobb  és  bal 
arczáját,  s  éles  hangon,  szokott  ékesszólásával,  mely- 
nek elismert  érdeme  volt,  hogy  senki  sem  tudott  gyor- 
sabban beszélni,  adta  elő  köszönetét. 

Miután,  Bogasy  főbíró  úrral  egyetértve,  én  is  azt 
hiszem,  hogy  azt,  a  mit  Farkas  uram  Ékesy  szavainál 
érzett,  csak  apa  foghatja  föl  tisztán  —  s  ez  is  valószí- 
nűleg csak  midőn  saját  leányáról  van  szó  —  elhagyom 
az  esküdt  köszönő-beszédét,  valamint  szintén  a  czifra 
köszöntést  is,  melyben  a  főbíró  Ékesynek  és  Mariská- 
nak annyi  boldogságot  jósolt,  hogy  azt  az  esküdt,  ki 
azalatt  poharát  kezében  tartva,  egyhuzomban  mosoly- 
gani  iparkodott,  maga  is  megsokallotta. 

Kiürítek  poharaikat,  s  Farkas  uram  egy  új  czilinder 
bort  akart  felhozatni  a  pinczéből.  Azonban  a  főbíró  a 
kisasszony  után  kérdezősködött,  s  Ékesy  csakhamar 
észrevette,  hogy  Mariska  közéig. 

—  Hát  hidd  be,  öcsém;  hadd  mondjam  el  kérésedet 
neki  is,  —  szólt  a  főbíró,  —  úgy  hozza  magával  a  do- 
log formája. 

—  Majd  behívom  én, —  szólt  a  gazda.  S  alig  hogy 
kiment,  Mariska  egy  perez  múlva  kérői  előtt  állt. 

A  főbíró,  oly  ember  módjára,  ki  nem  először  jár  el 
hasonló  dologban,  czikornyás  szavakban  adta  elő  ké- 
rését. Ékesy  a  legédesebb  arezokat  vágva  hallgatta 
szószólóját. 

—  S  mit  mond  ehhez  a  kisasszony?  —  így  végzé 
a  főbíró. 

—  Mit  csúfolódik  a  teéns  úr,  —  szólt  Mariska,  s 
remegő  hangján  meglátszott  belső  megindulása.  —  Nem 
vagyok  én  kisasszony. 

—  Nem  azt  kérdeztem  én,  galambom  —  ingerkedett 
a  főbíró,  —  feleljen  csak  kereken  kérdésemre ;  eltéré- 
sekkel, kétértelműséggel,  hallgatással  nem  megy  velünk 
semmire. 

Maris,  mielőtt  felelne,  egy  kétkedő  tekintetet  vetett 
apjára;  de  az  meg  levén  győződve,  hogy  leánya  az  ő 
akarata  ellen  nem  mer  szólani,  oly  jókedvűen  mosoly- 

gott  a  főbíró  szavaira,  hogy   a    leánynak  visszatért  bá- 
torsága. 

—  Ha  a  teéns  urak  azt  akarják,  hogy  kereken  ki- 
mondjam véleményemet — -szólt  elhatározottan,  —  hát 
kimondom :  hogy  nékem  Ekesy  úr  nem  kell,  s  hogy 
igen  kár  volt  a  teéns  főbíró  urat  ide  fárasztani,  miután 
rég  tudja  szándékomat, 

Ekesy  csak  mosolygott  e  szavakra,  a  főbíró  meg 
nevetni  kezdett.  —  Már  miért  szomorítja  szegény  öcsé- 
met? Miért  tetteti  magát,  lelkem,  mintha  csakugyan 
nem  szenvedhetné? 

—  Bizony  nem  is  kell  nekem  —  szólt  Maris,  kinek, 
főleg  midőn  Ékesy  kényszerített  mosolygását  látta, 
haragjában  könyek  tolultak  szemeibe.  —  Nem  is  szen- 
vedhettem soha  sem. 

—  Eszem  a  lelkét,  be  szépen  tud  haragudni,  kedve- 
sem —  szólt  a  főbíró,  kinek  a  kedve  Mariska  harag- 
jával nőni  látszott.  — Valóságos  szerencse,  hogy  házas- 
ember vagyok,  máskép  magam  is  belészeretnék.  S  mi- 
lyen komolyan  szól ;  az  ember  azt  hinné,  hogy  szegény 
öcsémet  gyűlöli,  pedig . .  . 

Azon  mód,  a  mint  a  főbíró  az  egész  dolgot  fölvette, 
lecsillapítá  a  molnár  haragját,  ki  máskép  leánya  hatá- 
rozott föllépését  nem  vette  volna  oly  jókedvűen;  de 
épen  ez  fájt  leginkább  Marisnak.  Keble  szorult,  mintha 
meg  akarna  repedni,  s  mikor  körültekintett,  részvétel 
helyett  még  csak  komoly  ellenzést  sem  talált,  melylyel 
szembeszállhatott  volna. 

—  Hogyne  gyűlölném  őt  —  szólt  a  leány  a  leg- 
nagyobb indulattal,  megvető  tekintetet  vetve  Éke- 
syre,  —  mikor  olyan  rossz,  alávaló  hazug  ember,  ki  a 
teéns  úrnak  bizonyosan  azt  beszélte,  hogy  szeretem : 
pedig  tízszer  mondtam  neki,  hogy  szívemet  és  szava- 
mat más  bírja ;  itt,  ugyané  helyen  mondtam  neki. 

—  Már  arról  csak  nekem  is  kellene  valamit  tud- 
nom, —  szólt  a  molnár,  ki  a  további  hallgatást  tekin- 
télyévei nem  tartá  megegyeztethetcnek. 

—  Nem   is    apám    uram    tudta    nélkül    történt    — 

monda   Maris   bámulva;   —   nem   mondta-e    százszor, 
hogy  ha  Lajos  vándorlásából  visszajő,  felesége  leszek? 

—  Ördögöt  mondtam  én  olyan  ostobaságot  — 
szólt  a  molnár,  haraggal  akarván  elütni  zavarodását,  — 
vagy  ha  mondtam,  hát  tréfából  mondtam ;  vagy  meg- 
kértek-e a  maga  rendjén,  volt-e  kézfogás,  gyürűvál- 
tás?  Majd  bizony  én  egy  jött-ment  sehonnainak,  egy 
olyan  embernek  adlak  feleségül,  kit  csupa  kegyelem- 
ből tanítottam  ki. 

—  Hát  arról  a  szóké  molnárJegényrőI  szól  —  kér- 
dezé  a  főbíró  jókedvűen,  —  annak  a  hóbortos  rektor- 
nak a  fiáról,  a  kit  szőke  czigánynak  neveztek?  No  ez 
jó,  ez  csakugyan  kapitális  egy  gondolat.  —  S  a  főbíró 
annyira  nevetett  e  gondolaton,  hogy  végre  a  molnár 
is  nevetni  kezdett,  s  mikor  amaz  fülébe  súgta,  hogy  a 
szeretőket  legjobb  magokra  hagyni,  szinte  kaczagya 
ment  ki  a  főbíróval.  Miből  azonban  egyáltalában  nem 
következik,  hogy  Farkas  uram  nem  boszankodott  bel- 
sőképen. Csakhamar  kitört  az  belőle  egy  kis  károm- 
kodásban :  hogy  majd  megtanítja  ő  így  meg  amúgy 
engedelmességre  azt  a  rossz  leányt. 

—  Föl  se  vegye,  Farkas  uram  —  szólt  a  főb  ró 
jókedvűen.  —  Megszelídül  ő  magától  is.  Akármit 
beszél  most,  a  lakodalomnál  mégis  csak  igent  mond. 
Csak  nem  kell  elveszteni  a  flegmát.  De  úgy  látszik, 
Ékesy  nem  sokra  ment,  —  szólt,  a  ház  felől  közeledni 
látván  esküdtjét.  —  No  öcsém,  ugyan  hamar  vé- 
geztél. 

—  Mariska  rosszkedvű,  —  válaszolt  emez,  szintén 
nevetésre  kényszerítve  magát,  mi  közt  azonban  belső 
haragja  látszott.  —  Csak  úgy  szórta  a  szitkokat,  s 
mikor  kezénél  fogva  meg  akartam  nyugtatni,  kira- 
gadta magát  és  elszaladt.  Mind  azért  az  átkozott 
molnárlegényért,  de  ha  egyszer  kezem  közé  kerül 

—  Tréfaság,  öcsém,  csupa  tréfaság  —  szólt  a  fő- 
bíró. —  Ha  szitkok  helyett  egyebet  szórna,  még  akkor 
is  csak  nevetni  kellene.  Bírjuk  Farkas  uram  szavát,  a 
többi  tréfadolog. 

—  Majd  megmutatom  én,  ki  az  úr  a  háznál  — 
szólt  a  molnár. 

—  Soha  se  nehezteljen,  tisztelt  barátom.  Becsületes 
leánytól  nem  is  várhatni  mást.  Csak  nem  mondhat 
igent,  mihelyt  megkérik.  Egyik  elpirul,  másik,  ha 
hozzá  nyúlnak,  kiragadja  kezét  s  elszalad,  a  harmadik 
meg  talán  kezével  is  védelmezi  magát.  Egyik  szelí- 
debb, másik  tüzesebb,  de  végre  mindenik  csak  meg- 
adja magát.  Olyan  az  a  leányféle,  öcsém,  mint  a  mé- 
zesszájú méhecske.  Megszúr,  ha  hozzá  nyúlsz,  de 
csak  egyszer,  —  aztán  elveszti  fulánkját. 

E  szép  hasonlatosság,  melyet  a  főbíró,  hogy  hall- 
gatóinak figyelmét  valamikép  ki  ne  kerülje,  különféle 
formákban  többször  ismételt,  tökéletesen  megnyug- 
tatta a  molnárt  is.  Az  egész  társaság  jókedvűen  tért 
vissza  a  szobába,  s  az  újra  megtöltött  czilinderek  előtt 
minden  egyébről  megfeledkezett. 

Késő  éjszakáig  folyt  a  mulatság,  pohár  poharat, 
tréfa  tréfát,  czilinder  czilindert  követtek.  Felköszön- 
töttek,  kezet  csaptak,  megölelték  egymást.  Az  esküdt 
főbíráját,  ez  az  esküdtet,  mindketten  a  molnárt,  s  a 
molnár  mindkettejöket  a  világ  legderekabb  emberének 
monda,  —  s  tán  annak  is  tartotta;  szóval,  három  vár- 
megyében nem  mulatott  ez  este  senki  jobban  a  mol- 
nár vendégeinél. 

Megtörtént,  hogy  valamint  többnyire  mindhárman 
egyszerre  szóltak,  úgy  egyszer  véletlenül  mindhárman 
egyszerre  hallgattak,  s  akkor  a  molnárnak  úgy  tetszett, 
mintha  zokogást  hallana. 

—  Ni,  hogy  sír  mérgében  —  szólt  nehezedő  nyelv- 
vel ;  —  de  a  méhecske  is  szúr  és . . .  hogy'  is  mondta  a 
teéns  úr? 

—  Aztán  elveszti   fulánkját  —  pótolá  ki  a  főbíró. 

—  Mindez  csak  azért  van  —  szólt  ismét  a  molnár,  — 
mert  azt  a  haszontalan  szőke  czigányt  szereti.  Koldus, 
valóságos    koldus   még   az    apja  is,  mégis    azt  szereti. 

—  Tréfaság  —  szólt  megnyugtat ólag  a  főbíró,  — 
valódi  tréfasági 

—  Ugy-e  bár?  Én  is  azt  mondom  —  szólt  a  mol- 
nár. —  Mit   tehetünk   mi    róla,  hegy  oly  zokon  yeszi. 

—  Az  csak  neki  baj  —  jegyzi  meg  az  esküdt  nagy 
philosophiával,  míg  a  poharakat  újra  megtölté.  — 
Igyunk  egészségére. 

S  ittak  és  lármáztak  és  nevettek.  Mariskának  baj, 
hogy  oly  zokon  veszi !  Miérr  ne  vigadnának  azért 
mások  ? 

111. 

Még  aludtak  a  molnár  és  vendégei,  s  alig  kezdett 
szürkülni,  mikor  Mariska  másnap  a  kis  ladikba  ült  s 
átevezett  a  Sajón.  Hideg  őszi  reggel  volt.  A  folyó 
fölött  sűrű  köd  terűit,  melyen  át  csak  a  paplak  egyik 
ablaka  világított.  Erre  hajtá  csónakát.  Ki  segíthetne 
rajta  inkább  e  nehéz  bajában,  mint  a  ki  őt  és  Lajost 
felnövelte  ? 

A  lelkész,  midőn  Maris  szobájába  lépett,  s  az  álmat- 
lan éjtől  halvány  arczát  látá,  első  pillanatra  azt  gon- 
dolta, hogy  a  molnárt  érte  baj ;  mikor  aztán  megtudta 
e  váratlan  látogatás  okát,  oly  szelíd  szavakkal  vígasz- 
tala a  leányt,  oly  biztosan  Ígérte,  hogy  apjával  még 
ma  szólni  fog,  miszerint  Maris  egészen  megnyugtatva 
érezte  magát. 

—  Talán  igazán  csak  tréfa  az  egész  ;  különben  aligha 
nevetett  Yolna  apád  —  úgymond.  —  S  ha  csakugyan 
megkértek  és  apád  azt  mond  a  is,  hogy  neki  magának 
ellenvetése  nincsen,  gondolod-e,  hogy  azért  szeren- 
csétlenné fogna  tenni?  Bizonyosan  nem  tudja,  meny- 
nyire szereted  Lajost;  s  azt  hiszi,  hogy  Ékesyvel,  a 
ki  nemes  ember  és  tisztviselő,  boldogabb  lehetsz ;  de 
azért  melyik  apa  áldozná  föl  gyermekét  saját  szeszé- 
lyének? 

Mariska  eddig  oly  boldog  napokat  élt,  oly  valószí- 
nűtlennek tartá,  hogy  valaha  szerencsétlen  lehetne, 
miszerint  a  lelkész  által  tökéletesen  megvigasztalva 
érzé  magát.  Letörölte  könyeit,  előre  köszönte  a  tisz- 
teletesnek közbenjárását,  s  könnyűit  szívvel  evezett  át 

ismét  a  Sajón.  Itt  is  oszolni  kezdett  már  a  köd,  s  mi- 
dőn haza  érve,  mindent  csendesen  talált,  meggyőző- 
dött, hogy  nem  vették  észre  távozását.  Alig  foghatta 
meg,  miért  is  aggódott  annyira.  Nem  mondta-e  apja 
sokszor,  hogy  szeme  világát  sem  szereti  jobban  nálá- 
nál;  nem  tett-e  mindent  kedvére;  hogy'  tenné  most 
szerencsétlenné?  —  Tréfa  Yolt  az  egész,  a  tiszteletes 
úrnak  igaza  van ;  különben  hogy'  nevethetett  volna 
apám,  midőn  zokogni  látott. 

A  tiszteletes  úr  azonban  korántsem  volt  annyira 
meggyőződve  közbenjárása  sikeréről,  mint  Marisnak 
megnyugtatására  monda.  Senki  sem  űl  oly  erősen  lo- 
ván, mint  nádparipáján,  s  a  molnár  épen  azon  egyéni- 
ségek közé  tartozott,  kik  a  lovaglás  e  nemében  leg- 
kitűnőbbek. Minél  szűkebb  volt  eszmeköre,  minél 
inkább  bele  élte  magát  saját  gondolataiba,  annál  tán- 
toríthatlanabb  volt  a  meggyőződésben.  Azok  közé  tar- 
tozott, kik  évek  óta  könyvnélkül  tudják  a  feleletet,  me- 
lyet bizonyos  kérdésekre  adni  fognak,  s  kiknek  épen 
azért  hasztalan  beszélünk.  Nagyravágyás  volt  egész 
életének  vezéreszméje,  azon  pillanattól  fogva,  hogy 
legénykorában  elvette  az  özvegy  molnárnét,  a  ki  anyja 
lehetett  volna ;  azért  fáradott  mind  mostanáig.  Rábír- 
hat-e valakit  bármely  okoskodás,  hogy  rögeszméiről 
vagy  szenvedélyeiről  lemondjon  ?  —  De  hisz  nem  is 
okokkal  fogok  előállani,  —  vígasztala  magát  a  tiszte- 
tes,  —  csak  szívéhez  szólok.  S  ha  a  legmakacsabb  em- 
ber lenne  is,  lehetetlen,  hogy  rögeszméinek  saját  gyer- 
mekét feláldozza.  S  e  meggyőződése  által  annyira  biz- 
tatva érezte  magát,  hogy  midőn  délután  a  malomba 
átment,  csak  azon  törte  fejét,  miként  hozza  szóba  a 
dolgot? 

Azonban  alig  lépett  ki  a  kompból,  a  molnár,  ki  őt 
beszállani  látta,  a  malomból  elébe  jött,  s  azon  kérdés- 
sel fogadta:  nem  hallott-e  semmi  újságot?  S  nem  is 
várva  feleletre,  maga   mondta  el  a  tegnap  történteket. 

—  Már  ez  nagy  dolog  —  szólt  a  tiszteletes,  —  nagy 
dolog,   Farkas  uram. 

—  Bizony  nagy  dolog,  úgy-e?  Ki  gondolta  volna, 
Mariskából  ilyen  hamar  teéns  asszony,  tán  alispánná 
lesz.  Ékesy  nagyra  mehet,  ha  pénzzel  segítik. 

—  De  hát  Mariska  mit  mond  ehhez?  —  kérdezé  a 
lelkész  a  lehető  legártatlanabb  hangon. 

—  Hát,  a  kisasszony  —  szólt  gúnyosan  a  molnár, — 
azt  mondja,  hogy  neki  nem  kell  az  esküdt. 

—  Nekem  úgy  látszik,  Farkas  uram,  hogy  leányá- 
nak véleménye  nem  épen  közömbös  e  dologban  — 
monda  a  lelkész,  ki  e  beszélgetés  közben  a  molnár 
szobájába  érve  kalapját  és  botját  az  asztalra  tette,  s 
bármennyire  föl  volt  gerjedve  belsőképen,  nyugodtan 
leült. 

—  Még  csak  az  volna  hátra  —  szólt  a  molnár  ha- 
raggal. —  Én  parancsolok  és  a  leánynak  engedelmes- 
kedni kell.  Majd  meglátjuk,  ki  az  úr  a  háznál? 

—  Nem  uraságról  van  itt  szó,  kedves  szomszéd,  ha- 
nem egyetlen  gyermeke  boldogságáról  —  válaszolt 
nyugodtan  az  előbbi. 

Mihelyt  észrevette  a  molnár,  hogy  a  lelkész  más 
színben  látja  a  dolgot,  neheztelni  kezdett.  Most,  mi- 
kor látta,  hogy  valaki  meg  meri  támadni  határozatát : 
egyszerre  haragra  lobbant. 

—  Gyermekem  boldogságáról?  —  kiáltott.  —  Tehát 
mégis  az  én  gyermekem  boldogságáról,  kit  én  növel- 
tem fel,  nem  más;  kit  én  tartok  és  nem  más;  ki  csak 
én  tőlem  várhat  valamit  a  világon  s  nem  mástól,  s  ki- 
hez rajtam  kívül  senkinek  semmi  köze. 

—  Csalódik,  Farkas  úr  —  válaszolt  a  lelkész  komo- 
lyan. —  Ha  nem  említem  is  a  barátságos  viszonyt, 
melyben  állunk,  de  lelkészi  kötelességem... 

—  Az  már  más  —  szólt  megnyugtatva  a  molnár,  — 
ha  a  tiszteletes  úrnak  kötelessége,  jól  teszi,  ha  szól. 
Rám  hivatkozhatik  a  papi  gyűlésen,  tanúságot  teszek, 
hogy  mindent  elmondott.  A  tiszteletes  urat  feleletre 
vonhatják;  nekem  nem  parancsolnak.  Többet  adok  az 
eklézsiának,  mint  akárki ;  de  úr  akarok  lenni  házam- 
ban. Ilyen  dologban  nekem  a  vármegye  sem  parancsol. 

Az  egész  vidék  ismer,  szavam  annyi,  mint  a  szentírás. 
Ékesynek  Ígértem  leányomat,  Ékesyné  lesz  és  azzal 
punktum,  ha  az  egész  világ  fejére  áll  is. 

A  lelkész  elmondott  mindent,  a  mi,  véleménye  sze- 
rint, a  molnárnak  szivére  hathatott  s  ez  elég  nyugod- 
tan hallgatta  meg  szavait,  kivéve,  midőn  Zátonyiéknak 
adott  igéretét  említé.  Ekkor,  mivel  nem  volt  egészen 
meggyőződve  ügye  igazságáról,  indulattal  félbesza- 
kasztá. 

—  Zátonyiék?  —  kiáltott  haraggal;  —  nem  bán- 
tam-e elég  jól  velők  szegénységükhöz  képest;  nem 
kölcsönöztem-e  a  rektornak  100  forintot,  mikor  a 
faluba  jött,  a  mit  csak  második  évben  fizetett  vissza? 
Nem  tartottam-e  fiát,  s  nem  én  tanítottam-e  mester- 
ségére? S  nem  mondom,  hogy  még  többet  is  nem 
teszek  érte,  —  tévé  hozzá  valamivel  nyugodtabban.  — 
Ha  visszajő,  talán  két-háromszáz  forintot  adok  neki, 
hogy  malmot  bérelhessen.  De  ha  boszantanak,  egy 
fillért  sem  lát  tőlem,  Isten  engem,  egy  fillért  sem. 

—  Hát  adott  szava?  —  kérdezé  a  tiszteletes;  — 
szomszéd  uram  azt  monda,  hogy  szava  szent,  mint  az 
írás.  Mit  fognak  mondani  az  emberek  ? 

—  Micsoda  emberek,  —  szólt  a  molnár,  s  homlo- 
kán kidagadtak  az  erek,  hogy  szinte  félni  lehetett, 
hogy  baj  éri,  —  a  parasztok?  Szeretnék  annak  a 
szeme  közé  nézni,  a  ki  rólam  szólni  mer.  Nem  szőke 
czigánynak  nevezi -e  Zátonyit  az  egész  falu :  s  én 
neki  adjam  leányomat  ?  Mikor  Marist  neki  Ígértem, 
még  nem  tudtam,  hogy  őt  szőke  czigánynak  nevezik, 
s  azt  sem  gondoltam  - —  tévé  hozzá,  —  hogy  leányomra 
oly  szerencse  vár.  Ékesy,  mint  a  főbíró  úr  mondja, 
még  sokra  viheti  :  nemes  emberből  Magyarországban 
minden  lehet. 

—  S  ezért  a  szomszéd  feláldozná  egyetlen  gyer- 
meke boldogságát?  —  szólt  a  lelkész  szomorúan,  mert 
érezni  kezdé,  hogy  beszéde  hasztalan. 

A  molnár  nevetett. 

—  Majd  meglátjuk,  ha  teéns   asszonynak  nevezik,  s 

a  vármegye-urak  eljönnek  lakodalmára  —  mert  mind 
el  fognak  jönni ;  olyan  lakodalom  még  nem  volt  a 
környéken,  a  milyet  én  tartok  —  majd  meglátjuk, 
mit  fog  akkor  mondani.  Sírni  fog,  igen.  Hisz  a  leá- 
nyok mindig  sírnak  az  esketésnél ;  talán  panaszkodni 
is  fog,  de  utoljára  is  nem  lesz  senki  boldogabb  nálá- 
nál. Van-e  nagyobb  boldogság  a  világon,  mint  ha  az 
embert  az  egész  világ  süvegeli  ? 

—  Ez  szomszéd  úrnak  boldogság  lehet  —  szólt  a 
lelkész ;  —  de  leánya,  mint  sok  mások  is,  másban 
keresheti  boldogságát. 

—  Mert  nem  ismeri  a  világot  —  vágott  szavába  az 
előbbi.  —  Sokszor  hallottam  beszélni  oly  emberekről, 
kiknek  vagyon  nem  kell,  s  kiknek  mindegy,  akár  első, 
akár  utolsó  helyen  állanak  ;  a  tiszteletes  úr  maga  azt 
prédikálja,  hogy  ilyennek  kellene  lennie  a  keresztyén- 
nek; meglehet,  hogy  ilyen  emberek  találkoznak 
valahol,  de  én  nem  láttam  még,  s  azért  mindvégig  azt 
hiszem,  vagyonnak  és  czímernek  mindenki  örül.  Nincs 
is  egyéb  boldogság  a  világon.  —  Az  Isten  minden 
embert  egy  sárból  teremtett,  azért  ízlésök  sem  lehet 
annyira  különböző. 

—  Hisz  minden  dolognak  az  adja  meg  becsét,  hogy 
mily  gondolatot  kötünk  azzal  össze  —  szólt  a  lelkész. 

—  Ez  is  csak  beszéd  —  válaszolt  a  molnár,  — 
puszta  beszéd.  Egyik  ember  olyan,  mint  a  másik. 
Nekem  hasztalan  beszél  a  tiszteletes  úr.  Ismerem  a 
világot  s  legjobban  tudom,  hogy  miként  tehetem  bol- 
dogabbá leányomat,  mint  én  voltam.  A  tiszteletes  úr 
is  bizonyosan  azt  hitte,  hogy  szerencsés  vagyok,  hisz 
az  egész  környék  azt  gondolta  ;  de  most  megvallhatom, 
hogy  nem  voltam  az  soha !  A  ki  nem  nemes,  nem 
is  lehet  szerencsés  a  világon.  Évenkint  növekedett 
vagyonom.  Irígylették  pénzemet,  s  elég  úr  fordult 
meg  házamnál,  kinek  contractusát  előmutathatnám,  s 
ki  csaknem  porig  alázta  magát  előttem.  Irígylették 
pénzemet,  de  restórácziókor,  vagy  ha  a  szomszéd 
faluból    a    nemeseket     gyűlésre     vitték    be,    én    csak 

parasztnak  éreztem  magamat.  Ha  vőm  szolgabíró  lesz, 
velem  is  máskép  beszélnek,  mint  eddig;  már  pedig, 
hogy  ő  belőle  az  lesz,  azért  jót  állok.  Ha  az  egész 
világ  a  fejére  áll  is,  megtartjuk  a  lakodalmat  a  jövő 
tavaszkor. 

A  lelkész  sokkal  jobban  ismerte  az  embereket, 
hogysem  tovább  is  vitatkozott  volna,  midőn  minden 
szava  csak  növelte  a  molnár  makacsságát.  Fölkelt  tehát 
és  menni  készült. 

—  Csak  reménylem,  a  régiek  maradunk,  azért  hogy 
leányomra  nézve  a  magam  szándékát  követem  —  szólt 
a   molnár. 

—  Én  csak  a  szomszéd  uram  érdekében  szóltam. 
Tudom,  hogy  szereti  a  leányát  és . . . 

—  Tréfa  az  egész  —  Yágott  szavába  az  előbbi,  — 
csak  tréfaság,  a  főbíró  is  azt  monda.  Maris  tűzről 
pattant  leány,  s  pár  napig  boszankodik.  Fel  sem  kell 
venni.  A  méh  is  megszúrja  az  embert,  ha  hozzá  nyúl- 
nak, de  épen  így  veszti  el  fulánkját. 

—  A  főbíró  úr  ez  egyszer  rosszul  választá  hasonla- 
tosságát —  szólt  a  lelkész  szomorúan ;  —  a  méh 
ilyenkor  nemcsak  fulánkját  veszti  el. 

—  Tréfaság !  Mikorra  Ékesy  házát  kiigazítják  — 
ahhoz  is  én  adtam  a  pénzt  —  s  a  lakodalmat  meg- 
tartjuk, Mariska  háromszor  is  megváltoztatja  gondo- 
latát. 

Ez  volt  az  egyetlen  vigasztalás,  melyet  a  lelkész 
magával  vihetett. 

Mennyi  történhetik  fél  év  alatt,  hányszor  megvál- 
toztathatja apja  föltételeit:  ezzel  vígasztala  Marist,  s 
végre  a  leány  is  nyugodtabbá  lett  egy  időre,  s  remény- 
leni kezdett.  Mikor  oly  szükséges  volt  neki  a  remény! 

Csak  Zátonyiék  maradtak  vigasztalhatlanok.  Életök 
végső  reményét  vesztették  el,  s  először  történt,  hogy 
meg  lőn  zavarva  az  egyetértés,  mely  annyi  éven  át  és 
viszontagságon  keresztül  uralkodott  a  házaspár  között. 
A  rektorné  mindent  a  hegedűnek  tulajdonított;  s  ha 
százszor    föltette   is    magában,    hogy  e   meggyőződést, 

mely  férjének  fájt,  nem  fogja  többé  említeni :  vala- 
hányszor fiáról  szólott,  végre  is  mindig  csak  arra  tért 
vissza,  hogy  ha  fia  nem  muzsikálna,  senki  sem  nevezné 
szőke  czigánynak,  s  ha  nem  neveznék  szőke  czigány- 
nak,  a  molnárnak  sem  lenne  ürügye  igéretét  vissza- 
vonni. Zátonyi  maga  ellenben  az  egész  szerencsétlenség 
okát  saját  gyöngeségében  kereste.  —  Ha  nem  enge- 
dek feleségemnek,  s  fiamat  arra  nevelem,  a  mire 
hivatva  volt,  most  boldog  lehetne,  —  így  szóit  több- 
ször. —  Lajosom  eddig  mint  művész  nagy  nevet 
szerzett  volna  magának,  és  most ! . . .  Azt  mondták, 
minél  szerényebb  körbe  állítom  fiamat,  annál  biztosabb 
jövője;  nagyobbat  bukhatni  a  magasból.  De  ez  mind 
balgatagság;  nem  úgy  lehetünk  boldogok,  ha  alább 
szállunk,  hanem  csak  azon  a  helyen,  melyre  születtünk. 
S  fiamat  az  Isten  is  művésznek  teremtette. 

Belsőleg  egyik  a  másikra  rótta  a  baj  egész  okát ; 
így  történt,  hogy  e  csapás,  mely  a  rektort  és  feleségét 
egyaránt  érte,  épen  akkor  távolítá  el  őket  egymástól, 
mikor  legtöbb  szükségök  vala  egymásra.  Mindeniknek 
magánosan  kellett  hordoznia  bánata  egész  terhét. 

IV. 

Az  ősz  elmúlt  S  utána  a  tél,  a  nélkül,  hogy  változott 
volna  valami  azon  személyek  helyzetén,  kiknek  egy- 
szerű történetét  írom ;  azt  az  egyet  kivéve,  hogy  a 
rektor  és  családja,  kik  iránt,  mint  mondám,  azelőtt 
ellenszenv  mutatkozott,  most  egyszerre  köztisztelet 
tárgyaivá  lettek.  A  molnár  és  a  járás  esküdtje  hatalma- 
sabbak voltak,  hogysem  őket  valaki  szemben  sérteni 
merné,  de  annál  többet  szitkozódtak  ellenök  magok 
között;  s  a  hol  csak  sajógátiak  —  főkép  a  falu  asz- 
szonyai  —  összejöttek,  széltében  folyt  a  beszélgetés 
a  molnár  föl  fuvalkodó  ttságáról  és  a  koldus  esküdtről, 
ki  csak  Mariska  vagyona  után  sóvárog.  Mindenki 
sajnálta  Zátonyiékat,  s  azon  volt,  hogy  irántok  részvé- 
tét bebizonyítsa. 

A  molnár  észrevette  mindezt,  de  nem  gondolt  vele. 
Mióta  a  főbíró  s  a  megye  alsóbb  tisztviselői  házánál 
naponkint  megfordultak,  annyira  elkapta  hiúsága,  hogy 
még  azt  sem  bánta,  ha  az  egri  ugyancsak  fogyatéknak 
indult.  Fontos  személynek  tartotta  magát  a  megyében. 
Mondogatta,  hogy  ha  száz  akó  borába  kerül  is,  szol- 
gabíróvá teszi  vejét  a  jövő  tisztújításon,  s  hogy  esküdt 
is  csak  az  lesz,  a  kit  ő  akar.  Ha  panaszról  hallott, 
azonnal  igérte  pártfogását;  szóval,  annyira  élvezte 
jövendő  nagyságát,  hogy  alig  vette  észre  a  változást, 
mely  leányán  történt;  s  ha  figyelmeztették  rá,  azzal 
vigasztalta  magát :  ha  most  halványabb  is  leánya,  majd 
pirosabb  lesz,  ha  férjhez  megyén. 

Hisz  a  szegény  leány  nem  panaszkodott  senkinek  ; 
csöndesen  végezte  házi  dolgait,  szó  nélkül  teljesítette 
apja  minden  parancsát,  s  még  Ékesy  irányában  is 
csupán  hideg  közönyösség  által  mutatta  megvetését. 
De  a  kik  őt  régebben  ismerték,  jól  látták,  hogy  a  bú, 
mely  életén  rágódik,  nem  olyan,  melyet  az  idő  meg- 
orvosolhatna. Néha  a  fergeteg  a  virágot  nem  tépi 
szét ;  kelyhe  édes  illatot  áraszt,  mint  azelőtt,  s  csak 
mikor  azt  látjuk,  hogy  az  eső  cseppjei  rég  fölszikkad- 
tak szirmain,  s  mégsem  emeli  föl  fejét,  és  hogy  a 
szelíd  nyári  fuvalom  érintésére  nem  mozdul,  mint 
testvérei  :  akkor  veszszük  észre,  hogy  le  van  törve  az 
ág,  melyen  éltető  tövével  egybefüggött.  így  volt 
Mariskánál. 

Eleinte  reményekkel  biztatta  magát.  Nem  volt-e 
meggyőződve  apja  szeretetéről  ;  nem  teljesítette-e 
eddig  legkisebb  kivánatait?  Jönni  fog  oly  pillanat, 
mikor  vele  szólhat,  s  ez  nem  fogja  magától  eltaszítni 
egyetlen  gyermekét.  Órákig  gondolkozott  erről.  Ha 
mind  elmondhatja,  a  mit  érez,  mit  magában  föltett, 
hogy  el  fog  mondani:  lehetetlen,  hogy  apja  ne  enged- 
jen. De  mikor  végre  a  rég  várt  pillanat  eljött,  s  apja 
előtt  egész  szívét  kitárva  zokogott  és  lábaihoz  borúit, 
s  ez  őt  harag  nélkül  végig  hallgatta,  aztán  nevetve 
csak   azt   válaszolta :    majd   megjó    az   esze,  s  át   fogja 

látni,  miszerint  mindez  csupán  javára  történik;  s  mi- 
dőn, nem  ijedve  vissza  kérése  sikeretlenségén,  újra 
megkísérté  a  szerencsét,  megint  kért  és  rimánkodott, 
s  minden  esdeklésével  legfölebb  is  csak  azt  vihette  ki, 
hogy  a  lakodalmat  születésnapjáig  elhalasztották, 
akkor  lemondva  minden  reményről,  nem  is  küzdött 
többé  sorsa  ellen.  Az  egykor  oly  vidám  leány  sötét 
közönyösségbe  sűlyedett. 

Így  jött  meg  a  tavasz. 

A  fűzfák  a  Sajó  partján  friss  leveleket  hajtottak,  s 
már  a  tölgy  is,  lerázva  a  múlt  év  száraz  lombjait,  új 
életnek  indult.  A  kizöldült  vetések  fölött  vigan 
danolta  énekét  a  pacsirta,  s  a  réten  kerepelve  járt  fel 
és  alá  a  megjött  gólyasereg.  A  tavaszszal  Mariska 
magaviseletében  nagy  változás  történt.  Minél  közelebb 
jött  a  pillanat,  melyben  tavaly  Lajosától  búcsút  vett, 
s  melyben  őt  visszavárta :  annál  inkább  növekedett 
nyugtalansága.  A  hányszor  csak  szerét  ejthette,  át- 
osont a  lelkészhez  vagy  Zátonyiékhoz ;  napjában  két- 
szer is  elküldte  az  egyik  szolgálót  vagy  legényt, 
mindig  azon  kérdéssel :  mégsem  jött-e  meg  Lajos  ? 
Beszélgetésbe  ereszkedett  mindenkivel,  a  ki  megfor- 
dult a  malomban,  hogy  megtudhassa:  nem  hallottak-e 
valamit  Zátonyiékról  ? 

Ezek  azalatt  nem  kevesebb  nyugtalansággal  várták 
fiuk  visszatértét,  annál  inkább,  mert  őt  eddig  nem  tu- 
dósították a  történetkről.  A  lelkész  többször  taná- 
csolta, s  a  rektorné  is  mindig  úgy  vélekedett,  hogy 
jobb  lesz,  ha  fiát  előkészítik  e  csapásra.  De  Maris 
eleinte,  mikor  még  remélt,  annyira  kérte,  hogy  ne  te- 
gyék, hogy  mindig  elmaradt  a  tudósítás.  —  Minek 
tudná  meg  szegény  fiú  pár  hónappal  előbb,  hogy  min- 
denét elveszte.  Ne  rövidítsük  boldogsága  napjait.  Ilyen 
csapásra  úgy  sem  készíthetni  el  senkit.  S  ha  vissza- 
jött, könnyebben  viseli  el  körünkben  baját,  mint  ide- 
genek közt. 

Elmúlt  az  év,  melynek  elteltével  szülői  és  kedvese 
haza  várták  a  vándorló  legényt.  Óráról  órára  nőtt  nyűg- 

talanságuk,  mert  a  rektorék  rég  nem  kaptak  levelet 
fiuktól,  s  mindinkább  közelgett  a  nap,  mely  Mariska 
lakodalmára  ki  volt  jelölve. 

—  Bizonyosan  beteg,  különben  írna  —  így  aggó- 
dott a  rektorné.  —  Ki  tudja,  talán  ő  is  elfelejtett!  — 
szólt  Maris.  Utolsó  időben  neki  minden  lehetségesnek, 
sőt  valószínűnek  látszott,  a  boldogságon  kívül. 

Május  vége  felé  közelgett.  Maris  lakodalma  másnap 
reggelre  volt  határozva  s  a  malmot  szokatlan  mozgás 
tölte  el.  Künn  a  tölgyek  alatt  a  molnárlegények  az  er- 
dőn vagdalt  friss  galyból  sátort  készítettek  a  násznép 
számára.  A  konyhában,  Zsuzsin  és  Viktán  kívül,  a  vá- 
rosból hozott  két  szakácsné  s  a  faluból  segíteni  jött 
asszonyok  egész  serege  dolgozott ;  míg  a  molnár  majd 
a  pinczében  az  úri  asztalra  szánt  palaczkokat  állítá 
rendbe,  majd  szobáról  szobára  járt,  szorgalomra  intve 
a  súrolókat,  rendezve,  parancsolva,  szidva  és  károm- 
kodva, de  mindig  jó  kedvben.  —  A  molnárnak  úgy 
látszott,  mintha  életében  soha  sem  lett  volna  annyi 
dolga,  s  mégis  soha  sem  tetszett  a  nap  előtte  hosz- 
szabbnak,  soha  sem  unta  magát  jobban,  sőt  minden  jó 
kedve  mellett  is  soha  sem  boszankodott  többet;  mert 
nem  volt-e  valóságos  gyalázat,  hogy  míg  ő  fárad  és 
pénzét  költi,  s  az  egész  szomszédság  segíteni  jő,  csak 
az  nem  nyúl  semmihez,  a  kinek  kedveért  mind  e  ké- 
születek történnek?  Maris  jókor  reggel  elment  a  ház- 
tól, s  azóta  vissza  sem  jött,  mintha  nem  is  őt  illetné 
az  egész.  Farkas  uram  nem  adná  sokért,  ha  leányát 
jól  megverhetné,  s  tán  meg  is  lette  vala,  ha  tele  nincs 
háza  emberekkel,  s  Ékesy  maga  nem  kérte  volna,  hogy 
a  világért  se  tegye,  nehogy  végre  még  azt  kiáltsák  rá, 
hogy  leányát  kényszerítette. 

Maris  addig  a  Sajó  túlsó  partján  mulatott,  mintegy 
búcsút  járva  a  helyeken,  hol  egykor  Lajossal  együtt 
volt.  A  templom  hársai  alatt,  a  réten,  künn  az  erdő- 
ben, hol  kedvesétől  búcsút  vett  s  mindenütt  boldogabb 
idők  emlékei  támadtak  szivében.  Mint  a  ki  egy  sír- 
kertben bolyong,  hová  kedveseit  eltemették,  megnyílni 

érzi  keble  sebeit  s  még  sem  válhatik  meg  e  helytől, 
hol  magát  egykori  boldogságához  közelebbnek  érzi. 
Szíve  kimondhatatlan  fájdalmakat  tűrt,  de  fájdalma  nem 
volt  édesség  nélküli.  S  alig  szakíthatta  el  magát  azon 
helyektől,  hol,  mint  az  alkony  a  nap  után,  egykori  bol- 
dogságának legalább  emlékei  maradtak  meg.  Csaknem 
dél  lett,  mire  visszajött  az  erdőből  a  faluba, 

A  tiszteletes  épen  ablakánál  állott,  a  malomra  nézve, 
melynek  kerekei  ma  álltak,  s  honnan  épen  most  víg 
kurjongatás  hallatszott.  A  lelkész  fölsóhajtott,  az  öröm- 
hangok fájtak  szívének.  —  Szegény  leány  —  gondola 
magában,  —  ez  örömrivalgás  között  ki  hallhatja  sohaj- 
tozásidat!  Virággal  hintik  útadat,  koszorút  fonnak  hom- 
lokodra s  így  kisérnek  az  oltárhoz,  nem  is  gyanítva, 
hogy  áldozat  vagy.  Hisz  ők  szeretnek  téged!  Apád 
minden  nélkülözést  tűrne  inkább,  hogysem  vagyonodat 
csonkítaná,  életével  védne  minden  bántás  ellen;  most 
is  csak  azért  oly  kérlelhetetlen,  mert  leányának  emel- 
kedése, leánya  boldogsága  forog  kérdésben.  Csakhogy 
nem  értenek :  ez  az  egész  baj.  Szomorú  egy  Bábel  a 
világ.  —  E  pillanatban  nyílt  meg  az  ajtó.  Hátra  tekin- 
tett, s  a  szobában  Mariska  állt  előtte. 

A  melegtől  és  sebes  járástól  neki  pirosodott  arcza, 
az  egyszerű  ruha,  a  virágos  faág,  melyet  kezében  tar- 
tott, minden  azon  pillanatra  emlékezteié,  mikor  Maris 
egy  év  előtt  elbúcsúzván  kedvesétől,  e  szobában  volt. 
S  mégis  minő  változás,  ha  az  arcz  kifejezésére  nézünk  ; 
mennyi  fájdalom,  mily  szomorú  elhatározottság  van 
kifejezve  e  gyöngéd,  csaknem  gyermeteg  vonásokon. 

A  lelkész  meghatva  fogadta  a  jövevényt,  s  jobbját 
nyújtva  kérte,  hogy  üljön  le  és  pihenjen  meg. 

—  Nincs  időm,  tiszteletes  uram  —  szólt  a  leány. 
Hír  nélkül  jöttem  el  hazulról,  s  apám  ....  Maris 
arczán  fájdalmas  kifejezés  vonult  át.  —  Csak  egy  kis 
kérésem  van ;  tudom,  tiszteletes  úr  megteszi  ked- 
vemért. Ekkor  a  leány  egy  bepecsételt  levelet  vont  ki 
kebléből  s  a  lelkéiznek  nyújtá.  —  Ha  majd  elme- 
gyek —  szólt  elfojtott  hangon   —   és   Lajos   visszajő: 

adja  át  neki  e  levelet.  Zátonyiaknak  akartam  adni,  két- 
szer is  voltam  házuknál,  de  megint  csak  elmentem. 
Szegények!  eleget  szenvedtek  úgyis,  miért  növelném 
bánatukat  az  által,  hogy  fölkeresem  őket.  Mégis  csak 
én  vagyok  oka  az  egész  szerencsétlenségnek.  Ók  is 
csak  átkozva  gondolnak  rám.  Meg  fognak  vetni,  gyű- 
lölni, s  engem  többé  senki  sem  fog  szeretni  e  világon  1 

—  Szegény  leány,  hogy'  gondolhatsz  ilyeneket  — 
szólt  a  lelkész  nyájasan.  —  Zátonyiék  ismernek,  s  bár- 
mint fájjon  nekik,  a  mi  történt,  jól  tudják,  mennyire 
szeretted  fiokat. 

—  Azt  nem  tudhatják  —  monda  Maris,  szomorúan 
rázva  fejét;  —  magam  is  csak  azóta  tudom,  mióta  oly 
szerencsétlenné  lettem.  Ha  Lajos  eljött  Yolna,  most 
talán  megmondhatnám  neki,  s  talán  megértene.  Meg 
akartam  írni,  de  én  gyönge  író  vagyok ;  a  mit  érzek, 
azt  nem  lehet  szavakban  kimondani.  Isten  maga  úgy 
akarta,  hogy  legalább  valami  legyen  a  világon,  a  mit 
nem  lehet  hazudni.  Csak  legalább  láthatnám,  csak  fél- 
óráig szólhatnék  vele.  így  válni  meg  tőle,  örökre!  .  . . 
ez  fáj  lelkemnek. 

A  lelkész  szelíd  szavakkal  vigasztalni  akarta  őt. 
Maris  szó  nélkül  hallgatta  végig. 

—  Ki  tudja  —  monda  végre  szomorúan,  —  talán  ő 
sem  szeret  többé ;  másra  gondol,  s  engem  elfelejtett. 
Ha  így  volna;  ne  adja  neki  levelemet  a  tiszteletes  úr, 
dobja  tűzbe  és  ne  említse  nevemet.  De  ha  a  régi  ma- 
radt, ha  azon  szívvel  jő  vissza,  melylyel  elment:  ó, 
akkor  mondja  meg  neki,  hogy  apám  kegyetlensége 
szakasztott  tőle  el,  de  hogy  csak  őt  fogom  szeretni 
végső  pillanatomig,  hogy  az  ő  nevét  fogják  kimondani 
ajkaim  végső  fohászommal.  Ne  epedjen.  Jobb  ha  egé- 
szen elfelejt.  Mondja   neki,  hogy  felejtsen   el ! 

Nem,  nem,  az  Istenért,  ne  felejtsen  el ;  hisz  én  őt  oly 
nagyon  szerettem,  s  miért  éltem  volna  a  világon,  ha 
ő  is  el  tudna  felejteni  ?  .  .  . 

Rég  visszatartott  könnyei  kitörtek  s  egy  székre  vetve 
magát,  keservesen  zokogott.  —  A  jámbor  lelkész  vigasz- 

talni  akarta,  de  úgy  érzé,  hogy  az  6  szemei  is  könybe 
lábadtak.  Egy  idő  múlva  Maris  megtörölte  szemeit  s 
föltekintett. 

—  A  tiszteletes  úr  sír  —  szólt  keservesen,  —  látja, 
hogy  szerencsétlen  vagyok,  s  megesik  szíve  rajtam. 
Atyám  fél  éve,  hogy  látja  kínjaimat ;  térdre  esve  rimán- 
kodtam előtte,  s  ő  nevet,  tegnap  estve  lábával  taszított 
el  magától.  Oh  Istenem!  csak  anyám  volna,  tudom,  kö- 
nyörülne rajtam.  Ezerszer  jobb  lenne,  ha  a  leányt, 
kinek  anyja  meghalt,  vele  temetnék  el ;  apja  nem  érti 
őt  soha  e  világon! 

A  hangból,  melylyel  Maris  e  szavakat  monda,  atyja 
iránt  végtelen  elkeseredés  volt  észlelhető ;  s  a  lelkész 
tisztének  tartá  őt  az  isteni  parancsra  inteni,  mely  a 
szüléket  tisztelni  rendeli. 

—  Oh  én  ismerem  e  parancsot  —  szólt  az  előbbi :  — 
tiszteljed  apádat  és  anyádat,  hogy  hosszú  életű  légy  e 
földön.  Nemde  így  tanultuk;  a  ki  apját  nem  tiszteli, 
nem  lesz  hosszú  életű,  Isten  maga  rendelte  így.  — 
Maris  az  utolsó  szavakat  félhalkan  monda,  mintha 
csak  magában  beszélne.  Arcza  egész  kifejezésében  volt 
valami,  a  mitől  a  lelkész  megijedt.  De  mielőtt  még 
valamit  mondhatott  volna,  a  leány,  mintegy  erőszak- 
kal elűzve  sötét  gondolatait,  nyájasan  kérte  őt,  hogy  ha 
olyasmit  mondott,  a  mit  nem  kellé,  ne  nehezteljen  rá ; 
legalább  ő  ne  ítélje  el.  S  ezzel,  megcsókolva  a  már 
ősz  férfiú  kezeit,  elsietett. 

Mikor  a  Sajó  partjához  ért,  csolnakját  nem  találta 
ott.  A  molnár,  csak  hogy  leányát  boszantsa,  rég  átho- 
zatta, s  Maris  kénytelen  volt  a  kompon  menni  át. 
Épen  indulni  készült.  A  komp  telve  volt  szekerekkel 
és  emberrel  ;  de  alig  lépett  be,  midőn  a  komp  elején 
fülhasító  hangok  szólamlottak  meg.  A  szomszéd  mező- 
város czigányai,  kik  a  holnapi  lakodalomra  jöttek, 
mikor  a  menyasszonyt  a  kompba  látták  lépni,  harsány 
trombitaszóval  üdvözlék  váratlan  útitársukat.  A  révész 
s  az  idősebb  férfiak  gyönyörrel  vagy  legalább  elgon- 
dolkozva hallgatták  a  marsot,  melyet  a  czigányok  húsz 

év  óta  minden  lakodalomnál  fújtak ;  a  fiatalok  jóked- 
vűen nézték  a  zenészeket  s  nevettek  a  prímáson,  a  ki 
kondor  fejét  ide  s  tova  rángatta,  mintha  vonójához 
volna  kötve,  míg  kontrása  —  mint  kontráshoz  illik  — 
félig  behunyt  szemekkel,  álmosan  követte  pajtását;  a 
czimbalmos  pedig  mintegy  kétségbeesve  hadarászott 
körül  nyakába  akasztott  czimbalma  húrjain.  A  klari- 
nétos és  trombitás  felfuvalkodva  állottak  társaik  mel- 
lett. A  révészek  megfeledkeztek  kötelcsségökről  s 
kicsibe  múlt,  hogy  a  komp  a  Sajó  közepéről  visszafelé 
nem  ment  ismét.  Az  innenső  és  túlsó  parton  hallgatók 
gyűltek  össze,  irigy  szemekkel  nézvén  a  boldogokat, 
kik  szép  muzsikaszóval  kelnek  át  a  Sajón.  Maris  az- 
alatt, mintha  észre  sem  vette  vagy  már  elfeledte  volna, 
hogy  az  egész  az  ő  tiszteletére  történik,  a  komp  egyik 
végén  ült,  s  hallgatva  nézett  le  a  vízbe. 

—  Ez  sem  úgy  néz  ám  ki  —  szólt  a  révész  egy 
vén  paraszthoz,  mikor  a  komp  megáll  olt  s  Maris  eltá- 
vozott, —  mintha  nagyon  örülne  lakodalmának. 

—  Nincs  is  miért,  kényszerítik  szegényt  —  monda 
a  megszólított. 

—  Hiába,  Ékesy  úr  nemes  ember  —  szólt  gúnyolva 
az  előbbi,  —  a  molnár  is  csak  olyan  akar  lenni  és 
leányán  kezdi. 

A  molnár  épen  háza  előtt  állt.  Maris,  kire  a  lelkész 
intései  nem  maradtak  hatás  nélkül,  mikor  apját  látta, 
közelítni  akart.  Azonban  visszariasztá  őt  a  kaczaj,  mely- 
lyel  apja  fogadta,  látván,  hogy  leánya,  ki  a  mennyeg- 
zői  készületek  elől  ment  el,  most  egy  czigánybanda 
kiséretében  jő  haza.  Hallgatva  ment  be  a  házba  s  szo- 
bájába zárkózott. 

Farkas  uram  rendszerető  ember  volt ;  a  malomkere- 
kek nem  jártak  pontosabban,  mint  ő  maga.  Házában 
minden  dolognak  meg  volt  szabva  ideje,  minden  em- 
bernek foglalatossága,  s  a  félelem  és  megszokás,  a  világ 
e  nagy  rendtartói,  az  év  első  napjától  az  utolsóig  kellő 
kerékvágásban  tartották  az  egészet.  Ha  a  nagy  kakuk- 
kos  óra    a   cselédszobában    megállna,  —  a  mi  azonban 

soha  sem  töriénik,  mert  Zsuzsi,  kire  a  felhúzást  bízták, 
csak  e  lehetőségtől  is  elszörnyed,  —  de  hogy  ha  mégis 
meg  találna  állani,  bátran  lehet  azon  órát  az  emberek 
szerint  igazítani.  Ha  Vikta  behozza  a  levest,  oly  bizo- 
nyosak lehetünk  benne,  hogy  épen  tizenkettő  az  óra, 
mintha  tíz  faluban  harangoznának. 

Az  esteli  harangozás  után  a  molnár  naponkint  szo- 
bájába jött,  s  ha  épen  vendégei  nem  voltak,  magáno- 
san költé  el  vacsoráját,  mi  csak  egy  pohár  borból  és 
kenyérből  állott.  E  mellett  azonban  néha  egy  órág  is 
elült.  Mióta  Maris  annyira  nőtt,  hogy  a  kenyeret  és 
palaczkot  rábízhatták,  ő  hozta  be  apja  vacsoráját  s  ez 
sokszor  órákig  elbeszélt  gyermekével,  s  nem  vágyó- 
dott más  társaság  után.  Mióta  Marist  Ékesynek  igérte, 
megszűnt  a  régi  bizodalom ;  a  leány  néha  félóráig  elült 
szó  nélkül  az  asztal  mellett  és  sem  ő,  sem  apja  nem 
tudták,  min  kezdjék  a  beszélgetést ;  de  hogy  leányát 
maga  mellett  lássa,  hogy  ez  hozza  be  borát,  ez  tegye 
elébe  a  tányért,  melyen  a  kenyér  és  kés  minden  nap 
ugyanazon  módon  fekszik,  szükségessé  vált  a  molnárnak, 
s  alig  képzelhette,  hogy  az  valaha  máskép  lehetne.  — 
Maris,  ha  apjától  valamit  akart  kérni,  mindig  ez  időt 
szokta  használni  ;  ilyenkor  szólt  vele  tegnap  is  Ékesy 
iránt.  Kétségbeesése  erőt  adott,  hogy  annyiszor  tett 
kérését  ismételje.  Apja  lábaihoz  borúit,  elmondott  neki 
mindent,  mi  szívére  hathatott.  Az  apa  előbb  boszan- 
kodott,  azután  észrevevén  a  hatást,  melyet  leánya  sza- 
vai tettek  reá,  szenvedélylyel  taszítá  őt  el  magától. 
A  szerencsétlen  lábával  lökte  el  könyörgő  gyermekét, 
botot  emelt  reá  s  azt  mondta,  hogy  megveri. 

—  Ma  sem  ő  fogja  behozni  boromat,  —  szólt  a 
molnár  magában,  mikor  az  estharangot  hallva  hazafelé 
ballagott.  —  Pedig  nem  fél  tőlem,  tegnap  sem  félt, 
bátran  szemem  közé  nézett,  sőt  azt  merte  mondani, 
nem  bánja,  ha  agyonütöm  is.  Makacs  egy  teremtés. 
Elkényeztettük  s  most  nem  akar  szót  fogadni  apjának. 
Se  baj.  Egy  nappal  előbb  vagy  utóbb  szokom  el  tőle, 
mindegy ;  ha  ő  nem  hozza  be  boromat,  majd  behozza 


.-7  molnár -Uánv.  203 

Zsuzsi  vagy  Vikta.  Bánom  is  én.  S  ezzel  a  szobába 
lépett  Farkas  uram,  s  rosszkedvűen  az  asztalra  csapva 
sapkáját,  épen  le  akart  ülni,  midőn  az  ajtón,  szokott 
mód  szerint,  Maris  lépett  be. 

A  molnár,  mikor  leányát  látta,  első  pillanatra  meg 
volt  hatva.  -—  Tehát  mégis  eljött  —  gondola  magá- 
ban. —  Jó  leány,  csakhogy  ember  kell  neki.  Jó  estét, 
Maris  —  szólt  nyájasan,  midőn  ez  a  poharat  és  tányért 
az  asztalra  tévé.  —  Szinte  furcsán  esik,  ha  meggondo- 
lom, hogy  boromat  esténkint  más  fogja  behozni.  No 
de  asszony  lesz  belőled,  s  majd  megszokom. 

—  Édes  apám,  akár  haláláig  szolgálom. 

—  Az  nem  megy  —  szólt  az  öreg  fejét  rázva.  — 
A  leánynak  férjhez  kell  menni.  Majd  bizony  szolgáló- 
nak tartalak,  mikor  teéns  asszony  lehet  belőled. 

—  Én  nem  akarok  az  lenni,  apám  —  monda  Maris, 
ki  a  néhány  nyájas  szóhoz  új  reményeket  kötött,  — 
nem  vagyok  én  arravaló. 

—  S  miért  ne  volnál  arravaló  ?  —  szólt  a  molnár 
boszankodva.  —  Nem  vagy-e  gazdag;  de  csak  úgy, 
ha  én  akarom.  Ékesy  uram  megköszönheti,  hogy  ily 
feleségre  tett  szert. 

—  Én  oly  boldog  voltam  házában  —  monda  az 
előbbi  esdeklő  hangon ;  —  oly  boldog  lehetnék  ezen- 
túl is.  Ne  taszítson  el  magától,  hisz  én  nem  kívánok 
semmi  mást.  Itt  leszek  körülte,  soha,  soha  sem  ha- 
gyom el. 

—  Tudjuk  -—  szólt  a  molnár  gúnyosan,  —  hogy  ha 
aztán  a  vén  bolond  maholnap  meghal,  ahhoz  a  sehonnai- 
hoz mehess.  Hohó,  az  én  házamban  bizony  soha 
sem  parancsol  e  koldus  nép.  Óh  én  keresztül  látom  az 
egész  trafíkát.  Halálomra  számoltok,  úgy-e?  De  én 
nem  oly  hamar  fogok  meghalni,  vagy  legalább  addig 
élek,  míg  téged  EkesynéJ  látlak,  s  a  szőke  czigány 
majd  ott  muzsikálhat  házad  előtt. 

—  Atyám,  atyám  1  hogy'  gondolhat  ilyet  --  szólt 
Maris;  —  hát  oly  elyetemedettnek  hisz,  hogy  fölteheti 
ezt  rólam? 

—  Akár  gondolsz  halálomra,  akár  nem  —  folytatá 
mindig  több  ingerültséggel  az  előbbi,  —  a  leánynak 
kötelessége  engedelmeskedni,  különben  nem  jóravaló. 
Akár  sírsz,  akár  nem,  Ékesyné  lesz  belőled,  ha  az 
egész  világ  fejére  áll  is. 

—  Az  Úr  kínszenvedésére  kérem,  apám,  —  esdek- 
lett  Maris  kétségbeesve,  —  legyen  irgalmas  irántam ; 
kivánjon  tőlem  akármit,  csak  ezt  ne.  Életem  függ  szavá- 
tól;  legyen  irgalmas  irántam. .  .  S  apja  lábaihoz  rogyva 
a  leány,  kezét  akarta  megragadni.  Az  öreg  molnár  dü- 
hösen fölugrott. 

—  Nem  teheted?  Majd  meglátjuk,  ki  állja  szavát, 
te-e  vagy  én?  Mindjárt  üssön  meg  a  mennydörgős 
mennykő,  ha  e  haszontalan  pityergés  miatt  az  egész 
vármegye  által  vén  szamárnak  neveztetem  magamat. 
Ha  agyonsírod  magadat,  mégis  Ékesyhez  adlak.  Inkább 
halva  látnálak,  minthogy  saját  gyermrkem  által  paran- 
csoltassak magamnak. 

S  ezzel  a  molnár  felkapva  süvegét,  magára  hagyta 
leányát. 

Maris  még  térdepelve,  sokáig  nézett  utána. 

—  Bocsássa  meg  Isten  bűnömet  —  szólt  végre  fáj- 
dalomtól elfojtott  hangon.  —  Én  nem  tehetek  róla.  — 
S  fölkelvén,  ő  is  elhagy á  a  szobát. 

Farkas  uram  körüljárta  házát  és  udvarát ;  pipára 
gyújtott  s  a  Sajó  partján  nézte  a  holdat,  mely  épen  a 
templom  tornya  fölött  állt.  A  csend  és  a  hűs  esti  levegő 
csillapítólag  hatott  a  molnár  indulatára  s  félig  sem 
szítta  ki  pipáját,  mikor  ismét  nyugodtan  haza  ment, 
azon  gondolkozván,  hogy'  is  veheti  föl  ennyire  egy 
ostoba  leány  haszontalan  beszédét.  Rövid  idő  múlva 
elaludt. 

Minden  hallgatott  a  malom  és  falu  körűi.  Csak  a 
kerekek  egyforma  kopogása,  a  fülmileének,  s  időről  időre 
a  könnyű  zaj,  melyet  a  réczék  s  más  vízi  madarak  szárny- 
csapásai okoztak,  szakíták  félbe  az  ünnepélyes  csendet. 
Mint  mikor  őszszel  a  cserjén  a  szellő  átszalad,  olyan  e 
zaj.    Sietve  közelít.  Fejünk   fölött   hallatszik   a   repülő 

madarak  rjkkanó  hangja,  s  pillanat  múlva  minden  el- 
tűnt, a  nélkül,  hogy  a  fölöttünk  átvonuló  vándorokat 
láthatnók.  A  holdvilág  tiszta  fényét  önti  el  a  táj  fölött, 
s  szelídebb  világításnál  minden  tárgy  szebbé  válik, 
mint  egyébkor.  Az  erdő  sötétebb,  a  fák  nagyobbak,  a 
hegyláncz,  mely  a  határon  elvonul,  magasabbnak  lát- 
szik; maga  a  köd,  mely  a  Sajó  partján  álló  lápok  fölött 
lebeg,  csak  fehér  fellegnek  tűnik  föl,  mely  a  földről 
lassankint  a  csillagos  égen  szállongó  testvéreihez  emel- 
kedik. —  De  a  faluban  rég  alszanak,  s  nincs,  ki  a  ta- 
vaszi éj  leírhatlan  szépségeit  élvezné.  Csak  a  révész 
maga  van  még  ébren.  A  komp  oldalához  támaszkodva 
néz  át  a  malomra,  melynek  kerekei  ezüst  hullámokat 
csapnak  föl  a  sötét  folyón,  Ugy  tetszik  neki,  mintha 
a  túlsó  parton  valaki  járna.  Mi  köze  hozzá,  talán  az  is 
a  holdvilágot  nézi.  Végre  a  révész  is  elálmosodik.  Még 
egyszer  föltekint  a  gönczöl  szekerére,  hogy  megtudja, 
hány  óra  lehet,  s  lehever  bundájára. 

Szemeit  a  csillagokra  függesztve,  fekszik  a  szunnya- 
dás és  éberség  közti  állapotban,  mely  az  álmot  meg- 
előzi, mikor  egyszerre  különös  nesz  üti  meg  füleit. 
Mintha  a  Sajó  másik  partján  valami  nehezet  dobtak 
volna  a  vízbe.  Bizonyosan  a  malomnál  volt.  Fölkel  és 
átnéz  :  de  nem  lát  senkit.  Talán  csak  álmodott.  De  nem  : 
a  folyó  felszínén  széles  habgyűrűk  láthatók,  melyek  az 
innenső  partig  terjednek.  A  révész  gyöngén  ingani 
érzi  kompját,  mikor  az  oda  ért  habok  aljához  csapód- 
nak. —  Tudom  már  —  szólt  végre  rövid  gondolkozás 
után,  —  a  Sajó  ismét  egy  darabot  mosott  le  partjáról. 
A  gyűrűk  mind  a  malmon  túlról  terjednek  el.  Mély  ott 
a  víz  és  sebes. 

A  habok  megint  elsimultak.  Tiszta  tükörként  fekszik 
a  folyó,  fölötte  ezüst  sugaraiból  hidat  épített  a  hold- 
világ. A  révész  még  egy  ideig  körülnéz  s  gondolkodik. 
A  Sajón  túl,  a  molnár  kertjéoen,  olyan  szépen  énekel 
a  csalogány. 

Alig  önté  el  a  nap  első  sugarait  a  táj  fölött,  mikor 
a  czigánybanda  a  színből,  hol  az  éjét  tölte,  kijött  s  a 
molnár  ablakai  alatt  rázendíté  a  nótát.  A  révész  föl- 
ugrott kompjában  s  szemeit  dörzsölte;  a  part  melletti 
házakból  asszonyok  és  gyermekek  jövének  elő,  s  maga 
a  klarinétos,  kit  a  molnár  jó  bora  úgy  elaltatott,  hogy 
félig  öntudatlanul,  mint  az  alvajáró,  fogott  hozzá  a 
muzsikához,  tökéletes  éberségre  fújta  magát  s  a  nóta 
mértéke  szerint  erősen  hajtogatta  fejét.  Pár  pillanat 
múlva  mind  talpon  valának  a  malom  lakói ;  de  senki 
sem  ugrott  ki  vígabban  ágyából,  mint  az  öreg  molnár. 
Zsuzsi  az  új  rojtos  csizmát  és  a  búzavirág  színű  ruhát 
tévé  ágya  mellé,  melyet  ez  alkalomra  varratott.  Az  asz- 
talon feküdt  új  selyem  kalapja.  Farkas  uram  saját  lako- 
dalmára nem  öltözködött  oly  jó  kedvvel,  mint  ma. 

—  Ördögadta  czigányai,  milyen  keservesen  fújják ; 
még  megfájul  a  fejem. 

S  ezzel  fölnyitá  a  zsalut  és  kikiáltott.  A  primás,  a 
nélkül,  hogy  fél  ben  hagyta  volna  a  hegedülést,  az  ab- 
lakhoz jött. 

—  Már  mit  lármázzátok  föl  az  egész  falut  ilyen  jó- 
kor reggel,  —  szólott  nevetve. 

—  Nemzetes  uram,  —  válaszolt  a  megszólított  nagy 
alázattal,  —  ez  így  szokás ;  mikor  a  teéns  alispán  úr 
leányát  házasította  ki,  ezzel  a  nótával  költöttük  föl  a 
menyasszonyt. 

—  Hát  húzd  rá  —  szólt  a  molnár  mosolyogva,  ki 
a  viczispán  említésénél  szinte  nőni  érezte  magát.  — 
S  aztán  gyertek  be  egy  kis  papramorgóra. 

Mikor  a  nótát  elvégezték,  ő  is  fel   volt  öltözködve, 
s    nagy  ezüstgombos   köntösében,    melyet   fölül    nehéz 
filegrán  láncz  ékesített,    kilépett   cselédjei    közé.    Már 
mind  a  pitvarban  állottak,  csak  Maris  hiányzott. 
Menj  be,  Zsuzsi,  siettesd  az  öltözködéssel. 

—  Magam  is  be  akartam  menni  —  felelt  a  megszólí- 

tott,  —  de  ajtaja  zárva  van  s  nem  is  mozdul  semmi  a 
szobában. 

—  Ennek  jó  álma  van  —  szólt  a  molnár  nevetve.  — 
Ide,  czigányok,  húzzátok  el  a  ^Földiekkel  játszó*  t, 
Maris  azt  szereti. 

A  czigányok  beálloitak  a  konyhába,  honnan  Maris 
szobájának  ajtaja  nyílik,  s  elhúzták  a  kivánt  dalt  oly 
hatalmasan,  hogy  a  falak  is  megrengtek  belé.  Meny- 
nyire bámult  a  molnár,  mikor  a  helyett,  hogy  leánya 
ébredésének  valami  jelét  adná,  fülébe  súgott  Vikta, 
hogy  jöjjön  ki  csak  egy  kicsit. 

—  Maris  nincs  szobájában  —  szólt  ez,  mikor  a  mol- 
nár az  udvarra  jött.  —  Nem  is  aludt  ideheza,  ágya 
azon  módon  van,  a  mint  tegnap  estve  volt. 

—  Hazudsz,  semmirevaló! 

—  Nem  hazudok  biz'  én,  nézzen   csak    be   ablakán. 
A  molnár  az    ablakhoz   sietett.    A   fehér  függönyök 

egyike  felig  oldalvást  vala  húzva,  úgy  hogy  a  szobába 
láthatott.  Maris  ágya  vetve,  s  ő  nem  volt  szobá- 
jában. 

—  Megszökött  ordítá  a  molnár  csaknem  magán- 
kívül haragjában,  s  az  ajtó  felé  rohant.  —  Lóduljatok 
pokolba  —  kiáltá  a  czigányoknak,  —  ide  egy  baltával. 
De  mielőtt  azt  elhozták,  oly  dühösen  rúgta  meg  az 
ajtót,  hogy  az  megnyílott. 

A  muzsika  elhallgatott,  a  cselédek  ide  s  tova  futkos- 
tak. A  molnárhoz  senki  nem  mert  közelíteni,  s  ő, 
leánya  szobájában  egy  székre  vetve  magát,  haját  tépte. 

Épen  akkor  jött  át  a  komp  a  Sajón,  s  még  mielőtt  a 
parthoz  érhetett,  valaki  elbeszélte  a  történteket. 

—  Hát  Maris  lett  volna!  —  szólt  a  révész  eliszo- 
nyodva. 

—  Hol  látta  kend,  hogy  utána  mehessünk  —  szólt 
az  egyik  molnárlegény,  ki  épen  oda  jött.  —  A  gazda 
száz  forintot  igért  annak,  a  ki  visszahozza  vagy  meg- 
mondja, hol  van. 

—  Hol  van?  —  szólt  a  révész  megilletődött  han- 
gon, —  te  is   elmész   egyszer   oda    gazdáddal    együtt, 

csakhogy  onnan  senkit  sem  hozasz  vissza.  Isten  legyen 
irgalmas  lelkének.  A  szegény  leány  vízbe  ugrott. 

A  révész,  a  molnárlegények,  sokan  a  faluból,  hova 
a  hír  pár  pillanat  alatt  eljutott,  gyalog  és  ladikokon 
indultak  keresni  a  leányt.  Csak  a  molnár  maradt  a  ház- 
nál, 6  nem  hitte,  nem  akarta  hinni  a  haszontalan  beszé- 
det. Mind  csak  alávaló  cselszövés.  A  leány  Zátonyiék- 
nál  vagy  talán  a  tiszteletesnél  rejtette  el  magát ;  csak 
rá  akarják  őt  szedni.  De  ő  nem  enged;  nem,  ha  az 
egész  világ  felfordul  is.  Ugyan  miért  ugrott  volna  az 
6  leánya  vízbe,  mikor  mindene  megvolt,  a  mit  csak 
szíve  óhajthatott ;  egy  báró  kisasszonynak  sem  lehet 
jobb  dolga. 

Dühösen  járt  fel  és  alá  szobájában,  boszút  esküdve 
mindazoknak,  a  kik  hálátlan  gyermekét  a  megszökés- 
ben  elősegítették.  így  találta  őt  Ékesy,  ki  a  főbíró 
társaságában  egy  zötyögős  hintón  három,  csupa  atya- 
fiakkal megrakott  szekértől  követve,  a  többi  vendégek 
előtt  a  malomhoz  jött. 

Miután  az  esküdt  és  társai  a  történtekről  értesítve, 
a  keresőkhöz  csatlakoztak,  a  főbíró  maga  maradt  a 
molnárral.  Az  érdemes  tisztviselő  egészen  osztozott  a 
gazda  nézeteiben.  Elég  hasonló  esetet  tud  ő  is,  hogy 
a  leányok  eltűntek  a  lakodalom  előtt;  mindenfelé  kere- 
sik és  nem  találják,  vagy  valami  ruhadarabot  találnak 
a  folyó  mellett.  Az  egész  világ  azt  mondja,  hogy  vízbe 
ugrottak,  szülőik  —  ha  t.  i.  gyengék  —  kétségbeesnek. 
Végre  az  elveszettnek  gondolt  kisasszony  visszajő,  s  az 
egész  csak  tréfa.  Hiába,  az  ilyen  leány  mindent  meg- 
próbál. 

—  Úgy-e,  hogy  csak  próbálgat  —  szólt  remegő 
hangon  a  molnár,  ki  a  főbíró  szavaira  leírhatlan  figye- 
lemmel hallgatott.  —  Csak  bolonddá  tartanak.  A  teéns 
úr  több  ilyen  esetet  tud.  Ugy-e,  ez  már  sokszor  meg- 
történt a  világon?  Semmi  különös  nincs  a  dologban. 
Már  ugyan  ki  hinné,  hogy  az  én  leányom  vízbe  ugorjék, 
mikor  olyan  gazdag,  szép  és  fiatal.  Épen  tegnap  volt 
tizenhét  éves.  Ugyan  ki  hihetné  azt!  És  még  effélével 

ijesztgetik  az  embert.  —  A  moJnár  nevetett,  oly  keserve- 
sen, hogy  maga  a  főbíró  sem  tudta,  mit  mondjon  hozzá, 
s  végre  más  szavakkal  megint  csak  ismétlé,  a  miket 
már  előbb  mondott. 

—  Ne  gondolja  a  teéns  úr,  hogy  olyan  könnyen  rá- 
szedetem magamat  —  szólt  az  előbbi  mindig  nagyobb 
fölgerjedésben.  —  Nem  vagyok  bolond,  hogy  az  efféle 
mesének  hitelt  adjak.  Az  lehetetlen,  hogy  Maris  a 
vízbe  ugrott;  teljes  lehetetlen!  Ugy-e,  teéns  uram? 

De  a  molnár  már  alig  hallotta  a  főbíró  feleletét. 
Pillanatról  pillanatra  növekedett  nyugtalansága.  Sze- 
mei majd  az  ablakon  függtek,  honnan  a  Sajó  partjára 
látott,  majd  az  ajtón.  Időről  időre,  ha  közelgő  lépte- 
ket gondolt  hallani,  fölkelt  és  kinézett.  Orczaját  halá- 
los sápadtság  lepte  el.  —  S  még  hírt  sem  hoznak  — 
szólt,  székére  vetve  magát.  - —  Eddig  rég  megtalálhat- 
ták volna ;  meg  is  találták,  csakhogy  nem  mernek  vele 
haza  jönni.  Legalább  két  órája,  hogy  keresik. 

—  Ne  aggódjék,  Farkas  uram  —  monda  a  főbíró,  — 
fogadni  mernék,  hogy  Mariskának  semmi  baja.  Hisz' 
ha  meg  akarta  volna  magát  ölni,  legalább  levelet  ha- 
gyott volna   szobájában,  hol    megírja,  miért  tette .... 

—  Igazság  —  szólt  a  molnár  homlokára  csapva  ;  — 
hogy  nekem  ez  nem  is  jutott  eszembe!  —  S  ezzel  föl- 
ugrott és  a  főbírótól  követve,  Maris  szobájába  sietett. 

Lázas  nyugtalansággal  kutatta  fel  az  egész  szobát. 
Kinyitott  minden  fiókot.  Remegő  kézzel  emelt  föl  min- 
den papírdarabot,  a  melyet  talált.  Fölhányta  az  ágyat 
és  almáriumot.  Minden  tagja  reszketett,  mintha  hideg 
lelné.  —  Nincs  levél,  egy  sor  sincs  sehol,  —  szólt 
végre,  fáradtan  egy  székre  vetve  magát.  —  Pedig  úgy-e 
lehetetlen,  h  ogy  ne  írt  volna,  ha  olyan  szándéka  volt  ?  — 
A  molnár  nagyot  sóhajtott,  mintha  könnyűlni  érezné 
lelkét. 

E  pillanatban  a  lelkész  lépett  a  szobába.  A  molnár 
fölugrott  és  elébe  szaladt. 

—  Hol  van  leányom,  tiszteletes  úr;  miért  nem  hozta 
őt   magával?    Hisz    én  nem   haragszom   rá.  Istenemre, 

nem  haragszom.  Nem  fogom  bántani,  —  egy  rossz  szót 
sem  mondok  neki. 

A  lelkész  hallgatott.  Halvány  arczán  mély  fájdalom 
volt  kifejezve, 

—  Vagy  tudja-e  mit,  tiszteletes  uram,  vezessen  en- 
gem hozzá.  Ott  van  tiszteletes  uraméknál.  Én  nem  ha- 
ragszom senkire,  csak  leányomat  akarom  vissza.  Hisz 
egyetlen  leányom,  az  én  gyermekem,  hogy'  bántanám. 
Mondja  meg  neki,  hogy  ha  épen  olyan  nagyon  ellenére 
van,  Ékesy  visszalép.  Lajoshoz  mehet.  Mindent,  min- 
dent; csak  jöjjön  vissza.  Az  egy  élő  Istenre  kérem  a 
tiszteletes  urat,  hol  van  leányom?! 

A  főbíró  is  meg  volt  hatva.  A  lelkész  szemében 
köny  ragyogott. 

—  Barátom  —  szólt,  megszorítva  a  molnár  kezét  — 
legyen  férfi!  ....  Leánya  nincs   többé   az  élők  közt. 

—  Hazugság,  alávaló  hazugság!  Látni  akarom  leá- 
nyomat, vezessen  hozzá!  —  ordított  a  molnár,  s  csak- 
nem magánkívül  rohant  az  ajtó  felé. 

Itt  találkozott  azokkal,  a  kik  leánya  holttestét  hozták. 

A  leány  nem  volt  elváltozva,  csakhogy  a  szép  arcz 
valamivel  halványabb  vala,  mint  azelőtt,  s  fájdalom  he- 
lyett most  a  halál  szelíd  nyugodalma  volt  rajta  kifejezve. 

Míg  a  szomorú  terhet  az  ágyra  tevék,  a  révész 
elmondta,  hol  keresték  és  hogy'  találta  meg  végre  ő  a 
testet  a  Sajó  hajlásánál,  a  hol  a  fűzfák  állanak.  A  sze^P 
rencsétlen  apa  nem  hallgatott  semmire,  nem  látott 
semmit  maga  körül ;  szemei  leányán  függtek.  Melle 
nehéz,  rendetlen  lélekzettől  emelkedett.  Néha  vadon 
tekinte  körül,  mintha  valakit  keresne,  vagy  valamit 
akarna  mondani,  a  mi  ízekre  zúzza  szívét,  oly  teherrel 
fekszik  rajta,  s  mit  ő  egy  világért  nem  tudna  kimon- 
dani. Most  lépett  Ékesy  a  szobába. 

A  molnár  alig  hogy  meglátta,  szenvedélylyel  rohant 
felé.  —  El  innen,  el,  —  ordítá,  —  te  gyilkoltad  meg 
őt!  Légy  átkozott! 

—  A  gazda  magánkívül  van,  —  szólt  emez  elég 
nyugodtan.  —  Különben  nem  beszélne  így. 

—  Tc  gyilkoltad  meg,  tel  —  kiáltá  a  molnár  fájdal- 
masan, s  magánkívül  rogyott  le  leánya  ágya  mellett. 

Mikor  ismét  magához  jött,  egészen  meg  volt  vál- 
tozva. Mintha  reggel  óta  tíz  évvel  idősebbé  lett  volna. 
Oda  ült  a  kedves  halott  ágya  mellé  s  órákig  elnézte, 
reszkető  kezekkel  megsimítva  nedves  haját ;  de  a  dol- 
gok összefüggése  csak  homályosan  —  mint  egy  bor- 
zasztó álom  emléke  —  állott  előtte.  Csak  néha  villant 
föl  agyában  a  szörnyű  valóság,  s  akkor  leányára  borúit 
és  keservesen  sírt. 

Azoktól,  a  kik  életöknek  magok  vetnek  véget,  meg 
szokták  tagadni  a  rendes  temetést.  Mintha  meghalva 
sem  nyughatnék  a  többi  emberek  közt,  a  ki  nálok 
gyöngébb  vagy  szerencsétlenebb  I  Minden  botrány  kike- 
rülése végett  a  főbíró,  mint  legfőbb  tekintély,  azon 
meggyőződését  jelenté  ki,  hogy  Maris  halála  véletlenül 
történt.  A  szegény  leány  vigyázatlanúl  nagyon  közel 
jött  a  meredek  parthoz,  s  az  leszakadt  alatta.  Nem 
hitte  senki,  de  ellenmondás  nélkül  elfogadták  e  magya- 
rázatot, s  midőn  harmadnap  fehérbe  öltözött  leányok 
YÍtték  a  koporsót  a  temetőbe,  a  falu  minden  lakója 
meghatva  kisérte  ki  a  leányt,  végső  nyughelyére.  Hisz 
neki  csak  egy  bűne  volt :  hogy  nagyon  is  híven  sze- 
retett 1  A 

* 

A  holdvilág  újra  elönti  fényét  a  Sajó  és  a  falu  fölött, 
mely  partjain  épült.  A  csalogányok  édes  dalt  zengenek 
az  orgonavirág- bokrokon,  melyek  a  temetőt  környezik, 
elrejtve  az  újonnan  fölhányt  sírdombot.  Az  emberek 
rég  aludni  mentek.  Oly  csendesen  és  bájolón  fekszik 
a  környék,  mintha  mind  csupa  boldog  emberek  lakná- 
nak ott. 

Tarisznyájával  hátán  s  bottal  kezében  egy  utas  jő  a 
faluba.  Egyenesen  a  rektor  házának  tait.  Sötét  min- 
den. Koczog.  Vár,  s  megint  kopogtat.  Zátonyiék  alkal- 
masint nincsenek  otthon.  A  paplakhoz  siet,  mely  mind- 
járt a  rektorház  mellett  áll,  s  melynek   ablakán  át  még 

világosságot  Ját.  Halkan  az  ablak  mellé  vonul.  Zátonyíék 
csakugyan  ott  vannak.  Kopogtat.  Belép. 

A  rektorné  felugrik  s  az  idegent  karjai  közé  szorítja. 

—  Lajos!  kedves,  szegény  fiam! 

Az  anya,  hosszú  távollét  után,  zokogva  tartja  karjai 
közt  egyetlen  gyermekét;  s  a  könyek,  melyek  arczán 
leperegtek,  keserű  fájdalom  könyei  valának. 


Kevéssel  a  történtek  után  megint  eltávozott  Lajos. 
Katonának  állván,  oda  veszett  a  háborúban,  mely  a 
következő  évben  kitört.  Zátonyiék  ott  pihennek  Mariska 
mellett;  s  magát  a  lelkészt  is  kiragadták  az  idő  vészei 
azon  körből,  melyben  élete  üdvös  működés  közt  folyt  le. 

Több  év,  s  nagyszerű  események,  melyek  alatt  a 
Sajó  csendes  környékét  hadi  zaj  töltötte  el,  háttérbe 
szorították  e  szomorú  történelet,  s  talán  egészen  elfelej- 
tették volna,  ha  az  öreg  molnár  nem  élne  még  s  kisér- 
tethez  hasonló  alakjával  nem  emlékeztetne  mindenkit  a 
múltra. 

Legalább  húsz  évvel  idősebbnek  látszik.  Egészen 
meghajlott ;  ezüst  haja  hosszú  fürtökben  lóg  alá  halán- 
tékain, csaknem  eltakarva  a  halvány  arczot,  melynek 
redőit  nem  simítják  el  többé  szerető  kezek.  —  A  malom 
elégett  a  háború  alatt,  birtokának  nagyobb  része  elpusz- 
tult, a  többit  a  távol-rokonok  foglalták  el,  kiket  a 
hatóság  az  egészen  elgyöngült  s  magával  tehetetlen 
öreg  gondnokainak  nevezett  ki.  így  él  ő,  maga  is  egy 
rom,  egykori  házának  romjai  között.  Lelkét  csak  egy 
emlék  tölti  el,  minden  egyéb  iránt  eltompult,  s  úgy 
látszik,  csak  fájdalma  által  függ  össze  az  élettel. 

Órákig,  napokig  ül  a  Sajó  partján,  s  gondolataiba 
merülve  nézi  a  folyó  csendes  folyását.  Az  öreg  révészen 
kívül  alig  van,  ki  őt  néha  megszólítaná. 

A  molnár  nem  kerüli,  de  nem  is  keresi  az  ember 
társaságát ;  s  valahányszor  vele  találkozik,  mindig  leá- 
nyára viszi  a  beszélgetést.  —  Hisz'   kend   találta   meg 

szegényt  1    Úgy-e   ott   a   fűzfák   alatt  feküdt  a  szeren- 
csétlen ? 

—  Ott  biz  az  —  válaszol  a  révész  megindulva,  — 
Isten  nyugosztalja  szegényt!  Ki  tudja,  talán  jobb  neki, 
hogy  e  szomorú  időket  nem  érte  meg! 

—  Jobb  bizony  —  szólt  az  agg  remegő  hangon,  — 
sokkal  jobb!  Csak  az  fáj,  ha  arra  gondolok,  hogy  mikor 
Marist  a  Sajó  elragadta  s  karjait  segítségért  nyújtotta 
ki,  én  nem  voltam  ott,  s  nem  foghatám  meg  kezét! 
Csaknem  megőrülök,  ha  eszembe  jut.  Szüntelen  előttem 
van.  Mintha  most  is  hallanám  szavát.  Kétségbeesve 
nyújtja  felém  karjait,  s  nincs  kéz,  mely  felé  nyúlna  s 
őt  a  partra  vonná! 

S  a  szerencsétlen  agg  elmerülve  fájdalmában,  ismét 
hallgatva  ül  ott  a  Sajó  partján.  Hab  hab  után  suhan 
lábai  alatt ;  hónapok  és  évek  folynak  el :  de  a  képet, 
melyet  a  Sajó  tükrén  lát,  sem  idő,  sem  a  víz  folyása 
nem  viszi  el  magával. 

(.854.) 


PUSZTA-LAK. 

A  nagy  síkon,  mely  a  Tisza  és  Duna  között  terjed 
el,  körülbelül  egyforma  távolságban  mind  a  két  folyó- 
tól, még  távolabb  minden  országúttól  és  várostól,  fekszik 
Puszta-lak,  a  megyei  összeírás  és  geographiai  kéziköny- 
vek szerint  egyike  az  ország  nagyobb  pusztáinak,  de 
melyet  mindenki,  kit  mostoha  sorsa  a  homokbuezkák 
és  lápok  közé  vezetett,  melyek  azt  minden  oldalról 
környezik,  tisztességes  falunak  tartana;  még  hegyes- 
tornyú  templom  sem  hiányzik,  s  ha  van  valami,  mi  azt 
a  szomszéd  helységektől  megkülönbözteti,  ez  csak  az 
úri  lak  és  kastélyok  nagy  számában  áll,  csaknem  azt 
mondhatnám,  Puszta-lak  minden  épületei  között  nem 
találni  egy  parasztházat. 

Van  gyékény  és  nádfedél  akármennyi  és  sok  helyen, 

hol  a  vakolás  leesett,  meglátszik,  hogy  a  falak  vályog- 
ból vagy  vert  földből  készültek ;  de  a  tornácz  előtt 
álló  oszlopok,  a  kettős  ajtó,  mely  egyenesen  a  kony- 
hába vezet,  s  ha  más  nem,  egy  pár  zöldre  festett  zsalu 
vagy  egy  félig  bedőlt  fa-staketa,  a  legszerényebb  épü- 
letnél is  arra  emlékezteti  az  embert,  hogy  gazdája 
magasabb  igényekkel  építé  házát. 

Egész  Puszta-lak  a  legtisztább  magyar  curiális  stílus- 
ban épült,  s  ki  ezt  az  építési  rendszert  tanulmányozni 
akarná,  nem  tehetne  jobbat,  mintha  odautazva,  mind- 
azon házakat  lerajzolná,  melyek  kissé  rendetlenül,  de 
nem  nagy  távolságban  egymástól  a  szépen  befehérített 
templomot  körülállják. 

Egyszerű  emeletes  házak,  melyeknek  fedele  való- 
színűleg ép  oly  magas,  mint  az  aranysárgára  festett 
falak ;  alházak,  melyeknek  fedelét  közepén  magas  kúp 
ékesíti,  olyanok,  melyeknek  fedele  két  kúppal  végződik, 
míg  mindjárt  mellette  görög  peristilen  gyönyörköd- 
hetünk. Egy  ház  fehér,  a  másik  zöld,  a  harmadik  kék 
oszlopokkal  díszlik  ;  míg  itt-ott  egy  még  bevégezetlen 
vagy  régtől  óta  elhagyott  lakház,  vakolatlan  falaival 
az  emberi  dolgok  mulandóságára  s  legszebb  terveink 
kivihetetlenségére  emlékezteti  a  halandót. 

Ha  magyar  ember  Puszta-lakra  jön,  első  tekintetre 
látja,  hogy  compossessoratusba  jött,  azon  helyek  egyi- 
kére, melyeket  hajdanában  respublicáknak  is  neveztünk, 
s  hol  meglehetősen  sok  szabadság,  de  egyenlőség  csak 
annyiban  létezett,  a  mennyiben  e  kúpos  és  nádfedelű 
házak  tulajdonosai  mindenikének  megvolt  a  maga  pere  ; 
és  Puszta-lak  e  tekintetben  annyira  nem  tartozott  a 
kivételek  közé,  hogy  a  sok  ezer  holdra  menő  határon 
talán  nem  volt  egy  talpalatnyi  föld,  mely  iránt  curiális, 
repositionalis,  metalis,  successionalis  vagy  más  valami 
per  nem  folyt  volna. 

A  puszta-laki  közbirtokosság  mint  testület  perleke- 
dett szomszédaival  s  perlekedett  maga  között  a  curia, 
az  alispán,  a  szolgabíró  előtt,  házról-házra  folyt  a  vita, 
ivadékról   ivadékra,  az  év  minden   szakában.  A  termé- 

szét  —  úgy  látszik  —  oly  finom  jogérzettel  ajándé- 
kozta meg  e  nemes  közönséget,  hogy  az  soha  kielégítve 
nem  érezheté  magát;  a  puszta-lakiak  farsangkor  is 
minden  társadalmi  élvezetek  helyett  csak  abban  találták 
boldogságukat,  hogy  a  törvényes  igazságnak  teljes  dia- 
dalt szerezzenek. 

Csak  két  ház  volt  az  egész  pusztán,  mely  e  részben 
kivételt  tett.  S  ámbár  a  két  család  leányágon  osztályos 
atyafi  volt,  s  birtokuk  majdnem  egy  mérföld  hosszában 
csak  egy  mesgye  által  választatott  el,  sőt  curiális  telkök 
egymásnak  tőszomszédságában  állt,  Latkóczy  István  és 
Pétery  Jakab  harmincz  esztendőig  minden  baj  s  kelle- 
metlenség nélkül  éltek  egymás  mellett;  mintha  Latkóczy 
marhája  sohasem  ment  volna  át  Pétery  határára,  s 
Pétery  úr  apró  marhája  nem  tett  volna  soha  kárt 
Latkóczy  udvarán,  és  majd  az  egyik,  majd  a  másiknak 
béresei  soha  nem  szántottak  volna  egy  barázdát  a 
szomszéd  földjéből  a  magokéhoz,  mi  által  még  a  mesgye 
is  elveszte  egyenes  vonalát. 

Az  egész  közbirtokosság  bámulta  majd  Latkóczy 
tudatlanságát,  ki  fiatalabb  korában  katona  lévén,  a 
törvényhez  mit  sem  ért,  majd  Pétery  könnyelműségét, 
ki  gyermekeinek  érdekeivel  nem  gondol  s  ősi  birtokát 
gonoszul  el  hagyja  veszni ;  de  mind  hiába,  a  szomszé- 
dok nem  vesztek  össze  és  oly  könnyen  megegyeztek 
egymás  között,  mintha  törvényes  igazság  és  bíró,  ki 
arról  ítél,  nem  is  léteznék  az  országban.  Még  az  asszo- 
nyok is  megfértek  egymás  között  és  Vértesy  János  és 
Érczi  Antal,  a  két  családnak  érdemes  ügyvéde,  mint 
hadseregek  béke  idejében,  csak  azért  húzták  fizetésöket, 
mert  előkelő  nemes  családtól  az  illedelem  is  megkivánja, 
hogy  állandó  ügyvédje  legyen. 

A  két  háznép  példás  egyetértésben  élt  sok  évekig 
egymás  mellett,  s  úgy  látszott,  mintha  még  a  halál 
sem  szakíthatná  szét  a  szoros  viszonyt,  melyben  éle- 
tökben  álltak,  mert  miután  Latkóczyt  eltemették,  Pétery 
olyan  rövid  idő  múlva  halt  meg  utána,  hogy  sírköveik 
is  tőszomszédságban    állnak,    s  ha  a  nagy  ítélet  napján 

végre  a  puszta-laki  temető  halottjai  is  föltámadnak,  az 
első,  kivel  Latkóczy  találkozik,  ismét  csak  Pétery  lehet  s 
ez  valószinűleg  ismét  ugyanazt  mondja  neki,  mivel  őt, 
ha  bajban  voltak,  mindig  vigasztalni  szokta:  No  semmi 
baj,  csakhogy  ismét  együtt  vagyunk,  pajtás. 

Mind  a  két  házban  özvegy  maradt  s  ezek  is  foly- 
tatták a  régi  viszonyt,  sőt  úgy  látszott,  mintha  az  a 
férfiak  halála  után  még  szorosabbá  vált  volna.  A  két 
özvegy  csak  egymásban  találta  vigasztalását.  Ki  Pétery- 
nével  szólni  akart,  azt  többnyire  Latkóczynénál  találta, 
ha  Latkóczynét  keresték,  Péterynéhez  kellé  menni,  s 
ámbár  kertjeiket  csak  egy  ösvény  választá  el,  mind- 
ketten nem  egyszer  sóhajtoztak  azon,  hogy  házaik  oly 
távol  állnak  egymástól,  főkép,  miután  a  remény,  melylyel 
magokat  előbb  kecsegtették,  hogy  a  két  ház  idővel  úgy 
is  egygyé  lesz,  napról-napra  inkább  eltűnt. 

Péterynének  fia,  Mátyás,  meghaladta  huszonkettedik 
évét,  s  Latkóczy  Klára  elérte  a  tizenhetediket ;  a  birto- 
kot, a  mint  mondám,  csak  egy  mesgye  választá  el, 
kertjeik  között  még  a  sövényt  is  elhagyták,  s  minden 
ember  átlátta,  hogy  e  fiatal  embereket  maga  az  Isten 
egymásnak  teremtette,  csak  nekik  magoknak  nem  jutott 
eszökbe,  és  ha  mások  emlékeztették  is  reá,  nem  mutat- 
tak semmi  kedvet. 

Mátyás  eleget  hallotta,  hogy  Klárinál  szebb  leány 
az  egész  vidéken  nincs,  el  is  hitte  szívesen,  csakhogy 
ép  oly  kevéssé  gondolt  vele,  mint  Klári  azzal,  hogy 
Mátyást  mindenki  derék  legénynek  mondta ;  csak- 
nem boszankodtak  mindketten,  ha  anyjok  erről  kezde 
beszélni,  hisz  ők  úgyis  ismerik  egymást,  évek  óta  élnek 
egymás  mellett,  nincs  titkok  egymás  előtt,  testvérek  nem 
szerethetnék  egymást  inkább,  hát  minek  való  mind  e 
beszélgetés. 

A  fiatalok  e  hidegsége  vagy  közönyössége  az  anyák- 
nak sok  szomorú  órát  okozott.  Nem  volt  azonban 
senki,  kire  a  fordulat,  melyet  a  dolgok  vettek,  nagyobb 
hatást  gyakorolt  volna,  mint  a  Péteryek  ügyvédjére, 
Vérte»y  Jánosra.  Azon  mértékben,  melyben  a  remény, 

hogy  Mátyás  és  Kláriból  pár  lesz,  elenyészett,  az  öreg 
úr  egészen  megváltozott.  Ujabb  időben  sok  dolog  vál- 
tozott, főkép  Magyarországban,  alig  találunk  osztályt, 
mely,  miután  századunk  mindent  kiegyenlítő  keze  rajta 
átment,  nem  tűnnék  föl  más  alakban,  mint  azt  apáink 
látták;  de  minden  osztályok  között  csakugyan  egy  sem 
ment  át  nagyobb  metamorphosison,  mint  az  ügyvédeké, 
s  ki  a  divatosan  öltözött,  újságokat  olvasó,  kellemes 
társalgású  urakat,  kik  közül  némelyik  minden  ügyvédsége 
mellett  tánczolni  is  tud,  róka-torkú  vagy  fekete  attilás 
elődeikkel  összehasonlítja,  az  csakugyan  meg  fogja 
vallani,  hogy  haladtunk.  Valamint  a  Corpus  Jurist  száz 
könyv  közül  első  tekintetre  megismertük,  úgy  az  ügyvéd, 
ki  egész  életén  át  ezen  könyvvel  foglalkozott,  kivált  a 
többi  emberek  közűJ.  Öltözetéből,  járásából,  mozdu- 
lataiból, főkép  minden  szavából  kitűnt,  hogy  prókátorral 
van  dolgunk.  Az  ember  oly  egészen  egygyé  vált  hiva- 
tásával, hogy  rá  nézve,  nem  is  gondolhattunk  másra, 
mint  actióra  vagy  replicára  s  a  beszélgetést  akaratunk 
ellen  peres  dolgokra  fordítottuk.  Oly  időben,  hol  az 
egész  családnak  sorsa  ügyvédének  hivségétől  és  ügyes- 
ségétől függhetett,  az  ügyvéd  nagyobb  befolyást  gyako- 
rolt a  családnak  cselekedeteire  is,  s  ha  voltak  esetek, 
sőt  számos  esetek,  hol  ez  állásával  visszaélt,  legalább 
nem  hiányoztak  olyanok  sem,  hol  az  ügyvéd  a  családdal 
annyira  ugyanazonította  magát,  hogy  jogviszonyainak 
föltartására  nézve  sokkal  szigorúbb  és  féltékenyebb  vala 
azoknál,  kiket  ezek  egyenesen  érdekeltek.  Ez  utóbbiak 
közé  tartozott  Vértesy  János  is,  ki  kopott  rókaprémes, 
hosszú  dolmányában,  melyet,  a  kánikulát  kivéve,  mindig 
viselt,  alacsony  kalapjában  és  a  deák  törvényes  axiómák 
miatt,  melyeket  beszéde  közé  vegyített,  néha  nevetsé- 
gesnek látszhatott,  de  ki  egész  életén  át  a  törvény 
tekervényes  útjain  járva,  azért  oly  talpig  becsületes 
ember  volt.  minőt  keresni  kell,  s  kinek  a  Pétery  család 
jogai  inkább  szívén  feküdtek  saját  vagyonánál.  Az  öreg 
úr,  ki  fiatalabb  korában  a  fél  megye  peres  dolgait  vitte, 
régtől   óta   fölhagyott   terjedtebb  praxisával,  s  Puszta- 

lakra  visszavonulva,  hol  magának  egy  kis  birtokot  szer- 
zett, csak  még  néhány  családnak  ügyeit  kezelte,  közöttük 
a  Péteryékét,  kikkel  ifjúsága  óta  a  legszorosabb  barát- 
ságban élt  s  kiknek  érdekeit,  mióta  Pétery  Jakab 
halálos  ágyán  nejét  s  gyermekeit  reá  bízta,  még  inkább 
szívén  horda. 

Mióta  özvegy  Péterynétól  hallotta,  hogy  fia  és  Klári 
semmi  különös  hajlandóságot  egymáshoz  nem  mutat- 
nak, Vértesy  mintha  nyugtát  vesztette  volna  el.  Fél 
napokig  járt  körül  a  Péteryek  birtokán,  többnyire  azon 
barázdát  követve,  mely  azt  a  Latkóczyak  részétől  elvá- 
lasztá.  Méregetve  szemével  a  vonalt,  megnézve  minden 
egyes  fát  és  emelkedést,  különös  figyelmet  vetve  a 
lápokra,  melyekben  nád  terem.  Sokszor  a  boltozott 
szobába  zárkózott,  melyben  a  levéltár  tartatott,  s  ha  a 
cselédek  az  ablakon  benéztek,  látták  őt  poros  irományok 
között,  vagy  a  nagy  földabrosz  előtt,  melynek  vonalait 
plajbászával  nézegeté,  majd  jegyzéseket  téve,  melyekkel 
ismét  ki  a  mezőre  ment,  hogy  ott  nagy  lépésekkel  a 
rátának  szélességét  bejárja,  mi  között  időről-időre  meg- 
állott és  nagy  elégedetlenséggel  rázta  ősz  fejét. 

Maga  a  csősz  és  hajdú  is  észrevevék,  hogy  az  öreg 
úr  valami  nagyon  töri  a  fejét,  ő  azonban  nem  szólt 
senkinek  s  Péteryné  kérdését  sokáig  azon  megjegyzéssel 
utasította  vissza,  hogy  maga  idejében  majd  minden  ki 
fog  sülni.  Végre  ez  az  időpont  eljött.  Vértesy  az  özve- 
gyet a  levéltárba  vezette.  Itt  az  eredeti  osztálylevelet, 
mely  szerint  a  puszta-laki  birtok  1730  ban  a  két  család 
között  felosztatott,  s  minden  azóta  a  birtokról  készült 
irományokat  fölolvasta,  hosszasan  megmagyarázta  a  tér- 
képet és  sok  deák  törvénynyel  és  decisióval  bebizo- 
nyította azt,  hogy  a  Latkóczyak  és  Péteryek  birtokának 
tökéletesen  egyenlőnek  kell  lenni,  holott  a  Péteryek, 
mit  ő  Isten  s  világ  előtt  bebizonyíthat,  jelenleg  hét 
holddal  és  egy  fractával  kevesebbet  birnak,  nem  is 
említve  azt,  hogy  a  Latkóczyak  a  nádlás  alkalmával, 
melyet  a  közös  tavon  gyakoroltak,  sokkal  kijebb  terjesz- 
kedtek,   mint  jog  szerint  tehették  volna ;  hogy   saját 


Put- fa-lak.  2  i  9 

határukon  csárdát  állítottak  föl,  s  a  Péteryek  rátáján 
több  utat  használnak,  melynek  a  térképen  legkisebb 
nyomát  sem  találni,  mi  mind  együtt  véve  azon  sérel- 
mekkel, melyeknek  az  oklevelek  bővebb  megvizsgálása 
után  talán  nyomára  lehetne  jönni,  a  nemes  Pétery 
családnak  oly  károsodásával  jár,  hogy  azt  többé  eltűrni 
nem  lehet. 

Midőn  Péteryné  megtudta,  hogy  mindössze  csak  hét 
hold  forog  kérdésben,  melynek  egy  része  futó  homok, 
egészen  megnyugtatva  érzé  magát  s  azzal  vigasztalta 
Vértesyt,  hogy  a  károsítás  valószínűleg  nem  is  szándé- 
kosan történt,  s  hogy  ő  adandó  alkalommal  szólni  fog 
Latkóczynéval,  mire  Vértesy  ez  egyszer  megnyugodott 
és  csak  arra  kérte  asszonyát,  hogy  a  dolgot  mentül 
előbb  rendbe  hozza. 

De  Péteryné,  mint  békeszerető  asszony,  részint  res- 
telte, részint  nem  tartotta  érdemesnek  szólni.  Hisz  ő 
tulajdonképen  azt  sem  tudja,  miként  kezdje  a  beszél- 
getést és  Latkóczyné  talán  még  rossz  néven  vehetné, 
pedig  ő  azért  mégis  legjobb  barátnője  és  az  egész  hét 
hold  nem  ér  annyit,  hogy  miatta  háborúságot  kezdjen. 

Mindezen  okok  más  embert  talán  megnyugtathattak 
volna,  de  hol  jog  és  törvény  forgott  kérdésben,  Vértesy 
nem  tekintett  semmire:  s  a  gondolat,  hogy  a  Pétery 
birtok  azon  idő  alatt,  melyben  ő  a  családnak  ügyeit 
vezette,  kisebbé  vált,  hogy  a  vad  körtefa,  mely  a  föld- 
abrosz és  osztálylevél  szerint  a  két  birtok  közötti  egyik 
határpontot  képezte,  most  a  Latkóczyak  rátáján  belül 
áll,  nem  hagyta  őt  nyugodni.  Addig  zaklatta  asszonyát, 
oly  komolyan  inté  azon  kötelességére,  hogy  ő  mint 
özvegy  a  család  jogain  csorbát  ejteni  ne  engedjen, 
annyira  ijesztette  elnézésének  lehető  következéseivel, 
mert  ugyanazon  joggal,  melylyel  a  Latkóczyak  hét 
holdat  szántottak  a  magok  rátájához,  17-et  vagy  107-et 
vagy  :yyy-ct  tulajdoníthattak  volna  el  és  ha  az  ember 
nem  mozog,  nem  tudja  soha,  mi  hamar  válhatik  valami 
usussá,  míg  végre  fölhatalmazá,  hogy  a  Latkóczyak 
ügyvédével    s    ha    szükséges,    magával    Latkóczynéval 

szóljon  s  az  egész  ügyben  saját  belátása  és  lelkiismerete 
szerint  járjon  el. 

Vértesynek  csak  ez  kellett.  A  gondolat,  hogy  a  Pétery 
családnak  letiport  jogait  ismét  helyreállíthatja,  föléb- 
reszté  fiatalabb  éveinek  egész  tevékenységét,  s  midőn  a 
levéltárból  egyenesen  Érczi  Antal  házához  indult,  fejé- 
ben a  fíármaskönyv  rég  nem  használt  elvei,  a  törvények- 
nek egész  serege  s  minden  idevágó  curiális  decisio,  mint 
csata  előtt  a  fegyveres  seregek,  talpra  keltek,  hogy  a 
Latkóczyak  ügyvédét,  ha  csak  moczezanni  merne,  vissza- 
verjék, porba  döntsék,  megsemmisítsék.  A  fogadás, 
melyet  Vértesy  ezen  érdemes  collégájánál  talált,  olyan 
vala,  minőre  ez  hasonló  esetben  Vértesynél  számolha- 
tott volna.  A  Latkóczyak  régi  ususTa  hivatkoztak, 
említek,  hogy  tulaj  donkép  ők  a  károsultak,  mert  az 
első  osztály  alkalmával  nekik  rosszabb  föld  jutott,  s  hogy 
ad  rectificationem  procedálhatnának.  Mire  Vértesy 
ünnepélyesen  kijelenté,  hogy  teéns  Pétery  né  asszonyság 
és  ő  maga  is  ellenségei  minden  pernek,  de  hogy  azért 
jogaikat  védeni  fogják,  s  hogy  mi  a  jogtalanul  használt 
utakat  illeti,  azokat  még  ma  fölárkoltatják.  Érczi  még 
hangosabban  válaszolá,  hogy  ők  meg  be  fogják  húzatni. 

Mind  Vértesy,  mind  Erezi  még  aznap  teljesítek  igére- 
töket s  midőn  az  előbbi  még  az  nap  estve  Latkóczy- 
néhoz  ment,  hogy  az  árok  behúzása  ellen  panaszt  tegyen, 
ez  neki  azt  válaszolá,  hogy  ügyvéde  csak  kötelességét 
teljesíté  s  hogy  ő  nem  is  foghatja  meg,  miként  juthat 
valakinek  oly  bolondság  eszébe,  hogy  az  utat,  melyen 
rétjére  jár,  elzárja. 

Latkóczyné  sértve  érzé  magát  leginkább  az  által, 
hogy  Péteryné,  ha  már  panaszra  volt  oka,  azt  nem 
személyesen,  hanem  ügyvéd  által  akarta  végezni,  de 
minden  hevessége  mellett  a  gondolat,  hogy  azokkal, 
kikkel  egész  életén  át  oly  barátságban  élt,  perbe  keve- 
redjék, fájt  neki  s  azért  még  aznap  estve  átment  a 
szomszédba,  hogy  Péterynével  személyesen  szóljon. 
Talán  Latkóczyné  hangosabban  szólt,  mint  a  szükség 
kivánta,    mi    által   ismét  Péteryné  érezte  magát  sértve, 

vagy  talán  félt  vitatkozásba  ereszkedni,  de  egyedüli 
válasza  az  volt,  hogy  ő  mint  asszony  törvényes  dolgok- 
ban nem  járatos,  de  hogy  fiának  jogaiból  semmit  nem 
vétethet  el.  Mire  Latkóczyné  csak  azt  feleié,  hogy 
szegény  leányát  6  sem  hagyja  el,  bármily  szomorú 
dolog  is,  hogy  ily  kicsiségen  perre  kerülnének.  Péteryné 
pedig  csaknem  elijedve  a  gondolattól,  bizonyossá  tévé 
szomszédját,  hogy  ennyire  semmi  esetre  sem  mennek 
a  dolgok,  s  hogy  ők  mind  a  mellett  a  régiek  fognak 
maradni. 

S  midőn  az  asszonyok  elváltak,  bizonyosan  ez  volt 
szándéka  mindkettőnek;  de  hiába.  Vórtesy  meg  akarta 
mutatni,  hogy  mikor  az  utat  fölárkoltatta,  ő  nem  volt 
bolond.  Erezi  nem  akart  engedni  semmiben.  Árkok 
ásattak  és  húzattak  be ;  szekerek  zálogoltattak,  tilalom- 
törések és  behajtások  történtek.  A  közbirtokosoknak 
egy  része  a  Péteryeket,  másik  a  Latkóczyakat  pártolá  s 
ha  a  szomszédok  találkoztak,  a  beszélgetés  akarat  ellen 
e  tárgyra  fordult  s  élesebbé  vált;  míg  végre  a  szom- 
szédok mindig  ritkábban  s  utoljára  épen  nem  talál- 
koztak többé  s  még  mielőtt  a  nádlás  ideje  bekövetke- 
zett, melyre  az  ügyvédek  különösen  készültek,  mert 
Vértesy  ez  alkalommal  akarta  a  jogos  állapotot  helyre- 
állítani és  Erezi  az  usust  bebizonyítani,  a  két  egykor 
oly  baráti  ház  között  valóságos  ellenségeskedés  ural- 
kodott. 

Vértesy  működésének  ez  eredményét  látva,  maga  is 
elszomorodott.  Nem  saját  esztelensége,  hanem  az  embe- 
rek rosszasága  miatt.  Hisz  ő  csak  szoros  kötelességét 
teljesíti,  s  miként  gondolhatta,  hogy  Latkóczyné,  ha  tőle 
oly  valamit  követelnek  vissza,  mi  jogszerűleg  másé, 
ennyire  neheztelni  fog.  De  a  koczka  el  volt  vetve ;  s 
ha  Vértesy  most  egész  befolyását  arra  fordítaná  is, 
hogy  békét  szerezzen,  nem  állt  hatalmában.  Az  asszo- 
nyok annyira  el  voltak  keseredve  egymásra,  annyira 
meg  voltak  győződve  ügyöknek  igazságáról,  hogy  többé 
semmi  áron  nem  engedtek  volna  ;  az  atyafiságos  barátság 
helyett  atyafiságos  gyűlölet  támadt  köztük,  s  Péteryné, 

ki  előbb  a  pernek  említésénél  is  már  megijedt,  most 
alig  várta  megkezdését,  hisz  akkor  legalább  ki  fog 
sülni,  az  a  Latkóczyné  milyen  asszony. 

Mind  a  két  háznak  egész  életmódja  megváltozott. 
Péteryné,  ki  előbb  boszankodott,  ha  Mátyás  máshová, 
mint  Latkóczyékhoz  ment,  most  maga  fogott  hozzá  a 
szomszédok  látogatásához,  s  főkép  oly  helyekre,  hol  a 
háznál  leány  volt,  fiát  is  elvitte  magával ;  mikor  pedig 
a  farsang  eljött,  csaknem  kényszeríté  őt,  hogy  a  szom- 
szédban, ha  majd  hirét  hallják,  boszankodjanak.  Lat- 
kóczyné pedig  megnyitotta  házát  az  egész  környéknek, 
mert  hisz  szegény  árva  leányának  ismerkedni  kell,  s 
Péteryné  a  sok  vendéget  látván,  talán  megpukkad 
mérgében. 

Házasságról  természetesen  szó  sem  volt  többé;  Lat- 
kóczyné előre  örült  a  pillanatnak,  mikor  leányát  másnak 
adhatja,  és  a  szép  birtok,  mely  után  Péteryné  annyira 
áhitozott,  más  kezekre  jut,  míg  ez  utóbbi  csaknem 
minden  nap  megdicsérte  fiának  okosságát,  hogy  nem 
szeretett  Kláriba.  A  legcsudálatosabb  a  dologban  az 
volt,  hogy  a  fiatalok,  kik,  midőn  anyáik  a  házasságot 
annyira  kívánták,  a  legnagyobb  közönyösséget  mutatták 
egymás  iránt,  most  sokkal  többször  gondoltak  egymásra, 
mint  előbb. 

Mátyás,  ki  csak  huszonkét  éves  lévén,  mint  kiskorú, 
anyjának  eljárását  nem  akadályozhatá,  rosszalta,  sőt 
szégyenlette  az  egészet,  s  nyiltan  ki  monda  nézetét.  Tel- 
jességgel nem  fért  fejébe,  hogy  azon  barázda,  melyet 
Latkóczyék  béresei  pár  öllel  beljebb  szántottak,  közte 
s  Klári  között  áthághatatlan  akadály  lehetne,  s  nem 
csak  nem  kerülte,  sőt  keresé  az  alkalmat,  melylyel 
neki  barátságát  bebizonyíthatá.  Klára  pedig,  valahány- 
szor anyja  a  Péteryek  ellen  kikelt,  fölszólalt  Mátyás 
mellett,  ki  az  egészről  nem  tehet  semmit,  és  utoljára 
is  a  legbecsületesebb  fiatal  ember  az  egész  környékben. 

Csak  mióta  oly  ritkán  találkoztak,  mióta  Mátyásnak 
néha  fél  napokig  leskelődni  kellé,  hogy  Klárival  vala- 
mely harmadik  házban  összejöhessen,  mióta  Klári  néha 

egy  óráig  állt  a  közös  ösvény  mellett,  mely  a  kerteket 
elválasztá,  míg  véletlenül  Mátyással  találkozott,  azóta 
érezek,  mennyire  összeszoktak  gyermekségök  óta  s 
mennyire  jól  esik  nekik,  ha  egymással  beszélgethetnek. 
Mátyás  soha  nem  tudta  eddig,  hogy  Klári  oly  szép 
leány;  s  az  utóbbinak  úgy  látszott,  mintha  Mátyáson 
egy  idő  óta  nagy  változás  történt  volna.  Hiába,  arra, 
hogy  jó  tulajdonainkat  észrevegyék,  semmi  nem  szük- 
ségesebb egy  bizonyos  távolságnál,  a  baj  csak  az,  hogy 
ezen  optikai  törvény  nem  terjed  ki  a  rossz  tulajdon- 
ságainkra is,  s  hogy  ezekre  nézve  a  szemnek  élessége 
a  közelséggel  nő.  így  történt,  hogy  míg  azok,  kik 
távolabb  állanak,  az  areznak  angyali  szépségét  bámul- 
ják, a  legközelebbiek  a  vörös  bibircsó  miatt  sóhajtoz- 
nak, melyet  az  orron  észrevesznek. 

De  hagyjuk  az  elmélkedéseket.  Ott,  hol  két  fiatal 
egymásba  szerelmes  kezd  lenni,  sőt  néha  házasságról 
is  gondolkozik,  a  reflexió  nincs  helyén.  Úgy  is  Mátyás 
és  Klári  nem  sokat  gondoltak  az  okokkal.  Érezek,  hogy 
naponként  inkább  szeretik  egymást  s  azóta  mindketten 
sokkal  boldogabbak. 

Nagy  baj  e  világon,  melyet,  a  ki  életében  szerelmes 
volt,  sőt  az  is,  a  ki  nem  volt  szerelmes,  de  kinek  a 
jövedelmei  szerint  szerelmesnek  kellett  volna  lenni, 
nagy  kellemetlenségére  tapasztalta,  hogy  az  emberek  és 
főkép  az  emberi  nemnek  azon  extractusa,  melynek  első 
példányát  mint  oldalbordát  vonták  ki  ősapánk  kebléből, 
szerelem  dolgában  nemcsak  a  valót  veszi  észre,  de  a 
valónál  mindig  még  többet  is,  s  így  nem  csudálhatni, 
hogy  mind  Latkóczyné,  mind  Péteryné  a  változást, 
mely  gyermekeiken  történt,  hamar  észrevették.  Az  utóbbi 
csak  bámult  fiának  következetlenségén,  s  az  egész  dolgot 
még  akkor  sem  értette,  mikor  Vértesy  neki  megmagya- 
rázta, hogy  a  kölcsönös  szeretet  a  gyermekekre  bizo- 
nyosan az  apáktól  származott  és  talán  nem  támadott 
volna  soha,  ha  mindketten  leányok  volnának.  De  Lat- 
kóczyné dúlt- fúlt.  Elébb  a  gonosz  Péteryné  el  akarta 
perelni  jószágát,  s  mert  ezen  úton  czélt  nem   érhetett, 

most  el  akarja  csábíttatni  leányát,  hogy  így  jusson  a 
birtokhoz,  ó,  Latkóczyné,  világosan  belátja  az  egész 
trafikát,  de  majd  megválik,  oíy  könnyen  járnak-e  ke- 
resztül eszén,  mint  Péteryné  asszonyom  hiszi. 

Latkóczyné  először  ahhoz  az  eszközhöz  nyúlt,  mely- 
lyel  Éva  óta  asszonyokkal  legkevesebbre  mehetni,  azaz 
eítiltá  leányának,  hogy  Mátyással  szóba  álljon.  Vesse 
szemét  bárkire,  szóljon  bárkivel,  menjen  bárkihez,  csak 
Pétery  Mátyáshoz  ne,  ez  volt  a  szigorú  parancsolat, 
de  hogy  czélját  még  biztosabban  elérje,  egyszersmind 
arról  is  gondoskodott,  hogy  Mátyásnak  helyét  más 
töltse  be.  Erezi  Antal  ügyvédnek  elmélete  szerint,  kinek 
nézetei  egy  idő  óta  mindenben  követtettek,  a  szerelem, 
valamint  a  scorpio  sebeit  csak  azzal  lehet  gyógyítani, 
mi  a  sebet  okozta,  s  azért  a  sebek  olyanoknál,  kik 
magoknak  az  egyedül  czélszerű  orvosságot  meg  nem 
szerezhetik,  veszedelmesekké  válhatnak;  kire,  mint  Klári 
kisasszonyra  csaknem  ötezer  hold  pusztai  birtok  néz, 
annál  nincs  mit  félni.  Nevezzék  akárminek,  ha  ő  maga 
tíz  kérőt  nem  hoz  a  házhoz,  kik  közül  mindenik  Pétery 
Mátyásnál  többet  fog  érni. 

És  Érczi  Antal  úr  csakugyan  elhozta  kérőit;  mások 
közbenjárása  nélkül  jöttek,  mert  szép  vagyonú  leány 
körűi  a  kérők  ép  oly  kevéssé  szoktak  hiányozni,  mint 
fizetéses  hivatal  körében  és  az  meglehet,  hogy  mindezen 
kérők  Pétery  Mátyásnál  sokkal  többet  értek,  csakhogy 
Klári  máskép  gondolkozott.  Mióta  Mátyást  ismerni 
tanulta,  —  mit  kétségen  kívül  anyjának  köszönhetett, 
kj  őt  tilalma  által  az  egész  férfi  nemtől  mintegy  külön 
választá  —  ő  nem  szerethetett  mást,  s  furcsa  dolog, 
mentül  inkább  lármázott  anyja,  annál  hangosabban 
dobogott  szíve  Mátyás  mellett.  A  szerelemben  sok  van 
a  puskapor  tulajdonságaiból,  mely,  hol  szabad  tért 
talál,  egyszerű  lobot  vet,  s  hatalmassá  csak  akadályok 
által  válik. 

Talán  Latkóczyné  nem  ismerte  a  szerelem  e  termé- 
szetét, vagy  azt  hitte,  hogy  valamint  a  puskaporral, 
úgy  a  szerelemmel  arra  czélozhatunk,  a  merre  legjobb- 

nak  tetszik,  annyi  azonban  bizonyos,  hogy  6  Klárinak 
egész  magaviseletében  csak  megátalkodott  makacsságot 
látott,  melynek  engedni  nem  lehet,  nehogy  Péteryné 
végre  mégis  czélt  érjen.  Azonkívül  Latkóczyné,  mint 
sok  asszony,  ha  azon  koron,  melyben  maga  szerelmes 
lehetne,  egyszer  túlhaladt,  leánya  számára  annyira 
beleszeretett  Ormos  Gyulába,  hogy  csaknem  anyai  köte- 
lességének tartá,  ha  Klárit,  miután  ő  saját  szerencséjé- 
nek belátására  elég  észszel  nem  bír,  arra  kényszeríti. 

Latkóczyné  el  volt  határozva,  hogy  leányát  csak 
Ormos  Gyulának  s  másnak  nem  adja.  Ormos  Gyula 
azon  ildomos  emberekhez  tartozott,  kik  megelégsze- 
nek, ha  a  vár  helyett  legalább  parancsnokát  nyerhetik 
meg  és  kevesebb  dicsőséggel,  de  ép  oly  biztosan 
birtokához  juthatnak.  És  így  Klári,  ki  természetesen 
valamennyi  kérői  között  épen  Ormos  Gyulát  utálta 
leginkább,  nagy  aggodalmakkal  nézett  a  jövőnek 
elébe.  De  bármennyit  törte  fejét,  sem  neki,  sem 
Mátyásnak,  kivel  majd  a  sövény  mellett,  majd  a  köz- 
birtokosok valamelyikének  házánál  összejött,  nem  ju- 
tott semmi  eszébe,  mi  által  bajukon  segíthetnének. 

Mióta  a  két  ház  összeveszett,  Puszta-lakon  nem 
fogyott  el  a  mulatság.  Mentül  inkább  visszavonultak  a 
családok  előbb  a  többi  közbirtokosoktól,  annál  inkább 
foglalatoskodtak  ezek  most  bajaikkal  s  hónapokig 
mind  e  kúpos  és  emeletes  kastélyokban  csak  étről 
folyt  a  beszéd.  Egy  rész  inkább  Latkóczynét,  a  másik 
Péterynét  vádolta,  de  a  nélkül,  hogy  azért  összevesz- 
tek volna.  Az  emberek  ily  alkalommal  mindig  rend- 
kívül engedékenyek  egymás  iránt,  s  csupa  udvariasság- 
ból, ha  épen  úgy  kivántatik,  egy  helyett  kettőt  szidnak. 
Mátyást  és  Klárit  mindenki  sajnálta,  csakhogy  mindez 
a  dolgon  ép  oly  kevéssé  segíthetett,  mint  az,  hogy 
az  öreg  Vértesy,  ámbár  most  is  teljesen  meggyőződve, 
hogy  a  hét  holdat,  mely  a  Péteryektől  elszántatott, 
minden  bíróságnál  visszanyeri,  midőn  látta,  hogy  az 
egész  Latkóczy  birtok  idegen  kezekre  juthat,  kezde 
gondolkozni.    Erezi    Antal    csaknem   gúnynyal    útasítá 

vissza  ajánlatát,  hisz  nemsokára  lesz  Latkőczyék  házá- 
ban is  férfi,  ki  a  család  jogait  védelmezni  tudja. 

így  álltak  a  dolgok,  midőn  Mátyás  egyszer  estve  a 
kertben  szokott  helyén  Klárára  várt.  Egy  sűrűség 
volt  ez  mindjárt  a  sövény  mellett,  mely  ugyan  a  múlt 
télen  kiigazíttatott,  de  melyen  a  fiatal  Pétery  az  erős 
karók  és  új  fonás  ellenére,  mihelyt  kedvesét  közelíteni 
hallá,  oly  könnyen  mászott  keresztül,  mintha  sima  úton 
járna.  Közel  e  sűrűséghez  a  Latkóczyak  kertjében 
egy  út  vezetett  volt,  mely  csaknem  a  sövényig  jött,  s 
melyen,  ha  elsötétedett,  Klári  jönni  szokott.  Május 
vége  vala,  a  sűrű  lomb  között  csalogányok  énekeltek  s 
a  borús  égen  csak  itt-ott  látszottak  egyes  csillagok. 
Vannak  pillanatok,  hol  még  a  falusi  nemes  ember  is, 
habár  soha  franczia  regényt  nem  olvasott  is  s  a  vidé- 
ken a  legjobb  agarásznak  tartatik,  ideges  állapotba 
jöhet ;  Mátyás  is,  mikor  egy  negyed  a  másik  után  el- 
múlt és  Klári  még  mindég  nem  jelent  meg,  végre 
nem  tudta,  mit  csináljon. 

Könyvekben  a  szerető  ily  alkalommal  hallgatja  a 
csalogányok  énekét  és  az  úti  szellő  suttogását,  nézi  a 
csillagokat,  beszívja  a  langy  nyári  levegőt,  mely  őt 
illattengerként  környezi  és  gyönyörködik,  midőn  ked- 
vesét mindezekhez  egyenként  hasonlítgatja ;  a  gyakor- 
lati életben  az  ember  ily  körülmények  között  könnyen 
elveszti  türelmét  s  én  még  azért  sem  állhatnék  jót, 
Mátyás  nem  káromolta-e  egy  kissé  azon  akadályokat, 
melyek  miatt  Klári  szavát  nem  tarthatja,  midőn  lépte- 
ket hallott. 

Az  öröm,  melyet  szívében  gerjesztett,  azonban  nem 
tartott  sokáig. 

A  könnyű  lépések,  melyekkel  kedvese  máskor  köze- 
líteni szokott,  majd  gyorsan  haladva,  majd  megállva  a 
legkisebb  nesznél,  hogy  azután  inkább  siessen,  e  ren^ 
detlen  lépések  helyett,  melyből  szinte  kihallani  a  szív- 
nek küzdését,  mely  nem  tudja,  tovább  haladjon-e  és 
mégis  érzi,  hogy  mennie  kell,  Mátyás  egy  pár  sétáló- 
nak nyugodt,  kényelmes  lépéseit  vette  ki,  és  hogy  soká 

bizonytalanságban  ne  maradjon,  Latkóczyné  és  Érczi 
úr  szavát  ismeré  meg.  Mátyás  a  sövény  mögé  vonult, 
melynek  magasságát  ez  egyszer  áldá,  s  míg  a  szom- 
széd kertben  sétálók  nem  távol  tőle  egy  padon  helyet 
foglaltak,  legnagyobb  kényelemmel  végig  hallgatá  be- 
szélgetésüket. 

Hogy  Latkóczyné  prókátorával  a  perről  szólt  s  a 
közben  róla  és  anyjáról  nem  igen  kedvezőleg  nyilat- 
kozott, ezen  Mátyás  nem  indult  meg,  de  annál  inkább 
azon,  midőn  hallá,  hogy  Klárit  már  a  jövő  héten  el- 
viszi, vagy  a  parádi  vagy  a  füredi  fürdőbe,  mert  ennyi 
boszúság  által  megromolt  egészsége  fürdőt  kivan,  s 
innen  elmegy  vele  Pestre,  Bécsbe,  akárhova,  és  nem 
is  jön  többé  vissza,  míg  Ormos  Gyula  nem  vette  el. 
Mire  Érczi  Antal  válaszolá,  hogy  ez  csakugyan  bölcs 
gondolat,  mert  máskép  végre  is  csak  az  fogna  történni, 
mit  megakadályozni  akartak  s  mitől  Latkóczynét  csak 
különös  gondviselés  mentette  meg  eddig  is. 

Latkóczyné  nem  bámulhatott  inkább,  mint  Mátyás, 
midőn  hallá,  hogy  különös  gondviselésre  vala  szükség 
Latkóczyné  hatalmának  föntartására. 

—  De  gondolja  meg  nagysád  a  helyzetet  —  szólt 
az  ügyvéd  halkabban.  —  Klári  kisasszony  szerelmes. 
Nagysád  nem  foghatja  meg:  miért?  én  sem;  de  a  sze- 
relem oly  dolog,  mint  a  jog;  készítenek  törvényt  akár- 
mennyit, ismerjük  a  gyakorlatot  még  oly  jól  és  mégis 
oly  esetek  fordulnak  elő  mindig,  melyekre  sem  a  tör- 
vény, sem  a  gyakorlat  nem  Ülik ;  s  így  vagyunk  mi  is  ; 
Klári  kisasszony  minden  valószinüség  ellenére  mégis 
csak  Mátyásba  szerelmes  és  az  úrfi,  úgy  látszik,  épen 
mióta  nagyságod  és  Péteryné  asszony  minden  házas- 
sági gondolatokat  fejükből  kivertek,  azt  saját  fejébe 
vette.  A  magyar  törvény  az  anyai  tekintély  föntartásá- 
ról  igen  rosszul  gondoskodott.  Ha  a  kisasszony  Pétery 
Mátyással  megszökik  és  valami  pap  előtt  megeskü- 
szik, a  házasság  érvényes,  akár  mit  mondjunk  ellene. 
A  kérdés  csak  az,  vajon  a  szökés  lehetséges-e  és  én 
csakugyan    azt  hiszem,  hogy    a    két    curia    fekvését  íe- 

kintve,  nem  csak  lehetséges,  de  nagyon  könnyű  is.  És 
én  csakugyan  alig  foghatom  meg,  hogy  ez  a  fiatal  em- 
bereknek még  nem  jutott  eszökbe.  Ha  például  Má- 
tyás kisasszonyunkat  nagynénjéhez,  Latkóczy  Margit- 
hoz vezeti .  .  . 

Latkóczyné  e  névnél  hevesen  szavába  vágott.  — 
Nagyságod  neheztel  rá  s  igaza  van  —  szólt  Erezi 
nyugodtan,  —  mit  elegyedik  oly  dolgokba,  melyek  őt 
nem  illetik,  s  mit  boszantja  nagyságodat  leveleivel,  me- 
lyekben a  gyűlölt  összeköttetést  ajánlgatja.  De  Klári 
kisasszony  őt  rendkívül  tiszteli.  Gyermeksége  óta  arra 
tanították,  mert  Margittól  szép  örökség  vár  rá  és  nem 
is  soká  fogna  ellenezni,  ha  neki  Mátyás  azt  ajánlania, 
hogy  őt  nénjéhez  viszi.  S  legyen  csak  egyszer  házánál 
és  a  házasság  annyi,  mint  bizonyos.  Nem  is  léphetünk 
föl  ellene,  úgyis  az  egész  világ  romlottságában  a  fiatal 
párt  pártolja. 

Latkóczyné  és  érdemes  ügyvédje  még  hosszabb  ideig 
szóltak  a  tárgyról,  míg  végre  fölkeltek  és  a  házhoz 
visszasétáltak. 

Mátyás  nem  tudta,  mit  csináljon  örömében.  Annyi 
haszontalan  tépelődés,  gondolat  és  aggodalom  után, 
most  végre  egy  remény,  egy  biztos  kilátás  nyílt  előtte, 
s  az  utat,  mely  őt  biztosan  czélhoz  vezeti,  legnagyobb 
ellensége  mutatta  neki,  s  vajon  lehetett-e  még  kétel- 
kedni Klára  szerelmében? 

Egyetlen  kívánsága  az  vala,  hogy  kedvesével  még 
ez  este  beszélhessen,  de  úgy  látszott,  mintha  ennek  ez 
egyszer  nem  kellé  teljesülésbe  menni.  Azt  a  helyet, 
hol  máskor  Klára  jött,  ma  anyja  használta  sétálásra,  s 
tulajdonkép  minden  valószínűség  szerint  Klári  ez  este 
többé  nem  jöhet.  Nagy  szerencse,  mert  ha  ez  nem 
lenne,  sok  szép  és  nagyszerű  dolog  nem  történnék  a 
világon,  hogy  egyesek  minden  valószínűség  ellenére 
hisznek  és  remélnek.  Ezek  közé  tartozott  ez  egyszer 
Mátyás  is.  Még  ma  este  akart  szólni  Klárával,  érzé, 
hogy  még  ma  este  kell  szólnia,  hogy  fog  szólni  vele  s 
dobogó  szívvel  várt  a  bokrok  alatt. 

Végre  nem  tűrhetvén  nyugtalanságát,  tovább  áthajolt 
a  sövényen,  maga  sem  tudta,  mit  akar,  csakhogy  ezzel 
is  közelebb  juthatott  Klárihoz,  s  legalább  a  falakat 
látni,  melyek  között  6  él.  A  ház  sötéten  állt,  csak  az 
ebédlő  ablakai  voltak  kivilágítva,  s  midőn  halk  lépé- 
sekkel közelített,  világosan  látta  Latkóczynét  és  ügy- 
védjét, kik,  mint  látszott,  jóízűen  vacsoráltak.  Klári 
úgy  ült,  hogy  kívülről  nem  vala  látható, 

Helyzete  nem  tartozott  a  kellemesek  közé.  Ha  va- 
laki kedvesével  szólni  akar  és  azt  vacsoránál  találja,  az 
étvágy,  a  melylyel  Erezi  uram  a  sültet  és  káposztát 
emészti,  s  a  kényelem,  melylyel  a  török  mogyorókat 
föltördelte,  mikkel  a  vacsora  végződött,  más  embernek 
a  türelmét  is  kifárasztotta  volna ;  de  Mátyás  mind 
amellett  nem  mozdult  helyéből,  s  miután  a  vacsora  vé- 
gével a  társaság  elvált  s  az  egyes  ablakokon  gyertyák 
jelentek  meg ;  addig  várt,  míg  végre  előérzete  teljesült 
és  Klári  csakugyan  a  kertbe  jött. 

Azért  jött  el,  mert,  mint  monda,  meg  volt  győződve, 
hogy  Mátyás  már  régen  haza  ment,  vagy  neki  is  azt 
súgta  belső  érzete,  hogy  kedvesét  még  itt  fogja  ta- 
lálni, azt  maga  Mátyás  sem  tudta  meg,  még  később  sem. 
Vannak  dolgok,  melyeket  asszonyok  még  kedveseik- 
nek sem  vallanak  meg  soha,  s  csak  az  ismeri  a  szere- 
lem egész  boldogságát,  ki  ezeket  nem  kutatja.  Bizo- 
nyos csak  annyi,  hogy  Klári,  midőn  Mátyást  meg- 
látta, nemcsak  vissza  nem  szaladt  a  házba,  sőt  attól 
távozott. 

Sokáig  beszéltek  egymással.  Mátyás  elmondá  a  hal- 
lottakat, kérését,  reményeit.  Klára  megijedt,  azt 
mondta,  hogy  soha  sem  egyezhetik  bele,  kétkedett,  in- 
gadozott s  végre  mégis  megígérte,  hogy  ha  anyja  őt 
csakugyan  kényszeríteni  akarná,  inkább,  minthogy  Or- 
mosé legyen,  még  erre  is  képes  lehetne.  Egyszóval  a 
hosszú  tanácskozásnak  csak  az  volt  eredménye,  hogy  egy 
új  tanácskozmány  ideje  tűzetett  ki,  de  azon  különbség- 
gel, hogy  a  tanácskozók  még  inkább  szerették  egymást, 
mikor  elváltak,  mint  mikor  tanácskozni  kezdtek. 

Másnap  Latkóczyné  Klárának  tudtára  adta,  hogy 
pár  nap  múlva  fürdőbe  mennek  s  ez  alkalommal  annyit 
beszélt  Pétery  ellen  s  mindarról,  mit  ő  azon  esetben, 
ha  Klári  Ormost  ezentúl  is  visszautasítja,  tenni  fog, 
hogy  a  szegény  leány,  mikor  este  kedvesével  a  kertben 
összejött,  már  csaknem  egészen  el  volt  határozva. 

Harmadnap  a  beszélgetés  Latkóczyné  és  leánya  kö- 
zött megújult  s  ha  lehet,  még  kellemetlenebb  módon 
folyt. 

A  negyedik  reggel  Latkóczyné  leánya  szobájában 
csak  egy  levelet  talált,  melyben  Klári  megírá,  hogy  ő 
anyját,  mint  legnagyobb  jótevőjét,  véghetetlenül  sze- 
reti, de  hogy  a  méltatlankodásokaí,  melyeket  rajta  el- 
követnek, többé  nem  tűrhetvén,  Margit  nénjéhez  ment, 
s  ott  is  fog  maradni  mindaddig,  míg  anyja  azon  rossz 
embert,  ki  mindennek  okozója,  a  házból  nem  küldi  el. 
A  mi  pedig  Ormos  Gyulával  való  házasságát  illeti,  ő 
ugyan  haláláig  mindenben  csak  édes  anyjának  akar 
engedelmeskedni,  de  ez  egyben  nem  teheti,  mert  szí- 
vét és  szavát  Mátyás  bírja,  kinek  társaságában  ment 
el  most  a  háztól  és  kinél  más  soha  sem  lesz  férje  e 
világon. 

Latkóczyné  első  pillanatban  nem  tudta,  mit  csináljon 
haragjában,  de  miután  később  meggondolta,  hogy  a 
dolgot  nem  változtathatja  meg,  s  hogy  a  történt  bot- 
rányt csakugyan  máskép,  mintha  Mátyás  Klárit  el- 
veszi, helyre  hozni  nem  lehet,  főkép  hogy  Péteryné 
sem  tudott  semmit  az  egészről  és  nálánál  még  inkább 
boszankodik,  megnyugodott  és  midőn  Margit  néni 
Puszta-lakra  jött,  nehézség  nélkül  adta  beleegyezését 
a  házassághoz,  mely  a  két  csaJád  között  támadt  per- 
nek örökre  véget  vetett. 

Péteryné  kissé  tovább  neheztelt,  de  annyira  szerette 
fiát,  hogy  boldogságát  látva,  ő  is  alig  várhatá  már  a 
menyegző  napját.  Kevés  hónap  múlva  Mátyás-  és 
Klárából  a  legboldogabb  pár  lett,  melyet  Puszta-lak 
valaha  látott;  és  a  két  ház  a  rövid  villongások  után 
szorosabb   barátságban    élt,  mint   előbb.  Még  Vértesy 

és  Érczi  is  kibékültek  egymással.  Az  előbbi  ugyan  ha- 
lála napjáig  meg  volt  győződve  arról,  hogy  a  nemes 
Pétery  család  birtokából  több  mint  hét  hold  elszán- 
tatott, az  utóbbi  pedig  halála  napjáig  hitte,  hogy  a 
károsításon,  melyet  a  Latkóczyak  az  első  osztály  al- 
kalmával szenvedtek,  ad  rectificationem  divisionális  per 
által  kellene  segíteni,  de  bármily  hevesen  folyt  is  a 
vita,  ők  úgy  összeszoktak,  mint  a  Latkóczy  és  Pétery 
családok  levéltárai,  melyek,  mióta  a  házasság  megtör- 
tént, egy  szekrényben  tartattak. 

Hisz  úgyis  a  pernek  e  két  család  között  örökre  vége 
van,  s  mi  legszebb,  az  eredményt  csak  a  két  család 
ügyvédeinek  köszönhetik ;  mert  ha  Vértesy  a  két  öz- 
vegyet össze  nem  veszíti,  gyermekeik  talán  sohasem 
szeretnek  egymásba,  és  ha  Érczi  Mátyást  nem  hozza 
arra  a  jó  gondolatra,  hogy  Klárit  Margit  nénihez  szök- 
tesse s  anyja  a  kisasszonyt  fürdőbe  és  Pestre  viheti, 
ki  tudja,  mi  történt  volna.  A  legcsudálatosabb  az,  hogy 
e  házasságban,  melyet  prókátor  hozott  össze,  soha 
perlekedés  többé  nem  fordult  elő. 


A  ^GONDOLATOKÉBÓL 
EMBER  ÉS  VILÁG 


EMBER  ÉS  VILÁG. 

Ind  fogalom  szerint  a  föld  oly  hely,  hol  a  magasból 
lesülyedett  szellemek  különböző  szenvedések  által 
minden  salaktól  megtisztíttatnak.  Neme  a  szellemi 
fürdőhelynek,  angyalok  lelki  bajainak  gyógyítására ; 
s  csakugyan  alig  ismerek  valamit,  mi  földi  életünk 
jobb  képét  adná,  mint  fürdőhelyeink.  —  Az  egész 
mi  szépnek  látszik  az  érkezőnek  1  Az  utak  simák, 
minden  oldalról  víg  zene  hangzik,  csaknem  paradi- 
csomban képzeli  magát,  s  még  azon  tapasztalás  is, 
hogy  a  jobb  helyek,  hol  megtelepedne,  már  mind 
mások  által  foglaltattak  el,  alig  rontja  jó  kedvét.  Majd 
meghúzzuk  magunkat  valahol.  Hisz  ha  oly  kellemes 
e  hely  már,  midőn  abba  beléptünk,  mennyi  élvezet 
vár  reánk,  ha  annak  emeltebb  pontjait  keressük  fel 
s  megismerkedünk  az  emberekkel,  kik  oly  élénken 
társalkodnak  körülöttünk.  —  Végre  teljesül  e  kivána- 
tunk  is.  Részt  veszünk  az  élénk  mulatságban.  De  im, 
a  vidámnak  látszó  társaság  betegekből  áll,  kiknek 
mindegyike  saját  bajáról  panaszkodik,  mindegyike 
avval  vigasztalja  magát,  hogy  a  forrás  reá  is  csak 
úgy  hat,  mint  másokra.  —  Itt-ott  egyes  érdekes 
személyiséggel  találkozunk,  lassanként  kör  képződik 
körülöttünk,  melyben  jól  érezzük  magunkat.  —  De 
néhány  nap  s  e  kedves  vendégtársunknak  ideje  lejárt. 
Mennie  kell,  s  mi  később  jöttek  ismét  magunk  marad- 
tunk. —  Hely  most  bőségesen  volna  számunkra,  akár- 
mennyi üres  szállást  találhatni,  honnan  a  legszebb 
kilátást  élvezhetnők,  de  megszoktuk  tanyánkat  s  ott 
maradunk.  Minek  változtassuk  helyünket,  hisz  úgy 
sem  érdemes  többéi  Rég  eluntuk  magunkat  s  egyedüli 

kivánatunk,  vajha  társainkat  követve,  mi  is  mentől 
előbb  szabadulhatnánk  e  helyről,  hol  az  embereket 
nem  ismerjük  többé.  —  S  így  múlik  időnk  s  ha  a 
végnapot  közeledni  látjuk,  mégis  sajnálkozva  készülünk 
útra.  Csak  most  jut  eszünkbe,  hogy  a  legszebb  helye- 
ket még  nem  kerestük  fel,  hogy  épen  a  legérdekesebb 
személyiségekkel  nem  is  ismerkedtünk  meg,  s  az 
élvezetre  ajánlkozó  legszebb  alkalmakat  elmulasztot- 
tuk; s  a  szerencsétlenek  között,  kiknek  panaszait  hal- 
juk, hogy  orvosuk  rendeléséből  mégis  itt  kell  marad- 
niok,  alig  találkozik  valaki,  ki,  ha  tőle  függne,  a  rossz 
lakás,  sovány  ebédek  s  az  értök  fizetett  nagy  árak 
daczára,  itt  mulatását  ne  toldaná  meg  szívesen  néhány 

nappal. 

* 

Eletünk  égő  szövétnekhez  hasonló,  mely  majd 
lassabban,  majd  sebesebben,  de  szüntelen  fogy.  Bol- 
dog, ki  midőn  létének  e  mulandóságára  gondol,  azzal 
vígasztalhatja  magát,  hogy  sokaknak  világított. 


Kevés  embernek  van  annyi  ereje,  hogy  a  körülmé- 
nyek rohamának,  melyek  őt  állásában  ostromolják, 
saját  erejével  ellentállani  tudjon,  s  biztosan  csak  az 
állja  meg  helyét,  ki  magát  ahhoz  kötelességeinek  erős 
kötelékével  lánczolva  érzi. 


Mi  gyenge  szellő  elég  arra,  hogy  a  fát  minden 
virágaitól  s  gyümölcsétől  megfoszsza,  s  mily  erős  vész 
szükséges,  hogy  azt  földre  döntse.  —  Oh  1  hogy 
annyinak  kell  tálélni  azt,  mi  életét  szebbíté  és  hasz- 
nossá tettel 

* 

A  töviskoszorúk  életünk  rózsaágaiból  készülnek ; 
s  nem  a  borongós,  de  a  legmelegebb  nyári  nap  után 
támadnak  vészeink. 

¥ 

Hétpecsétü  könyv  az  élet,  s  ha  ezeket  egymás 
után  feltörtük  s  a  könyv  nyitva  fekszik  előttünk,  benne 
idegen  nyelv  ismeretlen  betűit  találjuk,  s  miután 
végre  ezt  is  megfejtettük,  hosszú  fáradságunk  ered- 
ménye többnyire  csak  azon  meggyőződés,  hogy  a 
könyv  nem  felel  meg  várakozásunknak. 


Napló  a  szív,  hova,  a  nélkül,  hogy  tudnók,  életünk 
minden  órája  beírja  megjegyzéseit.  Nem  éreztünk, 
nem  tapasztaltunk  semmit,  minek  nyomait,  ha  öntudat- 
lanul is,  nem  viselnők  kedélyünkben  ;  s  valamint 
a  virág  s  gyom,  mely  a  mezőt  ellepi,  oly  magvakból 
nőtt,  melyeket  a  véletlen  hintett  el:  úgy  örömünk  s 
szenvedéseink  nagy  része  oly  benyomások  következ- 
ményei, melyek  még  emléket  sem  hagytak  magok  után. 


Nincs  semmi,  miben  kínos  pillanatokban  több  eny- 
hülést találunk,  mint  ha  helyzetünket  megváltoztathat- 
juk ;  s  vajon  józané  tehát  az,  ki  életét,  melyben 
annyi  fájdalmas  vagy  legalább  kellemetlen  időszakokra 
számíthat,  úgy  rendezi  el,  hogy  helyzetét  megváltoz- 
tatni többé  hatalmában  nem  áll? 


Életem  különböző  viszonyok  között  folyt  le.  Voltam 
oly  helyzetben,  midőn  sorsomat  irigyelték,  éltem 
napokat,  midőn  talán  részvét  tárgya  valék,  de  csak 
egyet  tanultam  mind  e  tapasztalásaimból  s  ez  az  :  hogy 
megelégedésünk  nem  helyzetünktől,  hanem  annak 
felfogásától  függ.  —  Akár  kedvez,  akár  üldöz  a  sors, 
mindig  találunk  valakit,  ki  nálunknál    még  kellemesebb 

vagy  még  szánandóbb  helyzetben  áll.  S  hogy  el  ne 
bízzuk  magunkat  vagy  el  ne  csüggedjünk,  nem  szüksé- 
ges egyéb,  mint  hogy  szerencsés  pillanatainkban 
azokra,  kik  még  szerencsésebbek,  s  ha  szenvedünk, 
azokra,  kik  még  szerencsétlenebbek,  fordítsuk  figyel- 
münket. —  A  ki  helyzetét  megfontolva,  az  egyik 
mérlegbe  azon  javakat  teszi,  melyeket  nélkülöz,  a 
másikba  azon  bajokat,  melyektől  ment:  az  sem  arra, 
hogy  magát  elbízza,  sem  arra,  hogy  kétségbe  essék, 
nem  talál  elég  okot. 

¥ 

A  sima  utak,  melyeken  kevés  fáradtsággal  messze 
juthatunk,  s  azon  javak,  melyek  után  az  emberek 
többsége  leginkább  vágyódik,  legyenek  másoké. 
Nekem,  oh  Mindenható!  adj  rögös  ösvényt,  de  szép 
kilátással,  mely  mindig  fölfelé  vezet,  s  melyen  azon 
meggyőződéssel  haladhatok,  hogy  eltévedni  nem  fogok. 


Vallásunk  szerint  a  hit,  remény  és  szeretet  által 
válunk  boldogokká,  s  ezek  egyszersmind  a  legfőbb 
erényeknek  neveztetnek.  Szép  eszme  ez,  mely  az 
erénynek  és  boldogságnak  ugyanazonosságát  mondja 
ki,  s  a  mily  szép,  oly  való  is;  mert  ha  egyes  rossz 
indulatnak  s  bűnös  cselekedetnek  büntetése  elmarad, 
bizonyosan  nem  tett,  sőt  nem  gondolt  senki  jót,  mi- 
nek jutalmát  nem  élvezte.  Csak  öntudatunkban,  érzé- 
seinkben fekszik  az ;  de  nem  érzéseinktől  függ-e 
minden  boldogságunk? 

* 

Annyira  el  vagyunk  foglalva  minden  pillanatban 
önmagunkkal,  hogy  még  azon  érzésekbe  s  helyzetekbe 
sem  tudjuk  belé  gondolni  magunkat,  melyeken  egykor 
magunk  is  keresztül  mentünk.  Mily  kevés  férfiú  érti 
az  ifjü  lelkesedését,  a  gyermek  boldogító  játékait. 
Csak    később,    midőn    életünk    köre    szűkebbé    válik. 

midőn  keveset  számítva  a  jövőre,  ismét  a  múlthoz 
fordulunk,  s  mert  saját  erőnk  fogyni  kezd,  mások 
számára  alkotunk  terveket,  akkor  vonul  el  a  fátyol, 
melyet  önzésünk  szemeink  elé  vont,  s  vénebb  korunk- 
ban ismét  értjük  a  gyermek  s  ifjú  érzéseit. 


Ifjabb  korunkban  többnyire  a  tapasztalás,  később 
az  erő  hiányzik,  hogy  valóban  nagyot  s  az  emberi- 
ségre nézve  hasznost  vihessünk  véghez,  s  így  múlik 
el  életünk,  melynek  első  felében  nem  tudjuk,  mit 
kezdjünk  erőnkkel,  a  másikban,  mit  kezdjünk  tapasz- 
talatainkkal. 

¥ 

Ha  visszagondolunk  múltunkra  s  eszünkbe  jut, 
mostanig  már  mennyit  vesztettünk  el,  alig  foghatjuk 
meg,  hogy  valaha  oly  gazdagok  voltunk. 


Ha  a  tengeren  távolból  hajót  látunk,  mely  duzzadó 
vitorlákkal  egy  irányban  tovább  halad,  szívünket  vágy 
tölti  el.  A  magas  árboczokon  színes  zászlók  lobog- 
nak, vitorlái  hófehérek,  s  oly  nyugodtnak  látszik, 
mintha  csak  állna,  s  mégis  tudjuk,  hogy  kedvező 
szelekkel  kitűzött  czélja  felé  halad.  De  ha  ugyanezen 
hajó  fedélzetén  lennénk,  nem  ítélnénk  e  máskép  ? 
A  nagy  gálya,  mely  a  távolban  oly  nyugodtnak  lát- 
szik, nem  halad-e  épen  úgy  ingadozva,  mint  az, 
melyen  magad  ülsz;  nem  szántja-e  föl  a  karcsú  habo- 
kat, melyek  tajtékozva  csapnak  föl  elején,  míg  a 
szorongatott  oldalak  a  küzdelem  között  recsegnek  s 
nyikorognak,  mintha  a  roppant  teher  alatt,  mely  rájuk 
nehezül,  szét  akarnának  törni  ?  S  nem  járunk-e  épen 
így  azon  nagy  férfiak  s  események  emlékeivel,  melyek 
az  idő  távolában  előttünk  feltűnnek?  A  történet  keserű 
tengerén  nem  evezett  keresztül  senki  nagy  küzdelmek 
nélkül.  * 

Valamint  a  zátony,  melyet  nagyobb  folyók  torkola- 
tánál találunk,  azon  iszap-  s  porondból  támad,  melyet 
a  folyó,  midőn  futása  még  sebesebb  vala,  magával 
ragad,  s  később,  miután  lecsendesedett,  lerak :  úgy 
mindazon  nehézségek  s  akadályok,  melyekkel  éltünk 
végső  szakában  találkozunk,  többnyire  csak  azon  szebb 
napok  maradványai,  midőn  éltünk  még  gyorsab- 
ban folyt. 

* 

Vannak  emberek,  kik  azt  hiszik,  hogy  mivel  nagy 
államférfiak  s  bölcsek  a  világ  nagy  eseményeit  látszó 
egykedvűséggel  szokták  tekinteni,  nekik  is  ahhoz,  hogy 
hasonló  magasságra  emelkedjenek,  csak  az  livántatik, 
hogy  hasonló  érzéketlenséget  mutassanak.  Ha  éjszak 
felé  megyünk,  hasonló  tüneményeket  találunk,  mint  ha 
magasabb  tetőre  mennénk.  A  sarkvidékeken  a  leg- 
kisebb dombon  ugyanazon  állatokat,  növényzetet  s  hév- 
mérsékletet találjuk,  mint  midőn  a  Montblanc  csúcsá- 
hoz közeledünk,  csak  a  magasság  s  a  messze  látkör 
hiányzanak. 

* 

A  hatás,  melyet  reánk  látkörünk  tesz,  nem  a  tárgyak- 
tól függ,  melyeket  az  magában  foglal,  hanem  inkább 
az  időszaktól  s  kedélyünk  hangulatától,  melyben  azt 
látjuk.  —  Nincs  vidék  oiy  szegény,  mely  tavaszkor 
oly  pillanatban  látva,  midőn  magunkat  boldognak  érez- 
zük, reánk  kellemes  hatást  ne  tenne.  így  vagyunk  éle- 
tünkkel is.  Reményzöld  tér,  itt-ott  egy  kis  virág  s 
fölöttünk  a  tiszta  sugár,  mely  a  magasból  jő  s  mindent 
átmelegítve  világával  tekintetünket  fölfelé  vezeti :  kell-e 
több,  hogy  magunkat,  bármi  szűk  vagy  érdektelen 
körben  is,  megelégedve  érezzük? 


Az  emberek  nagy  része,  a  helyett,  hogy  jelen  hely- 
zetét tökéletesen  élvezni  vagy  használni  akarná,  mindig 

a  jövővel  törődik  s  ahhoz  készül,  mintha  épen  az, 
hogy  jelen  kötelességeinket  teljesen  betöltjük  s  azt 
egészen  élvezzük,  nem  lenne  a  legjobb  mód,  melyen  a 
jövőre  készülhetünk.  —  Nem  tudunk  semmit  oly  bizo- 
nyosan, mint  életünk  bizonytalanságát,  s  mégis  minden 
meggyőződéseink  közt  épen  ez  az,  mely  életünkre 
legkevesebb  gyakorlati  hatást  gyakorol. 


Saját  életére  nézve  minden  ember  oly  helyzetben 
van,  mint  az,  ki  valamely  színi  előadásnál  a  színfalak 
mögött  álJ,  s  míg  a  közönség  a  szép  jeleneteket  meg- 
tapsolja, ő  csak  azon  apró  nyomorúságokat  látja, 
melyekkel  e  pompa  jár;  bámulhatjuk-e,  hogy  a  leg- 
jelesb  s  legirígyeltebb  férfiak  között  alig  található 
olyan,  a  ki  akár  magával,  akár  sorsával  megelégednék? 


Tudom,  az  élet  nem  sokat  ér,  s  van  oka  panaszra 
annak  is,  kinek  helyzetét  legkedvezőbbnek  tartjuk  ;  de 
vajon,  ha  a  színdarab  egyaránt  unalmas  az  egész 
közönségnek,  nem  jobb-e  mégis,  ha  azt  kényelmes 
páholyunkban,  mint  a  tömött  karzaton  nézhetjük  végig, 
és  a  kellemetlen  utazásnál  nem  irígyelhetőbb-e  annak 
helyzete,  ki  azt  hintajában  teszi,  mint  azé,  ki  rossz 
szekerén,  vagy  épen  gyalog,  kirázva  és  besározva,  jut 
esti  tanyájához?  Oh  e  kis  zökkenések  és  főkép  a  nagy 
sár  és  piszok,  melyek  között  haladnunk  kell  —  mik 
fiatal  korunkban,  ha  életünk  útjára  készülünk,  soha 
nem  jutnak  eszünkbe  —  épen  ezek  teszik  nyomorú- 
ságossá életünket. 

* 

Mint  oly  országnak,  hol  forradalom  dúl :  úgy  a 
léleknek  is,  melyet  benső  küzdelmek  gyötörnek,  semmi 
sem  enyhítheti  jobban  szenvedéseit,  mint  külső  ellen- 
séget keresve,  az  egymás  ellen  dúló  erőket  új  küz- 
delemben emészteni  föl. 

¥ 

Br.    Eötvös   Jórscf  munkáiból     I 

Csaknem  mindent  ismét  visszaszerezhetünk,  a  mit 
elvesztettünk,  de  azt,  a  mit  hosszú  fáradtság  s  küz- 
delem után  visszaszereztünk,  s  a  minek  birtoka  most 
csak  arra  int,  a  mit  érte  tennünk  és  szenvednünk  kellé, 
fogjuk-e  ismét  élvezhetni  —  ez  más  kérdés. 


Nem    nyomorult    lét-e    ez,    melyben    nyugalmunkat 
csak  a  közönyösséggel,  a  szerencsét  csak  aggodalmak- 


kal együtt  találhatjuk  fel? 


Hány  ember  száll  sírjába,  ki  a  pálya  végéig  nem 
ért  egy  derűit  pillanatot,  mely  alatt  a  múltnak  elvonuló 
vészeire  visszatekintve,  lehulló  kenyei  fölött  a  béké- 
nek szelíd  ívét  láthatta  volnál 


Mily  nyomorultnak  kell  lenni  az  életnek,  ha  meg- 
gondoljuk, hogy  épen  azok,  kik  az  emberek  között 
legmagasabban  álltak,  semmit  nem  éreztek  élénkebben, 
mint  természetünk  nyomorúltságát. 


Mentől  magasabban  állunk,  annál  inkább  érezzük  a 
természetnek  s  alkotójának  nagyságát  és  saját  nyomo- 
rúságunkat. 


Az  emberek  nagy  része  csupa  sietés  által  fosztja 
meg  magát  élte  legszebb  örömeitől.  Valamint  az,  ki 
a  hegytetőn  rendkívül  nagyszerű  kilátást  vár,  a  ter- 
mészet szépségeit,  melyeket  útközben  talál,  alig  mél- 
tatja figyelmére,  s  így  sokszor  nagyobb  élvezetektől 
fosztja  meg  magát,  mint  a  melyeket  fárasztó  vándot- 
lásának  czélján  találhat:  így  cselekszünk  sokszor  éle- 
tünkben.    Csak    végczélunkra    gondolva,    elsietünk    az 

élvezet  mellett,  mely  utunkban  fekszik,  s  ki  tudja, 
nem  fog-e  épen  akkor,  mikor  azt  elértük,  láthatárunk 
elborulni,  vagy  nem  leszünk-e  fáradtabbak,  semhogy 
az  előttünk  nyíló  nagyszerű  kilátást  élvezni  képesek 
volnánk? 

* 

Átláthatjuk  később,  hogy  az,  mi  által  fiatalságunk- 
ban boldogok  valánk,  mind  hiábavaló,  de  vajon  ha  a 
karácsonyfa  gyertyái  eloltattak,  az  édességek  és  játé- 
kok, melyek  ágain  függőitek,  leszedettek  s  a  gyermek 
látja,  hogy  mi  oly  reményzöldnek  látszott,  csak  tűk, 
melyeknek  mindenikén  megszúrhatja  magát,  nem  néz-e 
vissza  újuló  örömmel  az  estére,  melyen  oly  boldog 
volt?  S  nem  vagyunk-e  hasonló  gyermekek  mi  is? 
Minden,  minek  életünkben  örültünk,  múlékony,  de 
az  öröm  maga  nem  tűnik  el  nyom  nélkül. 


Kinek  egész  élete  nemzetének  nagy  küzdelmei 
között  folyt  le,  s  ki  bizodalmát  nem  vesztve,  azon 
meggyőződéssel  néz  a  jövőbe,  hogy  az  ügy,  melyért 
küzdött,  győzni  fog,  s  hogy  akkor  a  jövő  nemzedékek, 
ha  majd  azokra,  kiknek  jólétüket  köszönik,  vissza- 
emlékeznek, hálával  mondják  el  az  ó  nevét  is  —  az 
bármennyit  áldozott  s  bármi  kevés  elismerést  talált 
életében,  nem  panaszkodhatik  sorsa  ellen. 


Nemcsak  minden  jó  tett,  de  még  minden  jobb 
gondolat  és  nemesebb  érzés  is  meghozza  jutalmát. 
Mert,  ha  a  világ  elfeledi  is  legszebb  tetteinket,  szívünk, 
mint  az  edény,  mely  egykor  drága  illatot  foglalt  magá- 
ban, megtartja  minden  érzésnek  nyomait.  S  ha  van 
valami,  mi  a  jobb  embert  sz  élet  bajai  között  vigasz- 
talhatja, ez  azon  meggyőződés,  hogy  éltének  minden 
pillanatában  öntudatlanul  saját  jövőjén  dolgozik.  Éle- 
tünk termékeny   földjében    minden    megtermi  gyümöl- 

.6* 

csét,  s  valamint  a  bűn  vagy  tévedés  nem  marad  bün- 
tetés nélkül,  úgy  minden  jó  meghoz2a  jutalmát  leg- 
alább az  által,  hogy  jobbá  tesz  bennünket. 


Mily  nyugodtan  haladna  életünk,  ha  csak  a  jelen- 
nek gondjait  viselve,  létünket  nem  keserítenék  el  hiú 
aggodalmakkal.  A  régiek  a  végzet  hatalmára  utaltak, 
melynek  még  az  istenek  sem  állhatnak  ellent;  a  keresz- 
tyén hit  az  isteni  gondviselésre  int,  melyben  meg- 
nyugodhatunk ;  de  ki  az,  ki  a  vallás  és  philosophia 
intéseit  követi  1  Sőt  mentől  magasabban  állunk  mívelt- 
ségben,  mentől  inkább  fáradunk,  hogy  szenvedélyein- 
ket legyőzve,  a  jelentől  függetlenekké  váljunk:  annál 
több  hatalmat  gyakorol  fölöttünk  a  jövő ;  s  ki  a  kör- 
nyező veszélyekkel  szembe  száll,  aggodalommal  tekint 
a  jövő  felé,  mely  sötét  felhőként  emelkedik  játhatárán, 
pedig  tudhatná,  hogy  ha  az  végre  eljő  s  körülveszi, 
csak  ép  oly  ködnek  fog  mutatkozni,  minőn  már  életé- 
ben többször  keresztül  ment. 


Ne  hígye  senki,  hogy  az  által,  ha  tevékenységét 
megszorítva,  a  legszűkebb  körbe  visszavonul,  nyugal- 
mát biztosíthatja.  Az  élet  gondjait  bőven  pótolják  a 
képzelet  szenvedései,  s  a  hypochondria,  mely  azoknak 
osztályrésze,  kiknek  egyéb  bajok  nincs,  egyensúlyban 
tartja  a  mérleget,  melylyel  a  sors  az  egyeseknek  boldog- 
ságát méri.  Sőt  a  tapasztalás  mutatja,  hogy  valamint 
közönségesen  azt  szorítja  csizmája  leginkább,  kinek 
mindenki  szép  lábát  dicséri  :  úgy  sok  ember  épen  az 
által  szenved  legtöbbet,  miért  leginkább  irígyeltetik ; 
s  a  tudós  esze,  a  fukar  vagyona,  a  becsületes  ember 
jó  híre,  a  szent  üdvössége  miatt  aggódik  leginkább. 

* 

Ha  minden  haszontalan  gondot,  minden  önalkotta 
fájdalmat,    s    azon    lelki     kínokat,     melyeket     később 

magunk  sem  értünk,  életünkből  kitörölhetnék :  mily 
paradicsom  lenne  e  világ.  Ebben  fekszik  az  ok,  melyért 
igen  fiatal  vagy  agg  korukat  már  elért  férfiakat  sok- 
szor oly  boldogoknak  látunk.  Az  ifjú  élete  szegényebb, 
mint  a  férfiúé,  s  az  aggnak  vállait  több  valóságos  baj 
terheli,  de  az  agg  és  gyermek  sokszor  szabad  a  kép- 
zelt kínoktól,  s  csak  ez  boldogságuk. 


Miután  míg  élünk,  mindig  érezünk  is  valamit,  arra, 
hogy  magunkat  a  legkedvezőbb  körülmények  között 
is  nyomorultaknak  képzeljük,  nem  szükséges  egyéb, 
mint  hogy  minden  egyes  testi  s  lelki  érzésünkre  ügyel- 
jünk s  azokat  fontosaknak  tartsuk. 


Ki  saját  személyével  s  érzéseivel  fölötte  sokat  foglal- 
kozik, —  mi,  fájdalom,  olyanoknál,  kik  sokat  gondol- 
koznak, nagyon  is  közönséges,  —  az  e  rossz  szokás 
káros  következéseit  csak  úgy  kerülheti  el,  ha  énjét  s 
álJapotját  a  lehetőleg  tisztán  s  tárgyilagosan   fogja  fel. 


Valamint  minden  hegy  távolról  tekintve  kéknek  lát- 
szik, s  ha  közelebb  lépünk,  legjobb  esetben  is  csak 
zöld  :  úgy  a  jövő  távolában  minden  égi  színben  tűnik 
fel,  s  ha  közelebb  lépünk,  legfeljebb  a  remény  zöld- 
jében áll  előttünk. 

* 

Az  balgatag,  ki  sorsa  ellen  azért  panaszkodik,  mert 
ifjúságának  vágyai  és  reményei  nem  teljesültek.  — 
A  természet  nem  azért  adja  álmainkat,  hogy  a  reájok 
következő  napot  létesítésökre  szenteljük,  hanem  azért, 
hogy  szelíd  karjaikban  megpihenve,  a  nehéz  napi 
munkára  képesekké  váljunk. 

Bizonyos,  hogy  valamint  reményünk,  úgy  aggodal- 
maink sem  teljesülnek  egészen  soha.  —  Ha  a  jövővel 
foglalatoskodunk,  a  jónál  elfelejtjük  az  apró  bajokat, 
melyekkel  az  mindig  jár,  a  rossznál  azon  vigasztalá- 
sokat,  melyek  bajaink  között  soha  sem  hiányzanak 
egészen.  Képzeletünk  jóban  és  rosszban  mindig  töké- 
letes állapotokat  mutat.  Az  életben  vegyes  és  darabos 
minden,  s  örömeink  mint  fájdalmaink  egyaránt  töké- 
letlenek. 

* 

Kivéve  azon  hibákat,  melyek  testi  szervezetünk 
következései  s  így  a  pathologia  és  nem  a  morál  körébe 
tartoznak,  nincs  olyan,  melyet  legyőznünk  ne  lehetne. 
A  természet  erre  két  eszközt  adott:  egyike  a  remény, 
másika  a  félelem,  s  minden  ezeknek  helyes  alkalmazá- 
sától függ.  —  Azon  hibákra,  melyeknek  kútfeje  erős 
szenvedély,  csak  a  második,  azokra,  melyek  gyenge- 
ségből erednek,  csak  az  első  által  hathatunk. 


Elménk  s  kedélyünk  nyugalma  a  legfőbb,  sőt  az 
egyetlen  boldogság,  melyet  a  földön  találhatunk,  s 
miután  az  elsőt  csak  erős  meggyőződés,  a  másodikat 
csak  erős  akarat  által  érhetjük  el,  életünk  főfeladata 
az,  hogy  e  kettő  után  törekedjünk. 


Minden  ember  saját  boldogsága  után  fárad,  de  azt 
mindenki  csak  másban  találhatja  fel.  Legyen  Isten, 
emberiség,  haza,  családi  körünk  vagy  bármi  más,  de 
mindenkinek  saját  személyén  kívül  szükséges  valami, 
a  miben  s  a  minek  élhessen.  Szerencsénk  tulajdon- 
képen csak  attól  függ,  hogy  saját  szívünk  szerint 
választhassuk  a  czélt,  melynek  magunkat  feláldozzuk. 
E  szabadság  és  saját  személyünk  ily  alárendelése  nélkül 
nincs  megelégedés  a  világon. 

A  boldogság,  melyet  a  világon  élvezhetünk,  sokkal 
kevésbbé  függ  attól,  miként  viselik  magokat  irányunk- 
ban mások,  mint  inkább  attól,  mint  járunk  el  mimagunk 
mások  irányában.  —  Az,  ki  minden  kötelességeit  telje- 
síti, ha  iránta  az  egész  világ  igazságtalan  lenne  is, 
mindig  boldogabbnak  fogja  érezni  magát  annál,  ki 
iránt  mindenki  méltányos,  de  ki  magát  túlbecsüli,  vagy 
kit  szeretet  környez,  de  ki  szeretni  képtelen. 


Félig  közmondássá  vált,  hogy  csak  az  boldog,  kinek 
szükségei  nincsenek,  s  valóban  helyesen  is,  ha  boldog- 
ságunk alatt  csak  azt  értjük,  hogy  az  élet  gondjai-  s 
csapásaitól  mentek  legyünk.  Mentől  kevesebbre  szoru- 
lunk, mentől  kevesebbet  érezünk,  kivánunk,  egy  szóval 
mentől  kevesebbet  élünk,  annál  kevesebbet  szenvedünk 
s  ily  értelemben  csakugyan  az  a  boldogabb,  ki  nem 
született,  vagy  a  nemlét  állapotjához,  mint  a  crétin, 
közel  áll.  Ha  azonban  a  boldogság  alatt  nem  negatív, 
hanem  pozitív  fogalmat  értünk,  épen  az  ellenkező 
meggyőződésre  jutunk.  Mert,  miután  minden  szükség 
kielégítése  élvezetet  nyújt,  sőt  miután  nincs  oly  élvezet, 
melyet  nem  szellemi  vagy  anyagi  szükség  kielégítésé- 
nek köszönünk:  világos,  hogy  boldogságunk  mértéke 
kielégíthető  szükségeink  számában  keresendő. 


Midőn  a  gazda  a  tavasz  kikeltével  látja,  hogy  a  tél 
vetéseit  nem  rontotta  meg,  s  a  téren,  melyet  őszkor 
bevetett,  minden  zöldelni  kezd;  midőn  a  hajós  a 
kikötőt  megpillantja,  vagy  legalább  méréseiből  észre- 
veszi, hogy  czéljához  közelít;  midőn  az  atya  gyerme- 
keire néz,  kik  közül  egyet  sem  vesztett  el,  s  kik  test- 
ben-lélekben  épen  serdűlnek ;  midőn  a  tudós  oly  igaz- 
ságot fedezett  fel,  mely  további  vizsgálódások  alap- 
jául szolgálhat ;  midőn  a  hazafi  nemzetét  haladni  látja 
s  azon    meggyőződéssel    néz   reá,  hogy   szomszédaival 

minden  téren  megmérkőzhetek:  nemde  szerencsések- 
nek érzik  magokat,  s  mi  elmondjuk  róluk,  hogy  sorsuk 
irigyelhető.  S  miben  áll  egész  boldogságuk?  Meglehet, 
hogy  a  gazda  a  mezőn,  mely  most  szépen  zöldéi,  nem 
fog  aratni ;  az  apa  felserdült  gyermekeit  még  holnap 
elvesztheti ;  a  hajós  a  közelgő  parton  nem  találja  azt, 
mit  ott  keres;  a  tudós  nagy  fölfedezését  csalódásnak 
ismeri ;  s  ki  tudja,  vajon  az,  mit  a  nemzet  erejének 
tartottunk,  nem  volt-e  beteges  izgatottság,  s  azon  pil- 
lanat, mely  jóléte  tetőpontjának  Játszott,  nem  volt-e 
kezdete  sülyedésének?  S  nem  örűl-e  mégis  minden 
ember  az  ily  pillanatoknak;  s  nincs-e  igaza,  ha  magát 
szerencsésnek  érzi  ?  Hiszen  elérte  az  egyedüli  boldog- 
ságot, melyet  a  földön  találhatni :  remélhetett. 


Valamint  néhány  zoolognak  nézete  szerint  az  ember 
mint  embryo  az  állati  organismus  különböző  fokain 
megy  keresztül:  hasonló  fejlődésünk  szellemi  tekintet- 
ben is.  —  A  gyermek  vastag  materialismusa,  nem  palás- 
tolt önzése,  s  azon  könnyűség  tekintetében,  melylyel 
majd  ragaszkodik,  majd  visszavonul,  csak  a  pillanat 
benyomása  után  indulva,  minden  bántást  megbocsát 
és  minden  jótéteményt  elfeled,  mindig  követ  valakit  s 
mégis  mindig  azon  töri  fejét,  hogy  elöljáróinak  hatalma 
alól  kivonja  magát,  a  míveletlen  tömeg  minden  hibái- 
ban részesül.  Később  ismereteink  köre  tágulván,  lassan- 
ként elvesztjük  előbbi  éveinknek  nemcsak  előítéleteit, 
hanem  hitét  is.  Határtalan  megvetéssel  nézünk  le 
azokra,  kik  nálunknál  még  valamivel  kevesebbet  tudnak. 
Nem  állhatva  ellent  a  legvastagabb  hízelgésnek,  fel- 
lázadunk, ha  észreveszszük,  hogy  valaki  kormányozni 
akar,  s  megelégedve  magunkkal,  mégis  mindig  azon 
fáradunk,  hogy  másnak  tartassunk,  mint  mik  valóban 
vagyunk ;  egy  szóval  ismét  bőven  részesülünk  mind- 
azon hibákban,  melyek  a  félmíveltséggel  járnak,  s  nem 
áll  senki  oly  magasan,  ki  ha  elfogultság  nélkül  saját 
múltjára  visszatekint,    kedéJyi  s   észbeli   állapotjaiban, 

melyeken  maga  kereszrűlment,  nem  találhatná  mind- 
annak magyarázatát,  a  mit  a  tömegben  vagy  egyesek- 
ben leginkább  rosszal  és  megvet.  —  Önmagunkban 
hordjuk  az  emberismereteknek  egyedüli,  de  biztos 
kulcsát;  s  ha  mégis  kevesen  jutunk  e  tudományhoz,  az 
ok  abban  fekszik,  mert  kevesen  tudunk  s  még  keveseb- 
ben akarunk  visszaemlékezni  saját  múltunkra. 


Sokszor  hallottam,  hogy  az  embereket  csak  rossz 
napjainkban  ismerjük  meg;  s  ez  való,  habár  nem  azon 
értelemben,  melyben  azt  közönségesen  mondjuk,  hanem 
az  ellenkezőben;  mert  csak  ha  nagyobb  szerencsétlen- 
ség ér,  győződünk  meg,  mennyire  csalódtunk  ember- 
társainkban ;  de  nem  azért,  mert  őket  jobbaknak,  hanem 
mert  őket  a  valónál  rosszabbaknak  képzelíük.  —  Az 
emberi  társadalomnak  fel  kellene  oszlani,  ha  sok  nemes 
elemet,  sok  nem  ismert  erényt  nem  foglalna  magában, 
mely  közönséges  körülmények  között  lappang,  de 
nagy  pillanatokban,  épen  midőn  reájok  szükségünk 
van,  utat  tör  magának.  E  részben  saját  tapasztalásból 
szólhatok. 

* 

Ha  egyes  emberek  vagy  pártok  árnyoldalait  ismerni 
akarjuk,  nem  kell  egyéb,  mint  hogy  őket  a  szerencse 
verőfényében  lássuk ;  ilyenkor  az  árnyak  nem  marad- 
nak el  soha. 


Csak  azt  tudjuk  valamely  korról,  hogy  mit  tar- 
tottak az  emberek  akkor  a  legfőbb  boldogságnak  — 
ez  egy  már  elég  a  kor  erkölcsiségének  megítélésére.  — 
Az  ember  mindig  s  mindenütt  csak  boldogságát  keresi, 
s  ha  vágyait  ismerjük,  ismerjük  irányát  is,  s  én,  vala- 
hányszor Herodotban  ama  szép  fejezetet  olvasom, 
melyben  Solon  Croesusnak  azokat  sorolja  el,  kiket 
ő    a    Jegboldogabbaknak    tart,    vágygyal    nézek    vissza 

azon    korra,    mely  a    legfőbb    boldogságot    ilyenekben 
kereste. 


A  viszony  az  ész  és  szív,  az  elme  s  kedélyünk 
között  ahhoz  hasonló,  mely  a  melegség  és  a  vilá- 
gosság között  létezik.  Annyira  együtt  nyilatkoznak 
többnyire,  hogy  látszó  különbségek  mellett  mégis 
azon  gondolatra  jutunk :  nem  ugyanazon  egy  kútfőből 
erednek- e? 

* 

A  szív,  mint  a  mágnestű,  csak  akkor  találja  nyu- 
galmát, ha  oly  helyzetbe  jutott,  mely  természetes  haj- 
lamának megfelel.  Az  ember  boldog  lehet  oly  hely- 
zetben, mely  meggyőződésével,  de  soha  sem  olyanban, 
mely  érzelmeivel  ellentétben  áll. 


Bármit  mondjunk  azon  uralomról,  mely  minden 
fontos  elhatározásnál  az  észt  illeti,  tagadhatatlan,  hogy 
az  emberek,  még  a  legjózanabbaknak  nagy  része  is, 
épen  azon  lépésnél,  mely  egész  jövőjükre  legnagyobb 
befolyást  gyakorol  —  a  házasságnál  —  szívét  követi, 
az  észt  csak  arra  használva,  hogy  a  helyzetet,  melybe 
érzelmei  által  vezettetett,  rendezze;  s  még  nagy  kérdés: 
vajon  azok,  kik  máskép  cselekszenek,  józanabbul  jár- 
nak-e el  ? 

* 

Kiknél  az  egyik  érzék  hiányzik,  azoknál  a  többiek 
erősebbekké  válnak  ;  a  vak  finomabb  hallása  s  tapin- 
tata  által  pótolja  szemeit;  a  siket  a  szólót  sokszor 
ajkainak  mozgásából  érti  meg;  így  pótolja  azoknál, 
kiknek  kitűnőleg  sok  eszök  van,  ez  a  szívnek,  s  ki- 
tűnőleg  jó  embereknél  a  szív  az  észnek  fogyatkozá- 
sait ;  s  a  tapasztalás  azt  mutatja,  hogy  —  főkép  rend- 
kívüli pillanatokban  —  igen  okos  emberek  jobban,  s 
igen  jók  sokkal  okosabban  viselik  magokat  olyanoknál, 

kik,  ha  csak    eszöket   vagy    szívöket   külőnállva  tekint- 
jük, náloknál  magasabban  állanak. 


Valamint  egyes  érzékeink  csak  különböző  eszközök, 
melyeknek  segedelmével  a  külvilág  ismeretéhez  jutunk: 
úgy  az,  mit  észnek,  s  az,  mit  szívnek  nevezünk,  csak 
azon  egy  magasabb  tehetségnek  különböző  érzékei, 
melyek  által  a  szellemi  szépség  és  saját  magasabb 
hivatásunk  felfogásához  jutunk. 


Néha  nehéz,  de  semmi  nem  szükségesebb,  mint  az, 
hogy  józanságunkkal  józanul  éljünk,  s  oly  dolgokat, 
melyek  Ciak  az  érzéstől  függnek,  ne  Ítéljünk  meg  a 
hideg  ész  számítása  szerint.  —  A  mint  valóban  jó 
ember  csak  az  lehet,  kinek  egyszersmind  esze  van  : 
úgy  valóban  okos  csak  jó  ember  lehet. 


Gondolataink  jutalma  érzésünkben  fekszik.    Minden 
valóban  nagy  gondolat  nemes  érzésekhez  vezet. 


Az  emberek  ritkábban  találkoznak  eszméikben,  mint 
érzéseikben.  —  Természetes  képességünk,  a  míveltség 
s  ismeretek  különbsége  mindannyi  ok,  melyek  miatt  a 
látszólag  legvilágosabb  dolgokra  nézve  is  nézeteink  el- 
térnek egymástól,  s  minthogy  egy  új  tény,  melynek 
ismeretéhez  jutunk,  látszólag  legerősebb  meggyőző- 
déseinket néha  megingathatja,  sőt  egészen  átalakítja, 
természetes,  hogy  azon  egyetértés,  melyet  az  emberek 
eszméiben  néha  találunk,  mindig  ingatag  s  bizony- 
talan. —  Érzéseikben  a  legkülönbözőbb  állású  s  mívelt- 
ségű  emberek  megegyezhetnek,  száz  új  tény  s  tapasz- 
talás, mely  által  meggyőződésünk  egészen  megváltozik, 
nem  gyakorol  semmi  hatást  érzéseinkre,  sőt  talán  csak 

még  magasabbra  fokozza  azokat,  s  szerelmünk  még 
forróbbá  válik,  midőn  azt  reménytelennek  látjuk.  — 
Ebből  az  következik,  hogy  mindenben,  mihez  sok 
embernek  egyetértése  s  pedig  állandó  egyetértése 
kivántatik,  nem  azon  összehangzásra  számíthatunk 
bizton,  mely  nézeteikben,  hanem  csak  arra,  mely  érzé- 
seikben létezik. 

* 

Mióta  ész  által  pénzt  is  szerezhetni,  az  észbeli  tehet- 
ségek s  a  tudományoknak  legalább  azon  része,  mely 
vagyonhoz  vezethet,  nagyobb  tiszteletben  tartatik;  sőt 
azt  tapasztaljuk,  hogy  korunkban  az  ész  a  jellemnél 
többre  becsűltetik,  s  pedig  alig  ismerek  nézetet,  mely 
nemcsak  korunk  erkölcsiségére  károsabb  befolyást  gya- 
korol, hanem  magában  véve  is  hibásabb.  A  legeszesebb 
ember,  a  legtudósabb  csak  aránylag  az.  S  ha  Newton 
találmányait  ahhoz  mérjük,  mit  tudni  szeretnénk,  vagy 
csak  ahhoz  is,  mit  eszünkkel  elérhetünk  s  mi  Newton 
óta  mások  által  eléretett,  az  emberi  ész  gyarlóságáról 
győződünk  meg,  még  ott  is,  hol  annak  legnagyszerűbb 
nyilatkozványait  bámuljuk.  De  egy  valóban  erényes 
férfiú  oly  eszménykép,  melynél  magasabbat  még  kép- 
zelni sem  tudunk.  Valamint  az  ész  csak  relatív,  úgy  a 
jellem  absolut  becscsel  bír:  s  azért  ennek  kifejlesztése 
az,  a  mi  után  mindenekelőtt  törekednünk  kell.  Az  ész 
maga  nemcsak  boldoggá  nem  tesz,  de  még  a  boldog- 
ságra érdemessé  sem. 

* 

Az  ember  való  becse  nem  eszének,  hanem  akaratá- 
nak erejétől  függ.  Kiben  az  hiányzik,  azt  nagy  elme- 
beli tehetségek  csak  gyengébbé  teszik;  s  nincs  szeren- 
csétlenebb, sőt  néha  alábbvaló  teremtés  a  világon,  mint 
a  nagy  ész,  melynek  a  jellem  meg  nem  felel. 

Helyzetünk  s  viszonyaink  elhatározó  befolyást  gya- 
korolnak eszméinkre  s  meggyőződéseinkre,  s  ritka  az, 

kinek  észheli  tehetségei  függetlenül  fejlődnek  ki ;  de 
ezen  függetlenség  még  ritkább  a  jellem  tekintetében. 
Az  emberek  nagy  többségénél  a  jellem  helyzetek  által 
határoztatik  meg  s  a  legenda  varratlan  köntöséhez 
hasonló,  mely  a  szükség  szerint  mindig  tágabbá  válik. 


Épen,  mert  egy  pontra  mutat  és  ha  irányából  kí- 
mozdíttatott,  nem  nyughatik  addig,  míg  azt  vissza  nem 
nyeré,  azért  mozog  a  mágnestű ;  —  így  az  ember,  épen 
ha  egy  bizonyos  irányt  követ,  ha  mindig  egy  czél  felé 
törekszik,  akkor  nyughatik  legritkábban. 


Kitűnő  tehetségű  emberek  többféle  képességgel  bír- 
nak. A  kérdés  :  mily  pályán  használhatják  azokat  legjob- 
ban, —  többnyire  nem  észbeli,  hanem  jellemök  s  ke- 
délyök  tulajdonságaitól  függ;  s  ha  hivatásukat  annyian 
eltévesztik,  ennek  oka  csak  abban  keresendő,  mert  a 
jellem  s  kedély  hiányait,  melyek  által  valamely  pályára 
alkalmatlanokká  válunk,  többnyire  csak  akkor  veszszük 
észre,  midőn  azon  már  annyira  haladtunk,  hogy  becsü- 
lettel visszalépnünk  nem  lehet. 


Ha  minden  fáradozás,  melyet  embertársaink  javára 
fordítánk,  haszontalan  volna,  s  legnemesebb  törekvé- 
seinknek nem  lehetne  semmi  eredménye;  ha  magasabb 
vágyaink  nem  teljesülhetnének,  s  a  szép  és  jó  soha 
nem  győzhetne  a  világon  :  még  akkor  is  e  nyomorult 
létnek  legszebb  része  azoknak  jutott,  kik  csalódásaikat 
sírukig  megtarták,  s  ha  nem  győztek  is,  legalább  végső 
lehelletig  nemes  czélokért  küzdöttek. 


Egy  tengerésztől  haliam,  hogy  hajótöréseknél  több- 
nyi re  azok  vesznek  el,  kik  úszni  tudnak,  míg  látszólag 

sokkal  inkább  veszélyeztetett  társaik  a  hajótöredékek- 
hez kapaszkodva,  megmenekszenek.  Hasonlót  látunk 
az  életben  is,  hol  a  nagy  hajótörések  után,  melyeket 
sokszor  szenvedünk,  épen  a  hatalmasabb  egyéniségek, 
kik  saját  erejökben  bíznak,  vesznek  el ;  míg  az,  ki 
szétrombolt  létének  töredékeihez  ragaszkodik,  nemcsak 
magát,  de  néha  birtokának  legbecsesebb  részét  is  meg- 
menti. 

Még  középszerű  színész  is  ritkábban  esik  ki  a  szín- 
padon szerepéből,  mint  igen  kitűnő  emberek  az  élet- 
ben. A  színész  tudja,  hogy  kötelessége  szerepében 
maradni,  s  nem  adhat-e  erőt  ezen  öntudat  az  élet- 
ben is? 

* 

Archimedes  csak  egy  pontot  kívánt  a  földön  kívül, 
hogy  azt  sarkaiból  kiemelje.  Ujabb  időben  azonban 
egy  —  ha  nem  csalódom  német  —  tudós  kiszámítá, 
hogy  e  ponton  kívül  még  nem  tudom  mily  hosszú 
emeltyűre  s  más  készületekre  lenne  szükség,  s  így  nem 
sok  reményünk  lehet,  hogy  a  nagy  tudós  büszke  Ígé- 
rete valaha  teljesüljön.  Igazabb  ez  állítás,  ha  azt  az 
emberre  alkalmazzuk;  itt  csakugyan  elmondhatjuk,  hogy 
ki  önmagán  kívül  csak  egy  megrendítherlen  pontot 
talál,  melyre  támaszkodhatik,  az  önmagával  akármit 
tehet,  —  míg  ily  pont  nélkül  nem  bírunk  hatalommal 
önmagunk  s  így  semmi  más  fölött  sem,  mert  minden 
hatalom,  melyet  más  tárgyak  fölött  gyakorlunk,  attól 
függ,  melylyel  saját  magunk  fölött  bírunk. 


A  ki  embereket  oktatni  vagy  felettök  uralkodni  akar, 
az  előbb  győzze  le  önmagát  és  uralkodjék  saját  szen- 
vedélyei fölött.  —  Ez  első  föltétele  minden  hatalom- 
nak, melyet  mások  fölött  gyakorolhatunk,  s  a  keresz- 
tyén vallás,    midőn   tőlünk   önmegtagadást  kivan,   más 

szavakban  csak  ugyanazon  elvet  hirdeti,  mely  az  élet- 
philosophia  alapja.  —  Minden  embernek  becse  azon 
aránytól  függ,  melyben  magát  akár  egy  magasabb  ha- 
talom parancsainak,  akár  saját  meggyőződésének  alá- 
rendelni képes. 

* 

Ki  a  holdkórost  azon  pillanatban,  midőn  a  háztetőn 
jár,  nevén  szólítja,  bizonyosan  nem  érdemli,  hogy  ba- 
rátjának neveztessék :  s  ép  oly  kevéssé  érdemlik  azt 
azok,  kik  valamely  nemzetet  helyzetének  veszélyessé- 
gére olyankor  emlékeztetnek,  midőn  visszalépnie  nem 
lehet  többé.  Valamint  az  egyes,  úgy  népek  életében 
vannak  pillanatok,  melyeken  őket  csak  önbizalmuk 
vezetheti  szerencsésen  keresztül,  s  ki  azt  gyengíti, 
valóságos  honárulást  követ  el.  —  Ha  a  politikában  a 
szenvedélyek  egyszer  síkra  szálltak,  a  józanságnak 
többnyire  csak  egy  kötelessége  marad :  a  hallgatás. 


Vannak  emberek,  kik  a  legkülönbözőbb  tárgyak  kö- 
zött hasonlatosságot  találnak,  vannak,  kik  a  látszólag 
leghasonlóbbakban  különbségeket  fedeznek  fel.  Az  első 
a  költőknek,  a  második  azoknak  kedvencz  foglalatos- 
sága, kik  magokat  philosophoknak  tartják;  s  miután  a 
legkülönbözőbb  tárgyak  között  mindig  legalább  valami 
analógia  található,  de  tökéletes  ugyanazonosság  a  vilá- 
gon nem  létezik :  kellő  gyakorlat  mellett  tulajdonkép 
egyik  sem  igen  nehéz.  Nehéz  csak  a  különbséget  s 
hasonlóságot  egyszerre  látni,  s  pedig  ez  a  való  józan- 
ságnak jelleme ;  azért  sokkal  könnyebben  találunk  akár 
költőt,   akár   philosophot,  mint  valóban   józan  embert. 


A  legjobb  ember  is  sokszor  azt  teszi,  mit  másoknál 
rosszal,  sőt  megfoghatatlannak  tart.  Általában  véve 
alig  találunk  valakit,  ki  személyes  viszonyaira  ugyan- 
azon mértéket  alkalmazná,   melyet  másoknál  használt; 

pedig  ez  a  Jegczélszerűbb.  Mert  valamint  a  józanság 
csak  abban  áll,  hogy  másoktól  ne  követeljünk  többet, 
mint  a  mit  hasonló  helyzetben  magunk  is  tenni  aka- 
runk :  úgy  az  erény  nem  egyéb,  mint  hogy  magunk 
is  teljesítsünk  mindent,  mit  másoktól  követelünk. 


Az  erény,  melyet  a  sokak  által  hibásan  jóságnak  ne- 
vezett szenvedő  jámborsággal  összezavarnunk  nem  sza- 
bad, csak  azon  rossz  hajlamok  s  tulajdonságok  leküz- 
désében áll,  melyekkel  születtünk,  s  e  küzdelemnél 
nincs  nehezebb. 

Az  erény,  mint  Aristoteles  mondja,  két  szélsőség- 
nek kellő  közepe.  —  De  épen  ebben  fekszik  a  veszély, 
melynek  magunkat  az  által  kiteszszük,  ha  egyes  hibáink 
ellen  következetes  erőfeszítéssel  küzdünk.  —  Néha  le- 
győzzük hibáinkat,  de  ritkán  a  nélkül,  hogy  az  ellen- 
kezőbe ne  esnénk.  —  A  különböző  tulajdonok  egyen- 
súlya, mely  erényünknek  s  boldogságunknak  feltétele, 
egyes  esetekben  a  természet  adománya,  néha  élet- 
viszonyaink s  azon  befolyásnak  eredménye,  melyet 
reánk  a  társaság  gyakorol ;  de  talán  nincs  senki,  ki 
azt  magának  reflexió  és  erős  feltételek  által  szerez- 
hetné meg.  —  A  reflexió  jó  arra,  hogy  saját  hibáink- 
és gyengeségeinkről  meggyőződjünk,  de  nem  arra, 
hogy  jókká  és  erényesekké  tegyen. 


Ki  a  mát  csak  arra  használja,  hogy  a  holnap-  5  teg- 
napról gondolkozzék,  s  kinek  jelene  csak  emlékekből  s 
reményekből  áll,  az  soha  megelégedve  nem  érezheti 
magát.  Nincs  oly  boldog  élet,  melynek  szomorú  pilla- 
natai, sőt  időszakai  ne  volnának ;  s  ki  nem  tud  vagy 
nem  akar  felejteni,  s  a  jelen  szűk  lapjain  egész  múlt- 
jának szomorú  lörténetét  följegyezve  hordja,  ne  panasz- 
kodjék, ha  arra  semmi  más  nem  fér. 

Csak  azt  bírjuk  igazán,  legalább  csak  azon  birtokban 
találhatjuk  megelégedésünket,  a  mit  megérdemeltünk; 
s  innen  van,  hogy  azon  gazdagok,  a  kik  azt,  miben 
mások  hosszú  küzdelmök  jutalmát  találják,  örökölték, 
ritkán  boldogok.  Ki  nem  ismeri  az  adomát  Pyrrhusról, 
ki  miután  nagyszerű  terveit  nem  tudom  mily  philoso- 
phussal  közié,  s  általa  kérdeztetett:  ha  mindazt  véghez 
vitte,  mit  fog  tenni,  azt  felelte,  hogy  —  pihenni  fog; 
mire  a  philosoph  azon  megjegyzést  tévé,  miért  nem 
kezdi  meg  tehát  inkább  a  pihenéssel.  —  Nevelőm, 
valahányszor  nekem  e  történetet  elmondá,  nagyon  bá- 
multa a  philosophnak  nagy  bölcsességét,  s  akkor  ma- 
gam is  úgy  ítéltem  ;  most  azt  hiszem,  hogy  a  kettő 
között  a  józanabb  Pyrrhus  volt.  —  A  pihenés,  mely, 
ha  a  félvilágot  meghódítottuk,  az  élvezetek  legfőbbike, 
legtűihetetlenebb  kín  lehet  annak,  ki  nagy  tehetségek- 
nek érzetében  —  mielőtt  azokat  használhatta  volna  — 
pihenni  kénytelen. 

* 

Miután  az  ember  legérzékenyebb  fájdalmai  ki  nem 
elégíthető  szükségeiből  erednek  és  csak  anyagi  vagy 
szellemi  szükségeink  kielégítése  az,  miből  élvezeteinket 
merítjük,  igen  természetes,  hogy  fájdalmaink  örömeink- 
nél tartósabbak.  —  Azon  arányban,  melyben  valamely 
szükség  kielégíttetett,  fogy  s  megszűnik  azon  élvezet, 
melyet  annak  kielégítésében  találtunk.  A  fájdalom,  me- 
lyet nélkülözésünk  okoz,  az  által,  hogy  a  nélkülözés 
tovább  tart,  csak  nagyobbá  válik. 


Mily  keveset  tudunk  1  szólt  a  bölcs.  Oh  volna  bár 
több  hatalmam!  sóhajt  a  fejedelem.  Van-e  ember,  ki 
így  tudna  szeretni!  kiált  az  ifjú,  midőn  kedvesére  gon- 
dol. —  Csak  mikor  szeret,  akkor  elégszik  meg  szívünk 
önmagával. 


Br.   Eötvös   Jórse/  munkáiból.    I.  !J 

Kevés  embert  találunk,  ki  annyira  oktalan,  hogy  oly 
dolgok  után  epedjen,  melyeket  maga  is  lehetetlenek- 
nek tart ;  de  még  kevesebbet,  ki  elég  józan  arra,  hogy 
azon  javak  után  ne  vágyódnék,  melyeket  elérhetőnek 
gondol;  s  azért  megelégedésünk  leginkább  attól  függ, 
hogy  a  számunkra  létező  kedvező  lehetőségeknek  körét 
fölötte  tágnak  ne  tartsuk.  Bármi  kellemetlen  helyze- 
tünk, azon  meggyőződés,  hogy  az  megváltoztathatlan, 
megnyugtató  hatást  gyakorol  kedélyünkre,  s  a  tapasz- 
talás azt  mutatja,  hogy  oly  betegek,  kik  bajuk  orvosol- 
hatatlanságáról  meg  vannak  győződve,  vagy  oly  rabok, 
kiknek  a  szabadsághoz  semmi  reményök  nincs,  sorsu- 
kat könnyebben  viselik  olyanoknál,  kik  felüdülésüket 
vagy  megszabadulásukat  lehetségesnek,  sőt  valószínű- 
nek tartják. 

Csak  azt  bírjuk,  miről,  ha  kell,  le  tudunk  mondani. 
Oly  kincsnek,  melyet  nélkülözhetlennek  tartunk,  nem 
urai,  hanem  szolgái  vagyunk. 


Kinek  a  sors  mindent  adott,  mi  után  a  tömeg  vágyó- 
dik, szintúgy,  mint  az,  ki  homloka  izzadságával  keresi 
mindennapi  kenyerét,  a  szerencsét  csak  saját  keblében 
találhatja.  A  szikla,  melyet  a  nap  sugarai  megaranyoz- 
tak, azért  nem  termékenyebb. 


Az  emberek  nagy  része  annyira  vágyódik  kitüntetés 
után,  hogy  ha  arra  más  okot  nem  taiál,  legalább  azzal 
dicsekszik,  hogy  nála  szerencsétlenebb  vagy  bűnösebb 
ember  többé  nincs  a  világon.  Ez  azon  tulajdon,  mely 
a  legdicsőbb  tettekre  erőt  ád,  s  melyben  fő  gyönge- 
ségünk  fekszik;  s  míg  ezt  megtartjuk,  se  a  Leonidasok, 
se  a  Herostratusok  nem  fognak. hiány zani,  s  a  szabad- 
ság s  a  kényuralom  megtalálja  bajnokait. 

Azok,  kik  a  közönség  tapsait  megszokták,  többnyire 
úgy  viselik  magukat  a  közvélemény  irányában,  mint 
magukat  sokan  nejeik  iránt  viselik.  Közönyösek,  míg 
hozzájuk  hű  marad,  a  dühösségig  szerencsétlenek,  ha 
őket  elhagyva,  mást  karol  föl. 


Nagy  szerencse,  hogy  csaknem  minden  embernél 
találunk  egy  tárgyat,  melyről  beszélgetésünket  érde- 
kesnek tartja  :  azt,  ha  vele  magáról  beszélünk. 


Miután  a  teher,  mely  alatt  csaknem  leroskadunk, 
idővel  vagy  ismét  levétetik  vállainkról,  vagy  megszokás 
által  könnyebbnek  látszik,  az  élet  bajainak  elviselésére 
cs  ak  egy  szükséges  :  a  türelem. 


Ha  valaki  naponként  tükröt  tart  is  maga  elébe,  ab- 
ból még  nem  következik,  hogy  önmagát  ismeri.  Mo- 
solygóbb vagy  komolyabb,  de  mindenesetre  más  arczot 
mutat  mindenki,  midőn  maga,  mint  midőn  a  világ  előtt 
jelenik  meg. 

* 

Nincs  a  természetnek  veszélyesebb  adománya,  mint 
a  szépség;  nem,  mert  múlékony,  mit  végre  minden 
adományainkról  elmondhatunk,  de  mert  tudva  mulé- 
konyságát,  szólva  róla,  azt  észre  sem  veszszük.  Leghí- 
vebb barátnak  nevezzük  tükrünket,  s  ő  megteszi  köte- 
lességét, s  valahányszor  hozzá  fordulunk,  igazat  mond ; 
csakhogy  mivel  ezt  többnyire  naponként  teszszük,  igaz- 
ságai elvesztik  hatásukat.  Hajunk  egyenként  őszül, 
redőink  lassankint  támadnak,  s  a  különbség  ma  s  teg- 
nap között  oly  csekély,  hogy  azt  észre  sem  veszszük, 
s  végre  oda  jutunk,  hogy  ősz  hajakkal,  redőzött  hom- 
lokkal ifjabb  korunk  modorát  tartjuk  meg  s  nevetsé- 
gessé válunk,  mire  nemcsak    nők,    de   férfiak  között  is 

elég  példát  hozhatnék  föl.  Keleti  közmondás,  hogy 
Zuleika  szépségét  csak  az  ismeri,  ki  őt  Jussuf  szemei- 
vel nézi ;  miért  bámuljuk  hát,  ha  sok  tisztes  matróna 
vagy  úri  ember,  ki  mint  szép  nő  vagy  legény  vénült 
meg,  magában  bájakat  talál,  melyeket  más  halandó 
nem  is  sejdít.  Soha  Jussuf  nem  szerette  Zuleikáját 
annyira,  mint  ezen  urak  s  asszonyságok  magokat. 


Oh,  ha  tapasztalásaimmal  még  egyszer  ifjú  lehet- 
nék! —  így  sóhajtanak  sokan;  —  de  vajon  lehetnél  e 
ifjú  tapasztalásaiddal  ?  Nem  az  évek,  hanem  mit  ben- 
nök  tapasztaltunk,  vénítnek ;  nem  a  nyári  napok  hosszú 
sora,  hanem  az  egy  reggeli  dér,  melylyel  az  ósz  bekö- 
szönt, fosztja  meg  a  fát  lombjától. 


Tapasztalásaink  nagy  részben  azon  módtól  függenek, 
melylyel  az  emberekhez  közelítünk;  s  ha  a  férfi  vágy- 
gyal  tekint  vissza  életének  azon  korszakára,  melyben 
bizodalmát  az  emberek  iránt  még  semmi  nem  ingatta 
meg:  az  ifjú  bizodalma  talán  nem  csalódáson,  hanem 
azon  alapszik,  hogy  az  emberek  az  ifjú  irányában  csak- 
ugyan jobbak  voltak,  s  pedig  azért,  mert  ő  maga  is 
más  volt  irányukban,  s  mert,  mint  a  növény  virága, 
úgy  az  emberi  szív  legszebb  tulajdonai  csak  meleg 
érintésnél  nyílnak  meg.  A  mily  arányban  magunk 
megváltozunk,  úgy  változnak  meg  az  emberek  irá- 
nyunkban, s  kit  az  ég  gyermeki  kedélylyel  áldott  meg, 
az  többnyire  vég-napjáig  megtartja  gyermeki  bizodal- 
mát is. 

Az,  hogy  valakit  szegénynek  nevezünk,  nem  nélkü- 
lözéseinek számától  s  nagyságától,  —  melyekre  nézve 
legszegényebb  napszámosunk  az  afrikai  királynál  még 
mindig  jobban  áll,  —  hanem  azon  aránytól  függ,  mely- 
ben saját  vagyonunk   hasonlóink  vagyonával  áll.    Min- 

dcn  osztályban  vannak  szegények,  s  a  szegény  herczeg, 
szegény  báró  vagy  szegény  kereskedő  nem  érzi  magát 
kevésbbé  gyötörve  s  megalázva  azon  nélkülözések  által, 
melyeket  vagyontalansága  szükségessé  tesz,  habár  hely- 
zete igen  sok  másokéhoz  mérve  irigylésre  méltó,  s 
habár  arra,  hogy  maga  s  mások  által  gazdagnak  tar- 
tassék,  csak  az  lenne  szükséges,  hogy  egy  fokkal  alább 
szálljon.  A  szegény  herczeg  mint  egyszerű  nemes,  a 
nagykereskedő  mint  boltos,  a  szegény  mesterember 
a  napszámosok  között,  a  nélkül,  hogy  vagyona  egy  fil- 
lérrel szaporodott  volna,  egyszerre  gazdaggá  válnék. 
S  mért  nem  él  tehát  senki  ezen  egyszerű  móddal,  mely 
által  többnyire  mindazon  gondoktól  egyszerre  megme- 
nekülhetne, melyek  vagyonából  erednek?  Mert  ha  ne- 
héz emelkedni,  még  nehezebb  leszállni,  s  meit  végre 
minden  emberi  hibák  s  gyöngcségek  között  legnagyobb 
s  legellenállhatJanabb  :  hiúságunk. 


Nincs  nagyobb  gyengeség,  mint  midőn  azoknak,  ki- 
ket szerelmünk  által  boldogíthatunk,  egész  szerelmün- 
ket csak  azért  nem  mutatjuk  meg,  hogy  általok  s  a 
világ  által  gyengéknek  ne  tartassunk. 


Ha  meggondoljuk,  mennyi  ember  nem  tart  semmit 
az  orvostudományról,  s  ki  mégis,  mihelyt  magát  ve- 
szélyben hiszi,  gyógyszertárhoz  fordul :  akkor  látjuk, 
mi  csekély  azon  befolyás,  melyet  úgynevezett  meg- 
győződésünk, mely  sok  esetben  csak  kételyekből  áll, 
cselekvéseinkre  gyakorol. 

Ki  nem  érez  gyöngeségeket  magában?  Ki  nem  tudja, 
hogy  hibái  vannak?  S  mégis  az  életben  hányszor  nem 
veszszük  számba  mások  gyengeségeit,  hányszor  nem 
tudjuk  megbocsátani  másokban  azon  hibákat,  melyekre 
nézve  magunk  iránt  oly  engedékenyek  vagyunk.  Vajon 

van-e  jogunk  panaszkodni,  ha  számításainkban  csak 
azért  csalódtunk,  mert  az  egész  világot  magunknál 
jobbnak  s  szilárdabbnak  képzeltük? 


Kik  a  gyöngeséget  megvetik  s  érdemet  keresnek 
abban,  hogy  magokat  irgalom  vagy  szeretet  által  soha 
feltételeikben  megingatni  nem  engedek,  azokat  kérdez- 
zük meg :  vajon  ép  úgy  tudnak  e  ellenállni  a  haragnak 
s  gyűlölségnek  is?  Ha  nem,  akkor  ne  irigyeljük  fel- 
sőbbségöket.  Én  legalább  nem  látom  át,  mért  tartsam 
a  szív  uralmát  eszünk  felett  csak  akkor  gyöngeségnek, 
midőn  az  kedélyünk  nemesebb  tulajdonaiból  veszi 
eredetét. 

Nagy  szerencse,  hogy  a  félénk  emberek  többnyire 
hiúk  is,  (mert  hisz  e  két  hiba  egy  kútfőből,  túlzott 
önszeretetből  veszi  eredetét),  máskép  sok,  mit  Voltaire-, 
Erasmus-,  sőt  mit  Cicerótól  bírunk,  soha  nem  monda- 
tott volna  el. 

Szükséges,  hogy  bizodalmunkban  óvatosak  legyünk, 
de  még  szükségesebb,  hogy  óvatosak  legyünk  bizodal- 
matlanságunkban.  Több  ember  vált  azért  szerencsét- 
enné, meit  kelletinél  kevesebb,  mint  azért,  mert  kelle- 
inél több  emberben  bízott.  A  kétkedés  megőriz  egyes 
bajoktól,  de  mindentől  megfoszt,  miben  az  élet  való 
becse  fekszik.  Biztosabbakká  tesz,  de  egyszersmind 
t  hetetlenekké. 

Semmi  által  nem  szigeteljük  el  magunkat  inkább  a 
társaságtól,  mint  midőn  előitéleteit  elvetjük;  s  mentől 
inkább  közeledik  valaki  a  bölcsességhez,  annál  több 
szüksége  lesz  reá,  mert  annál  elhagyatottabbnak  fogja 
találni  magát. 

Bizonyos  korig  folyvást  egy-egy  úgynevezett  elő- 
ítéletet teszünk  le  a  másik  után;  később  egyenként 
ismét  visszavcszszük  azokat,  mert  többnyire  meggyő- 
ződünk, hogy  nem  oly  egészen  képtelenek  voltak,  mint 
előbb  hittük. 

* 

Nagy  része  azoknak,  kik  magokat  előítéletek  által 
kormányoztatják,  tisztán  belátja  azok  képtelenségét, 
s  nem  az  ítélőtehetség,  hanem  a  jellem  gyöngeségéből 
követi  előítéleteit.  Innen  magyarázható  azon  rend- 
kívüli befolyás,  melyet  a  babona  s  a  kuruzsolásnak 
minden  neme  épen  a  skepticismus  korszakaiban  gya- 
korol, melyek  mindig  egyszersmind  a  jellemgyengeség 
időszakai  is. 

* 

Ha  érdekeinket,  sőt  legszebb  érzelmeinket  saját  elő- 
ítéleteinknek feláldozzuk,  az  szomorú,  hanem  megfog- 
ható ;  de  hányszor  nem  áldozzuk  föl  mindazt  oly  elő- 
ítéleteknek, melyekben  nem  is  osztozunk,  saját  meg- 
győződésünk ellen.  Alig  képzelhető,  mennyire  terjed 
gyöngeségünk.  Ezerek  között  alig  találkozik  egy,  ki, 
ha  a  tömegnél  józanabbul  gondolkozik,  cselekedetei- 
ben is  józanabb  merne  lenni. 


Azok,  kik  a  születési  aristokratia  követeléseit  nevet- 
ségeseknek tartják  —  mert  hiszen  azon  felsőbbséget, 
melyet  a  pénz  ád,  napjainkban  nem  vonja  többé  senki 
kétségbe  —  csak  egyről  felejtkeznek  meg,  s  ez  az : 
miszerint  van  valami  ennél  még  nevetségesebb,  s  ez 
azoknak  boszankodása,  kik  az  által,  mert  néhány,  talán 
igen  egyszerű  ember,  velők  társalkodni  nem  akar,  ma- 
gokat sértve,  sőt  megalázva  érzik. 

Legtöbb  önzést  oly  embereknél  találtam,  kik  nagy 
észbeli  tehetségek  mellett  kevés  erélylyel,  s  olyanok- 
nál, kik  nagy  erély  mellett  kevés  észbeli  tehetséggel 
bírnak. 

* 

Ki  önzését  legyőzi,  az  a  legnagyobb  akadálytól  sza- 
badul meg,  mely  minden  való  nagyságnak  és  boldog- 
ságnak útjában  áll. 


Az  önzésnek  különböző  nemei  között  —  s  én  e  nö- 
vénynek sokféle  válfajaival  ismerkedtem  meg  életem- 
ben —  a  legkellemetlenebb  s  émelygősebb  nézetem 
szerint  azoké,  kik,  akár  akarjuk,  akár  nem,  magokat 
javunknak  feláldozzák. 

* 

Az  önzés  legyőzésére  nincs  jobb  mód,  mint  ha  a 
földi  javak  hiábavalóságára  és  saját  életünk  bizonyta- 
lanságára emlékezünk;  csakhogy  ez  úton  önzésünkkel 
együtt  egyszersmind  erélyünket  is  elvesztjük.  ÁltaJán 
véve  többször  tapasztaltam,  hogy  azok,  kik  saját  érde- 
keik iránt  philosophiai  közönyösséget  mutatnak,  még 
közönyösebbek  minden  más  érdek  iránt,  s  hogy  a 
közjóért  többnyire  azok  Jegbuzgóbbak,  kik  akkor  is, 
midőn  saját  érdekök  forog  kérdésben,  nagy  erélyt  fej- 
tenek ki. 

A  mely  arányban  valakit  szeretünk,  azon  arányban 
aggódunk  érte,  azért  az  önzés  mindig  magában  hordja 
büntetését.  Az  egoista,  ki  egész  életén  át  csak  saját 
boldogsága  után  fárad,  minden  iparkodásával  csak  hy- 
pochondrikussá  tette  magát. 


Valamint  a  középpont   a    gömb   felszínére,   úgy  az, 
ki    magát    középpontnak   tekinti,    soha    magasra    nem 

cmelkedhetik.  —  Nincs  semmi,  a  mi  minden  magasabb 
törekvéseinket  annyira  meghiúsítja,  mint  ha  saját  sze- 
mélyünknek nagy  fontosságot  tulajdonítunk. 


A  ki  minden  személyes  érdek,  minden  önző  gon- 
dolat nélkül  tehetségeit  egy  nemes  czélnak  szenteli, 
boldognak  érzi  magát,  s  azt  tapasztaltam,  hogy  olya- 
nok is,  a  kik  kizárólag  magoknak  élve,  önző  czéljaik- 
nak  mindent  alárendeltek,  a  szív-  s  léleknek  legfőbb 
élvezeteit  nélkülözték  ugyan,  de  megelégedve  élték 
napjaikat.  A  baj  csak  az,  hogy  valamint  az  egészen 
önzéstelen,  úgy  az  egészen  önző  emberek  a  kivételek 
közé  tartoznak,  s  hogy  az  emberek  nagy  többsége 
se  az  egyikre,  se  a  másikra  elég  erővel  nem  bír  s  a 
két  szélsőség  között  áll,  vagy  inkább  ingadozik.  S  ha 
Aristoteles  szerint  az  erény  a  szélsőségek  kellő  köze- 
pében fekszik,  a  szerencsét  ne  keressük  ott;  az  mindig 
csak  a  szélsőségekben  található. 


Önzéstelennek  nevezzük  a  fiatalságot.  Ez  tévedés. 
Soha  saját  személyünk  nem  foglal  el  nagyobb  helyet 
gondolatainkban,  mint  épen  fiatalságunkban.  A  kivált- 
ság, mely  e  boldog  koré,  csak  abban  áll,  hogy  az  ifjú 
önzése  mások  érdekeivel  még  ellentétben  nem  áll.  — 
Az  emberek  szívesen  megengedik,  ha  fenn  az  égen  a 
legszebb  csillagot  választjuk  ki  s  azt  sajátunknak  ne- 
vezzük, vagy  ha  a  világ  legnagyobb  embere  akarunk 
lenni,  csak  itt  a  földön  ne  álljunk  útjokban,  s  azon 
hivatalért  ne  pályázzunk,  melyet  ők  vagy  rokonuk  kí- 
vánnának betölteni. 

* 

Többször  tapasztaltam,  hogy  az  életben  épen  oly 
emberek  a  legönzéstelenebbek,  kik  elméletben  a  leg- 
durvább önzést  hirdetik,  s  ha  meggondoljuk,  nincs  is 
semmi  feltűnő  e  látszó  ellenmondásban.    —   Mindenki 

nemcsak  saját  tapasztalásaiból,  hanem  saját  hasznára  is 
alkotja  elveit,  s  azokat  védi  legtöbb  hévvel,  melyeket 
megszegve,  többször  szenvedett,  s  melyekre  magának 
szüksége  volna ;  s  nékem,  ha  Montaignet  olvasom,  a 
kedves  öreg  úr  kemény  okoskodásainál  mindig  az  jut 
eszembe,  mennyit  kellé  csalódnia,  mennyire  éreznie 
szíve  gyöngeségét,  hogy  saját  védelmére  az  önzés  egész 
philosophiáját  építé  fel  erősség  gyanánt,  s  mi  haszta- 
lan volt  valószínűleg  mégis  ezen  fáradsága. 


Nemcsak  természeti  hajlamból  válunk  önzőkké;  so- 
kakat csak  azon  meggyőződés  tesz  azzá,  hogy  áldozatjaik 
által  senkit  boldoggá  nem  tehetnek,  s  mert  ezen  meg- 
győződés, akár  elébb,  akár  később  jöjjön,  senkinél  nem 
maradhat  el :  innen  van,  hogy  ifjú-korunkat  meghaladva, 
csaknem  valamennyien  önzőkké  válunk.  —  Egy  van,  mi 
ettől  megoltalmazhat,  s  ez  a  vallás,  mely,  miután  mások 
boldogítására  tett  fáradozásaink  sikertelenségéről  meg- 
győződtünk, azt,  mit  elébb  éltünk  legszebb  czéljának 
tekinténk,  mint  kötelességünket  mutatja  fel,  s  midőn 
szomorú  tapasztalásainkkal  kénytelenségből  már  ma- 
gunknak élünk,  saját  boldogításunk  helyett  saját  tö- 
kéletesítésünket tűzi  ki  életünk  feladatául. 


Épen  mert  az  önzéshez  való  hajlamunkat  legyőzni 
csaknem  lehetetlen,  azért  szükséges,  hogy  oly  viszo- 
nyokban éljünk,  melyekben  saját  jólétünk  mások  jólé- 
tétől feltételeztessék.  Közelebbről  tekintve  a  családias- 
ság s  honszeretet  nem  egyebek,  mint  az  önzésnek  bi- 
zonyos nemei,  melyek  által  az  egyén  nemcsak  el  nem 
sziget  eltetik,  sőt  még  szorosabban  lánczoltatik  ember- 
társai hoz. 

* 

A  ki  a  hibákat,  melyeket  életében  elkövetett,  na- 
gyon is  megbánja,  avval  vigasztalhatja  magát,  hogy  ha 

ezeket   elkerülte   volna,    bizonyosan    másokat   és   talán 
még  nagyobbakat  követett  volna  el. 


Nincs  semmi  veszedelmesebb,  mint  ha  valaki  be- 
látva hibáit,  azokat  nemcsak  legyőzni,  de  megsemmisí- 
teni akarja  és  valamely  eszménykép  szerint  új  jellemet 
akar  alkotni  magának.  —  A  természet  többnyire  meg- 
boszúlja  magát  s  ki  ellene  tört,  az  nyugalmát  s  azon 
megelégedést,  mely  hajlamaink  és  tehetségeink  egyen- 
súlyából ered,  örökre  elveszíti. 


Bármit  mondjanak  pessimistáink,  az  emberi  termé- 
szet legnemesebb  része  most  sem  veszett  el,  s  állítólag 
romlott  századunkban  is  elég  oly  embert  találunk,  ki 
a  legnagyobb  önfeláldozásra  képes,  csakhogy  az  ember 
ezen  tulajdonát,  mely  őt  Isten  képmásává  teszi,  korlá- 
tolt természeténél  fogva  csak  korlátolt  körben  gyako- 
rolhatja. Ki  tőle  többet  követel,  s  azt  kívánja,  hogy  az 
egész  emberiségnek  áldozza  fel  magát,  s  azon  befo- 
lyásról, melyet  szűkebb  körökben  gyakorolhatna,  le- 
mondjon :  az  megfosztotta  őt  legnemesebb  tulajdonai- 
tól is,  mert  megfosztotta  gyakorolhatásuk  lehetőségé- 
től. S  a  kosmopoliticismusnak,  melyet  napjainkban  so- 
kan a  hazaszeretet  rovására  hirdetnek,  ha  az  valaha 
általánossá  válhatnék  —  nem  ez  lenne-e    következése? 


Igaz,  hogy  a  barátság,  melyet  ifjúságunkban  öröklő- 
nek gondoltunk,  ritkán  éli  túl  férfikorunkat ;  nem  csa- 
lódik, ki  ezt  jellemünk  gyöngeségének  vagy  azon  áll- 
hatatlanságának  tulajdonítja,  melyet  sokan  az  emberek- 
nek szemére  hánynak.  E  tüneménynek  oka  többnyire 
csak  a  fejlődés  szükségében  s  abban  fekszik,  hogy  e 
fejlődés  két  egyénnél  soha  egészen  egyformán  nem 
történhetik,  mi  által  azok,  kik  előbb  közel  álltak,  észre- 

vétlenül  mind  inkább  eltávoznak  egymástól.  Innen  ma- 
gyarázható az  is,  hogy  oly  egyéneknél,  kik  észben, 
kedélyben  szegényebbek,  s  kiknél  a  fejlődés  ezért 
lassúbb  és  csekélyebb,  a  barátság  többnyire  állandóbb. 


A  szerelem  s  barátság  főkép  abban  különböznek 
egymástól,  hogy  amaz  az  akadályok  által  többnyire 
erősebbé  válik,  ez  néha  a  legcsekélyebb  anyagi  érdek 
miatt  elvész.  Nincs  nehézség,  melyet  a  szerelem  le  ne 
győzne,  s  alig  van  érdek  oly  apró,  melyen  a    barátság 

hajótörést  ne  szenvedne. 

¥ 

Mint  a  gyöngy  a  csigának,  mely  azt  magában  rejti, 
egyetlen  kincse  s  orvosolhatatlan  baja  egyszersmind ; 
ilyen  sok  női  szívnek  a  szerelem. 


Oly  embernek,  ki  az  úgynevezett  nagyvilág  sivatag- 
ján él,  a  szerelem  többnyire  csak  azon  zsák  gyöngyhöz 
hasonló,  melyet  a  keleti  rege  szerint  a  pusztán  eltévedt 
vándor  talált,  s  megnézve,  boszúsan  eldobott.  Helyze- 
tében mit  csináljon  e  kincscsel  ? 

A  való  szerelem  a  naphoz  hasonló,  melynek  sugarai 
annál  melegebbek,  mennél  sötétebb  helyre  esnek. 


Nem  tudom,  a  szerelemben  mit  bámuljunk  inkább,  a 
hatalmat,  melylyel  az  támad  s  lelkünket  megragadva, 
egész  életünknek  új  irányt  ád,  vagy  a  csendet,  mely- 
ben az  érzés,  miután  egy  ideig  egész  létünket  eltölté, 
mint  a  láng,  fokonként  lelohadva,  csaknem  észrevét- 
lenül elenyészik. 


fz-mbcr  és  világ.  :6q 

Az,  mit  szerelemnek  nevezünk,  két  egészen  külön- 
böző, főt  ellentétes  kútfőből  ered.  Egyszer  az  újság 
az,  mi  által  vonzódva  érezzük  magunkat.  Valamely  sze- 
mélynek testi  és  lelki  tulajdonai,  melyekben  egyébként 
semmi  rendkívüli  nincs,  azért  hatnak  reánk,  mert  álta- 
lok  meglepve  érezzük  magunkat.  Másszor  a  megszokás 
az,  mi  lekötve  tart  és  egyes  nem  szeretetreméltó  tulaj- 
donokat is  tűrhetőkké,  sőt  jóllétünkre  mintegy  szük- 
ségessé tesz.  —  Hogy  ezen  érzésnek  e  két  neme  igen 
különböző  s  csak  nyelvünk  szegénységét  mutatja,  hogy 
azt  csak  egy  szóval  fejezzük  ki,  bizonyos ;  de  bizonyos 
az  is,  hogy  az  emberek  nagy  része  a  szerelem  mind- 
két nemének  érzésére  képes,  de  hogy  ugyanazon  sze- 
mély iránt  a  szerelemnek  egyik  neme  a  másikba  ritkán 
megy  át,  s  ez  csakugyan  nagy  baj  házi  boldogságunkra 
nézve,  melyet  épen  azoknál  találunk  legkevésbbé,  kiket 
a  szerelemnek  első  neme  vezetett  egymáshoz. 


A  szerelem  éltünk  virága  s  nem  több  ;  épen  mert  ezt 
csak  később  tudjuk  meg,  azért  csalódunk  annyiszor,  s 
azért  bánjuk  meg  s  azért  panaszkodunk  az  ellen,  mi 
tulajdonkép  életünknek  legszebb  része  s  legfőbb  bol- 
dogsága volt. 

Minthogy  a  szerelem  —  főkép  azon  fellengző  ér- 
zés, melyről  a  költők  énekelnek  —  a  képzelődő  tehet- 
ségen alapszik:  természetes,  hogy  minden,  mi  erre 
hat,  befolyást  gyakorol  ezen  érzésre  is,  s  pedig  annál 
nagyobbat,  mennél  tisztább  s  látszólag  fellengzőbb  azon 
érzelem.  Innen  van,  hogy  az  uralkodók  s  oly  férfiak, 
kik  bármi  által  épen  híresekké  váltak,  sőt  még  a  gaz- 
dagok is,  a  női  szívre  oly  nagy  hatást  gyakorolnak. 
Nem  puszta  hiúság  vagy  haszonlesés  hódítja  meg  szí- 
vókét, hanem  a  fényes  környezet,  mely  között  bizo- 
nyos férfiak  megjelennek  s  mely  a  képzelethez  szól. 

Ha  mindig  egyenlően  szerethetnénk,  egyenlően  bol- 
dogok lennénk.  De  mert  szerelmünk  oly  rövid,  azért 
rövid  boldogságunk  is. 

¥ 

Az  egyik  bőkezűleg  szerelmének  egész  tőkéjét  egy- 
szerre veti  oda  kedvesének,  a  .másik  csak  a  tőkének 
kamatait  fizetgeti.  Bámulhatjuk-e,  ha  annak  később 
nincs  mit  adnia  s  ha  ennek  szerelme  mindig  csekély- 
nek látszik? 

* 

A  ki  szeret,  annak  megelégedése  nemcsak  saját  hely- 
zetétől függ.  —  Hogy  egészen  szerencsésnek  vagy 
egészen  nyomorultnak  érezze  magát,  saját  örömén 
vagy  bajain  kívül  még  az  kívántatik,  hogy  kedvesének 
helyzetében  ne  legyen  semmi,  mi  saját  boldogságát  za- 
varja, vagy  a  miben  vigasztalást  találhat.  Ez  az  ok, 
melyért  az,  ki  valóban  szeret,  ép  oly  ritkán  egészen 
szerencsés,  mint  egészen  szerencsétlen. 


Ki  soha  minden  valószínűség  ellen  vakon  nem  hitt, 
ki  soha  nem  kétkedett :  az  soha  sem  szeretett  életében. 


Szerelmünk  is  csak  azért  boldogít,  mert  kiragadva 
önzésünk  köréből,  nyomorult  létünket  s  személyes  ér- 
dekeinket elfelejteti  velünk. 


Két  ember,  bármiként  szeresse  egymást,  nem  ol- 
vadhat fel  egymásban.  Közel  egymáshoz  csak  azok 
maradhatnak,  kik  annak,  hogy  egymáshoz  közeledje- 
nek, mindig  szükségét  érzik. 

A  nap  hatalmának  műve,  ha  a  fák  új  levelet  hajta- 
nak s  a  virágok  illatozva  nyitják  kelyheiket;  de  hány 
ibolya  fonnyad,  hány  életdús  csiga  szárad  el  e  meleg 
sugarak  alatt,  melyeknek  ama  virulást  köszönjük?  Ilyen 
a  szerelem. 

¥ 

Arra,  hogy  a  házasságban  szerencséseknek  érezzük 
magunkat,  nem  szükséges,  hogy  kizárólag  egymásnak, 
de  hogy  a  mennyire  lehet,  egymással  éljünk.  Valamint 
minden  tárgynál  az,  hogy  összesimulva,  közöttök  co- 
chaesio  támadjon,  nem  az  anyag  hasonlóságától,  hanem 
az  érintkezési  pontok  számától  függ,  úgy  van  az  szí- 
veinknél is. 

* 

Nem  ismerek  semmi  kellemesebbet,  mint  nyári  reg- 
gelen a  madarak  énekét.  Mindenik  csak  magának  vagy 
párjának  szól,  nem  alkalmazkodva  senkihez,  saját  dalát 
csevegi  el,  s  mégis  mily  csodálatos  összhang  mindez. 
Ellenben  mi  kellemetlenebb  oly  zenénél,  melynél  min- 
den zenész  azon  fárad,  hogy  saját  részét  jól  játszsza 
el,  de  a  hangszerek  nem  hangzanak  össze.  —  Ott,  hol 
természetes  összhang  nincs,  a  kölcsönös  alkalmazkodás 
a  disharmoniát  csak  még  kellemetlenebbé  teszi. 


A  tapasztalás  azt  mutatja,  hogy  a  legrosszabb  há- 
zassági viszonyok,  ha  viharos  korszakukban  nem  bom- 
lottak fel,  később  többnyire  megjavulnak,  s  hosszú  há- 
borgás után  sokszor  a  legszebben  végződnek.  Azon 
arányban,  melyben  az  érzés  gyengül  s  azon  nézetek, 
melyekhez  ifjabb  korunkban  makacsul  ragaszkodánk, 
előttünk  elvesztik  fontosságukat,  mindinkább  előtérbe 
lépnek  az  érdekek,  s  azoknak  közössége  erősen  egybe- 
fűzi azokat,  kiket  minden  egyéb  eltávolított  egymástól. 

Semmi  sem  veszélyesebb  házi  boldogságunkra,  mint 
ha  azért,  hogy  társunkat  aggodalomtól  vagy  kellemet- 
lenségtől megkíméljük,  előtte  egyes  dolgokat  eltitko- 
lunk. Mint  az  adósság,  melyhez  folyvást  fizetetlen  ka- 
matok csatoltatnak :  úgy  minden  kellemetlenség  csak 
nagyobbá  válik  elhalasztása  által,  s  nincs  baj  vagy 
aggodalom,  mely  nejeinknek  inkább  fájna,  mint  azon 
meggyőződés,  hogy  nem  bírják   egész   bizodalmunkat. 


Sok  igen  jónak  látszó  viszony  csak  azért  bomlik 
fel,  mert  az  illetők  nagvon  is  közel  állnak  egymáshoz. 
Miután  a  legszeretetreméltóbb  embernek  is  megvannak 
kellemetlen  oldalai,  és  senki  sem  oly  engedékeny,  hogy 
azon  hibákat  másoknak  megbocsátaná,  melyektől  maga 
ment,  s  melyeket  azért  könnyen  legyőzhetőknek  hisz : 
igen  kevés  viszony  van,  mely  a  bensőség  egy  bizonyos 

fokát  soká  elbírná. 

¥ 

Kissé  túlságos,  de  igen  közönséges  követelése  sok 
férjnek,  hogy  míg  ő  maga  kemény  tőkévé  lett,  neje 
mindig  virág  maradjon. 

* 

Egészen  önzéstelen  szeretet,  olyan,  mely  csalódások 
által  gyöngébbé  nem  válik  s  többeket  hasonló  meleg- 
séggel fogva  körűi,  egyaránt  kész  áldozatokra,  melyek- 
ről tudja,  hogy  viszonoztatni  nem  fognak,  ily  szeretet 
csak  egy  van :  a  szülői.  Nincs  érzés,  mely  által  az 
ember  az  eszményt,  melyet  Istenről  alkottunk,  inkább 
megközelíthetné.  S  ebben   fekszik    a    családélet  emelő 

hatása. 

¥ 

A  házasélet  —  mint  egy  régi  tapasztalt  barátom 
monda  ■ —  szép  dolog,  csak  kissé  sokáig  tart,  s  ép 
azért    csak    az    találhatja    benne    megelégedését,    ki    a 

viszony   kötésénél   oly  tulajdonok    által  határoztatja  cl 
magát,  melyek  állandók. 

Ha  némely  nő,  ki  látszólag  kellemes  viszonyokban 
él,  bizodalmasan  elbeszéli  múltját,  mi  szomorú 
történet  ez !  —  S  mégis  mennyit  nem  hallgat  el  min- 
den nő  még  legmeghittebb  barátja  előtt  is. 


Kétféle  nő  van  a  világon  —  monda  egy  régi  isme- 
rősöm :  —  olyanok,  kiknek  szívok  van,  s  azok  egyet 
szeretnek  ;  s  olyanok,  kiknek  nincs,  s  azok  szeretnek 
százat. 

* 

Senkinek  sincs  több  életphilosophiára  szüksége, 
mint  annak,  ki  egy  ideig  fényes  állásban  mindenkitől 
ünnepelve  élt,  és  e  helyzetét  saját  bűne  nélkül  vesz- 
tette el ;  s  a  történet  különösen  kiemeli  azon  ritka 
férfiak  nevét,  kik  e  nehéz  próbát  becsülettel  kiáll- 
ták. —  S  mégis  hány  nő,  vagy  inkább  mely  fiatalságá- 
ban ünnepelt  asszony  nem  ment  keresztül  e  megpró- 
báltatáson l 

* 

Néha  férfiaknál  is,  de  nőknél  mindig,  az,  hogy  maga 
boldog  legyen  s  mást  boldogíthasson,  kevésbbé  függ 
jó,  mint  szeretetreméltó  tulajdonaitól. 


Ha  valamely  viszony  által  oly  közel  jutunk  egymás- 
hoz, hogy  minden  mozdulatnál  érintkeznünk  kell,  a 
súrlódások  kikerűlhetlenek,  s  ezek  végre  oda  vezetnek, 
hogy  azok,  kik  előbb  nagyon  is  közel  álltak,  mint  egy 
órának  nagyon  szorosan  járó  kerekei,  egy  bizonyos  idő 
múlva  elkopva,  többé  nem  illenek  egymáshoz.  —  Innen 
magyarázható,  hogy  nők  között,  kiknél  minden  viszony 

Br.   Eötvös  Jó/sef  munkáiból.   1.  18 


274  Gondolatok- 

a  túlságig  szorossá  válik,  s  kik  nálunk  férfiaknál  többét 
mozognak,  a  barátság  ritkán  tartós. 


Napjainkban  bizonyos  nők  arról  panaszkodnak,  hogy 
a  férfiak  által  egyenlőknek  nem  ismertetnek  el ;  s  pe- 
dig épen,  ha  az  valaha  megtörténik,  s  a  nők  azon  ki- 
váltságoktól megfosztatnak,  melyeket  azért  élveznek, 
mert  őket  gyöngébbeknek  tartjuk,  csak  az  nap  kez- 
dődnék elnyomásuk. 


Erősen  akarni  csak  a  férfiúnak  kötelessége ;  talán 
épen  azért  ragaszkodik  a  nő  nagyobb  makacssággal 
akaratához,  mert  tőle   senki  szilárdságot   nem  követel. 


Ismertem  nőket,  kik  életökben  a  szőlő  minden  válto- 
zásain keresztül  mentek.  Eleinte  rajtok  csak  az  édes- 
séget ismertük,  később  az  édes  szőlőből  részegítő  ital 
vált,  míg  végre  eljött  az  eczet  időszaka  is,  s  az  édes- 
ségnek és  szesznek  fokát,  mely  egykor  a  szőlőben  s 
borban  volt,  csak    az   erős  savanyúságból  vettük  észre. 


Ne  legyetek  túlszigorúak  a  nő  gyöngeségei  iránt, 
legszeretetreméltóbb  tulajdonainak  egy  része  ezekből 
fejlődik.  —  Nem  támaszul,  hanem,  hogy  mint  a  rep- 
kény a  rideg  törzset  átölelve,  setét  kérgét  zöldjével  és 
virágaival  takarja  s  úgy  a  férfiúnak  életét  szebbé  tegye, 
ezért  adta  őt  a  természet  nekünk,  s  ti  nem  bocsáthat- 
játok meg  neki,  hogy  nem  oly  kemény,  nem  oly  hajt- 
hatatlan, minőnek  ti  képzelitek  magatokat,  s  minő  ha 
lenne,  nem  simulna  hozzátok.  —  Nádszálnak  mondjá- 
tok;  igaz,  az:  nádszál,  melyet  a  gyönge  szellő  is  meg- 
ingat, de  mely  azért  nem  mozdúi  helyéből,  csak  meg- 
törik. —   Oh  ne   panaszkodjatok  a  nő  gyöngesége  el- 

len,  ne  vádoljátok  őt  miatta,   de  ne  felejtkezzetek  meg 
e  tulajdonáról  s  óvjátok  az  élet  viharaitól  I 


Legyen  elátkozott,  ki  a  gyermeknek  akkor,  mikor 
még  boldognak  érezhetné  magát,  virágok  helyett  bo- 
rostyánt mutat. 

¥ 

A  gyermekek  szüléikben  a  múltat,  ezek  gyermekeik- 
ben a  jövőt  látják,  s  ha  a  szülékben  több  szeretetet 
találunk  gyermekeik,  mint  ezekben  szüléik  iránt,  ez 
szomorú,  de  természetes.  Hisz  ki  nem  ragaszkodik  in- 
kább reményei-,  mint  emlékeihez? 


Jó  anya  után  Istennek  legnagyobb  áldása  az,  ha  jó 
emberek  körében  növekedünk  föl,  mert  bizodalmunk 
az  emberek  iránt,  mely  földi  boldogságunknak  első 
föltétele,  egészen  ettől  függ. 


Félig  majom,  félig  angyal,  ilyen  a  gyermek.  — 
Mennyit  kell  emelkednie  s  mennyit  sülyednie,  míg 
emberré  válik  ! 

Olyan  a  természetünk,  hogy  minden  tárgy  kedve- 
sebbé válik,  ha  az  némi  sanyarúsággal  jár;  így  ra- 
gaszkodik a  hegyek  lakója  szülőföldéhez,  így  tapasz- 
taljuk, hogy  épen  azon  szülők,  kik  szüntelen  gyerme- 
keik örömeiről  gondoskodva,  tőlük  minden  fájdalmat 
s  nehézséget  elhárítani  iparkodnak,  többnyire  legkeve- 
sebb hálára  s  szeretetre  számíthatnak. 


Előbb  az  a  panasz  emeltetett  a  létező  nevelési  rend- 
szer ellen,  hogy  a  gyermekek  nem  tanulnak  eleget,  je- 

lenleg  épen  az  ellenkezőt  mondhatjuk  s  gyermekeink 
többet  tanulnak,  mint  a  mennyit  felfogni  bírnak.  Az 
eredmény  ugyanaz  marad,  s  az,  ki  húsz  mázsa  aranyat 
ád  valakinek,  de  azon  feltétel  alatt,  hogy  azt  maga 
vigye  el  vállain,  valóban  nem  érdemel  több  köszönetet, 
mint  ha  neki  semmit  nem  adott  volna. 

Mint  a  fa,  mely  életre  való,  mindenfelé  terjeszti 
ágait  s  épen  ezzel  válik  szebbé  s  terebélyesebbé  :  így 
az  ember.  Az  eltérő,  néha  ellentétes  irányok,  melye- 
ket kifejlődésében  követ,  egyaránt  szükségesek,  hogy 
szellemének  s  érzelmeinek  minden  része  kifejlődvén, 
egész  nagyságát  érje  el,  s  kik  erről  megfeledkezve,  a 
gyermeket  azért,  hogy  egy  bizonyos  irányban  kitűnővé 
váljék,  kizárólag  erre  akarják  szorítani,  többnyire 
csakis  azt  érik  el,  hogy  azon  bizonyos  tehetség,  mely- 
nek minden  figyelmöket  szentelték,  csakugyan  kitűnő- 
nek látszik,  de  csak  azért,  mert  minden  többiek  s  az 
egész  ember  eltörpült. 

* 

Semmi  sem  gyakoiol  nagyobb  befolyást  kedélyünkre, 
mint  ismereteink ;  a  mint  ezek  terjednek,  változnak 
kedélyi  tulajdonaink,  egész  népeknél  szintúgy,  mint 
egyeseknél,  úgy,  hogy  a  mívelt  s  barbár  népek  általá- 
nos jelleme  között  sokkal  több  hasonlatosságot  talá- 
lunk, mint  különbségeket  a  különböző  fajú  népek  kö- 
zött, melyek  a  civilisatiónak  hasonló  fokán  állnak. 


Senkiben  sem  menthetőbb  a  hízelgés,  mint  a  neve- 
lőben. Gyermeknél  és  ifjaknál  a  nem  érdemlett  dicsé- 
ret többnyire  jobb  hatást  tesz  az  érdemlett  dorgálás- 
nál,  mely  e  korban  a  szilárdabb  egyéniségeket  csak  el- 
keseríti, s  a  gyöngébbeket  önbizalmuktól  fosztja  meg. 


Ha  a  gyermekben    egyes    hajlamokat  veszünk  észre, 
melyek  a  többiek    felett   túlnyomóak  s  azért  veszélye- 

sekké  válhatnak,  a  nevelésnek  feladata  nem  az,  hogy  e 
hajlamokat  gyöngítsük,  hanem  az,  hogy  helyesen  irá- 
nyozzuk, mert  hisz  épen  e  hajlamok  alkotiák  jellemé- 
nek alapját ;  mi  jövőjére  nézve  veszélyessé  válhatik,  az 
egyszersmind  erejének  föltétele,  s  ki  növendékénél  az 
ily  hajlamok  megsemmisítésén  dolgozik,  úgy  jár  e), 
mint  ha  valaki  azért,  hogy  magát  a  gőzhajó  katlanának 
szétrepedése  ellen  biztosítsa,  a  tüzet  oltaná  el. 


Egész  életphilosophiánk  legfeljebb  annyit  ér,  mint 
tengerabroszaink,  melyek  szerint  nyugodt  időben  ki- 
kerülhetjük a  zátonyokat,  de  melyeket,  ha  a  hajót  vész 
ragadta  meg,  nem  használhatunk.  Az  emberek  legna- 
gyobb része  nem  a  kellő  ismeret,  de  a  kellő  erő  hiá- 
nya miatt  válik  szerencsétlenné.  S  nevelésünk  legna- 
gyobb hibája  az,  hogy  erről  megfeledkezve,  csak  az 
észbeli  tehetségek  fejlesztésén  fárad  s  az  akarat  szilár- 
dításával nem  foglalkozik.  És  pedig  a  ki  akarni  tud, 
az  úgy  szólván   tud   mindent,    mi  a  gyakorlati    életben 

szükséges. 

* 

A  nevelőnek  soha  sem  kellene  feledni,  hogy  az  ész- 
nek, mint  a  kardnak,  hogy  haszonvehető  legyen,  nem- 
csak élre,  de  szilárdságra  is  szüksége  van,  s  hogy  a 
felette  sok  köszörülés  nem  csak  élesít,  hanem  gyen- 
gít is. 

* 

A  viszony  a  szülők  és  gyermekek  között  hasonló 
ahhoz,  mely  a  törzs  és  ágai  közt  van.  —  Bármennyire 
függnek  egymástól,  mégis,  mihelyt  az  ág  törzsétől  el- 
vált s  külön  irányt  követ,  minden  évvel  távolabb  állnak 
egymástól.  —  A  felnőtt  ág  találkozik  más,  egészen 
idegen  fák  ágaival,  de  saját  törzsével  soha  többé  és 
mégis  ez  hordja  ágainak  terhét  s  minden  csapásnál, 
mely  azokat  éri,  megrendül  legmélyebb  gyökeréig. 

Mindazon  hibák,  melyeknek  forrása  a  szenvedély,  s 
melyek  erővel  párosulnak,  megjavíthatok  ;  s  mi  The- 
mistoklesről  mondatott,  hogy  fiatalságának  hibáit  nagy 
erényekkel  javította  meg,  az  a  régi  s  új-kor  sok  jeles 
férfiára  illik;  kinek  erős  kedélye  van,  annál  arra,  hogy 
megjavuljon,  csak  meggyőződésének  s  gondolkozás- 
módjának megváltozása  szükséges.  —  De  máskép  van 
az  oly  hibákkal,  melyek  gyengeségből  erednek.  Köny- 
nyebben  változtathatjuk  meg  a  gránitnak  formáját, 
mint  a  puha  anyagét,  mely  a  nedvességben  elmállik,  s 
ki  ily  hibák  ellen  küzd,  többnyire  csak  akkor  várhat 
némi  eredményt,  ha  egy  gyengeség  ellen  más  gyenge- 
ségre támaszkodhatik,  s  például  abban,  ki  az  élvezet 
csábjainak  ellentállni  nem  tud  —  hiúságot,  vagy  abban, 
kit  hiúsága  elragadt,  —  félelmet  tud  ébreszteni. 


A  gyermekeknek  adandó  könyvek  iránt  szabályképen 
állíthatjuk,  hogy  olyanok,  melyekben  bizonyos  viszo- 
nyokra vonatkozó  tárgyak  foglaltatnak,  sokkal  kevésbbé 
veszélyesek,  mintsem  gondoljuk.  —  Legvilágosabban 
bizonyítja  ezt  az  a  tapasztalás,  hogy  a  gyermekek  az 
életben  sokat  Játnak  és  hallanak,  mi  őket  még  köny- 
nyebben  vezethetné  bizonyos  gondolatokhoz,  a  nélkül, 
hogy  ennek  legkisebb  rossz  következését  vennők 
észre.  —  Sokkal  veszélyesebbek  oly  olvasmányok,  me- 
lyek a  gyermekek  kedélyére  és  érzéseire  ferdítő  be- 
folyást gyakorolnak,  s  midőn  bizonyos  irányban  mí- 
velni  akarják,  az  egészséges  kifejlődést  akadályozzák. 
Sok,  a  gyermekek  számára  írt  igen  jó  szándékú  köny- 
vet ismerek,  melyek  bizonyos  gyermeki  egyediségekre 
veszélyesebbek,  mintha  nekik  Kock  valamely  regényét 
adnók  kezökbe,  s  jelen  fiatalságunk  beteges  kedélyé- 
nek egyik  főoka  talán  a  számos,  különösen  a  gyerme- 
kek s  fiatalság  számára  írott  könyvekben  kereshető. 

Fiatal  koránkban  semmi  sem  bánt  inkább,  mint  az 
a  tapasztalás,  hogy  csak  lépésenként  haladhatunk  czé- 
lunk  felé. —A  férfiú,  ha  hoss2Ú  küzdés  után  azt  mond- 
hatja magának,  hogy  azt  az  ügyet,  melynek  élt,  csak 
pár  lépéssel  előbbre  vezette  :  már   megjutalmazva  érzi 

magát. 

* 

Ha  forró  vágygyal  tekintek  vissza  fiatalságomra, nem 
azon  élvezetekért  teszem,  melyeket  az  élet  az  ifjúnak 
nyújt,  hanem  azon  reményekért,  melyekkel  akkor  a 
jövőbe  tekintek. 

Ha  a  fiatalság  a  dolgoknak  hasznos  oldala  helyett 
csak  a  költőit  fogja  fel  s  inkább  ábrándjainak,  mint 
gyakorlati  feladatoknak  él,  ne  rontsátok  örömét  mo- 
gorva intésetekkel.  Magot  s  gyümölcsöt  csak  ott  vár- 
hatunk, hol  előbb  virágokat  látunk. 


ifjúságunkban  ép  úgy  keressük  a  fájdalmat,  mint 
később  az  örömet,  s  főkép  költőibb  természetű  fiatal 
emberek  épen  úgy  fáradnak  azon,  hogy  magukat  a 
szomorúságba  beledolgozzák,  mint  mi  idősebbek, 
hogy  vigasztalást  találjunk.  A  különbség  e  kétféle 
törekvés  között  abban  áll,  hogy  ifjú-korunkban  erre 
nézve  is  sokkal  könnyebben  érjük  czélunkat,  mert  a 
legszebb  napon  is  elég  árnyékot  találunk,  de  ha  a 
nap  egyszer  lement,  nincs  hely,  melyet  meleg  sugarai 
átvilágítanának. 

* 

Tavaszkor  minden  mederben  találunk  vizet ;  s  így 
fiatalságában  csaknem  mindenki  költői  hajlamot  érez 
magában  ;  később  sok,  mi  akkor  dicső  folyamnak  Ját- 
szott, kis  erecskékre  szorul  össze,  sőt  néha  egészen 
elszárad. 

Tavasz  multával  lehullanak  a  virágok,  s  így  múlik 
el  sokszor  az  ifjúsággal  hitünk,  szerelmünk  s  a  lelke- 
sedés, mely  által  boldogok  valánk;  de  valamint  min- 
den gyümölcs  virágból  fejlődik,  úgy  az,  mi  életünkben 
becses,  azon  szép  napok  eredményeként  tekinthető, 
melyekben  szívünk  még  lelkesedni  tudott. 


A  tányérvirág  is  csak    addig   fordul  a  nap   felé,  míg 
fiatal ;  ha  megérett,  ez  is  szomorúan  hajtja  le  fejét. 


Mondják,  hogy  fiatal  korában  minden  ember  költő; 
inkább  az  öregséghez  közeledve  válunk  azokká,  mert 
akkor  mindenikünk  legalább  saját  fiatalságát  látja 
költői  világításban. 

Ki  nem  tartja  szebbnek  azon  kilátást,  melyet  szúk 
kárpáti  völgyeink  egyikében  találunk,  alföldünk  határ- 
talan rónaságánál?  Nem,  ha  sok,  de  ha  oly  valami  áll 
körünkben,  mihez  fel  kell  tekintenünk,  az  emelő. 


Az  őszileg  színezett  lomb  az  év  későbbi  szakának 
legszebb  ékessége,  s  egyszersmind  intés,  hogy  végé- 
hez közeledünk.  Ilyenek  emlékeink. 


A  Jegszívtelenebb  ember  is,  ha  múltjára  visszagon- 
dol, meg  fogja  vallani,  hogy  életének  legboldogabb 
pillanatait  nemesebb  hajlamainak  s  érzelmeinek  köszöni. 
Mint  a  napvilágított  tájon,  úgy  életünkben  a  legmele- 
gebb pihanatok  azok,  melyekben  körünk  legderülteb- 
ben  s  ragyogóbban  áll  előttünk. 

Édes  visszaemlékezni  a  tavaszra,  de  a  száraz  levél, 
mely  a  múlt  tavaszról  maradt,  elszomorít ;  így  mindig 
kedvesebbek  azon  dolgok  emlékei,  melyeket  egészen 
elveszténk,  mint  azoké,  melyeknek  elfonnyadt  marad- 
ványait megtartottuk. 

* 

Ha  a  fa,  midőn  gyümölcsét  hordja,  visszaemlékez- 
hetnék virágozásainak  napjaira,  mi  szegénynek  érezné 
magát  1  Azon  számtalan  bimbóból,  melyeknek  mind- 
egyike egy  gyümölcsnek  csiráját  horda  magában, 
aránylag  mily  kevés  teljesíté  igéretét !  Miért  panasz- 
kodunk tehát  sorsunk  ellen  mi,  ha  mindent,  mire 
magunkat  ifjúságunkban  hivatva  gondoltuk,  egészen 
nem  értük  el?  Sok  virág  hullt  le,  mely  nem  gyümöl- 
csözött, de  mindenik  szebbíté  tavaszunkat,  és  ha 
minden  virág  gyümölcscsé  fejlődött  volna,  ki  tudja, 
elbírnók-e  életünk  gazdag  terhét? 


Nincs  szomorúbb  gondolat,  mint  ha  az  jut  eszünkbe, 
hogy  valószinűleg  még  jönni  fog  oly  idő  is,  midőn 
jelen  napjainkra,  melyek  annyira  szomorúaknak  vagy 
Ízetleneknek  látszanak,  vágygyal  fogunk  visszatekinteni. 


Kitűnő  emberek  többnyire  igen  rossz  néven  veszik, 
ha  kevesen  osztoznak  nézeteikben  s  a  többség  mások 
után  indul,  —  pedig  ha  jól  meggondolnák,  be  kellene 
látniok,  hogy  ha  mindenki  osztoznék  nézeteikben  s 
nem  állnának  meggyőződéseikben  máshol,  mint  az 
emberek  többsége,  nem  volnának  kitűnő  emberek. 


Bűnül  rójuk  fel  az  úgynevezett  nagy  világnak, 
hogy  abban  a  legkitűnőbb  emberek  többnyire  aláren- 
delt szerepet  játszanak.  —  Ez  ép  oly  igazságtalan, 
mint  ha  valakinek  azt  vennék  rossz  néven,  hogy  midőn 

mulatni  akar,  Plató  vagy  Goethe  munkái  helyett  egy 
középszerű  regényben  gyönyörködik.  Azonkívül  a 
kényelmetlen  állás,  melyet  ily  emberek  a  társaságban 
elfoglalnak,  igen  sokszor  saját  hibájok  következése, 
mert  elfelejtik,  hogy  a  társas  élet  fő  kelleme  az 
egyenlőség,  és  kitűnni  akarnak.  —  Többször  találkoz- 
tam celebritásokkal  termekben,  de  többnyiie  oly 
benyomást  tettek  reám,  mintha  valami  híres  tragikai 
színész  társalgási  vígjátékban  lép  fel. 


Kitűnő  emberek  biographiája  közönségesen  azon 
benyomást  teszi,  hogy  az,  kiről  szólnak,  nem  volt 
szerencsés.  —  Csaknem  minden  oly  férfiú  életében 
van  egy  időszak,  mely  alatt  reményeiben  csalódva, 
mélyen  sértve  érzelmeiben,  megbánta  a  tevékenységet, 
melynek  életét  szentelé.  Ennek  két  oka  van.  Az  első 
az,  mert  ki  nagy  körben  működik,  szükségkép  sok 
emberrel  jön  érintkezésbe,  s  mert  az  emberek  nagy 
tömege  csakugyan  nem  tartozik  azon  tárgyak  közé, 
melyek  jobban  ismerve  nyernek.  —  A  második:  mert 
csak  az  válik  kitűnővé,  ki  magas  czélokat  tűz  ki  és 
igen  sokat  követel  magától,  s  mert  az,  ki  ezt  teszi, 
önmagával  soha  sem  lehet  megelégedve,  s  így  azt 
sem  érheti  el,  mi  középszerű  emberek  boldogságának 
fő  forrását  képezi,  az  önmegelégedést. 


Annak,  hogy  a  legkitűnőbb  embereket  ritkán  látjuk 
megelégedve,  egyik  főoka  abban  kereshető,  mert  csak 
nagy  dolgokkal  s  eszmékkel  foglalatoskodva,  azon 
szakadatlan  tevékenységet,  melytől  megelégedésünk 
főkép  függ,  nem  fejthetik  ki. 


Vannak  emberek,  kik,  mint  a  kométák,  messze  fényt 
terjesztenek,    de    kiknek    tömör    testök    véghetetlenül 

csekély,  s  kik   csak    azért   érdekesek,    mert    pályájukat 
előre  nem  számíthatjuk  ki. 


Sok  ember  a  történetben  csak  oly  helyet  foglal  el, 
mint  kitömött  madarak  múzeumainkban.  Van  nevök, 
tudósok  elmondják,  hol  s  mikor  éltek,  egyébként 
pedig  csak  aira  valók,  hogy  a  helyet,  melyre  állíttat- 
tak, betöltsék. 

¥ 

Midőn  a  kornak  nagy  emberre  van  szüksége, 
feltalálja  azt;  mert  többnyire  épen  a  közszükség  s 
nem  saját  érdeme  az,  mi  az  egyest  nagygyá  teszi. 


A  tűznek  nappal  csak  füstjét,  setétben  csak  fényét 
veszszük  észre;  ilyenek  többnyire  az  Ítéletek,  melye- 
ket a  tömegnél  kitűnő  férfiakról  találunk.  A  csalódás 
különböző,  de  egyaránt  nagy  és  lényeges. 


Minden  új  név,  mely  körűi  a  nemzet  lelkesedése 
egyesül,  egy-egy  új  szó,  melylyel  a  nemzet  nyelve 
gazdagabbá  válik  s  mely  bizonyos  fogalmakat  tisztán 
fejez  ki,  haladásának  eszközéül  szolgál. 


Kitűnő  emberek  nem  állhatnak  közel  egymáshoz 
a  nélkül,  hogy  kezet  ne  fogjanak  vagy  hajba  ne  kapja- 
nak egymással ;  s  az  emberi  természetnek  nem  nagy 
becsületére  válik,  hogy  az  utóbbi  sokkal  valószínűebb. 


Valamint  a  stalaktit  barlang  annál  többet  veszt 
érdekességéből,  mennél  többet  nézik;  s  a  Baradla 
bámulatas   szépségéről    tulajdonkép   csak   akkor    lehet 

fogalmunk,  ha  annak  oly  részébe  jutunk,  hová  a  nézők- 
szurkos  fáklyái  még  nem  hatottak  be :  úgy  ritka  embert 
találunk,  ki  nem  vesztene  az  által,  ha  fölötte  sokszor 
bámultatik.  —  Ki  színpadon  áll  s  tudja,  hogy  minden 
szem  rajta  függ,  akaratlanul  is  színészszé  válik,  s  azon 
jellemet,  melyben  természetét  vagy  meggyőződését 
követve  fellépett,  később  mint  szerepét  folytatja. 


Egyike  azon  okoknak,  melyek  miatt  kitűnő  emberek 
ritkán  szerencsések,  abban  fekszik,  mert  az,  ki  egy 
bizonyos  czélt  tűzve  ki,  egész  tevékenységét  ennek 
elérésére  irányozza,  elméjét  s  kedélyének  egyes  tulaj- 
donait egyoldalúlag  fejti  ki,  mi  által  a  kedélyi  s 
elmebeli  hajlamok  és  tehetségek  egyensúlya,  mely 
minden  megelégedésnek  feltétele,  megzavartatik.  Ha 
egyes  irány  vagy  tevékenység  egyszer  —  mint  mon- 
dani szokták  —  második  természetünkké  vált,  ép  úgy 
nem  áll  hatalmunkban  első  természetünkhöz  vissza- 
térni, mint  ezt  egészen  legyőzni,  s  életünk  e  percztől 
nem  szűnő  küzdelemmé  és  belső  ellentétté  válik. 


Némely  csillagász  véleménye  szerint  a  nap  egy 
setét  test,  melyet  ragyogó  felhők  környeznek,  s  a 
foltok,  melyeket  rajta  látunk,  csak  onnan  erednek, 
mert  a  felhők  néha  szétszakadoznak,  s  akkor  a  ragyogó 
körön  át  maga  a  nap  tűnik  fel.  —  Ha  e  nézet  helyes, 
akkor  csakugyan  jól  teszszük,  hogy  azokat,  kik  az 
eszmék  világát  ragyogásukkal  töltik,  a  naphoz  hason- 
lítjuk. —  A  világ,  melyet  terjesztenek,  felderíthet 
mindent,  csak  a  homályt  nem,  melyet  magokban 
hordanak,  s  mely  legszebb    ragyogásuk   között  is  néha 

feltűnik. 

* 

Ugyanazon  húr,  mely  a  hárfán  hangjával  szíveket 
elbájol,    ha    íyre    vonod,    ÖJdökiö    nyilakat  vethet.  — 

Arra,  hogy  az  élet  vagy  a  művészet  körében  hatást 
gyakoroljunk,  ugyanazon  tulajdonok  szükségesek :  erő 
és  hajlékonyság. 

* 

A  legszebb  vidék  állandóan  csak  úgy  tesz  kellemes 
benyomást  reánk,  ha  rajta  a  termékenységnek  jeleit 
látjuk;  ezek  nélkül  a  nagyszerűség,  melyet  eleinte 
bámultunk,  fáraszt,  s  inkább  elnyom,  mint  emel.  Ezt 
mondhatjuk  a  kitűnő  emberekről  is. 


Isten  az  által  választja  népeit,  hogy  prófétákat 
támaszt  körükben ;  s  mégis,  ha  a  hatalmas  egyénisé- 
geket közelebbről  tekintjük,  kik  századokon  át  egész 
népeknek  irányát  elhatározák,  mi  gyönge  s  korlátolt 
a  legnagyobb  is.  Ki  magyarázza  meg  nekünk  az  ellen- 
tétet ennyi  hatalom  s  ily  gyöngeség  között,  ha  nem 
jut  eszünkbe,  hogy  azon  emberfölötti  hatalom,  melyet 
egyesek  a  tömeg  fölött  gyakorolnak,  nem  az  emberé, 
hanem  azon  magasabb  hatalomé,  mely  az  egyest  mint 
eszközt  használja  fel ;  s  azon  emberek  között,  kiket 
nagyoknak  nevezünk,  alig  találunk  olyat,  ki  ezt  tisztán 
ne  érezte  volna. 

* 

Valamint  világító-tornyok  nemcsak  kikötők  mellett, 
hanem  sokszor  azért  állíttatnak  fel,  hogy  a  hajóst  a 
part  legveszélyesebb  helyeire  figyelmeztessék :  úgy 
azon  fényes  existentiák,  melyekhez  fiatal  korunkban 
vágyódva  tekintünk  fel,  sokszor  csak  azon  helyzeteket 
jelölik  ki,  melyekhez  jobb  nem  közelítenünk. 


Minden  kitűnőbb  ember  különböző,  sokszor  ellen- 
tétes tulajdonoknak  csiráit  hordja  magában.  Innen 
a   belső    küzdelem,    melyen    épen    az    ily    egyéniségek 

mindig   keresztűlmennek.    —  S  ezen    küzdelem    ered- 
ményétől függ  az  állás,   melyet  az  életben   elfoglalnak. 


Irigy  ember,  ha  mást  kitűnő  állásban  lát,  helyén 
szeretne  lenni.  —  Valóban  ambitiósus  ember  nem 
kivánja  soha  másnak  helyét,  de  annál  magasabbat.  — 
Ez  a  kettő  között  a  nagy  különbség. 


Vannak  emberek,  kiknek  élete,  mint  az  Alpok 
legmagasabb  csúcsain  az  év,  csak  két  szakból  áll,  s 
kiknél  a  legszebb  virágzás  után  közvetlenül  tél  követ- 
kezik. Tekintsünk  föl  bámulva  magasságukhoz,  magasz- 
taljuk fenségöket,  de  ne  irigyeljük  helyzetüket,  s  ne 
azokét,  kik  közelökben  éltek.  Tavaszuk  talán  szebb  s 
virágdúsabb  vala,  de  a  rövid  időszak  gazdagabb 
napjai  nem  kármentesítenek  a  végetlen  télért,  mely 
reájok  következett. 

* 

Ki  a  világon  kitűnő  helyzetet  foglal  el  vagy  ilyen 
után  vágyódik,  mindenek  előtt  egyet  tartson  szeme 
előtt,  s  ez  az  :  hogy  azok  között,  a  kik  állásra  nézve 
hozzá  legközelebb  állnak,  soha  népszerű  nem  lesz, 
s  hogy  nagyobb  balgatagságot  nem  is  követhet  el, 
mint  midőn  saját  osztálya  véleményét  különösen  tekin- 
tetbe veszi. 

* 

Mint  a  vas,  úgy  erős  jellemek  a  sors  csapásai  alatt 
csak  keményebbé  s  ruganyosabbá  válnak,  s  igaz,  hogy 
a  valóban  kitűnő  egyediségeknek  legjobb  iskolája  a 
viszontagságos  élet.  De  hány  van,  kinek  szelídebb 
mesterre  volna  szüksége,  s  kivel  az  élet  azért  nem 
bánik  szelídebben ! 

Kitűnő  egyéniségek  kortársaiknál  soha  nem  talál- 
nak annyi  méltánylást,  mint  az  utókor  előtt ;  ennek 
oka  abban  fekszik,  mert  az  utódok  csak  a  műveket, 
a  kortársak  pedig  az  embert  ismerik,  ki  azokat  vég- 
hez vitte. 

¥ 

Csak  a  ki  tökély  után  fárad,  az  érhet  el  magasabb 
állást ;  de  a  ki  bármiben  tökély  után  nem  vágyódik, 
soha  kielégítve  nem  érezheti  magát,  s  ebből  termé- 
szetesen következik,  hogy  azok,  kik  valamely  irány- 
ban a  legmagasabb  állásra  vergődtek  föl,  helyzetökkel 
soha  nem  elégesznek  meg. 


Nézd  a  hatalmas  csert!  Eljő  az  idő,  midőn  törzse, 
mely  századok  fergetegeivel  daczolt,  a  lombos  korona, 
melynek  árnyékában  pihenünk,  s  minden,  mit  rajta 
szépnek  s  nagyszerűnek  tartunk,  nyom  nélkül  tűnik 
el ;  s  ha  ott,  hol  egykor  magas  sudara  emelkedett,  a 
kisebb  fák  százait  látjuk,  ha  körében  egész  erdő 
támad,  mely  emlékét  fentartja,  ezt  a  fa  elhullatott 
magjainak  fogja  köszönni,  melyekről  szép  napjaiban 
senki  nem  szólt.  Nem  sok  kitűnő  férfiú  életének 
képe-e  ez,  melyből  az,  mi  dicsősége  korszakában 
bámultatott,  nyom  nélkül  tűnik  el,  s  épen  az  tartja 
fel  magát  s  épen  az  hat  a  jövőre,  mi  akkor  senki  által 
számba  nem  vétetett? 

* 

Nagy  népszerűséggel  b/ró  emberek,  közelebbről 
ismerve,  Titkán  szeretetreméltók.  Az  ok  ugyanaz, 
melyért  a  legszebb  frescókép  közelről  nézve  nem  tet- 
szik. Az  egyes  vonások  nagyon  is  durvák  és  erősek. 
Arra,  hogy  a  tömeg  jó  tulajdonainkat  észre  vegye, 
szükség,  hogy  azok  túlságig  kifejezve  legyenek,  s  a 
közönséges  életben  nincs  elviselhetlenebb  oly  ember- 
nél,   kinek   jó  tulajdonai   a  harmadik   potentiára    emel- 

tettek.  Vannak  emberek  —  s  magam  is  ismertem 
többeket,  —  kiknek  erényei  köri'lbelől  azt  a  hatást 
teszik  reánk,  mintha  valaki  a  legszebb  dallamot  trom- 
bitán fújná.  Künn,  az  utczán,  nagy  élvezettel  hallgat- 
ják a  bájló  zenét,  de  jaj  annak,  kit  a  sors  a  trombitás 
közelébe  állított. 

¥ 

Minden  nagyság  az  emberre  csak  akkor  hat,  midőn 
azt  korlátolt  körben  látja.  A  határokkal  elvész  azon 
mérték  is,  mely  szerint  az  egyes  tárgyak  nagyszerűsé- 
géről ítélhetünk.  Innen  van,  hogy  rónánk,  sőt  a  tenger 
is,  olyanokra,  kik  azt  nem  képzelő  tehetségökkel  nézik, 
mihelyt  az  első  meglepetés  megszűnt,  kevesebb  be- 
nyomást tesz,  sőt  idővel  unalmassá  válik,  míg  hegy- 
vidékek mindig  nagyszerűeknek  látszanak. 


Nagy  különbség,  vajon  saját  nagyságunk  által  vagy 
csak  azért  emelkedünk-e  ki  a  tömegből,  mert  az  előt- 
tünk meghajolt.  Ha  az  egész  világ  térdre  borúi  előt- 
tünk, mi  magunk  nem  állunk  egy  hajszállal  magasab- 
ban, s  mindazon  tisztelet,  mely  által  magunkat  körül- 
véve látjuk,  nem  öntudatunkat,  hanem  csak  azt  a  meg- 
vetést nevelheti,  melylyel  a  tömegre  tekintünk. 


Mikor  az  iskolában  Aristides  történetét  először  hal- 
lottam, s  az  athéni  polgár  szavait,  hogy  a  nagy  fér- 
fiút azért  akarja  számkivetésbe  küldeni,  mert  az  egész 
világ  által  a  legerényesebbnek  tartatik,  az  egész  csak- 
nem épen  oly  hihetetlennek  látszott,  mint  az  ezeregy 
éj  meséi ;  s  mégis  hányszor  történt  ugyanez,  hány 
hasonló  adomát  beszélhetnénk,  melyből  kitűnik,  hogy 
az  athéni  nép  hálátlansága  inkább  szabály,  mint  kivé- 
tel. Mint  más  kitűnő  tulajdonok,  úgy  az  erény  vagy 
kitűnő  észbei i  tehetségek  s  tudomány  imponálhatnak, 
hódolatra  kényszeríthetnek ;  de  szeretni  a  nép  —  mint 

egyesek  —  csak  azt  tudja,  kit  hasonlójának  tart,  s  ha 
egyes  nagy  férfiakat  látunk,  kik  bizonyos  időre  életök- 
ben  is  népszerűek  voltak,  ez  csak  annak  tulajdonítható, 
mert  bizonyos,  a  néppel  közösen  bírt  hibák  által  vagy 
közös  szenvedélytől  vezetve,  a  néppel  egy  sorba  jutot- 
tak s  a  nép  e  hibákért  és  gyöngeségekért  nagy  eré- 
nyeiket elnézte. 

* 

A  növény  nem  fejlődhetik  se  szebbre,  se  nagyobbra, 
mint  azt  természete  engedi,  s  így  kifejlődésének  határai 
már  csírájában  fekszenek;  de  mennyiben  éri  el  ezen 
határokat,  az  a  körülményektől  függ,  és  a  kifejlett  nö- 
vény analyziséből  látjuk,  hogy  benne  nincs  egy  parány, 
melyet  nem  a  környező  földből  vagy  légköréből  vett 
volna  fel.  Ezt  mondhatjuk  az  emberekről  is.  A  termé- 
szet csak  kifejlődésünk  lehetőségét  adja.  A  kifejlődés 
maga  körülményeinktől  függ,  s  ha  a  lelki  tehetségek- 
nek tökéletes  analyzise  lehetséges  lenne,  bámulva  győ- 
ződnénk meg,  hogy  a  látszólag  legeredetibb  szellem- 
ben is  mennyi  van,  mit  csak  körének,  s  mily  kevés, 
mit  magának  köszön ;  úgy  hogy  az,  mit  lángésznek  ne- 
vezünk, tulajdonkép  csak  azon  könnyűségben  áll,  mely- 
lyel  bizonyos  egyének  mások  eszméit  és  ismereteit 
magokban  felvenni  s  assimilálni  képesek. 


Valóban  nagy  csak  az  lehet,  ki  a  népet  lelkesítve 
emelni  tudja.  —  Ki  saját  nagyságát  a  népnek  alázatos 
hódolatában  keresi  s  oda  töiekszik,  hogy  azokat,  kik 
fölött  uralkodik,  félni  tanítsa,  soha  valóban  dicső  állásra 
jutni  nem  fog.  Gyáva  nép  nem  azon  anyag,  melylyeJ 
dicső  dolgokat  kivihetünk. 

* 

Termékeny  rónaságunk,  a  nagy  Duna  csendes  hala- 
dása, a  hosszú  hegyláncz,  melynek  oldalain  bor  terem, 
sokaknak  még   figyelmét  is   alig  vonja   magára,  míg  a 

domb,  mely  a  rónaság  közepett  áll,  a  patak,  mely 
néhány  ölre  lezuhan,  s  az  egyes  feltűnő  alakú  szikla 
mindenkit  bámulatra  s  az  útleírók  többségét  azon  ked- 
velt felkiáltásra  ragadja,  hogy  csak  most  érzik  a  termé- 
szet nagyságát  vagy  saját  parányiságokat.  —  Nem  íté- 
lünk-e hasonlóan  az  emberekről  is,  kiknél  nem  a  szemé- 
lyiség vagy  tettek  nagysága,  hanem  csak  az,  mi  ben- 
nök  váratlan  s  meglepő,  ragad  bámulatra. 


Fájdalom,  hogy  azoknak  felsőbbségi  érzete,  kik  a 
világban  kitűnő  helyzetre  jutottak,  többnyire  csak  ab- 
ban nyilatkozik,  hogy  másokat  megvetni  tanultak. 


Nem  azok,  kik  valami  nagyot  tettek,  de  a  kik  valami 
nagyoknak  képviselői,  foglalják  el  az  első  helyeket  a 
történelemben. 

¥ 

Nincs  nevetségesebb,  mint  ha  valaki  dicsőséget  ke- 
res mellékes  utakon. 

¥ 

Ki  a  névnek,  melyet  maga  után  hagy,  fölötte  nagy 
fontosságot  tulajdonít,  az  emlékezzék  vissza  a  módra, 
melyen  kortársai  egyes  tetteiről  ítéltek.  Az  utánunk 
jövő  nemzedékek  nem  lesznek  se  jobbak,  se  igazságo- 
sabbak annál,  melyhez  mi  tartozunk,  s  ép  oly  ferdén 
fognak  ítélni,  csak  azon  különbséggel,  hogy  valamint 
kortársaink  hibáinkat,  úgy  az  utódok  nagyítás  által 
erényeinket  torzítják  el. 

¥ 

Azok,  kiknek  nevével  a  legnagyobb  tudományos  vagy 
szocziális  haladásokat  kötjük  össze,  sokszor  ép  oly  ke- 
veset tettek,  mint  a  nagy  úr  vagy  polgármester,  ki  az 
épület  alapkövét  leteszi.  Egész  érdemök  abban  áll, 
hogy  azt,  mit  mások  a  felszínig  hoztak,  valamely  szép 

mondat  vagy  fényes  tett  által  ünnepélyesen  felszentel- 
ték. Mint  minden,  úgy  a  tudomány  s  a  társadalom  nagy 
épületének  alapjai  mélyen  elrejtve  fekszenek.  Zaj  nél- 
kül, ismeretlenek  által  rakatnak  azok  le,  s  a  szerény 
munkások,  kik  azt  teszik,  többnyire  magok  sem  gya- 
nítják fáradságuknak  nagyszerű  következéseit. 


Ne  bámuljunk,  ha  épen  azok,  kik,  új  eszméket 
mondva  ki,  a  jövő  kifejlődésére  legnagyobb  befolyást 
gyakoroltak,  kortársaiknál  elismerést  nem  találnak;  s 
oly  művek,  melyek  —  mint  Baco  Orgánum* —  a  tudo- 
mányok kifejlődésének  irányát  századokra  meghatároz- 
ták, megjelenésűkkor  kevés  figyelmet  vontak  magokra.  — 
A  faóriást,  melynek  erős  törzsét  csodálják,  csemete  korá- 
ban ki  vette  észre?  Akkor  más  fák  emelték  sudaraikat 
ég  felé,  az  emberek  másoknak  árnyéka  alatt  pihentek ; 
s  épen  ez  történik  az  eszmék  körében  is.  A  legéletre- 
valóbb csak  jövő  kifejlődésnek  lehetőségét  viseli  magá- 
ban, és  csak  miután  sok  időszak  változásain  keresztül 
ment,  s  gyökereit  elterjesztve  egész  körének  terméke- 
nyítő erejét  magába  felvéve,  akkor  válik  uralkodóvá. 


A  visszhang  nem  válik  erősebbé,  ha  a  sziklához, 
mely  szavunkat  visszaveti,  közelebb  lépünk;  s  így  senki 
nem  lesz  híresebbé  az  által,  ha  a  tömeghez  közele- 
dik. —  Azon  visszhangnak  is,  melyet  dicsőségnek  ne- 
vezünk, egy  bizonyos  távolságra  van  szüksége. 


Ki  székre  lépett,  a  közel  állók  szemeiben  nagy- 
nak, ki  toronymagasságra  emelkedett,  saját  köre  fölött 
kicsinynek  látszik.  A  távolban  álló  az  előbbinek  emel- 
kedését alig  veszi  észre.  S  bámulhatjuk-e  tehát,  ha  az 
utókor  a  múlt  idők  nagy  férfiairól  máskép  ítél,  mint 
kortársaik?  ^ 

•9* 

Csak  ha  kiáltunk,  ismétli  a  visszhang  szavainkat  s 
ekkor  is  csak  végtagjait,  liyen  a  dicsőség.  Egy  gazdag 
életnek  leglármásabb  helyei,  többnyire  csak  az  egész- 
nek vége,  ez  az,  mit  a  história  a  legdicsőbbeknek  életé- 
ből egy  rövid  időre  feltart,  —  és  vajon  felér-e  ez  a 
meleg  emlékké1,  mely  halálunk  után  egy  szerető  kebel- 
ben fenmarad  ? 

Nincs  nevetségesebb,  mint  ha  azon  neveket  halljuk, 
kiknek  halotti  beszédben  s  hírlapi  nekrológokban  örök 
dicsőség  igértetett.  A  legjámborabb  tanácsnok  alig 
hunyta  be  szeméi,  s  azonnal  fellép  valaki,  ki  a  dicsőül- 
tet 3000  frt  fizetése  helyett  a  világtörténethez  utasítja, 
hol  helye  készen  áll.  —  S  tulajdonkép  helyesen.  — 
A  világtörténet,  az  emberi  nem  ezen  nagy  kincstára  és 
cloaca  maxi  mája,  csakugyan  azon  hely,  hová  végre 
minden  összefoly,  s  nincs  ember  oly  könnyű  s  nyomaték- 
talan,  ki  e  föld  sarán  minden  nyom  nélkül  gázolhatna 
keresztül.  A  kérdés  csak  az :  vajon  az  utódok  a  nyo- 
mot látva,  tudják-e  annak  nevét,  ki  azt  maga  után 
hagvta  ? 

Mint  hegytetőre  menve,  úgy  életünkben  mentől 
magasabbra  értünk,  annál  meredekebb  az  út  s  annál 
kopárabb  minden.  —  Kilátásunk  tágul,  de  körözetünk 
mindég  szegényebbé  s  pusztábbá  yálik,  míg  végre  a 
legmagasabb  tetőnek  csúcsa  is  nem  egyéb  egy  darab 
sziklánál  vagy  földnél,  mely  ép  elég  nagy,  hogy  egy 
sírt  takarjon. 


Mint  gyermekek  sokszor  csak  azért  sírunk,  mert 
azt,  mit  magunk  előtt  látunk,  kezeinkkel  elérnünk  nem 
lehet;  így  keserveink  nagy  része  később  is  hasonló 
okból  ered.  Többnyire  nem  fájdalmak,  hanem  nélkülö- 
zések által  szenvedünk,  s  innen  van,  hogy  azon  arány 
ban,    melyben   látkörünk  terjed  s  vágyaink  szaporod- 

nalc,  csaknem   mindig  szerencsétlenebbeknek   érezzük 
magunkat. 


Ha  szétroncsolt  zászlót  látunk,  csaták  jutnak  eszünkbe, 
s  pedig  a  zászlók  nagy  része  nem  csatákban,  hanem 
az  idő  viszontagságai  által  rongyoltatik  el.  így  az  em- 
bereknél is.  A.  homlok  mély  redői  s  az  ajkak  keserű 
mosolygása  többnyire  csak  azon  apró  mindennapi  bajok- 
nak maradványai,  melyeken  valamennyien  keresztül- 
mentünk. 

Nincs  fájdalom,  melynél  sok  vigasztaló  okokat  ne 
hozhatnánk  fel  ;  mindenki  talál  ilyeneket,  még  saját 
keserveinél  is ;  de  kedélyt  találni,  mely  a  vigasztalás 
elfogadására  képes  legyen,  ez  a  nehézség.  Általán  véve 
alig  hihető,  mi  kevés  befolyása  van  eszünknek  arra, 
hogy  magunkat  boldogoknak  érezzük;  minden  a  ke- 
délytől függ  s  kinek  Isten  jó  kedvet  adott  s  ezt  meg- 
tartja, az  szerencséjének   biztosságát   hordja  magában. 


Ha  nagy  fájdalmak  érnek,  csak  az  élet  gondjaiban 
s  hivatásunk  visszautasíthatatlan  kötelességeiben  talál- 
hatjuk vigasztalásunkat.  A  szenvedésnek  ellentéte  s 
azért  legjobb  óvszere:  a  tevés;  s  az  anya,  kinek  gyer- 
meke sírhantja  fölött  eszébe  jut,  hogy  többi  gyer- 
mekei számára  még  főznie  kell,  jobban  kiragadtatik 
fájdalmából,  mint  ha  a  világ  minden  philosophjának 
vigasztalását  hallaná.  Ez  egyike  azon  okoknak,  melye- 
kért oly  vagyon,  mely  mindén  anyagi  gondtól  fölment, 
rulajdonkép  nem  irigyelhető. 


Mikor  éj  lesz,  egünkön  csillagok  seregei  tűnnek 
fel,  s  mi  tudjuk,  hogy  sokan  e  fénypontok  közül  na- 
punknái  nagyobb  s  fényesebb  égi  testek,  s  hogy  körű- 

lök  földünkhöz  hasonló  gömbök  forognak ;  de  vajon  e 
tudomány  pótolhatja-e  napunk  világát  s  melegét?  — 
így,  ha  azon  pont,  mely  körül  szivünk  forgott,  eltűnt 
s  körünk  elsötétedik,  hasztalan  keressük  vigasztalásun- 
kat.  Meglehet,  hogy  a  sphaerák,  melyekre  barátaink 
ilyenkor  figyelmeztetnek,  szebbek  és  fényesebbek,  de 
hiába,  az  emberi  szív  —  mint  e  föld,  melyen  dobog  — 
melegét  s  világát  csak  onnan  nyerheti,  mihez  vonzatva 
érzi  magát. 

* 

Ha  reggel  egy  fűszálon  több,  a  másikon  kevesebb 
harmatcseppet  találunk,  az  ok  nem  a  légkörben,  hanem 
az  egyes  növényekben  fekszik,  melyeknek  egyike  a 
közös  légkörből  több,  másika  kevesebb  enyhítő  nedvet 
vesz  magához. 

* 

Ha  végre  oda  jutottunk,  hogy  az  élettől  különös 
örömöket  nem  várunk  s  vágyaink  helyett  csak  köteles- 
ségeinket tartjuk  szemeink  előtt,  ismét  szerencsések- 
nek vagy  legalább  megelégedetteknek  érezhetjük  ma- 
gunkat. Nemcsak  azért,  mert  cselekedeteink  ez  által 
biztos  irányt  nyervén,  életünk  főkínjától,  a  bizonytalan- 
ságtól szabadulunk  meg ;  hanem  azért  is,  mert  azon 
meggyőződés,  hogy  kötelességünket  teljesítettük,  már 
maga  boldogít  vagy  legalább  megnyugtat. 


Ne  panaszkodjunk,  hogy  az  idő  oly  sebesen  halad.  — 
Elfonnyaszt  sok  virágot,  de  a  törzs,  melyen  nőttek, 
az  alatt  mélyebbre  ereszti  gyökereit  s  új  bimbókat  hajt. 


Miután  csak  azt  tudjuk,  miről  biztosak  vagyunk,  s 
nemcsak  becsünk,  de  boldogságunk  is  attól  függ,  hogy 
az  anyagi  és  erkölcsi  lehetőségek  köre  iránt  tisztában 
legyünk  magunkkal,  életünk  első  feladata  nem  az,  hogy 

mentől  több  ismeretet,  hanem  az,  hogy  mentől  erő- 
sebb  meggyőződéseket  szerezzünk  magunknak,  s  ez 
utóbbi  sokszor  annál  nehezebbé  válik,  mennél  több 
fáradságot  fordítunk  az  előbbire. 


Ki  megelégedését  azon  öntudatban  keresi,  hogy  aka- 
rata által  érzékei  fölött  uralkodni  tud,  az  élvezetet 
találhat  még  a  nélkülözésben  is,  s  minden,  mi  erre 
tanít,  mi  lelkünket  az  anyag  bilincseitől  felszabadítja, 
akár  vallás,  akár  philosophia  legyen  az,  megérdemli, 
hogy  érte  mindent  feláldozzunk. 


A  félreértések  legnagyobb  része  onnan  jön,  mert 
az,  kinek  szólunk,  megérteni,  vagy  az,  ki  szól,  egészen 
megértetni  nem  akar.  Bármi  tökéletlenek  a  nyelvek, 
két  ember,  ki  egymást  érteni  akarja,  többnyire  meg  is 
érti  egymást. 

* 

Gazdák  s  politikusok  csaknem  szüntelen  panaszkod- 
nak az  idő  ellen.  —  A  szerencse  az,  hogy  a  leginkább 
ócsárlott  idő  alatt  a  vetés  azért  mégis  nő.  —  S  hogy 
tapasztalás  szerint  mind  a  gazdaság,  mind  a  politika 
mezején  ép  oly  évek  a  legtermékenyebbek,  melyek 
alatt  sokan  csaknem  kétségbeestek. 


Angol  vagy  inkább  amerikai  közmondás,  hogy  az 
idő  pénz.  De  a  pénz  azért  nem  idő  sem  Amerikában, 
se  máshol.  Mindazon  tényezők  között,  melyek  valami- 
nek előállítására  szükségesek,  csak  az  idő  az,  mit,  fő- 
kép oly  tárgynál,  mely  csak  organikus  kifejlés  útján 
állhat  elé,  semmi  más  által  pótolni  nem  lehet;  s  ko- 
runk bajainak  egyik  főoka  abban  fekszik,  hogy  azok, 
kik  az  állammal  tudományosan  s  gyakorlatilag  foglal- 
koznak, erről  többnyire  megfeledkeznek. 

Valamint  kilátásunkat  nem  a  hely,  melyen  állunk, 
hanem  körözete,  melyet  csak  bizonyos  távolságban  lá- 
tunk, teszi  széppé,  úgy  szerencsénk  nem  a  jelen  pilla- 
nattól, hanem  azoktól  függ,  melyek  azt  megelőzték,  s 
a  melyeket  a  jövőben  várunk. 


Ki  a  szerencse  verőfényében  áll,  annak  az  emberek 
minden  bizonynyal  észreveszik  árnyékoldalát,  mely  fő- 
kép akkor  látszik  legnagyobbnak,  midőn  a  nap  kel  5 
mikor  az  lefelé  száll. 

A  ki  egészséges,  kinek  mindennapi  kenyeréről  ag- 
gódnia nem  kell,  s  kit  csak  egy  Jény  is  szeret  igazán 
e  világon,  az  áldja  a  kegyes  istenséget  e  jótétemények- 
ért s  elégedjék  meg  helyzetével.  Neki  a  szerencse  leg- 
egyszerűbb alakban  jutott,  de  ennél  többet  senki  nem 
élvez  e  földön.  —  Meglehet,  hogy  azok,  kik  az  élet 
színdarabját  páholyokból  nézik,  valamivel  kényelme- 
sebb helyet  foglalnak  el,  de  bizonyos,  hogy  sem  nem 
látnak,  sem  nem  élveznek  többet. 


A.  szerencse,  melyet  sok  ember  életében  talál,  olyan, 
minőről  az  szólhat,  ki  igen  veszélyes  és  nyaktörő  buká- 
son keresztül  esett  és  csak   néhány   karczolást   kapott. 


Valamint  kevés  ember  van,  ki  valamely  hasznos 
tevékenységre  képes  ne  lenne,  és  senki  sincs,  ki  tehet- 
ségei által  minden  pályára  alkalmatossá  válnék  :  úgy 
van  az  a  szerencsével  is.  Minden  ember,  egyedisége 
szerint,  csak  a  boldogságnak  egy  bizonyos  nemét  élvez- 
heti ;  s  azt  tapasztaltam,  hogy  még  többen  csalódnak 
abban,  a  mit  kivánniok,  mint  a  mit  tenniök  kell. 

Nem  ugyanazon  tárgyakban  kereshetjük  mindnyá 
jan  boldogságunkat,  de  mindenikünknek  van  valamije, 
miben  e  boldogságot  feltalálhatná,  s  egyik  legnagyobb 
bajunk,  hogy  még  azok  is,  kik  kizárólag  boldogságunk- 
kal fáradnak,  ezt  elfeledik.  Hány  ember  lehetne  sze- 
rencsés, ha  kedvesei  a  helyett,  hogy  őt  saját  felfogá- 
suk szerint  boldogítni  akarják,  tűrnék,  hogy  a  maga 
módja  szerint  boldoguljon. 


Nem  hiszi  senki  sem,  mennyi  erélyre  van  szüksé- 
günk, hogy  vagyonunk  elvesztését  férfiasan  elviseljük. 
Első  pillanatban,  midőn  veszteségünket  csak  egészben 
látjuk,  összeszedjük  erőnket,  s  azt  hiszszük,  hogy  iránta 
később  közömbösökké  fogunk  válni.  —  Az,  mit  a  világ 
legnehezebbnek  tart,  épen  mert  nehéz,  s  mert  annak 
férfias  elviselése  hiúságunknak  hízelgő,  még  tűrhető  ; 
de  midőn  látjuk,  hogy  a  vész,  mely  alatt  a  villám  há- 
zunkra lecsapott,  nemcsak  azt  semmisítette  meg,  de 
hogy  örömeink  n^zején  nincs  egy  virág,  nincs  egy  fű- 
szál, mely  összeroncsolva,  beiszapolva  ne  állna  előttünk, 
akkor  a  legerősebb  férfiú  is  szomorúan  fölsóhajt,  néha 
alig  tarthatja  vissza  könyeit. 


Ne  mondja  senki,  hogy  azon  földi  javak,  melyekről 
fiatal  korunkban  megvetéssel  szólunk,  nem  bírnak  semmi 
becscsel.  Maga  az,  hogy  a  kit  a  végzet  velők  megaján- 
dékozott, egész  erejét  nemesebb  czéloknak  szentelheti, 
már  a  legnagyobb  előny.  Fele  az  állhatatos  szorgalom- 
nak, melylyel  ezerén  mindennapi  kenyerüket  keresik, 
sokszor  elég  lenne  arra,  hogy  bármily  pályán  dicsősé- 
get szerezzenek  magoknak. 


Pénz  mindég  s  mindenkinek  kell,  új  vagy  nagyszerű 
gondolat  csak  ritkán  s  kevésnek ;  miért  veszszük  tehát 

rossz  néven,  ha  az  emberek   nagyobb   része   inkább  a 
vagyonnak,  mint  a  lángésznek  hódol  ? 


Kinek  pénze  van,  abból  ajándékozhat,  kölcsönözhet, 
attól  vagyonának  egy  részét  elrabolhatják.  —  Észt, 
bármennyi  legyen,  ha  akarna  is,  nem  adhat  senki  más- 
nak ;  sőt  az  észnek  legfőbb  gyöngesége  abban  áll,  hogy 
azt  nem  közölhetjük  senkivel.  —  S  vajon  vehetjük-e 
rossz  néven,  ha  az  emberek  annak,  kinek  pénze  van, 
inkább  hódolnak? 


Nem  az  élet  adományaitól,  hanem  a  szívtől,  melylyel 
azokat  elfogadjuk,  függ  boldogságunk.  —  Ki  nem  em- 
lékezik gyermekkorában  a  szép  karácsonyfára?  Száz 
láng  csillogott-e  azon  vagy  néhány  gyertyaszál,  ara- 
nyokba vagy  néhány  garasba  —  melyet  a  szegény 
szülők  magoktól  elvontak  —  kerűltek-e  az  ajándékok : 
nem  voltunk-e  egyaránt  boldogok?  S  nem  hasonló-e 
minden,  mit  sorsunktól  várhatunk?  —  A  fény,  mely 
néha  környez,  czímereink,  vagyonunk  mi  egyéb  töre- 
dékeny  játékszernél,  melynek  egyedüli  becse  abban 
fekszik,  hogy  becstelenséget  saját  korlátoltságunk  miatt 
nem  látjuk  át? 

Ki  jót  tesz,  sokkal  inkább  vonzódva  s  lekötve  érzi 
magát  jótéteményei  által,  mint  az,  ki  a  jótéteményt 
elfogadta.  A  legjobb  ember  sem  emlékezik  szívesen 
oly  időre,  melyben  mások  segedelmére  szorult;  s  a 
legszívtelenebb,  midőn  jót  tesz,  megelégedéssel  élvezi 
felsőbbségét ;  s  innen  van,  hogy  valamint  rossz  embe- 
reknél semmi  erényt  nem  találunk  többször,  mint  a 
jótékonyságot,  úgy  nincs  jó  tulajdonság,  melyre  a  leg- 
jobbaknál  is  ritkábban  számíthatunk,  mint  a  hálada- 
tosság. 

Az  emberek  bármily  sértést  inkább  megbocsátanak, 
mint  ha  velők  jót  teszünk,  de  félig! 


Valamint  abból,  hogy  valaki  azok  iránt,  kik  neki 
hízelegnek,  hajlamot  mutat  —  még  nem  következik, 
hogy  magát  hízelgéseik  által  ámíttatja,  úgy  tévedünk, 
ha  a  hízelgőben  mindig  ámító  szándékot  teszünk  fel, 
s  az  utóbbi  sokszor  ép  oly  kevéssé  érdemli  megveté- 
sünket, mint  az  első  sajnálatunkat.  Kevés  ember  van, 
ki  kellemes  dolgokat  ne  hallana  szívesen  magáról ;  s 
vannak  emberek,  kik  ilyeneket  szívesen  mondanak  el 
másoknak,  nem  mellékes  czélból,  hanem  csak  mert 
nekik  jól  esik ;  s  tapasztalásom  szerint  ezek  nem  a 
rosszabb  emberek  közé  tartoznak.  —  A  hízelgés  sok 
esetben  csak  azon  túlzott  udvariassághoz  hasonló, 
melylyel  asszonyok  irányában  élünk,  mely  által  nem 
csal  s  nem  csalatik  senki,  s  rigoristáink,  kik  e  gyön- 
geség fölött  oly  szigorú  ítéletet  mondanak,  alig  gon- 
dolták meg,  mivé  lenne  társas  életünk,  ha  abból  a 
hízelgés  minden  neme  egyszerre  száműzetnék. 


Ha  a  kis  urak  magukkal  számot  vetve,  meggondol- 
nák, mily  hatást  gyakorol  reájok  a  hízelgés,  melyet 
családjok  vagy  ismerőseik  szűk  körében  találnak,  nem 
Ítélnének  oly  szigorúan  a  nagy  urak  hasonló  gyönge- 
ségéről ;  —  s  ha  a  nagy  uraknak  eszökbe  jutna,  mennyi- 
szer hízelegtek  koruk  s  a  tömeg  előítéleteinek,  midőn 
az  czéljaik  kivitelére  szükséges  vala,  nem  néznék  le 
annyi  megvetéssel  a  kis  embereket,  kik  ő  előttök  híze- 
legnek. Általában  véve,  ki  a  hiúságnak  roppant  be- 
folyását egyesek  s  nemzetek  életére  nem  ismeri  el,  az 
nem  ismeri  az  embereket,  s  így  nem  ismerheti  a  tör- 
ténetet sem.  —  A  szobrok,  melyek  most  megkövesült 
méltósággal  néznek  le  reánk,  egykor  hozzánk  voltak 
hasonlók  ;  s  mi  magunk,  ha  majdan  időnk  lejárt  s  csak 

szobraink  maradnak,  hasonlók  leszünk  hozzájok.  —  Mint, 
a  közmondás  szerint,  senki  nem  próféta  hazájában,  úgy 
senki  nem  az  kortársai  előtt.  S  ha  az  egykorú  följegy- 
zéseket nézve  csaknem  minden  században  azon  panasz- 
szal  találkozunk,  hogy  nincs  valóban  nagy  embere,  s  a 
történelem  lapjain  mégis  minden  században  nagy  em- 
berekettalálunk, annak  oka  abban  fekszik,  mert  a  nagy 
embereket  tulajdonkép  csak  a  történelem  teremti,  mely 
az  élet  apróságait  nem  ismerve,  hőseinek  jeles  tulaj- 
donait  mindig  különállva  s  ezért  nagyítva  tünteti  fel. 


Nincs  nagyobb  hiba,  mint  ha  eljárásunkat  nem  saját 
elveink,  hanem  mások  tettei  szerint  intézzük  el,  s  ha 
mások  irányunkban  az  igazság  s  méltányosság  szabá- 
lyait sértik,  magunkat  azoktól  szintén  felmenteni  akar- 
juk. —  Mellőzve  a  dolog  erkölcsi  oldalát,  az  ily  el- 
járás már  azért  is  káros,  mert  a  becsületes  ember,  ha 
azért,  hogy  másokat  megbüntessen,  az  egyenes  útról 
le  akar  lépni,  soha  sem  bírja  következetesen  keresztül- 
vinni föltételét,  s  mert  nincs  semmi  veszedelmesebb, 
mint  ha  a  küzdelem  között  oly  térre  lépünk,  melyen 
jártasak  nem  vagyunk.  Becsületes  embernek  az  ármány 
fortélya  ellen  is  csak  egy  biztos  fegyvere  marad,  s  az 
ismét  becsületessége. 


Valamint  a  fa,  melyet  szüntelen  ápolunk,  soha  sem 
fejlődik  oly  erősre,  mint  az,  melyet  természetes  növé- 
sében semmi  sem  akadályoztat,  úgy  azon  meggyőződé- 
sekben, melyek  keblünkben  önként  támadtak,  s  nem 
azokban,  melyeker  fáradtsággal  szereztünk,  találjuk 
támaszunkat. 


Nem  azon  viszonyok  a  legkellemesebbek  s  legállan- 
dóbbak,  melyeknél  az  illetők  jelleme  s  nézetei  leg- 
közelebb   állnak   egymáshoz,    hanem  azok,  melyekben 

az  illetők  legtöbb  méltányossággal    viseltetnek  egymás 
iránt  s  legtöbbet  bocsátanak  meg  egymásnak. 


Nem  mindig  csalnak,  néha  valók  az  emberek,  s  egy- 
nek hív  szeretete  visszaadja  azon  boldogságot,  melyet 
százszor  csalódva  elvesztettünk. 


Akkor  halljuk  leginkább  csörögni  lánczainkat,  mikor 
levétetnek. 

Vannak  örömök,  melyeket,  mint  bizonyos  növényeket, 
csak  romok  fölött  találunk. 


Az  élet  tapasztalásai  semmit  sem  devalválnak  inkább, 
mint  azon  bizalmat,  melylyel  saját  eszünk  s  jellemünk 
iránt  ifjú  napjainkban  viselteténk  ;  s  azért  nem  árt,  ha 
az  ifjú  mentől  többet  vár  magától.  Ki  a  pálya  kezde- 
tén egy  Mirabeau  vagy  Napóleon  szerepére  nem  érzi 
hivatva  magát,  ritkán  emelkedik  csak  a  középszerű- 
ségig is. 

* 

Minden  ember,  ki  emeltebb  czélok  után  törekszik, 
ér  oly  pillanatot  életében,  melyben,  mint  magas  hegy- 
tetőről, messze  határtalan  kilátást  lát  maga  körűi ;  de 
a  kört,  melyet  ily  pillanatokban  reményeinek  s  felté- 
teleinek kijelölt,  még  senki  sem  járhatta  be. 


Életünk  egy  hajszálon  függ.  Álladalmaink  s  az  egész 
társaság  örvény  szélén  állnak,  sőt  a  tudomány  állítása 
sze-int  egész  földünk  izzó  lávagömb,  melyet  vékony 
földkéreg  takar,  míg  belsejét  összeszorult  gőzök  haso- 
gatják,   melyek    a   vékony   kérget   felszaggatva,  itt-ott 

egyes  vulkánokban  törnek  ki,  mintegy  készülve  a  nagy 
katastrophához,  mely  planétánknak  minden  pillanatban 
véget  vethet,  —  s  mi  mégis  tervezgetünk,  reménylünk, 
aggódunk,  s  mi  mégsem  akarjuk  átlátni,  hogy  bölcs 
Salamon  legbölcsebb  pillanatja  volt,  midőn  elkese- 
redve felkiáltott,  hogy  hiúságok  hiúsága  minden  a  vi- 
lágon. 


Csak  ahhoz  támaszkodjunk,  mit  erős  karokkal  ragad- 
tunk meg ;  s  ki  a  társaságtól  visszavonul,  nem  panasz- 
kodhatik,  ha  később  elhagyatva  látja  magát.  A  világ, 
melyet  nélkülözhetőnek  tartott,  könnyen  nélkülözni 
fogja  őt  is.  Mint  a  mágnes,  ha  soká  vassal  érintke- 
zésbe nem  jön,  gyöngébbé  válik,  úgy  az  ember,  ki 
a  társaságtól  visszavonult,  lassanként  elveszti  vonz- 
erejét. 

* 

Fiatal  korunknak  egyik  legnagyobb  csalódása  az, 
hogy  magunkban  megelégedve,  másokat  nélkülözhetünk. 
A  társaság  mindenkinek  szükséges  már  csak  azért  is, 
mert  nélküle  elveszítjük  a  mértéket,  mely  szerint  ma- 
gunkat megkelhetjük,  s  vagy  félisteneknek  tartjuk  ma- 
gunkat, vagy  —  mi  még  rosszabb  —  elvesztjük  bizo- 
dalmunkat  önmagunkhoz. 

Minden  ember  azon  jólétét  és  szerencsét,  melyben 
részesül,  elbírja  saját  vállain,  legfeljebb  családjával  s 
néhány  barátjával  osztja  meg  azt;  de  ha  fájdalom  érte 
vagy  veszélyt  lát,  az  egész  világot  hívja  segítségre. 
Ezért  az,  ki  nagyon  is  sokat  vegyül  az  emberek  közé, 
mindig  több  bajt  s  kellemetlenséget,  mint  jót  várhat 
társaságukban. 

Ha  hosszabb  ideig  visszavonulva,  később  ismét  a 
társaságba  lépünk,  körülbelül  azon  érzés  lepi  meg  szí- 

vünket,  melylyel  férfikorunkban  a  gyermekek  játékait 
nézzük.  De  balgatag  az,  ki  azért  a  társasági  örömök- 
ről megvetéssel  szól.  Ha  abban,  miben  egykor  gyönyör- 
ködénk,  s  mi  másoknak  a  legnagyobb  élvezetet  szerzi, 
többé  részt  nem  vehetünk,  ez  csak  saját  tehetetlensé- 
günk jele,  melyen  joggal  szomorkodunk,  de  a  melylyel 
büszkélkedni  nevetséges. 

* 

Mentől  nagyobb  valami,  annál  jobban  számíthatjuk 
ki  előre  mozdulatait.  Kijelölhetjük  a  határt,  meddig  a 
tenger  dagálya  terjed,  de  ki  határozhatja  meg,  meny- 
nyire emelkedhetnek  s  mennyire  apadnak  le  a  patak- 
nak árjai  ? 

Egyben  legalább  a  magyar  nyelvet  illeti  a  dicsőség, 
hogy  az  emberek  gondolatát  legtökéletesebben  fejezi 
ki,  s  ez  azon  szójárás,  mely  szerint  a  kit  nem  becsü- 
lünk, haszontalan  embernek  nevezzük.  A  mérték,  mely 
szerint  az  emberek  egymásról  ítélnek,  haszonvehetősé- 
gükben  fekszik ;  mivel  senki  sincs,  kinek  mindenki 
egyaránt  hasznát  vehetné,  azért  nem  is  számíthat  senki 
közelismerésre,  kivévén  halála  után,  midőn  neve  s  pél- 
dája mindenki  által  szabadon  használtathatik  fel  oly 
ügyek  előmozdítására  is,  melyek  ellen  egész  életén  át 
küzdött. 


Nincs  nehezebb  az  életben,  mint  hogy  a  helyet  fel- 
találjuk s  megtartsuk,  mely  nekünk  való.  Az  emberek 
nagy  része  életének  legszebb  részét  azon  kérdéssel 
tölti  el,  mily  pályát  válaszszon  magának,  s  azért  talán 
legfőbb  előnye  felsőbb  osztályainknak,  hogy  körükben 
mindenki  egy  bizonyos  helyet  készen  találva,  abban  a 
viszonyok  által,  sokszor  saját  akaratja  ellen  is,  meg- 
tartatik. 

Valamint  azon  észbeli  tehetségeknek,  melyek  kimf- 
velve  az  embert  a  föld  urává  tették,  a  természettől 
csak  csiráit  kaptuk,  úgy  szívünknek  legszebb  érzel- 
meit is  csak  műveltségünknek  köszönjük  s  nincs  na- 
gyobb csalódás,  mint  azoké,  kik  az  embert  mívelet- 
len  állapotában  jobbnak  s  nemesebbnek  hiszik.  Az  úgy- 
nevezett természet  embere  legjobb  esetben  is  csak 
gyermekhez  hasonló,  ki  ösztönének  vagy  a  félelemnek 
engedve,  minden  valóban  erényes  tettre  képtelen. 


Vagyonunkat  forintonként,  életünket  óránként  vesz- 
tegetjük el ;  apróságokban  engedve,  tompul  el  lelkiisme- 
retünk ;  s  miként  a  tudomány  újabb  felfedezései  sze- 
rint egész  hegylánczok  oly  állatok  maradványaiból 
állnak,  melyeket  szabad  szemmel  nem  is  láthatunk, 
úgy  alakúinak  életünk  legnagyobb  nehézségei  oly  ki- 
csinységek halmazából,  melyeket  egyenként  alig  vet- 
tünk észre.  —  Szomorú  gondolat,  mily  apróságoktól 
függ  életünk. 


Ne  szóljunk  oly  könnyedén  az  élet  apróságairól. 
A  lomb,  mely  a  nap  ragyogó  sugarait  előlünk  eltakarja, 
s  melynek  árnyékában  a  dél  forrósága  ellen  menedé- 
ket keresünk,  apró  levelekből  áll. 


Mint  a  nap  meleg  sugara  a  havason  nem  virágzást, 
hanem  lavinát  idéz  elő  :  ilyen  bizonyos  emberekre  a 
szerelem  hatása. 

* 

Minden  élvezet  nem  a  tárgyaktól,  melyeket  magunk 
körűi  látunk,  hanem  inkább  azon  eszméktől  függ,  me- 
lyeket velők  összekötünk.  Innen  yan,  hogy  azonegy 
vidék  vagy  zenemű  néha  vidám  s  néha  szomorú  be- 
nyomást  tesz   reánk ;    hogy   műveletlen   emberek   s   a 

nép  azon  osztályai,  melyek  egész  éltökön  át  az  anyag- 
gal küzdve,  realisztikusabb  felfogásúak,  az  úgynevezett 
természeti  szépségek  élvezetére  kevesebb  érzékkel  bír- 
nak. Mi  boldog  az,  kit  a  természet  mindig  alkotójára 
emlékeztet ;  csak  neki  egyaránt  szép  és  fenséges  a  ter- 
mészet mindenüttl 


Senki  nem  tagadja  az  Alpok  festői  szépségét,  de  nem 
tudom,  azok  közül,  kik  e  tájakról  legtöbb  elragadta- 
tással szólnak,  hány  cserélné  fel  saját  prózai  lakhelyét 
e  sokszor  megénekelt  vidékkel.  —  Engem  az  úgy- 
nevezett festői  tájak,  a  patak,  melynek  tekervényes 
partjain  halmokra  terjedő  kavicstorlaszokat  találunk,  a 
szakadozott  bérezek,  melyeken  semmi  sem  terem,  a 
hegyoldalok,  melyeknek  erdeit  lerohanó  lavinák  éven- 
ként ritkítják,  a  roskadozó  viskókra  vagy  rongyos  pász- 
torokra s  koldusgyermekekre  emlékeztetnek,  kiket  min- 
denki festőieknek  mond,  de  melyekben  lakni  vagy 
kikkel  társalkodni  senki  sem  akar. 


Nincs  nagyobb  képtelenség,  mint  midőn  átlátva, 
hogy  az  út,  melyen  eddig  haladtunk,  czélhoz  nem 
vezet,  a  helyett,  hogy  határozottan  azon  útra  térnénk, 
melyet  jobbnak  tartunk,  ahhoz  csak  közelíteni  akarunk. 
—  A  tér,  mely  a  két  út  közt  fekszik,  mindig  járha- 
tatlan. 

¥ 

Minden  haladás  nyugtalansággal  jár,  és  haladás  nél- 
kül nincsen  megelégedés.  Innen  van,  hogy  a  ki  boldog- 
ságát nyugalomban  keresi,  azt  soha  nem  éri  cl.  —  Ma- 
gasabban vagy  alantabb  kellene  állnunk,  tisztább  vagy 
állatibb  lényeknek  lennünk,  hogy  boldogságunkat  a 
békében  találhassuk  fel. 


Br.    Kötvös    József   munkáiból.    I. 


job  Gcfídeliilok 

Bizonyos,  hogy  az  élei  legnagyobb  eive/eien  csak 
nemes  érzelmekben  s  nagy  eszmékben  találjuk,  s  mégis 
hány  szülőt  találunk,  ki  egész  életét  annak  áldozza  fel, 
hogy  gyermekeinek  vagyont  szerezzen  —  mi  végre  is 
csak  arra  való,  hogy  felmentse  az  anyagi  nélkülözések- 
től —  s  mily  keveset,  ki  arra  gondot  fordítana,  hogy 
gyermekeit  az  élet  legfőbb,  sőt  egyedül  valódi  örömei- 
nek élvezetére  képessé  tegye. 


Az  emberek,  midőn  törekvéseik  czélját  magoknak 
kijelölik,  számba  vesznek  minden  nehézséget  és  aka- 
dályt, mely  útjokban  áll ;  többnyire  csak  egyet  nem 
vesznek  tekintetbe:  saját  tehetségeiket.  Innen  van, 
hogy  azok  között,  kiknek  látszólag  minden  sikerűit,  s 
kik  törekvéseik  czéiját  elérték,  talán  még  kevesebb 
megelégedett  embert  találunk,  mint  azok  kőzött,  kik 
reményeikkel  hajótörést  szenvedtek.  -  Azok  csalódá- 
saikat a  sors  igazságtalanságának  vagy  az  emberek  al- 
jasságának tulajdoníthatják  s  ebben  találják  vigasztalá- 
sukat;  de  van-e  szomorúbb,  mint  ha  azon  meggyőző- 
déshez jutunk,  miként  minden  bajainknak  egyedüli  oka 
az,  hogy  magunkat  nem  ismertük  elébb? 


Lépésről  lépésre  emelkedni  nem  fáradtság  nélkül,  de 
azon  tudattal,  hogy  ismét  valamivel  magasabban  állunk ; 
észrevenni,  hogy  látkörünk  tágul  s  hogy  azon  aka- 
dályokon, melyek  kilátásunknak  útjában  álltak,  túlemel- 
kedtünk, míg  végre  oly  pontra  értünk,  melynél  maga- 
sabbra jutni  nem  lehet,  s  a  mire  ha  körünkben  le  nem 
nézhetünk  is,  az  legalább  nem  imponál  magassága  által 
—  —  yan-e  nagyobb  élvezet,  mint  ez  ?  S  ez  az, 
melyet  magasabb  tetők  megmászásánál  találunk.  —  Csak 
ne  fáradnánk  cl  annyira,  hogy  az  által  a  magasztos  ér- 
zések élvezetére  képtelenné  válunk,  —  én  legalább  az 
ily  sétálások    költői    benyomásait    mindig   vagy    akkor 

élveztem,  mielőtt  még  felmentem,  vagy  később,  mint 
emlcket. 

* 

Az  emberek,  mint  a  vizek,  csak  úgy  helyezhetik 
magukat  tökéletes  színvonalra,  ha  a  legalantabb  helyen 
egyesülnek. 

* 

A  kultúra  emelkedésével  változik  a  vidékek  jelleme 
is.  Ha  a  vadász -nép  pásztorrá  válik,  az  erdő  helyébe, 
mely  egykor  az  egész  tért  elfoglalá,  határtalan  legelők 
lépnek,  s  ezeket  később  egészen  a  szántóföldek  zárják 
ki,  míg  végre,  épen  a  hol  a  kultúra  legmagasabb  fokát 
elérte,  ismét  minden  természetes  helyére  lép,  s  föld, 
rét  és  erdő  felváltva  kiegészítik  egymást.  —  Egy  vagy 
más  mívelési  módnak  kizárólagos  uralma  mindig  a  kul- 
túrának félszegségét  bizonyítja  ;  s  így  van  az  a  társa- 
dalmi állapotokban  is,  melyek  épen  ott  térnek  el  a 
természettől  leginkább,  hol  a  kultúra  magasabb  foka 
még  nincs  elérve. 

* 

Úgy  látszik,  az  emberi  természet  nem  bírja  el  a 
hatalmat.  —  Legalább  a  történelem  azt  bizonyítja,  hogy 
nemzetek  azon  arányban,  melyben  az  uralkodás  az  6 
kezeikbe  megy  át,  az  abszolút  fejedelmek  minden 
hibáit    felveszik.  Megvetve   a   jó   tanácsokat,  csak 

hízelgőket  tűrve  maguk  körűi  s  elkapatva  saját  minden- 
hatóságuk érzete  által,  hatalmuk  végre,  mint  minden 
hatalom,  a  vele  elkövetett  visszaélések  következtében 
megtörik. 

* 

Valamint    az  ellökő  erőt  tapasztalva,  melyet  a  mág 
nes  egyik  sarka  gyakorol,  előre  tudhatjuk,  hogy  annak 
egy  más  pontja  hasonló   vonzerővej  bír,   s  hogy  a  két 
tesr:  mely  egymást  most  eltaszítja,  mindenesetre  viszony- 
ban éli  egymáshoz,  melynek  baráti  vagy  ellenséges  ter- 

mészete  csak  helyzetüktől  függ :  így  van  ez  a  rokon- 
és  ellenszenvvel  is.  —  Kik  között  az  egyik  létezik,  a 
másik  mindig  lehetséges. 


Hogy  bizonyos  emberek  csak  szenvedélyeiket  vagy 
ösztönüket  követve,  szabad  akarattal  nem  bírnak,  hogy 
testi  állapotaink  lelkünkre  befolyást  gyakorolnak  s  nem 
csak  álmunkban,  de  máskor  is,  az  uralmat,  melyet  nagy 
nehezen  magunk  fölött  nyertünk,  újra  elveszítjük,  az 
nem  szenved  kétséget ;  de  vájjon  ebből  az  következik-e, 
hogy  az  embernek  szabad  akarata  nincsen?  Vájjon 
abból,  mert  némely  egyedek  bizonyos  tehetségekkel 
nem  bírnak,  vagy  mert  azok  egy  időre  elgyengülnek, 
az  következik-e,  hogy  ezen  tehetségekkel  nem  bírunk  ? 


Ha  nyári  vihar  vonul  át  az  égen,  mindig  találkoz- 
nak, kik  azzal  dicsekesznek,  hogy  azt  előre  látták.  Jól 
tudták,  hogy  e  rendkívüli  hőségnek  nem  lehet  más 
következése.  De  vaj  on  jut-e  e  bölcseknek  eszébe,  hány 
csira,  mely  később  virággá  nő,  fejlődött  a  forró  órák- 
ban, melyek  a  vészt  hozták  ?  S  ha  életünk  későbbi 
időszakaiban  a  bajokat  érezzük,  melyeket  ifjúságunk 
szenvedélyei  okoztak,  jut-e  eszünkbe  mindaz,  mit  szen- 
vedélyeinknek köszönünk,  s  mi  kevésbbé  forró  sugarak 
alatt  soha  sem  fejlődhetett  volna  ki  ? 


Meg  tudom  bocsátani  a  legvadabb  gyűlöletet,  a  leg- 
nagyobb igazságtalanságot,  csak  arról  legyek  meggyő- 
ződve, hogy  az,  a  ki  gyűlöl,  szeretni  is  képes,  s  hogy 
a  mit  tesz,  azt  igazságosnak  tartja. 


Igen  csalatkozik  az,  ki  levelekből  az  írónak  jellemé- 
ről ítél.  Csaknem  mindenki,  midőn  ír,  nem  saját,  hanem 

annak  képét  adja,  a  mi  Jenni  akarna.  Még  inkább  áll 
ez  oly  embereknél,  kik  kitűnő  helyet  foglalnak  eJ ;  azon 
meggyőződéssel  írnak,  hogy  családi  vagy  bizodalmas 
leveleik  korunk  gyalázatos  szokása  szerint  vala- 
mely biograph  által  a  közönség  elébe  hozathatnak.  Azon 
öntudat,  hogy  közönség  előtt  állunk,  mely  mozdula- 
tainkat figyelemmel  követi,  nagyobb  vagy  kisebb  mér- 
tékben mindenkit  színészszé  tesz. 

